
Veikalo parašymo aplinkybės 
ir supratimo strategijos 


Šv. Augustinas (354-430) lietuviškai skaitantiesiems jau šiek 
tiek pažįstamas autorius. Norintys daugiau sužinoti apie jo 
gyvenimą, darbus ir reikšmę teskaito klasikine laikomą Au- 
gustino biografiją!, tepavarto jo tyrimams skirtą straipsnių 
rinktinę“. Lietuviškai turime ir vienintelį jį pažinojusio žmo- 
gaus parašytą Hipono vyskupo gyvenimo aprašymą;, ir kele- 
tą svarbių Augustino veikalų vertimų*. Taigi šiame įvade ap- 
tarsime tik tiesiogiai su pristatomu veikalu susijusius dalykus. 


Apie Augustino veikalo Apie krikščionių mokslą (toliau lot. 
De doctrina christiana) parašymo metą tyrinėtojai sprendžia 
iš įvairių nuorodų. Pirmiausia — paties Augustino Retrac- 


tationes*: aptariamasis veikalas yra ketvirtasis iš parašytųjų 


1  PeterBrown, Augustinas iš Hi pono: biografija, iš anglų k. vertė Darius Alekna, Vilnius: Taura, 
1997. 

2 Šv. Augustinas: tradicijos, kontekstai, interpretacijos, sudarė ir parengė Darius Alekna, 
Christiana tempora 2, Vilnius: Vilniaus universiteto leidykla, 2006. 

3 Posidijus, Augustino gyvenimas, iš lotynų k. vertė Tomas Vaičiulis, in: Aurelijus Augustinas, 
Išpažinimai, iš lotynų k. vertė Eugenija Ulčinaitė ir Vaidilė Stalioraitytė, Vilnius: Aidai, 
2004. 

4 | Žr. sąrašą šio straipsnio bibliografijoje. 

S Keletą metų prieš mirtį Augustinas parašo šį veikalą (pavadinimą galėtume versti 
Permąstymai), kur chronologine tvarka išdėsto savo parašytus veikalus, paaiškina jų 
intencijas, atsiradimo aplinkybes, pateikia dabartinę savo nuomonę apie kadaise parašytas 


knygas. 

po Augustino pakėlimo į vyskupus ir įterptas tarp De agone 
christiano, Contra epistulam Manichaei guam vocant funda- 
menti ir Contra partem Donati, Confessiones. Apie tikslesnes 
laiko ribas sprendžiama iš II knygos pabaigoje paminėtų gar- 
sių krikščionių rašytojų sąrašo: jie, anot Augustino, mokėję 
tinkamai pasinaudoti pasaulietiniais mokslais“. Šioje eilėje 
nėra Milano vyskupo Ambraziejaus, kuris mirė 397 m. balan- 
džio 4 d. Pagal Antikos papročius tokiame sąraše Augustinas 
mini tik mirusiuosius, vadinasi, II knygos pabaiga parašyta 
dar iki garsiojo Milano vyskupo mirties. Kad ir kaip būtų, 
Augustinas expressis verbis šį savo veikalą mini ne anksčiau 
kaip 398 m. parašytame antimanichėjiniame veikale Contra 
Faustum". 

397 m. Augustinas šio veikalo nebaigė. Savo sena- 
tvės Retractationes jis tiksliai nurodo III knygos vietą, nuo 
kurios po 30 metų vėl grįžo prie jo rašymo. Jei ne ši paties 
Augustino nuoroda, „siūlės“ niekaip nebūtų įmanoma pa- 
stebėti: „Kai pamačiau, kad knygos Apie krikščionių mokslą 
nebaigtos, panorau verčiau pabaigti, nei, jas tokias palikęs, 
imtis taisyti kitas knygas. Tad pabaigiau trečiąją [-.. ], pri- 
dėjau paskutiniąją ir šį veikalą sutraukiau į keturias knygas, 
iš kurių pirmosios trys padeda suprasti Raštą, o ketvirto- 
ji - kaip pasakyti, ką supratome.““ Retractationes Augustinas 
rašė 427-428 metais. IV-ąją knygą datuoti leidžia ir paties 

6  Dedoctr. chr. II 40 / 61. 

7 | Contra Eaustum, XXII, 91: „guod vero expoliavit Aegyptios iussu domini dei sui, nihil 
nisi iustissime iubentis, guid praefiguraverit, iam in guibusdam libris, guos de doctrina 
christiana praenotavi, guantum mihi tunc occurrit, me recolo posuisse.“ 

8 | Retract. 11,4: „libros de doctrina christiana, cum inperfectos conperissem, perficere malui 
guam eis sic relictis ad alia retractanda transire. conplevi ergo tertium, gui scriptus fuerat 
usgue ad eum locum, ubi commemoratum est ex evangelio testimonium de muliere guae 
abscondit fermentum in tribus mensuris farinae, donec totum fermentaretur. addidi etiam 


novissimum librum, et guattuor libris opus illud implevi, guorum primi tres adiuvant ut 
scripturae intellegantur, guartus autem guomodo guae intellegimus proferenda sint.“ 

Augustino pastaba (IV 24, 53), kur jis pasakoja apie savo 
„Veik prieš aštuonerius metus“ buvusią kelionę į Mauritaniją 
ir ten pasakytą pamokslą. Ši Augustino kelionė vyko 418 m. 
ir yra datuojama nepriklausomai nuo De doctrina christiana. 
Tad paskutinį III knygos trečdalį ir visą IV knygą Augustinas 
parašė 426/427 metais, t. y. 30 metų vėliau nei pirmąsias 
dvi knygas. 

Kaip paaiškinti tokią ilgą pertrauką? Ar tam būta kokios 
nors atsitiktinės priežasties?? Augustiną užgriuvusi begalinių 
vyskupo rūpesčių našta? Liga!“? Galbūt Augustinui pasirodo, 
kad jo veikalas nelabai dera prie to meto aplinkybių!!? Įtraukė 
kiti literatūriniai projektai!*? Iškilo kokia nors vidinė veikalo 
rašymo krizė? Šiandien labiausiai prigijęs paaiškinimas pri- 
klauso Edmundui Rillui OP““, pasiūliusiam De doctrina chris- 
tiana gretinti su 41-uoju Augustino ir Alypijaus laišku Kar- 
taginos vyskupui Aurelijui, kuriame juodu sakosi nepamiršę 


abipusio susitarimo, prašą Aurelijų atsiųsti pamokslų rinkinį 


9 "Manlio Simonetti teisingai primena ir tokią galimybę (Sant'Agostino, L'istruzione cristiana, 
acura di Manlio Simonetti, Fondazione Lorenzo Valla, Verona: Arnoldo Mondadori 
editore, 1994, p. x). 

10 Kenneth B. Steinhauser, „Codex Leningradensis Ov.I.3: Some Unresolved Problems“, in: 
De doctrina christiana: A Classic of Western Culture, ed. Duane W. H. Arnold and Pamela 
Bright, Christianity and Judaism in Antiguity 9, Notre Dame: University of Notre Dame 
Press, 1995, p. 38-39. 

11 Madeleine Moreau, „Introduction“, in: Saint Augustin, La doctrine chrėtienne (De doctrina 
christiana), texte critigue du CCL, revu et corrigė, introduction et traduction de Madeleine 
Moreau, annotation et notes complėmentaires d'Isabelle Bochet et G. Madec, Bibliothėgue 
Augustinienne (CEuvres de saint Augustin) 11/2, Paris: Institut d'Ėtudes Augustiniennes, 
1997, p. 12. 

12  „A[lberto] Pincherle (La formazione teologica di S. Agostino) [1947] argued that a 
congruence of theme exists between De Doctrina Christiana and the Confessions; the former 
being an abstract discussion of how one might go about approaching Scripture, the latter 
a concrete narrative ofhow Augustine himself did in fact approach and learn to interpret 
Scripture. On that argument the interruption of the writing of De doctrina christiana led 
directly to the Confessions“ (James J. O'Donnell, „Doctrina Christiana, De“, in: Augustine 
through the Ages. An Encyclopedia, ed. Allan D. Fitzgerald OSA, Michigan-Cambridge, UK: 
Wm. B. Eerdmans Publishing Company, 1999, p. 279). 

13 Edmund Hill OP, „De doctrina Christiana: A Suggestion“, in: Studia Patristica 6, 1962, 
p.443-446, 

ir klausią jo nuomonės apie Tikonijaus Taisykles!*. Čia, pali- 
kus Augustiną, teks trumpai papasakoti apie donatininkus ir 
Tikonijų. 

Visą IV a. Afrikos krikščionių Bažnyčią vargino donati- 
ninkų schizma. Byla jau buvo sena ir tęsėsi kelias kartas. Tiek 
viena, tiek kita pusė įvairiu metu buvo panaudojusi prievartą, 
o tai ypač sunkino susitaikymą. Pradėjęs vyskupauti Hipone, 
Augustinas vadovavo ujamai katalikų mažumai: donatinin- 
kų vyskupas turėjo pakankamai galios miesto kepėjams už- 
drausti pardavinėti duoną katalikams. Pati IV a. pabaiga ir V a. 
pradžia Afrikos Bažnyčiai buvo karštos polemikos, politinio 
ir administracinio veikimo metas kovoje su donatininkais. 
Tikonijus (fl. ca 380 m.) buvo donatininkas, tačiau nesuta- 
ręs su savo bendratikiais ir jų pasmerktas. Bet svarbiausia tai, 
kad jis — vienas pirmųjų lotyniškai rašiusių Rašto aiškintojų 
(Paaiškinimai Apreiškimui) ir pirmasis egzegezės teoretikas 
(veikalėlis Taisyklės). 

Grįžkime prie De doctrina christiana. Augustinas liau- 
jasi rašęs šį veikalą beveik ten, kur vėliau, po trisdešimties 
metų, įdės to paties Tikonijaus Taisyklių santrauką. Šį faktą 
sugretinęs su 41-uoju laišku ir atsižvelgdamas į Bažnyčios 
padėtį Afrikoje, Hillas pasiūlė manyti, jog Augustinas nu- 
traukęs veikalo rašymą todėl, kad Afrikos primas, Kartagi- 


nos vyskupas Aurelijus, niekaip neatsiliepdamas į kartojamą 


14 Ep.41, 2: „obsecramus te per eum, gui tibi ista donavit et populum, cui servis, hac per te 
benedictione perfudit, ut iubeas singulos, guos volueris, sermones eorum (sc. omnium 
ordinatorum fratrum nostrorum et praecipue presbyterorum, gui te (sc. Aurelio) praesente 
populo infunditur, 41, 1) conscriptos et emendatos mitti nobis. nam et ego, guod iussisti, 
non neglego et de Tychonii septem regulis vel clavibus, sicut saepe iam scripsi, cognoscere, 
guid tibi videatur, expecto.“ 

15 Naujausią tyrinėjimų apie Tikonijų apžvalgą žr.: Jean-Marc Vercruysse, „Introduction“, 
in: Tyconius, Le livre des Rėgles, introduction, traduction et notes par Jean-Marc Vercruysse, 
Sources Chrėtiennes 488, Paris: Cerf, 2004. 

Augustino klausimą, nepritaręs jo norui pasinaudoti nors 
ir naudingomis, tačiau donatininko parašytomis Taisyklė- 
mis. Vėliau, po trisdešimties metų, jau pats būdamas garsus 
ir įtakingas vyskupas, antra vertus, donatininkų atskalai pa- 
sitraukus į pogrindį, Augustinas savo nuožiūra įtrauksiąs 
Tikonijaus Taisykles į baigiamą II-ąją De doctrina christiana 
knygą. Antroji svarbi Hillo išvada siūlo manyti, kad inte- 
lektualas Augustinas šį veikalą, galbūt skirtą „krikščionybės 
mokytojams“, rašąs vyskupo Aurelijaus prašomas. Tik tokiu 
atveju esą būtų galima paaiškinti visus Augustino klausimus 
Aurelijui ir Augustino reakciją negavus laukiamo atsakymo 
dėl Tikonijaus. 

Ne visi tyrinėtojai pritaria tokiam trijų dešimtmečių 
pertrūkio aiškinimui, bet jis ir toliau lieka vienintelė pastanga 
atsakymo ieškoti paties Augustino arba jo aplinkos tekstuose. 
Nesutinkantieji pastebi, kad Hillo hipotezė remiasi prielaida, 
esą Augustinas De doctrina christiana rašąs vykdydamas Au- 
relijaus užsakymą. Bet tuomet 41-ojo laiško žodžiai perdėm 
perifrastiškai ir miglotai apie jį kalbą!“. Jei tai tikrai buvo įta- 
kingojo „Afrikos sostinės“ Kartaginos vyskupo Aurelijaus 
užsakytas veikalas, tuomet tektų stebėtis, kad apie tai Augus- 
tinas nieko nesako nei pačiame De doctrina christiana, nei Re- 
tractationes!. Be to, pačių donatininkų pasmerkto Tikonijaus 
figūra galėjo būti pakankamai polemiškai patogi: Afrikos ka- 


16 Pagrindiniai prieštaraujančiųjų argumentai: a) non negligo (Ep. 41, 2) galbūtrodo,kad 
Augustinas rašo kitą, svarbesnį veikalą (Išpažinimus?); b) iš to, jog Augustinas klausia 
Aurelijaus nuomonės apie Tikonijų, dar neplaukia, kad veikalą jis rašo Aurelijaus prašomas 
(Roger P. H. Green, „Introduction“, in: Augustine, De Doctrina Christiana, edited with an 
Introduction, Translation, and Notes by R. P. H. Green, Oxford early Christian texts, Oxford: 
Clarendon Press, 1995, p. xi). 

17 Aurelijaus prašymu Augustinas vėliau parašys, pavyzdžiui, De opere monachorum, kurį 
pradeda tokiais žodžiais: „iussioni tuae, sancte frater Aureli, tanto devotius obtemperare me 
oportuit, guanto magis mihi guis ex te iusserit claruit“. 

talikų polemistai visuomet mielai naudojosi nesutarimais pa- 
čių donatininkų viduje. Tad, tarkime, 397 m. Augustinas, į III 
De doctrina christiana knygą įtraukdamas Tikonijaus Taisyk- 
les, lygiai įtaigiai galėjo rašyti: „Toksai Tikonijus, neatremia- 
mai rašęs prieš donatininkus, nors ir pats buvo donatininkas, 
o ten, kur nenorėjo jų galutinai palikti, pasirodė besąs labai 
negrabios širdies, parašė knygą, kurią pavadino Taisyklės.!““ 
Augustinas apie 400 m. (kitu datavimu - apie 404 m.) pasi- 
telkia Tikonijaus nesutarimų su donatininkais bylą, rašyda- 
mas veikalą Contra epistolam Parmeniani, kur už jau mirusį 
Tikonijų atsako į teologinius šiam kadaise Afrikos donati- 
ninkų primo, Kartaginos donatininkų vyskupo Parmenino 
pareikštus priekaištus. 

Tarp priežasčių, privertusių Augustiną nutraukti ra- 
šymą, taip pat minimos cura ecclesiae, galbūt užmojis rašyti 
kokį nors reikšmingesnį veikalą, pavyzdžiui, Išpažinimus“, 
Tikonijaus veikalo nesupratimas*. Hillo pažiūros šalininkai 
atremia, kad cura ecclesiae Augustiną lydėjo visą gyvenimą 
ir nesutrukdė rašyti ir pabaigti daug didesnių veikalų, ku- 
riuos, beje, jis sugebėdavo diktuoti bent kelis vienu metu?!. 
Taip galėjo būti ir su Išpažinimais: esama pakankamai daug 
temos ir stiliaus panašumų tarp šio didžiojo Augustino 


18 De doctr. chr. II 30 / 42. 

19 Roger P. H. Green, „Introduction“, p. XI; James J. O'Donnell, „Doctrina Christiana, De“, 

p. 279; Alberto Pincherle, La formazione teologica di Sant Agostino, Roma: Edizioni Italiane, 
1948, p. 194. 

20 Charles Kannengiesser, „The Interrupted De doctrina christiana“, in: De doctrina christiana: A 
Classic of Western Culture, p. 8. 

21 „Rašyti“ Antikos pabaigos laikais reiškė „diktuoti“. Sprendžiant iš Augustino palikimo, 
Hipono bažnyčioje raštininkų (notarii ecclesiae) darbas buvo sutvarkytas puikiai. Kūrybinė 
Augustino energija - prisiminkime gausias vyskupo pareigas - buvo fenomenali. Viename 
iš neseniai rastų laiškų Augustinas 419 m. gruodį rašo Posidijui, kad nuo rugsėjo 11 d. 
iki gruodžio 1 d. padiktavęs 6000 eilučių. Cf Ep. 23 A*, 3. Tyrinėtojų skaičiavimu, viena 
Augustino raštininkų eilutė turėtų atitikti 3/4 Jacgues'o-Paulio Migne'o Patrologia Latina 
leidimų eilutės (žr. Serge Lancel, Saint Augustin, Paris: Fayard, 1999, p. 308). 

veikalo IX-osios ir II-osios De doctrina christiana knygų“. Sa- 
votišką Hillo hipotezės variantą neseniai pasiūlė Jeanas-Pau- 
lis Bouhot“, mėgindamas atsižvelgti į Frangois Dolbeau 
rastuosius Augustino Kartaginoje galbūt 397 m. sakytus 
pamokslus**. Jo manymu, vyskupo Aurelijaus atsakymas į 
Augustino klausimą iš 41-ojo laiško buvęs kvietimas atvykti 
į Kartaginą ir miesto bažnyčiose sakyti pamokslus, kurie, juos 
užrašius, būtų daug geresnis pavyzdys pamokslininkams nei 
jo rašomas „vadovėlis“, galintis papiktinti konservatyvius Af- 
rikos vyskupus. 

Mūsų manymu, galėtume svarstyti dar vieną priežas- 
tį: galbūt Augustinas tiesiog nebežinojo, kaip jam šį veikalą 
pabaigti? Atsakymą į klausimą dėl intriguojančio pertrūkio 
rastume skirtingose ankstyvosios ir vėlyvosios veikalo dalies 
adresato figūrose“. Mat pradėdamas šį veikalą, Augustinas 
ji skyrė studiosis scripturarum, „Raštų tyrėjams““. Ši sąvoka 


apima keletą dalykų. Pirmiausiai, ji nusako „Rašto tyrėjus, 


22  Cf Darius Alekna, „Šv. Augustino De doctrina christiana II 41, 62: autobiografinė egzegezė“, 
in: Literatūra 42(3), 2000, p. 68-80; Roger P. H. Green, „Introduction“, p. xIII; Alberto 
Pincherle, „S. Agostino: tra il De doctrina christiana e le Confessioni“, in: Archeologia 
classica 25-26, 1973-1974, p. 555-574; Leo C. Ferrari, „From Pagan Literature to the Pages 
of the Holy Scriptures: Augustine's Confessions as Exemplary Propaedeutic“, in: Kerygma 
und Logos. Beitrūge zu den geistesgeschichtlichen Beziehungen zwischen Antike und Christentum. 
Festschrift fr Carl Andresen zum 70. Geburtstag, hg. v. AdolfMartin Ritter Ritter, 
Gėttingen: Vandenhoeck und Ruprecht, 1979, p. 173-182; Isabelle Bochet, « Le firmament 
de V Ecriture >: L'hermėneutigue Augustinienne, Paris: Institut d'Ėtudes Augustiniennes, 
2004, p. 94-106. 

23 Jean-Paul Bouhot, „Augustin prėdicateur d'aprės le De doctrina christiana“, in: Augustin 
prėdicateur (395-411): actes du Collogue International de Chantilly (5-7 septembrė 1996), 
ėditės par Goulven Madec, Paris: Institut d'Ėtudes Augustiniennes, 1998, p. 49-61. Jam 
pritaria ir Serge'as Lancelis (op. cit., p. 288-289). 

24 Augustin d Hippone, Vingt-six Sermons au Peuple d'/Afrigue, retrouvės 2 Mayence, ėditės et 
commentės par Frangois Dolbeau, Collection des Ėtudes Augustiniennes, Sėrie Antiguitė 147, 
Paris: Institut d'Ėtudes Augustiniennes, 1996. 

25 Išsamiau žr. Darius Alekna, Šv. Augustino veikalo De doctrina christiana adresato paveikslas, 
daktaro disertacija: humanitariniai mokslai 04 H, Vilniaus universiteto bibliotekos 
Rankraščių skyrius, F76-477 1, 2007. 

26 Smulkiau žr. Darius Alekna, „Studiosi scri pturarum: Augustino De doctrina christiana 
skaitytojai“, in: Šv. Augustinas. Tradicijos, kontekstai, inter pretacijos, p. 41-54. 

žinovus“, sakytume, Senojo ir Naujojo Testamento specialis- 
tus šiuolaikine prasme. Kita vertus, tai - „suinteresuoti“ žino- 
vai: jų santykis su Raštu kai kuriais atvejais yra analogiškas 
pagonių filosofų, studiosi sapientiae“", santykiui su išmintimi: 
ir vieniems, ir kitiems pažinti savo troškimų objektą yra, saky- 
tume, egzistencinė būtinybė. Skirtingai nei ankstesni krikš- 
čionių rašytojai, Augustinas nebijo šios analogijos ir kartais 
ją net pabrėžia. Tačiau ankstyvosios De doctrina christiana 
dalies adresatas — studiosi scripturarum — turi ir tam tikrų is- 
torinių krikščionių intelektualų būrio bruožų: visų pirma, tai 
atskira grupė Bažnyčios bendruomenėje, kurios skirtingumą 
nuo populus Dei, Dievo tautos, Augustinas pakankamai aiš- 
kiai pabrėžia. Tai tikrai nėra paprasti tikintieji ir ne jų dvasi- 
niu gyvenimu besirūpinantys kunigai ar vyskupai. Šie studiosi 
scripturarum labiausiai panašūs į vienuolius, į Augustino su- 
burtus Hipono Sodo vienuolyno bičiulius. 

Pradėjęs De doctrina christiana rašyti būdamas vienas 
iš tokių krikščionių intelektualų vienuolių, Augustinas tapo 
vyskupu, ganytoju, atsakingu už visą krikščionių bendruo- 
menę. Tai didelis ir svarbus pokytis - jam ir iš jo plaukian- 
čioms pasekmėms apmąstyti galbūt reikėjo laiko, ir De doctri- 
na christiana pabaigimas atidedamas trisdešimčiai metų. 

Pakėlimas į vyskupus 395 ar 396 m. Augustinui galbūt 
buvo toks pat svarbus kaip krikštas Milane 386 m. Apie tai 
neturime tokio išsamaus pasakojimo kaip Išpažinimai, tačiau 
vienas kitas faktas liudija gana iškalbingai. Antai, pakėlimo 
į vyskupus svarbą Augustinui rodo tai, kad, rašydamas Re- 
tractationes, jis savo viso gyvenimo literatūrinį darbą suskirs- 
to į dvi dalis: knygos, parašytos iki pakėlimo į vyskupus, ir 


27  Cf.Cic. Tusc. V, 9-10. 

knygos, parašytos po šio įvykio. Be to, Afrikoje apskritai ir 
ypač Numidijoje svarbi vyskupo gyvenimo data būdavo jo 
pakėlimo dienos šventimas: žinoma, kad ją minėjo Augusti- 
nas?*, Kartaginos primas Aurelijus??, taip pat ir donatininkų 
vyskupai“?. Atrodo, kad buvo svarbu ir išvyskupautas laikas: 
Numidijos bažnytinės provincijos, kuriai priklausė ir Hipono 
vyskupija, vyskupų vyresniuoju tapdavo seniausiai pareigas 
einantis vyskupas?!. Apmąstydamas naujos savo padėties su- 
keltus didelius pokyčius, Augustinas beveik dešimt metų pa- 
moksluose ir raštuose nenagrinėja su vyskupo pareigomis ir 
misija susijusių klausimų. 

Taigi vėl ėmęsis kadaise pradėto veikalo, Augustinas jau 
nebėra tas pats - kaip ir jo vėlyvosios dalies adresatas. Mėgs- 
tamiausias Augustino žodis jam pavadinti jau nebe studiosi 
scripturarum, bet doctor, „mokytojas“*. Ką gi jis moko? Kur? 
O kaip Augustinas pavadina šio doctor mokomą dalyką? Pra- 
dėkime nuo pastarojo klausimo. Jo mokomasis dalykas yra 
Šventasis Raštas“*, šventumas““, iš amžino blogio išlaisvinan- 
tys ir amžinąjį gyvenimą užtarnaujantys dalykai“, jis kalba di- 
džius dalykus“. Šis Augustino mokytojas yra Bažnyčios žmo- 

us (vir ecclesiasticus“", doctor ecclesiasticus“š ), jis kalba į bažny- 

, ) 24 
čią susirinkusiems tikintiesiems“?, jis, kaip ir pats Augustinas, 

28  Yraišlikę du ta proga pasakyti Augustino pamokslai : Serm. 339 ir 340. 

29  Augustinus, Serm. 111. 

30  Augustinus, Ep. 108, 5; Contra litt. Petiliani II 23, S2. 

31 Serge Lancel, op. cit., p. 696, n. 21. 

32 Kai kurie tyrinėtojai tai pastebi, bet plačiau nesvarsto. Pvz., žr. David Foster, 
„Eloguentia nostra (DDC IV, VI, 10): A Study ofthe Place of Classical Rhetoric in 
Augustine's De doctrina christiana Book Four“, in: Augustinianum 36 (2), 1996, p. 473. 

33  Dedoctr. chr. IV 4 / 6. 

34  Dedoctr. chr. IV 3 / 4. 

35  Dedoctr. chr. IV 18 / 37. 

36 De doctr. chr. IV 19 / 38. 

37 Dedoctr. chr. IV 15 / 32. 


38 Dedoctr.chr.IV 18 /35. 
39 De doctr. chr. IV 18 / 37. 

yra nuo aukštesnės vietos tikintiesiems kalbantis vyskupas“. 
Šis Bažnyčios mokytojas, nepasiduodamas gražbylystei, turi 
žiūrėti, kad ne jis žodžiams, bet jam žodžiai tarnautų". 

Verta pastebėti, kad Augustinas mokytoją vadina klasiki- 
nėje kalboje ganėtinai retu, jokios griežtesnės terminologinės 
prasmės neturinčiu, bet krikščionių labai mėgstamu žodžiu 
doctor“, o ne klasikiniu magister. Taip yra todėl, kad Augusti- 
nas, kaip ir visi krikščionys, labai gerai žino ir dažnai primena, 
jog, anot Mt 23, 10, mokytojas, magister, tėra vienas - Jėzus 
Kristus: „Taip pat nesivadinkite mokytojais, nes jūsų vienin- 
telis Mokytojas yra Kristus.““ Todėl „daug tiesos skelbėjų, bet 


ne mokytojų (multi praedicatores veritatis fiunt nec multi magis- 


tri), jei visi sako tą pat, ką ir vienintelis tikrasis Mokytojas““*. 


Augustino doctor yra mokytojas ta pačia prasme, kaip ir apaš- 
talas Paulius yra tautų mokytojas, doctor gentium“. 

Koks yra dvasinis šio ilgų apmąstymų pareikalavusio po- 
kyčio turinys? Tiek savo išganymu besirūpinantis vienuolis, 


40  Dedoctr. chr. IV 18 / 35. 

41 Dedoctr. chr. IV 28 / 61. 

42  Žiūrėdami į jo reikšmes (pvz., Oxford Latin Dictionary, ed. Peter G.W. Glareetal,, 

Oxford: Clarendon Press, 1968, s. v. doctor), galėtume pasiūlyti du vertimus: „mokytojas“ 
ir „dresiruotojas“. Šio žodžio nė lyginti negalėtume su daugiareikšmiu ir labai populiariu 
žodžiu magister (ibid., s. v.). Iškalbingas yra ir šių žodžių vartojimo dažnumo palyginimas. 
Klasikinėje literatūroje (tekstų rinkinio Bibliotheca Teubneriana Latina (BTL-2), Mūnchen: 
K. G. Saur Verlag, 2002, duomenimis) žodis doctor ir visos jo formos pavartotos 301 

kartą, o žodis magister ir visos formos - 1519, t. y. 5 kartus daugiau. Tuo tarpu patristikos 
laikotarpio krikščionių literatūroje (tekstų rinkinio CETEDOC Library of Christian Latin 
Texts (CLCLT-3), Turnhout: Brepols, 1996, duomenimis) žodis doctor ir visos jo formos 
pavartotos 2995 kartus, o magister - 3606 kartus, t. y. tik 1,2 karto dažniau. 

43  Vulg: „nec vocemini magistri guia magister vester unus est Christus“. Dažnai šiuos žodžius 
Augustinas svarsto labai išraiškingai, pvz., Serm. 270, 1: „in schola domini condiscipulis 
loguimur. magistrum enim habemus unum, in guo omnes sumus unum: gui nos, ne forte 
de magisterio superbire audeamus, admonuit, et ait, <nolite vocari ab hominibus rabbi; 
unus est enim magistervester Christus>. sub hoc ergo magistro, cuius cathedra caelum est, 
guia erudiendi sumus litteris eius, advertite pauca guae dicam, donante ipso gui iubet ut 
dicam.“ 

44 De doctr. chr. IV 29 / 62. 

45  Dedoctr. chr. IV 7 / 15: „Jisaiškiai nedelsdamas pripažino turįs žinojimą, be kurio negalėtų 
būti tautų mokytoju.“ 

tiek už bendruomenės amžinąjį gyvenimą atsakingas vys- 
kupas turi remtis Raštais, bet veikiausiai skirtingai, juo la- 
biau skirtingas bus jų kalbėjimas apie Raštus. Dar 391 m., 
vos išrinktas kunigu, Augustinas savo vyskupą Valerijų 
prašo „atostogų“, kurias galėtų skirti Raštų studijoms. Au- 
gustinas numano jo klausimą: „Jūsų Šventenybė gali saky- 
ti: "Norėčiau žinoti, ko trūksta tavo išsimokslinimui (ins- 
tructioni)?" Tiek daug, kad lengviau galėčiau išvardyti, ką 
turiu, nei ką trokštu turėti. Išdrįsčiau sakyti, kad žinau ir 
visiškai pasitikėdamas laikausi to, kas veda į mūsų išgany- 
mą. Bet kaip pasitarnauti kitų išganymui ieškant ne savo 
naudos, bet to, kas naudinga daugeliui, kad jie būtų išgelbėti 
(1 Kor 10, 33)?“ Kad tikrai ir gerai tai suprastų ir galėtų 
kitiems paaiškinti, Augustinas turėjo tam tikrą laiką pabūti 
vyskupu. 

Ar De doctrina christiana yra kokių nors ženklų, rodančių 
pasikeitusį Augustino siekį rūpintis ne tik savo, bet ir kitų iš- 
ganymu? Regis, taip. Pradėdamas šį veikalą, pačiu pirmuoju 
sakiniu Augustinas nubrėžė jo tikslą: „Esama taisyklių Raš- 
tui aiškinti, kurias, manau, trokštantiems jį pažinti (studiosis) 
būtų visai paranku išdėstyti, kad tobulėtų ne vien skaitydami 
kitus, atskleidusius šventųjų knygų paslaptis, bet ir patys jas 
atskleisdami (ut non solum legendo alios, gui divinarum littera- 
rum operta aperuerunt, sed etiam ipsi aperiendo proficiant)“*". 
Taigi Augustino skaitytojai turi išmokti suprasti Raštus 
ne kitų krikščionių ir ne bendruomenės labui, bet idant 


46 Ep.21,4: „sed dicit fortasse sanctitas tua: vellem scire, guid desit instructioni tuae. tam 
multa autem sunt, ut facilius possim enumerare, guae habeam, guam guae habere desidero. 
auderem enim dicere scire me et plena fide retinere, guid pertineat ad salutem nostram. sed 
hoc ipsum guo modo ministrem ad salutem aliorum non guaerens, guod mihi utile est, sed 
guod multis, ut salvi fiant?“ 

47 De doctr. chr., Prooem. 1. 

tobulėtų jie patys (ipsi proficiant). Taip skelbia pats pirmasis, 
programinis veikalo sakinys. Tačiau kitame taip pat progra- 
miniame - pačiame paskutiniame veikalo sakinyje - regime 
šios nuostatos korekciją: „O aš dėkoju mūsų Dievui, kad šiose 
keturiose knygose, kiek leido menki mano gabumai, papasa- 
kojau ne koks aš pats esu, kuriam daug ko trūksta, bet koks 
turėtų būti tas, kas sveikame, tai yra krikščioniškame moksle 
(cf. 2 Tim 4, 3; Tit 1, 9) stengiasi darbuotis ne vien dėl savęs, 
bet ir dėl kitų (non solum sibi, sed alis etiam laborare studet)““*. 
Pirmąjį ir paskutinįjį sakinius jungia „studijų“ (studiosis / stu- 
dent), naudos sau (ipsi / sibi), kitų (alios / aliis) temos ir ta 
pati sintaksinė jungtis (non solum ... sed etiam). Taigi drąsiai 
galime teigti, jog paskutinysis sakinys skirtas pataisyti „ego- 
centrinę“ pirmojo teiginio nuostatą: vienuolis Augustinas 
kvietė vienuolius mokytis patiems suprasti Raštą, kad turėtų 
naudos sau, o vyskupui Augustinui svarbu mokėti iš Rašto pa- 
rūpinti naudos kitiems. 

Kituose Augustino tekstuose taip pat matome, kaip jis 
vyskupo tarnystę ima vertinti labiau už asmeniniam tobu- 
lėjimui ir išganymui skirtą vienuolio gyvenimą: „Galėčiau 
sakyti: 'Kam man įkyrėti žmonėms?" Neteisiems sakyti: 'ne- 
sielkite neteisingai, gyvenkite šitaip, elkitės taip, anaip nebe- 
sielkite: Kam man varginti žmones? Aš žinau, kaip gyventi, 
gyvensiu, kaip man įsakyta, kaip esu pamokytas. Imsiuosi, 
ko žinau. Kodėl turėčiau atsiskaityti už kitus? Tačiau mane 


baugina Evangelija. Niekas manęs neįtikintų pasirinkti tokio 


48  Dedoctr. chr. IV 31 /64. Į šiuos žodžius dėmesįyra atkreipęs Martinas Camargo, „Non 
solum tibi sed etiam aliis': Neoplatonism and Rhetoric in Saint Augustine's De doctrina 
christiana“, in: Rhetorica 16, 1998, p. 393-408. Šis tyrėjas krikščionišką Augustino 
įsipareigojimą bendruomenei sieja su jo išsivadavimu iš neoplatonizmo ir klasikinės 
retorikos mąstymo paradigmų. 

[nuo vyskupo prievolių] laisvo saugumo. Nieko nėra geriau, 
nieko saldžiau, kaip niekam netriukšmaujant skrosti Dievo 
lobyną — saldu, gera. Bet pamokslauti, barti, priekaištauti, 
mokyti, kiekvienu rūpintis - didelė našta, didelis sunkumas, 
didelis vargas. Kas gi nebėgs nuo šio vargo? Tačiau baugina 
Evangelija.“"“ Augustiną nuo ramaus vienuolio gyvenimo 
atgrasantys Evangelijos žodžiai yra bauginantis palyginimas 
apie šeimininko pinigą į apyvartą pabijojusį leisti tarną: „Ne- 
tikęs tarne! Aš tave teisiu tavo paties žodžiais“ (Lk 19, 22). 
Norėdamas įgelti vienuoliui Jeronimui, vyskupas Augustinas 
laiške jam sakosi neturįs laiko atsidėti Rašto žinovų ugdymui, 
nes turįs kalbėti tikintiesiems, kaip tik jiems išliejąs visą savo 


Raštų išmanymą“". 


Augustinas visuomet buvo drąsus rašytojas. Tūlą jo veikalą 
sunku įrikiuoti į klasikinės Antikos ar senosios krikščionių li- 
teratūros žanrų sąrašą. Toks sunkiai klasifikuojamas veikalas 
buvo kadaise parašytos dvi Soliloguia knygos“! toks - ir gar- 
sieji Augustino Išpažinimai. Panašiai sunku įvertinti ir De doc- 
trina christiana. Remiantis formaliais kriterijais - medžiagos 
skaidymas ir dėstymas, - šis veikalas yra tipiškas vadovėlis??. 
Tačiau kokio dalyko vadovėlis? Ir kokiems mokiniams ar mo- 
kytojams skirtas? Į šiuos klausimus atsakoma labai įvairiai: 


homiletikos, Biblijos hermeneutikos ar egzegezės vadovėlis, 


49 Serm. 339, 4. 

S0  Ep.73, S: „nam negue in me tantum scientiae scripturarum divinarum est aut esse iam 
poterit, guantum inesse tibi video, et si guid in hac re habeo facultatis, utcumgue inpendo 
populo dei. vacare autem studiosis diligentius, guam populi audiunt, instruendis propter 
ecclesiasticas occupationes omnino non possum.“ 

Sl žr. Darius Alekna, „Kalbėjausi pats - Augustinas su Augustinu. Įvadas“, in: Aurelijus 
Augustinas, Pokalbiai su savimi, p. 17-18. 

S2 Tai pastebėjo jau Henri-Irėnėe Marrou, Saint Augustin et la fin de la culture antigue, Paris: 
De Boccard, 1937, p. 389. 

bendroji krikščionių kultūros programa“? ar universaliosios 
hermeneutikos?* apmatai. 

Mūsų nagrinėjamo veikalo pavadinimą — De doctrina 
christiana - yra paliudijęs pats Augustinas“?, tad dėl jo auten- 
tiškumo nekyla jokių abejonių. Tačiau daug neaiškumų kyla 
mėginant išversti jį į naująsias kalbas. Viena vertus, Augus- 
tinas žodžiui doctrina nesuteikia „neklaidingos sisteminės 
teiginių visumos“ prasmės, o apytikriai taip žodis doktrina““ 
suprantamas lietuvių, prancūzų“? arba anglų“ kalbose (doc- 
trine). Bet tuomet ką šiuo žodžiu nori pasakyti Augustinas, 
taip pavadindamas visą savo veikalą? Dėl to kyla labai daug ne- 


sutarimų“". Pats autorius niekur aiškiau neapibrėžia doctrina 


53 Įvairių nuomonių apžvalgą ir kritiką žr. Gerald A. Press, „The Contentand Structure of 
Augustine's De doctrina christiana“, in: Augustinian Studies 11, 1980, p. 99-124, ir Luigi 
Alici, „Il primo libro del De doctrina christiana, o della mediazione possibile“, in: De doctrina 
christiana di Agostino d'Ippona, Lectio Augustini 11, Roma: Citta nuova-Augustinus, 1995, 
p. 14-16. 

54 De doctrina christiana „universalia Augustino hermeneutika“ (die universalhermeneutik 
Augustins) vadina Karla Pollmann, Doctrina Christiana: Untersuchungen zu den Anfūngen 
der christlichen Hermeneutik unter besonderer Berūcksichtigung von Augustinus, De doctrina 
christiana, Paradosis 41, Freiburg: Universittsverlag Freiburg, 1996. Šios autorės pažiūros 
kritiką žr. G[ulven] M[adec], in: Revue des Etudes Augustiniennes, 1997, 43(2), p. 394-395. 
Vėliau Pollmann plačiau paaiškina, kokia prasme Augustino hermeneutiką ji vadina 
universalia: Karla Pollmann, „African and Universal Elements in the Hermeneutics of 
Tyconius and Augustine“, in: Augustinus Afer: saint Augustin, africanitė et universalitė, 
actes du collogue international, Alger-Annaba, 1-7 avril 2001, ed. Pierre-Yves Fux et al., 
Paradosis 45(1-2), Fribourg: Ėditions Universitaires, 2003, p. 359. 

SS Retract. II, 15, 1; Contra Faustum XXII, 91. 

56 Dabartinės lietuvių kalbos žodynas, red. S. Keinys et al., Vilnius: Lietuvių kalbos institutas, 
2000, s. v. doktrina: „mokslinės, politinės ar religinės kieno nors pažiūros, jų sistema“; 
Valerija Vaitkevičiūtė, Tarptautinių žodžių žodynas, Vilnius: Žodynas, 2002, s. v. doktrina: 
„1. mokslinės, politinės kieno nors pažiūros, jų teorija, sistema; 2. religijos teorinė dalis — 
joje pripažįstama teiginių visuma.“ 

57 Le Petit Robert (version ėlectronigue du Nouveau Petit Robert), dictionnaire alphabėtigue 
et analogigue de la langue frangaise, Paris: Dictionnaires Le Robert, 1996-1997, s. v. 
doctrine: „Ensemble de notions gu'on afhirme ėtre vraies et par lesguelles on prėtend fournir 
une interprėtation des faits, orienter ou diriger Vaction humaine. > dogme, idėologie, 
opinion, systėme, thėorie, thėse.“ 

58 WordNet 3.1: An Electronic Lexical Database, Princeton University, 2010 (prieiga internetu: 
http://wordnet.princeton.edu), s. v. doctrine: „a belief (or system of beliefs) accepted as 
authoritative by some group or school“. 

s9 Pavyzdžiui, Greenas rašo: „The book's title is not the least of the translator's problems. 
While many scholars have followed a prudent course ofciting it in Latin, others have 
adopted the renderings 'doctrine' or culture“ (Roger P. H. Green, „Introduction“, p. Ix). 

sąvokos““, tad tyrėjams ir vertėjams atsakymo tenka ieškoti 
patiems. 

Lotynų kalbos žodynai čia taip pat nelabai gelbsti. Juose 
parašyta, kad aptariamas žodis reiškia „mokymą“. Vertėjams 
to jau galėtų ir pakakti. Bet priekabesni tokio vertimo skaity- 
tojai turėtų pradėti klausti, kas vis dėlto čia norima pasaky- 
ti: ar bus kalbama apie krikščionių mokymo vyksmą, galbūt 
patarimus, kaip tai daryti, ar apie dalyką, kurio moko krikš- 
čionys? Ar abiem atvejais bus kalbama apie visus krikščionis, 
ar tik apie kai kuriuos iš jų? Ar „mokymą“ vadinant žodžiu 
doctrina jau pasakoma kas nors apie jo turinį, ar dar ne? Atsa- 
kymo paprastai ieškoma mėginant apibrėžti paties veikalo tu- 
rinį, o turinys aprašomas jį derinant prie skaitytojų, kuriems 
Augustinas galbūt galėjo skirti šį veikalą ex intentione. Tačiau 
aiškiai aprašyti veikalo turinį taip pat nėra lengva, o apie skai- 
tytojus, kuriems galėjo būti skirtas veikalas, tenka spręsti iš 
netiesioginių nuorodų: pats Augustinas niekur expressis ver- 
bis nėra paaiškinęs, kam jį skyrė. Tad atsakymų į minėtuosius 
klausimus šio Augustino veikalo interpretatoriai yra patei- 
kę ne vieną. Daugiausia diskusijų sukėlė minėtoje 1937 m. 
Henri-Irėnėe Marrou knygoje Šv. Augustinas ir Antikos kultū- 
ros pabaiga“! autoriaus pasakyta ir vėliau jo paties ir dauge- 
lio kitų“? ginta mintis, jog De doctrina christiana Augustinas 
dėstąs krikščionišką klasikinės pagonių kultūros, paideia“?, 


60 Cornelius Mayer, „Doctrina“, in: Augustinus-Lexicon, ed. Cornelius Mayer et al., Bd. II, 
Basel: Schwabe X Co., 1986-2002, p. 536-537. 

61  Henri-Irėnėe Marrou, Saint Augustin et la fin de la culture antigue. 

62 Pvz. žr.išraiškingą Eugene'o Kevane'ostraipsnio pavadinimą: „Translatio imperii': 
Augustine's "De doctrina christiana' and the Classical 'Paideia“, in: Studia patristica 14, 
Berlin: Akademie-Verlag, 1976, p. 446-460, ir daugelį kitų to paties autoriaus darbų. 

63  Henri-Irėnėe Marrou,op. cit., p. 555. Lotyniškų „kultūrą“ reiškiančių žodžių paieškai ir 
aptarimui autorius skiria priedą „L'idėe de la culture et le vocabulaire latin“, p. 549-560. 

alternatyvą“*: gramatikosirretorikos mokyklose studijuojamus 
Vergilijų ir Ciceroną turį pakeisti krikščionies gyvenimui būti- 
ni, visą kultūrinį gyvenimą krikščionybei palenkiantys šventie- 
ji autoriai“; Augustinas savo krikščioniškos kultūros projektą 
kuriąs pagal jam gerai žinomos tradicinės klasikinės kultūros 
modelį““; šitaip dedamas begimstančios krikščioniškųjų Vi- 
duramžių kultūros pamatas“, o veikalas De doctrina christiana 
esantis „pamatinė krikščioniškosios kultūros chartija““. Tad 
skaitytojai, kuriems Augustinas skiria šį veikalą, esą visi krikš- 
čionys, o jo pavadinimo doctrina christiana, Marrou nuomone, 
reiškią culture chrėtienne“?, „krikščionių kultūrą“. 

Taip plačiai apibrėžęs aptariamojo Augustino veikalo 
pavadinimą, temą ir užmojį, Marrou iškėlė ir kitą susijusį ir 
labai dažnai svarstomą klausimą: koks Augustino doctrina 
christiana santykis su klasikinio pasaulio mokymo sistema, 
konkrečiau — su gramatikos, retorikos, artes liberales studi- 


jomis, ir, kaip matėme, į jį atsakė. Pats Marrou ir daugelis jo 


64 Op. cit., p. 332. Nurodydamas kitas šio Augustino veikalo interpretacijas, Marrou pabrėžia 
savo pažiūros originalumą; ypač žr. p. 394 ir t. 

65 Op. cit, p. 339: „Elle se rėsume d'un mot, celui-li mėme gu Augustin a choisi comme titre 
pour V'ouvrage oū il a traitė ex pro fesso du sujet gui nous occupe : doctrina christiana, une 
culture chrėtienne. Mesurons tout de suite la portėe d'une telle expression : il ne s'agit pas 
seulement d'adopter un type de vie intellectuelle gui ne heurte pas de front les exigences 
du christianisme, gui s'accorde avec celui-ci, gui laisse ouverte la possibilitė de la vie 
chrėtienne. Augustin exige bien davantage : il veut une culture ėtroitement et directement 
subordonnėe au christianisme ; toutes les manifestations de la vie intellectuelle doivent ėtre 
au service de la vie religieuse, n'ėtre gu'une fonction de celle-ci.“ Cf. Basil Studer, Schola 
christiana: die Theologie zwischen Nizda (325) und Chalzedon (451), Paderborn: Ferdinand 
Schėningh, 1998, p. 28: „Augustinus ersetzte in De doctrina christiana die Lektūre der 
Klassiker durch die Lesung der Bibel und sah den Sinn der Beschaftigung mit den profanen 
Wissenschaften letztlich in ihrem Nutzen fir die Auslegung und Verbreitung des biblischen 
Gedankengutes.“ 

66  Henri-Irėnėe Marrou, op. cit., p. 386 ir t; p.406 ir t. 

67 Op. cit. p. 399. 

68 Op. cit, p. 413. Šią citatą savo straipsnio pavadinimui yra panaudojęs Luc Melchior 
J. Verheijen, „Le "De Doctrina Christiana' de saint Augustin. Un manuel d'hermėneutigue 
et d'expression chrėtienne avec, en II.19.29-42.63, une 'charte fondamentale pour une 
culture chrėtienne“, in: Augustiniana 24, 1974, p. 10-20. 

69  Henri-Irėnėe Marrou, op. cit., p. 339. 

sekėjų nė neabejojo, kad krikščioniškosios „paidėjos“ projek- 
to modelis yra klasikinė, jo manymu"“, nuo sofistų laikų gyva 
ir klestinti aukštojo lavinimo tradicija“! 

Siūlydamas taip suprasti veikalo užmojį, adresatą ir pa- 
vadinimą, Marrou polemizavo su ankstesne nuomone, anot 
kurios, De doctrina christiana esąs siauros bažnytinės paskir- 
ties kūrinys, visų pirma skirtas būsimiesiems pamokslinin- 
kams?*. Šį požiūrį versus Marrou stipriai parėmė Edmundas 
Hillas, mėgindamas parodyti, jog šis veikalas veikiausiai bus 
gimęs iš Augustino bažnytinės valdžios - Kartaginos vysku- 
po Aurelijaus - užsakymo paruošti „mokymo priemonę“ bū- 
simiesiems pamokslininkams. Tad jis siūlė pavadinimą versti 
taip: On How to Teach Christianity““. 

Kaip dažnai atsitinka, netruko atsirasti norinčių sude- 


rinti abi pažiūras. Dar Andrė Mandouze'as pastebėjo, kad 


70 Jai Marrou yra skyręs visą knygą: Henri-Irėnėe Marrou, Histoire de U'ėducation dans 
VAntiguitė, Paris: Le Seuil, 1948. 

71 Marrėu idėja apie pamatinę laisvųjų menų lavinimo programos vietą Antikos ir Viduramžių 
kultūroje daug kam padarė labai didelį įspūdį. Pavyzdžio dėlei pacituosime Ilonos Opelt 
straipsnį „Doctrina und Doctrina christiana“ (in: Der Altsprachliche Unterricht, Reihe IX, 
1966, p. 5-22), p. 5: „Im Gegensatz zu der modernen nationalistischen Zersplitterung war 
der Bildungsbegriff der Antike, des Mittelalters und in gewissem Sinne auch noch der der 
Renaissance einheitlich und daher universell giiltig. Wir dūrfen lediglich an die sogenannte 
šykūklios TAŠeia erinnern, den Kanon fixierter Bildungsgūter, einen Bund von Philosophie 
und Rhetorik, der, wenigstens in Rom, zweisprachig war und auf ein philosophisches 
Telos, auf Wahrheit, ausgerichtet.“ Pagrįstą ir taiklią Marrou kritiką žr. Ilsetraut Hadot, 

Arts libėraux et philosophie dans la pensėe antigue, Paris: Ėtudes Augustiniennes, 1984; taip 
pat Darius Alekna, „Svarbi mokslų istorijai ir filosofijos tyrinėjimams [I. Hadot, Ars libėraux 
et philosophie dans la pensče antigue, Paris: Ėtudes Augustiniennes, 1984)“ in: Naujasis 
Židinys-Aidai, 1993, Nr. 6, p. 83-85. 

72 Gaston Boissier, La fin du paganisme: ėtude sur les derničres luttes religieuses en Occident 
au guatriėme sičcle, vol. 1, Paris: Hachette, 1891, p. 243; Franz Xaver Eggersdorfer, Der 
heilige Augustinus als Pūdagoge und seine Bedeutung fūr die Geschichte der Bildung, Freiburg 
im Breisgau: Herder, 1907, p. 118. Cf. Frederik van der Meer, Saint Augustin: pasteur 
d'ūmes,vol. 2, Colmar-Paris: Alsatia, 1955, p. 196: „Il devrait porter a peu prės le titre de 
« Manuel d'exėgėse, suivi d'une mėthode d'instruction chrėtienne d partir de V'Ėcriture >“ 
Senesniųjų nuomonių apžvalgą žr. Gerald A. Press, „The Content and Structure of 
Augustine's De doctrina christiana“, p. 99-124; Christoph Schūublin, „De doctrina christiana: 
A Classic of Western Culture“, in: De doctrina christiana: A Classic of Western Culture, 
p.47-67. 

73 Edmund Hill OP, „De doctrina Christiana: A Suggestion“, p. 443-446. 

dvi galimos Augustino intencijos, vadinasi ir veikalo pavadi- 
nimo interpretacijos, neprieštarauja viena kitai'*. Ištyręs Žo- 
džio doctrina vartoseną aptariamame veikale, kompromisinę 
sutartį pačiu savo straipsnio pavadinimu, kaip jau minėta, 
pasiūlė Lucas Melchioras J. Verheijenas: „Le 'De Doctrina 
Christiana' de saint Augustin. Un manuel d'hermėneutigue 
et d'expression chrėtienne avec, en II.19.29-42.63, une 


54675 


'charte fondamentale pour une culture chrėtienne““", jai pri- 


tarė ir autoritetingasis Goulvenas Madecas““. 

Nors šiandien labiau linkstama atsisakyti perdėm pla- 
čios Marrou pažiūros, byla dar nebaigta, ir kiekvienas šio 
veikalo tyrinėtojas ar vertėjas paprastai stengiasi paaiškinti 


savo poziciją. Antai, naujausio vertimo į anglų kalbą autorius 


677 


Rogeris P. H. Greenas renkasi „Christian teaching“"", enciklo- 


pedinių straipsnių apie šį veikalą autoriai taip pat manosi turį 
pateikti savo siūlymus"*. 

Stebėdami ganėtinai karštus Naujųjų laikų tyrinėtojų 
ginčus dėl aptariamojo veikalo paskirties ir turinio, turėtume 
visų pirma paklausti, ar kartais pats Augustinas nėra palikęs 
tokių žodžių, kurie mums padėtų suprasti jo veikalo užmojį. 
Tai ir būtų pats tikriausias kelias į jo supratimą ir interpreta- 
ciją. Toks tekstas išties yra — tai Retractationes. „Pirmosios 


74 Andrė Mandouze, Saint Augustin: Vaventure dela raison et dela grūce, Paris: Ėtudes 
Augustiniennes, 1968, p. 595-596, apud Madeleine Moreau, „Introduction“, p. 26. 

75 Žr. aukščiau, išn. 68. 

76  Goulven Madec, La patrie et la voie: le Christ dans la vie et la pensėe de Saint Augustin, Paris: 
Desclėe, 1989, p. 201. 

77  „Hence Christian teaching, referring both to the process and the content ofteaching“ 
(Roger P. H. Green, „Introduction“, p. *)i 

78 Pora naujesnių pavyzdžių: Karla Pollmann, „Doctrina christiana (De-)“ in: 
Augustinus-Lexicon, Bd. II, p. 552: „man kėnnte den Titel etwa ūbersetzen mit: 
<<Ūber die christlich gebotene Methode der Wissensaneignung und -vermittlung»“; 
James J. O'Donnell, „Doctrina Christiana, De“, p. 278: „On Christian Teaching. Ihe title of 
this work renders itself in English too easily as On Christian Doctrine. The proper sense is 
less specifically religious and might better be expressed as On the Form of Teaching Suitable 
Jor Christians“ Pavadinimo vertimų apžvalgą žr. Cornelius Mayer, „Doctrina“, p. 541. 

trys padeda suprasti Raštą, o ketvirtoji - kaip pasakyti, ką 
supratome“'?, — taip Augustinas apie 427 m., po 30 metų 
pertraukos grįžęs prie kadaise nebaigto veikalo De doctrina 
christiana, nusako jo turinį ir tikslą. Pridurdamas ketvirtąją 
knygą, Augustinas patvirtina, kad jo kunigystės ar vyskupa- 
vimo pradžios metais sumanytas veikalas tebėra reikalingas 
ir kad anuomet nubrėžtas jo planas jam tebeatrodo vykęs ir 
tinkamas. Mat cituotoji Retractationes eilutė tepakartoja I 1, 1 
ir IV 1, 1 teiginius: „Šį mūsų veikalą, pavadintą Apie krikš- 
čionių mokslą; pirmiausia buvau sumanęs padalyti į dvi da- 
lis. Mat po pratarmės, kurioje atsakiau galimiems kritikams, 
rašiau: "Bet koks Raštų aiškinimas remiasi dviem dalykais — 
kaip surasti, ką reikia suprasti, ir kaip pasakyti, kas suprasta. 
Pirmiausia kalbėsime apie suradimą, paskui - apie pasakymą" 
(1, 1, 1). Kadangi apie suradimą jau daug pasakėme ir apie 
šią vieną dalį prirašėme tris knygas, Viešpačiui padedant, 
trumpai pakalbėsime ir apie pasakymą, kad, jei išeis, viską su- 
glaustume į vieną knygą, ir visas šis veikalas baigtųsi keturiais 
tomais“ (IV, 1, 1). Šiuose žodžiuose turėtume matyti tris es- 
minius dalykus: suprasti - Raštą - pasakyti. Nepaisant pačių 
įvairiausių įvairiais laikais pasiūlytų šio sudėtingo Augustino 
veikalo interpretacijų, tikrasis jo supratimo ir vieningumo 
matas yra ši paprasta paties autoriaus pateikta formulė. Vis 
dėlto ši, atrodytų, paprasta formulė yra tokia originali, kad 
viso jos masto ir apimties nesuprato jau patys pirmieji šio vei- 
kalo skaitytojai. 

Po Augustino mirties visa jo biblioteka greitai buvo per- 
plukdyta į Italiją, o jo paties Retractationes ir jo pirmojo bio- 
grafo Posidijaus sudarytas veikalų sąrašas leido neišsibarstyti 


79  Retract. II, 4. 

Augustino raštų korpusui“. Iš šio daugybės kodeksų rin- 
kinio Viduramžių pradžios skaitytojai greitai atsirinko sau 
įdomiausius Hipono vyskupo veikalus, juos dažniausiai 
perrašinėjo ir skaitė. Labiausiai mėgtos Augustino knygos 
VII-XII a. buvo penkios: Dievo valstybė, Pažodiniai paaiški- 
nimai Pradžios knygai, Apie krikščionių mokslą, Apie Trejybę 
ir Išpažinimai“!. Kažin ar pats Augustinas skųstųsi, esą šis 
sąrašas netaiklus, o ir šiandien jo skaitytojai ir tyrinėtojai 
jam veikiausiai pritartų, gal tik kita tvarka išrikiuotų. Kad 
ir kaip būtų, De doctrina christiana iki pat šiandien yra vie- 
nas populiariausių ir įtakingiausių Augustino kūrinių. Antra 
vertus, nederėtų stebėtis, kad įvairių amžių žmonės šį vei- 
kalą regėjo į tekstą žvelgdami savo meto akimis, tad vienus 
dalykus jame matė VI a. skaitytojai, pavyzdžiui, mokslingas 
vienuolis Kasiodoras“*, kitus pastebėjo didieji XII a. moky- 
tojai - Abelaras“* ir Hugonas Viktoriškis““, dar kitus - XX a. 
pradžios protestantizmo įkvėptos filosofinės hermeneuti- 
kos kūrėjai, antai, Martinas Heideggeris ir Hansas Georgas 


80 Smulkiau žr. Jean-Paul Bouhot, „La transmission d'Hippon 4 Rome des ceuvres de saint 
Augustin', in: Du copiste au collectionneur: mėlanges d'histoire des textes et des bibliothėgues 
en Uhonneur d'Andrė Vernet, Bibliologia 18, Turnhout: Brepols, 1998, p. 23-33, ir ypač 
Francois Dolbeau, „La survie des aeuvres d'Augustin. Remargues sur V" Indiculum attribuė 
a Possidius et sur la bibliothėgue d'Ansėgise“, in: op. cit., p.3-12. 

81 Šiandien galima suskaičiuoti, kad iš IX a. turime išlikus 15 visuose didžiuosiuose to meto 
vienuolynuose perrašytų De doctrina christiana rankraščių, 11 - Confessiones, 

14 - De Trinitate, 15 - De Genesi ad litteram ir 32 - De civitate Dei. Žr.: Michael M. Gorman, 
„Ihe Diftusion of the Manuscripts of Saint Augustine's De doctrina christiana' 
in the Early Middle Ages“, in: Revue bėnėdictine 95, 1985, p. 11-24. 

82 Apie pirmuosius šio Augustino veikalo skaitytojus žr. Darius Alekna, „Pirmosios 
šv. Augustino De doctrina christiana interpretacijos: Posidijus, Eugipijus, Kasiodoras“, 
in: Religija ir kultūra, 2006 (3), p.37-45. 

83 Ilona Opelt, „Materialen zur Nachwirkung von Augustins Schrift De doctrina christiana“, 
in: Jahrbuch fūr Antike und Christentum 17, 1974, p. 64-73. 

84  Grovera A. Zinn Jr, „Ihe Influence of Augustine's De doctrina christiana upon the Writings 
of Hugh of St. Victor“, in: Reading and wisdom: the De doctrina Christiana of Augustine in the 
Middle Ages, ed. Edward D. English, Notre Dame: University of Notre Dame Press, 1995, 
p. 48-60; Eileen C. Sweeney, „Hugh of St. Victor: The Augustinian Tradition of Sacred 
and Secular Reading Revised,, in: op. cit., p. 61-83. 

Gadameris“. Tačiau visų šių interpretacijų suma nedaug 
mums pasako apie paties Augustino sumanymą ir siekį““. Jį 
turime išskaityti pačiame Augustino veikalo tekste. 


Augustinas veikalą De doctrina christiana pradėjo rašyti ve- 
damas tradicinių paskatų, jį skyrė gana aiškiam, iš tradicijos 
gerai pažįstamam skaitytojų ratui — vienuoliams. Taip pat ga- 
nėtinai suprantama priežastis — vienuolis tapo vyskupu - jį 
privertė nutraukti šio veikalo rašymą. Labiausiai netradicinis 
ir originaliausias dalykas, mūsų supratimu, šioje istorijoje 
yra tai, jog aštuntą dešimtį pradėjęs vyskupas Augustinas 
426/427 m. nutarė pabaigti kadaise vienuolio sumanytą ir 
pradėtą knygą! Rašantys žmonės žino, kaip sunku grįžti prie 
kadaise nebaigtų tekstų. Pats Augustinas ne vieną savo vei- 
kalą paliko nebaigtą. Į tai reikiamą dėmesį yra atkreipęs Al- 
berto Pincherle“': pradėjęs rašyti Retractationes, Augustinas 
rado ne vieną nebaigtą savo kūrinį, tačiau nė neketino baigti 
ne tik ankstyvųjų savo raštų (pvz., trečioji Soliloguia knyga, 
kurios apmatai - De immortalitate animae“, taip pat Disci pli- 
narum libri, iš kurių buvo pabaigęs tik De musica“). Jis nepa- 
noro pabaigti ir Hipono laikotarpio veikalų (pvz., Augustinas 

85 Kaip siauraiirtendencingai galima suprasti tekstą, puikiai rodo savo šaknų ieškančios 
vadinamosios „filosofinės“ hermeneutikos darbai, pvz., žr., mūsų supratimu, sukarikatūrintą 
De doctrina christiana analizę Jeano Grondino knygelėje Filosofinės hermeneutikos įvadas, iš 
vokiečių k. vertė Nerija Putinaitė, Vilnius: Aidai, 2003, p. 60-73. Pastangoms šiuolaikinėje 
filosofinėje hermeneutikoje surasti Augustinui artimų mąstytojų skirtas Cyrilo O'Regano 
straipsnis: „De doctrina christiana and Modern Hermeneutics“, in: De doctrina christiana: 

A Classic of Western Culture, p. 217-243. 

86  Christophas Schaublinas, remdamasis Ilonos Opelt (op. cit.) surinktais duomenimis, 
pastebi paradoksą, kad aptariamasis Augustino veikalas jau pirmųjų jo skaitytojų buvęs 
suprastas netaikliai, bet smulkiau šio fenomeno nenagrinėja. Žr. Christoph Schaublin, 

„De doctrina christiana: A Classic of Western Culture?“, p. 47-67, ypač p. 47. 

87 Alberto Pincherle, „Sulla composizione del <De doctrina christiana» di S. Agostino“, 
in: Storiogra fia e storia: Studi in onore di Eugenio Duprė Theseider, Vol. 2, Roma: Bulzoni, 
p. 541-543. 


88 Cf. Retract. 14-5. 
89  Cf. Retract. 16. 

neparašė planuoto ištisinio komentaro šv. Pauliaus laiškams, 
iš jo teliko pirmąja turėjusi būti knyga Epistulae ad Romanos 
inchoata expositio"“; į šią grupę tinka ir De Genesi ad litteram 
liber imperfectus?!). Tačiau, un caso eccezionale?*, Augustinas 
nutarė pabaigti De doctrina christiana. Pats šis faktas turėtų 
patraukti dėmesį. Kaip galėtume jį paaiškinti? Matyt, pradė- 
tojo veikalo sumanymas ir medžiaga jam pasirodė esą išties 
vertingi“. Tačiau galbūt svarbiau yra tai, kad, jį pabaigdamas, 
Augustinas galėjo, be kita ko, pasakyti, kad tarp vienuolio ir 
vyskupo kelio nesama jokio antagonizmo ir priešiškumo, kad 
vienas gali sklandžiai peraugti į kitą. 

Šio ypatingo abi De doctrina christiana dalis jungiančio 
pokyčio analogiją regime Augustino įkurtų vienuolynų raido- 
je: ne Sodo vienuolyno įsteigimas buvo ypatingas jo nuopel- 
nas, bet jo išaugimas į Vyskupo rūmų monasterium clericorum. 
Daugelio tyrinėtojų pripažinimu, savo gyvenimu sujungda- 
mas vienuolio ir vyskupo figūras ir institucionalizuodamas 
šią savo patirtį vienuolinės kunigų bendruomenės įkūrimu, 
Augustinas elgiasi labai originaliai ir visai netradiciškai““. 
Būtent tai yra didžiausias ir tik Vakarų Bažnyčiai būdingas, 

90  Cf.Retract.125, 1. Apie Apaštalosvarbą to meto Vakarų krikščionybei ir Augustinui 

žr. Peter Brown, Augustinas iš Hipono: biografija, p. 166 ir t., taip pat Thomas F. Martin 

OSA, „Pauline Commentaries in Augustine's Time“, in: Augustine through the Ages. An 

Encyclopedia, p. 625-628 ir Paula Fredriksen, „Paul“,in: op. cit., p. 625. 

91 Cf. Retract. I, 18. 
92 Alberto Pincherle, „Sulla composizione del «De doctrina christiana>»> di S. Agostino“, 

p. 541. 

93 Rašydamas Retractationes, Augustinas jam turi palyginti labai mažai pastabų, cf Retract. II, 4. 
94 Andreas E. J. Grote, Anachorese und Zėnobium: der Rekurs des frūhen westlichen Mėnchtums 
au fmonastische Konzepte des Ostens, Historische Forschungen 23, Stuttgart: Jan Thorbecke 

Verlag, 2001, p. 33: „Das wohl auffallendste Merkmal des augustinischen Mėnchtums ist 

die „Synthese des Mėnchischen und Kirchlichen“ (Lorenz, An fūnge, S. 41). Sie zeigt sich 

darin, dalš Augustinus „clericalized the monk“ und „monasticized the cleric“ (Lawless, 

Monastic Rule, S. 62). Diese Einheit war keineswegs bereits am Anfang seines monastischen 

Lebens vorhanden, sondern ist das Ergebnis einer Entwicklung, die Augustinus bis hin zu 


seiner Tatigkeit als „Mėnchsbischof“ durchmachte. Sie muf aber als Teil seiner gesamten 
geistigen Entwicklung gesehen werden...“ 

nors toli gražu ne iš karto prigijęs Augustino įnašas į vienuo- 
lystės ir kunigystės sampratą. Šį ypatingą Augustino instituci- 
nės kūrybos bruožą yra pastebėjęs ir Posidijus: „Dieviškajam 
mokymui žengiant į priekį, švento Augustino prižiūrimus ir 
kartu su šventu Augustinu vienuolyne tarnaujančius Dievui 
buvo pradėta skirti Hipono bažnyčios kunigais. O vėliau, die- 
na iš dienos brėkštant ir švintant Visuotinės Bažnyčios skelbi- 
mo tiesai ir šventųjų Dievo tarnų gyvenimo siekiui — susilai- 
kymui ir giliam skurdui, Bažnyčios taika ir vienybė iš pradžių 
pradėjo, o vėliau ir toliau su dideliu noru prašydavo ir priim- 
davo vyskupais ir kunigais vienuolius iš vienuolyno, kuris ano 
šlovingojo vyro dėka atsirado ir ėmė augti. Nes veik dešimt, 
kuriuos aš pats pažinojau, šventų ir garbingų vyrų, susilai- 
kančių ir labai mokytų, palaimintasis Augustinas prašomas 
atidavė įvairioms Bažnyčioms, kai kurioms ir žinomesnėms. 
Panašiai ir patys jie, laikydamiesi švento pasiryžimo, augan- 
čioms Viešpaties Bažnyčioms įsteigė vienuolynus. Ir didėjant 
pastangoms ugdyti Dievo žodžiu, parūpino išugdytų brolių 
kitoms Bažnyčioms, kad priimtų vyskupo pareigas.“ 
Remdamiesi Posidijaus žodžiais galime įžvelgti du Au- 
gustino Sodo vienuolyno tarpsnius: 1) Hipono vyskupijos 
kunigais skiriami vienuoliai dar Augustinui gyvenant pačia- 
me vienuolyne, vadinasi 391-396 m.; 2) vienuolyno vie- 
nuoliai skiriami vyskupais ir kunigais į kitas vyskupijas: šio 
laikotarpio pradžia galėtų būti 397 m., kai Augustinas liauja- 
si rašęs De doctrina christiana ir kai pirmasis Augustino vie- 
nuolių būrelis tampa vyskupais įvairiuose Afrikos miestuose. 
Posidijus 397/398 m. skiriamas Kalamos vyskupu, Evodi- 
jus 397/398 m. - Uzalio, Profutūras 395/397 m. - Cirtoje, 


95  Possidius, Vita, 11, 1-4. 

Severas 395/397 m. - Milevyje. Antroji banga vėlesnė: Ur- 
bonas Sikoje, Privatas ir Servilijus — vieta neaiški, Paulius 
Katakoje, Antanas Fusaloje (411 m.). Gretindami Posidijaus 
pasakojimą ir mūsų atkuriamą De doctrina christiana atsira- 
dimo istoriją, drįstume manyti, jog rašymo krizė Augustiną 
ištiko ne tuomet, kai vienuoliai buvo skiriami Hipono bažny- 
čios kunigais, bet kuomet jis pats ir kai kurie jo bičiuliai tapo 
vyskupais. Augustino atsakymas į šią krizę buvo jo sprendi- 
mas einant vyskupo pareigas irtoliau gyventi bendruomeninį 
vienuolių gyvenimą; tam reikalui buvo suburtas monasterium 
clericorum, o vėliau — pabaigtas rašyti De doctrina christiana. 
Grįždami prie vėlyvosios De doctrina christiana dalies, 
galėtume teigti, kad jos Augustinas imasi jau būdamas tikras, 
kad jo siūloma „sintezė“ „vienuolis-vyskupas“ yra gyvybinga: 
vienuolis tikrai gali būti vyskupu, o vyskupas netgi turi būti 
vienuoliu; „susilaikymo ir gilaus skurdo“ (continentia et pau- 
pertate profunda), anot Posidijaus, reikalavimai jiems abiems 
ir tinka, ir turi būti taikomi. Taip pat yra ir su kitu Posidijaus 
apibūdinimu: kalbėdamas apie vyskupais tapusius Augustino 
vienuolyno vienuolius, Posidijus juos pavadina „mokytais“ 
(doctos). Šis jų „mokslas“ yra vienodai vienuoliams ir vysku- 
pams deramas Raštų pažinimas ir gebėjimas apie juos kalbėti. 
Ir vieni, ir kiti turi puikiai juos išmanyti, idant galėtų mokyti 
kitą, nes tiek vieniems, tiek kitiems tai yra meilės darbas: „kas 
supras, kad pamokymo tikslas yra meilė iš tyros širdies, geros są- 
žinės ir nuoširdaus tikėjimo (1 Tim 1, 5), tegul nesibaiminda- 
mas imasi aiškinti Šventąjį Raštą““, be to, „Raštas tik meilės 


moko, tik geismus smerkia ir taip ugdo žmonių papročius“?". 


96 De doctr. chr. 140 / 44. 
97  Dedoctr. chr. II 10 / 15. 

Ši nuostata plaukia iš labai ryškios, jau De doctrina christiana 
sutinkamos ir vyskupavimo metais Augustinui labai bran- 
gios teologinės minties, puikiai pasakytos 1 Jn 4, 16: Deus est 
caritas („Dievas yra meilė“). Jai skirtas visas 407 m. Velykų 
savaitės 10 pamokslų Pirmojo Jono laiško komentarų ciklas 
In epistolam Joannis ad Parthos tractatus ir daug kitų Hipono 
vyskupo tekstų. 

Grįžkime prie Augustino projektuojamos vienuo- 
lio-vyskupo figūros. Pastebėjome, jog Augustino vienuoly- 
ną paliekantys ir vyskupais tampantys vienuoliai yra ne tik 
„susilaikantys“, bet ir „mokyti“ (continentes et doctos)“*. Dar 
kartą verta įsidėmėti šį antrąjį apibūdinimą: iki tol laikyta, 
kad mokslas vienuolių privilegija; jie, kaip kadaise ir pats 
Augustinas, buvo į nemokytus kunigus ir vyskupus iš aukšto 
žiūrintys studiosi. Tačiau „mokytumas“ tampa Augustino vie- 
nuolyne išugdytų vyskupų savastimi. 

Dar kartą: tai nebuvo savaime aiškus ir akivaizdus da- 
lykas. Ano meto Afrikos Bažnyčioje, kovojančioje su mani- 
chėjininkais, pagonimis ir ypač donatininkais, veikti buvo 
galima ir reikėjo labai įvairiai: polemika, teisiniais ir politi- 
niais veiksmais, telkiant ir stiprinant savo bendruomenes. 
Visa tai, kaip žinome iš Posidijaus pasakojimo, meistriškai 
darė ir pats Augustinas. Vis dėlto svarbiausias dalykas, Posi- 
dijaus manymu, buvę augančios Afrikos vyskupų pastangos 
ugdyti „Dievo žodžiu“, tai yra pamoksluose aiškinant Šven- 
tąjį Raštą. Anot ištikimo Augustino sekėjo Posidijaus, tai ir 
esąs didžiausias Augustino nuopelnas Bažnyčiai: tai vykę „šio 


vieno žmogaus dėka, o per jį ir daugelio, su Dievo pagalba“. 


98  Possidius, Vita, 11,3. 
99 Possidius, Vita, 11, 5. 

Galutinis De doctrina christiana variantas atspindi ir aprašo 
būtent šį ypatingą Augustino pradėtą ir skatintą bažnytinio 
veikimo būdą. 

Vis dėlto, Šiaurės Afriką užkariavus Geiseriko vanda- 
lams, Augustino pradėtoji tradicija žuvo. Kai V a. viduryje 
visa Augustino biblioteka buvo perplukdyta į Italiją, ten vie- 
nuolinio gyvenimo papročiai veikiau sekė Jeronimo ir Ka- 
siano perduotais Rytų modeliais!“?. Todėl neturėtų stebinti 
tai, jog nei Eugipijus, nei Kasiodoras — pirmieji Augustino 
De doctrina christiana cituojantys beprasidedančių Vidur- 
amžių vienuoliai — nežinojo, kuo naudinga jiems galėtų būti 
IV-oji šio veikalo knyga: pirmosios trys galėjo puikiai padė- 
ti gilinantis į Šventojo Rašto paslaptis, tačiau pamokslus ad 
populum sakyti mokanti paskutinioji knyga šios tradicijos 


101 


vienuoliams pasirodė nereikalinga!'“!. Naujo Augustino idėjų 


atgimimo sąjūdžio reikės laukti iki XII a. 


100 Plačiau žr. Mantė Lenkaitytė, The Model ofa Monk in de Laude Eremi of Eucherius of 

Lyons and in the Latin Monastic Literature up to the Early Fifth Century (= Vienuolio idealas 
Eucherijaus Lioniečio Pašlovinime dykumai ir lotyniškoje vienuolinėje literatūroje iki penktojo 
amžiaus pradžios) doctoral dissertation: humanities, philology 04 H, Vilniaus universiteto 
bibliotekos Rankraščių skyrius, F76-4632, 2006. 

Kai kurie tyrėjai pastebi šį paradoksą: James J. O'Donnell, „Doctrina Christiana, De“, 

p. 278: „If Augustine had not written this book (i.e. De doctrina christiana), medieval and 
modern imagination of his achievement would have been appreciably impoverished, 
though it is often far from clear how well either medieval or modern readers have digested 
it. Its most pragmatic advice (in books 3 and 4) has rarely been followed explicitly, while its 
most theoretical passages (in book 1) mix memorable aphorism with opacity of argument“ 

AURELIJUS AUGUSTINAS 
Apie krikščionių mokslą 


Pratarmė 


[1] Esama taisyklių Raštui aiškinti, kurias, manau, jį trokš- 
tantiems pažinti būtų visai paranku išdėstyti, kad tobulėtų ne 
vien skaitydami kitus, atskleidusius šventųjų knygų paslaptis, 
bet ir patys jas atskleisdami. Ėmiausi jas dėstyti norintiems ir 
gebantiems mokytis, jei tik Viešpats ir mūsų Dievas rašant ne- 
atims to, ką šiuo reikalu man besvarstant paprastai įteigdavo. 

Tačiau prieš pradėdamas, rodos, turėčiau atsakyti tiems, 
kas ketina — arba ketintų - šiuos pamokymus peikti, jei pir- 
ma jų nenuramintume. Jeigu ir po to dar kas priekaištaus, tai 
bent jau netrikdys kitų ir neatitrauks nuo naudingo tyrimo 
prie tingaus neišmanymo tų, kuriuos galėtų paveikti, jei rastų 
neapsaugotus ir neparuoštus. 

[2] Vieni veikiausiai peiks mūsų veikalą nesuprasdami, 
ko mes čia ketinome mokyti. Kiti, norėdami pasinaudoti per- 
prastais pamokymais ir pamėginę pagal juos aiškinti Šventąjį 
Raštą, bet nepajėgdami atskleisti ir išaiškinti to, ko trokšta, 
laikys, kad aš bergždžiai būsiu dirbęs. Ir kadangi jiems šis 
veikalas nebus pagelbėjęs, nuspręs, kad jis niekam ir negali 
pagelbėti. Trečioji peikėjų rūšis yra tie, kurie arba iš tikrųjų 
gerai aiškina Šventąjį Raštą, arba manosi gerai jį aiškiną: ka- 
dangi jie, nebūdami skaitę jokių tokių patarimų, kokius dabar 
ėmiausi čia dėstyti, mato ar mano, kad be jų įgijo sugebėjimo 

aiškinti šventąsias knygas, ims šūkalioti, kad nėra jokių vi- 
siems būtinų taisyklių, o tai, ką galima sėkmingai atskleisti 
apie tamsiąsias šių Raštų vietas, veikiau įvykstą Dievo dova- 
nos dėka. 

[3] Visiems jiems trumpai atsakydamas, pirmiesiems, 
nesuprantantiems, ką rašome, pasakysiu štai ką: ne man rei- 
kia prikaišioti, kad nesuprantate; panašiai būtų, jei man pirš- 
tu rodant kas nors norėtų pamatyti mėnulio delčią ar jaunatį, 
arba kokią nors nelabai ryškią žvaigždę, bet pritrūktų akių 
žvilgsnio skvarbumo net mano pirštui įžiūrėti; argi tuomet jis 
turėtų ant manęs širsti? 

Tie, kas net perskaitę ir supratę šiuos pamokymus nepa- 
jėgs perprasti Šventojo Rašto neaiškumų, temano, kad nors 
ir geba matyti mano pirštą, bet žvaigždžių, kurioms parodyti 
jį ištiesiau, nepajėgia. Tad pirmieji ir antrieji tesiliauja man 
priekaištavę ir tesimeldžia, kad Dievas suteiktų šviesos jų 
akims. Mat jei ir galiu savo kūno narį pakreipti norėdamas ką 
nors parodyti, tai dar nereiškia, kad pajėgiu įžiebti akis, idant 
jos įžvelgtų, kad rodau, ar tai, ką noriu parodyti. 

[4] Dabar apie tuos, kurie džiūgauja Dievo dovana ir 
puikuojasi galį Šventąjį Raštą suprasti ir aiškinti be tokių 
pamokymų, kokius ėmiausi čia dėstyti, ir todėl mano, kad 
aš norėjęs surašyti nereikalingus dalykus: jų jaudulius reikia 
nuraminti pastebint, kad, nors jie ir teisėtai džiaugiasi didžia 
Dievo dovana, tačiau teprisimena, kad bent jau skaityti išmo- 
ko per žmones ir kad neturėtų jų žeminti šventas ir tobulas 
Egipto vienuolis Antanas, apie kurį kalbama, esą jis, nors visai 
nepažino raidžių, klausydamasis atmintinai išmokęs Šventąjį 
Raštą ir protingai svarstydamas jį supratęs, arba vergas krikš- 
čionis barbaras, apie kurį neseniai sužinojome iš labai rimtų ir 
pasitikėjimo vertų vyrų, esą jis, jokio žmogaus nemokomas, 

besimelsdamas gavęs pilną raidžių pažinimą, kurį apreikšti 
trejus metus maldose prašęs, ir netgi, visų nuostabai, paskai- 
tęs jam parodytą kodeksą. 

[5] Tačiau jei kas nors mano, kad tai netiesa, labai nesi- 
ginčysiu. Bet kadangi išties turime reikalo su krikščionimis, 
kurie džiaugiasi pažinę Šventąjį Raštą be žmonių pagalbos, 
ir jeigu taipyra iš tikrųjų, jie džiaugiasi tikra ir visai nemenka 
dovana; vis dėlto jie būtinai turi pripažinti, kad kiekvienas iš 
mūsų savo kalbos išmokome vaikystės pradžioje iš įpročio jos 
klausytis, o svetimą - graikų, hebrajų ar dar kokią kitą - išmo- 
kome arba panašiai besiklausydami, ar per kokį nors žmogų 
mokytoją. Jei jau taip patinka, tai gal vertėtų paraginti visus 
brolius nemokyti kalbų savo vaikučių, mat, nusileidus Šven- 
tajai Dvasiai, jos pilni apaštalai vienu metu prakalbo visų tau- 
tų kalbomis!, arba, kam taip neatsitiko, tegu galbūt nelaiko 
savęs krikščionimi arba abejoja gavę Šventąją Dvasią? 

Priešingai, ką reikia per žmogų išmokti, teišmoksta ne- 
sididžiuodami, ir mokantysis kitą tedėsto nesididžiuodamas 
ir be pavydo? teperduoda, ką gavęs; ir nebandykime Tojo kan- 
trybės, į kurį tikime, idant tokių priešo gudrybių ir apgaulės 
apmulkinti nebenorėtume ir į bažnyčią eiti klausytis ir pažin- 
ti pačios Evangelijos ar skaityti Rašto kodeksą, ar klausytis 
skaitančio ir pamokslaujančio žmogaus vildamiesi, kad mus 
pagaus ir iškels iki trečiojo dangaus ar kūne, ar be jo, kaip sako 
Apaštalas, tikėdamiesi išgirsti tenais slaptingus žodžius, kurių 
nevalia žmogui ištarti“, ar ten regėti Viešpatį Jėzų Kristų ir iš 
jo, o ne iš žmonių išgirsti Gerąją Naujieną. [6] Saugokimės 
tokių išdidžių ir pavojingų pagundų ir daugiau pamąstykime 
apie patį apaštalą Paulių, kuris, parblokštas ir pamokytas iš 

1 Apd2,1-4. 


2 CfIšm7,13. 
3  2Kor12,2-4. 

dangaus sklindančio dieviško balso, vis vien buvo pasiųs- 
tas pas žmogų, kad priimtų sakramentus ir prisijungtų prie 
Bažnyčios*, pamąstykime apie šimtininką Kornelijų, kuriam 
angelas pranešė, kad jo maldos išklausytos ir išmaldos įver- 
tintos?, tačiau jis pats buvo atiduotas pamokyti Petrui, kad 
per jį ne vien priimtų sakramentus, bet ir išgirstų, į ką reikia 
tikėti, ko viltis, ką mylėti“. Visa tai tikrai galėjo įvykti per ange- 
lą, tačiau bevertė tuomet būtų Žmogiškoji padėtis, jei Dievas 
pasirodytų nenorįs, kad jo žodis tarnautų žmogui per žmogų. 
Kaip tuomet būtų tiesa pasakyti šie žodžiai: Ir toji šventa Dievo 
šventovė - tai jūs", jei Dievas nepasakytų atsakymo apie žmo- 
gaus šventovę ir viską, ko panorėjęs žmones pamokyti, atai- 
dintų iš dangaus per angelus? Pagaliau, pati žmones vienybės 
mazgan rišanti meilė neturėtų kaip išsilieti ir tarsi susimaišyti 
su sielomis, jei žmonės nieko vienas iš kito negalėtų išmokti. 
[7] Ir aną eunuchą, kuris nieko nesuprato skaitydamas 
pranašą Izaiją, tikrų tikriausiai nei pas apaštalą angelas siuntė, 
nei per angelą jam aiškinta, ko anas nesuprato, nei dievišku 
būdu jo sieloje be žmogaus pagalbos apreikšta, bet, dieviškos 
įtaigos pas jį pasiųstas, greta atsisėdo Pilypas, išmanęs pra- 
našą Izaiją, ir žmogiškais žodžiais ir kalba atskleidė jam, kas 
buvo jausta šiame rašte“. Argi ne su Moze kalbėjosi Dievas, - 
tačiau jis labai apdairiai ir visai nesipuikuodamas priėmė 
patarimą, kaip valdyti ir tvarkyti tokią didelę tautą, kurį jam 
davė uošvis, taigi svetimtautis?? Mat suprato šis vyras: kad ir 
iš kokios sielos kiltų teisingas patarimas, ne pastarajai jį reikia 
skirti, bet Anam, kursai yra Tiesa, - nekintamam Dievui. 


Apd9, 3-8. 17 irt. 

Apd 10, L 4irt., 19-48. 
1 Kor 13, 13. 

1 Kor 3, 17. 

Apd 8, 26-35. 

Iš 18, 14-26. 

[8] Pagaliau, besigiriantieji, jog be jokių pamokymų, 
vien Dievo dovana išmokyti suprantą visa, kas tik Šventajame 
Rašte yra neaišku, labai teisingai tiki — taip ir yra, - kad šioji 
galia nebūva tarytum pati savaime, bet yra suteikta Dievo; ši- 
taip jie Dievui šlovės siekia, ne sau; tačiau kai skaito ir jokiam 
žmogui nepaaiškinus supranta, kodėl vis dėlto patys kimba 
prie kitų dėstydami, ką patys suprato, o ne siunčia juos pas 
Dievą, kad ir tie patys, ne per žmogų, bet Dievui vidujai pa- 
mokant suprastų? Bet, matyt, bijo išgirsti iš Viešpaties: Blo- 
gasis tarne, tau reikėjo leisti mano pinigus į apyvartą““. Tad kaip 
jie, ką supratę, žodžiu ar raštu perduoda kitiems, taip ir aš, 
perduodantis ne tik tai, ką supratau, bet ir tai, ko reikia laiky- 
tis suprantant, tikrai neturiu būti jų kaltinamas. Mat niekam 
nevalia turėti ko nors taip, lyg tai būtų jo nuosavybė, nebent 
tik melą!!. Mat visa, kas yra tiesa, yra iš To, kursai pasakė: Aš 
esu Tiesa“. Ką gi turime, ko nebūtume gavę? O jei esame gavę, 
tai ko didžiuojamės, lyg nebūtume gavę“? 

[9] Kas skaito klausytojams raštą, viso labo tik ištaria 
pažįstamas raides; kas dėsto patį raštą, daro taip, kad ir kiti 
mokėtų skaityti, tačiau abudu pažindina su tuo, ką turi gavę. 
Lygiai taip pat ir tas, kuris klausytojams aiškina, ką suprato 
Šventajame Rašte, it skaitovas taria pažįstamas raides; o kas 
moko, kaip reikia suprasti, panašus į rašto mokytoją, tai yra 
į tą, kuris aiškina, kaip reikia skaityti: panašiai kaip tas, kuris 
moka skaityti, nėra reikalingas kito skaitančiojo, kad paėmęs 
knygą iš jo išgirstų, kas ten parašyta, taipir šis, mokantis taisy- 
klių, kurias drįstame čia dėstyti, suradęs knygose kokių nors 
neaiškumų, laikydamasis jų it raidžių, nebebus reikalingas 


10  Mt25, 26-27. 
11 CfJn8,44. 
12 Jn 14,6. 

13 1Kor4,7. 

kito suprantančiojo, idant per jį atsiskleistų, kas paslėpta, bet, 
sekdamas tam tikrais pėdsakais, pats niekur neklysdamas 
ateitų prie slaptosios prasmės arba bent jau tikrai neįpultų į 
klaidingo supratimo beprasmybę. Todėl, nors ir iš paties šio 
paslaugaus darbo gali būti pakankamai aišku, kad nėra tei- 
singa jam priešintis, tačiau, jei štai tokia pratarmė pasirodytų 
esanti tinkamas atsakymas prieštarautojams, tai tebus tokia 
kelio, į kurį stojame šioje knygoje, pradžia. 


PIRMOJI KNYGA 


[1 / 1] Bet koks Raštų aiškinimas remiasi dviem dalykais — 
kaip surasti, ką reikia suprasti, ir kaip pasakyti, kas supras- 
ta. Pirmiausia kalbėsime apie suradimą!, paskui — apie pa- 
sakymą. Didelė tai ir sunki našta, ir jei sunkiai nulaikoma, 
bijau, ar tik ne skubotai užsiversta. Tikrai taip, jei patys 
vieni užsimotume jos imtis; tačiau dabar, kai viltis pabaig- 
ti šį darbą yra Tame, iš kurio mąstydami šia tema jau daug 
ką turime gavę, nėra ko bijoti, kad jis liautųsi ir toliau davęs, 
kai jau pradėjome į apyvartą leisti tai, ką gavome. Mat bet 
koks dalykas, kuris duodamas nemažėja, kai turimas sau ir 
neduodamas, nėra turimas taip, kaip jį dera turėti. Nes Jis 
yra pasakęs: Kas turi, tam bus duota*. Vadinasi, duos turin- 
tiems, tai yra dosniai besinaudojantiems, ką gavę, pripil- 
dys ir padaugins, ko davęs. Anųjų penketas ar septynetas 
kepalėlių tebuvo prieš pradedant dalinti alkstantiems; ta- 
čiau pradėjus dalinti, tiek tūkstančių žmonių pasisotino, ir 
buvo pririnkti pilni krepšiai ir pintinės. Todėl, kaip ir anoji 
duona išaugo laužoma, taip ir šioji, kurios Viešpats jau su- 
teikė šį darbą pradedant, pradėjus svarstyti pasidaugins 
Jam pačiam pasirūpinant, kad vykdydami šią savo tarnystę 


1 Rhet. Her. 1, 2,3. 
2 Mt 13, 12. 
3 Mt14,17-21; 15, 34-38. 

ne tik nieko nestokotume, bet ir džiaugtumės nepaprastu 
pertekliumi. 

[1 / 2] Bet koks mokslas nagrinėja arba daiktus, arba 
ženklus, bet daiktai pažįstami per ženklus. Tiesiogine reikš- 
me daiktu dabar pavadinau tai, kas nėra naudojama kam nors 
reikšti, pavyzdžiui, medis, akmuo, gyvulys ir kiti panašūs da- 
lykai, bet ne tas medis, apie kurį skaitome, kad Mozė įmetęs 
į karčius vandenis, kad netektų kartumo“, ne tas akmuo, kurį 
Jokūbas pasidėjęs galvūgalyje?, ne tas gyvulys, kurį sūnaus 
vietoje paaukojo Abraomas“. Mat jie yra ir daiktai, ir kitų 
daiktų ženklai. Tačiau esama ir kitokių ženklų, kurie naudo- 
jami vien tikkam nors reikšti, pavyzdžiui, žodžiai: niekas Žo- 
džių nenaudoja kam nors kitam, tik reiškimui. Iš to galima 
suprasti, ką aš vadinu ženklais: tai yra daiktai, naudojami kam 
nors reikšti. Todėl bet koks ženklas taip pat yra ir daiktas; mat 
kas nėra daiktas, to iš viso nėra; tačiau ne bet koks daiktas yra 
ir ženklas. Todėl, čia skirdami daiktus ir ženklus, apie daiktus 
kalbėsime taip, kad, nors kai kurie iš jų ir gali būti naudojami 
reiškimui, tegul netrukdo dėstymo planui, kurio laikydamie- 
si pirmiausia aiškinsimės apie daiktus, paskui - apie ženklus. 
Tad tvirtai įsidėmėkime, kad dabar svarstysime, kas yra daik- 
tai, o ne ką jie be savęs pačių reiškia. 

[111 / 3] Vienais daiktais dera džiaugtis, kitais - naudotis, 
treti ir džiaugiasi, ir naudojasi. Pirmieji, kuriais dera džiaug- 
tis, mus padaro laimingus. Antrieji, kuriais dera naudotis, pa- 
dedamums siekiant palaimos ir tarytum paremia, kad galėtu- 
me pasiekti ir prisirišti prie pirmųjų laimingais mus darančių 
daiktų. Pagaliau, mes, besidžiaugiantys ir besinaudojantys, 
esame tarp abiejų ir, jei panorime džiaugtis tais, kuriais dera 

4  Iš15,25. 


5. „Pr28,1L: 
6  Pr22,13. 


53 | Pirmoji knyga 


naudotis, mūsų kelionė stringa ir kartais net nukrypsta, ir 
mes, trukdomi meilės žemesniesiems dalykams, užtrunkame 
ar net pasitraukiame nuo daiktų, kuriais dera džiaugtis. 

[1v / 4] Džiaugtis reiškia iš meilės prisirišti prie kokio 
nors daikto dėl jo paties. Naudotis reiškia tai, kuo tenka pa- 
sinaudoti, skirti tam, kad laimėtum tai, ką myli, jei tai iš tiesų 
verta meilės. Nes nederamas naudojimasis veikiau vadintinas 
piktnaudžiavimu ar „piktnauda“. Panašiai, jei būtume klajū- 
nai, tik tėvynėje galintys laimingai gyventi, ir klajonių išvar- 
ginti bei savo vargus trokšdami baigti norėtume grįžti į tėvy- 
nę, mums prireiktų per žemes ar jūras vežančių ratų, kuriais 
turėtume pasinaudoti, kad galėtume sugrįžti į tėvynę, kuria 
norėjome džiaugtis. Bet jei mums patiktų pačios kelionės 
vaizdų grožybės, pats važiavimas ar plaukimas, ir mes persi- 
galvoję džiaugtumės tuo, kuo turime naudotis, tuomet nebe- 
norėtume greitai baigti kelionės ir, įsipainioję į išvirkščią ma- 
lonumą, toltume nuo tėvynės, kurios saldybė galėtų padaryti 
mus laimingus. Taip ir šio marumo gyvenime svetur, toli nuo 
Viešpaties", jei norime sugrįžti į tėvynę, kur galėtume būti lai- 
mingi, ne džiaugtis turime, o pasinaudoti šiuo pasauliu“, kad 
neregimosios Dievo ypatybės būtų aiškiai suvokiamos protu iš jo 
kūrinių), tai yra, kad iš kūniškų ir laikinų dalykų suvoktume 
dvasinius ir amžinuosius. 

[V / 5] Tad daiktai, kuriais dera džiaugtis, yra Tėvas, Sū- 
nus ir Šventoji Dvasia — pati Trejybė, toks vienas aukščiausias 
ir visiems besidžiaugiantiems bendras daiktas, jei tik daik- 
tas, o ne visų daiktų priežastis, ir jei tik priežastis. Nelengva 
surasti tokiai aukštenybei tinkamą vardą, nebent geriau taip 
pasakyti, kad šioji Trejybė yra vienatinis Dievas, iš jo, per jį ir 

7  2KorS,6. 


8 CElKor7 3 
9 Rom 1, 20. 

jame yra visa!9; kad Tėvas, Sūnus, Šventoji Dvasia yra Dievas 
kiekvienas atskirai, ir visi kartu yra vienas Dievas, ir kiekvie- 
nas iš jų atskirai yra pilna esybė, ir visi kartu yra viena esybė. 
Tėvas nėra Sūnus ir ne Šventoji Dvasia, Sūnus nėra Tėvas ir 
ne Šventoji Dvasia, Šventoji Dvasia nėra Tėvas ir ne Sūnus, 
bet Tėvas tėra Tėvas, Sūnus — vien tik Sūnus, Šventoji Dva- 
sia — vien tik Šventoji Dvasia. Ta pati visiems trims amžinybė, 
ta pati nekintamybė, ta pati didybė, ta pati galybė. Tėve vieny- 
bė, Sūnuje lygybė, Šventojoje Dvasioje — vienybės ir lygybės 
darna, ir visi Trys yra viena dėl Tėvo, visi lygūs dėl Sūnaus, 
visi susiję dėl Šventosios Dvasios. 

[VI / 6] Ar pasakėme, ar ištarėme ką nors verta Dievo? 
Visiškai ne. Aš tik jaučiu, kad nieko taip nenorėjau, kaip pa- 
sakyti; bet jei kažką ir pasakiau, tai ne tai, ką norėjau. Iš kur 
tai žinau? Tik todėl, kad Dievas yra neapsakomas. Jei tai, ką 
pasakiau, būtų neapsakoma, nebūtų nė pasakyta. Todėl net 
ir „neapsakomu“ nevadintinas Dievas, nes ir tai sakant, kaž- 
kas sakoma; ir kyla man nesuprantamos žodžių muštynės!!, 
kadangi jei „neapsakoma“ yra tai, ko negalima pasakyti, tai 
„heapsakoma“ nebus tai, ką bent jau galima pavadinti „neap- 
sakomu“. Šių žodžių muštynių verčiau išvengti tylėjimu, nei 
balsu jas numaldyti. Vis dėlto Dievas, nors apie jį ir nieko 
jo verta negalima pasakyti, leido žmogaus balso tarnystę ir 
panoro, kad mes džiaugtumės jį šlovinančiais savo žodžiais. 
Mat kaip tik todėl sakomas žodis „Dievas“. Nes iš tikrųjų jis 
pažįstamas ne iš šių dviejų skiemenų skambėjimo: visus nors 
kiek mokančius lotynų kalbos šis jų ausis pasiekęs garsas 
kviečia galvoti apie tam tikrą visa pranokstančią nemirtingą 


esybę. 


10 CfRom11,36. 

[VII / 7] Mat kai apie aną vieną dievų Dievą mąsto net 
ir tie, kas danguje ar žemėje įsivaizduoja, šaukiasi ir garbina 
kitus dievus, apie jį mąsto taip, kad jų mintis užsimoja pasiek- 
ti kažką tokio, už ką nieko nėra geresnio ir aukštesnio. Juos 
išties visai teisingai patraukia įvairios vertybės, - vienus pri- 
klausančios kūno pojūčiams, kitus - mąstymo suvokimui: 
pasidavusieji kūno pojūčiams, dievų Dievu laiko arba dangų, 
arba tai, ką danguje mato skaisčiausiai švytint, arba dievų 
Dievu laiko patį pasaulį; arba, jei veržiasi išeiti už pasaulio, 
Dievą įsivaizduoja esant kažką švytinčio ir begalinio, arba, 
tuščiai spėliodami, nusprendžia jį būsiant tokio pavidalo, ku- 
ris jiems atrodo esąs geriausias, arba mano jį turint žmogaus 
pavidalą, jei pastarąjį laiko tobulesniu už visus kitus. O tie, 
kas nemano, kad yra vienas dievų Dievas, bet veikiau pri- 
pažįsta esant gausybę arba begalybę vienodų dievų, vis tiek 
juos įsivaizduoja pagal tai, koks kiekvienas jų kūno pavida- 
las rodosi esąs puikiausias. Kiti gi, kurie mąstymu stengiasi 
suvokti, kas yra Dievas, iškelia jį virš visų regimų ir kūninių, 
net mąstomųjų ir dvasinių - virš visų kintamųjų esybių. Visi 
vienas per kitą kovoja dėl Dievo iškilumo, ir nesurasi nė vie- 
no,kas Dievu laikytų tai, už ką yra kas nors geresnio. Tad visi 
sutartinai Dievu laiko tai, ką iškelia virš visų kitų dalykų. 

[vir / 8] O kadangi visi, kas mąsto apie Dievą, mąsto 
jį esant kažką gyva, apie Dievą ne beprasmybes ir nevertas 
mintis gali mąstyti tik tie, kas mąsto jį esant pačią gyvybę, ir 
koks į galvą beateitų kūno pavidalas, svarsto, ar šis pavidalas 
gyvas, ar ne, ir virš negyvo iškelia gyvą; ir tą gyvą kūno pa- 
vidalą - kokia šviesa jis bespindėtų, kokiu didumu beiškiltų, 
kokiu grožiu būtų papuoštas — supranta esant viena, ir visai 
kuo kitu — gyvybę, kuri jį daro gyvą, ir pastarąją niekuo ne- 
palyginama garbe iškeliavirš anos milžiniškos būtybės, kurią 

ji verčia gyva ir kuriai duoda gyvastį. Paskui imasi tirti pačią 
gyvybę, ir jei pastebi ją gyvuojant be pojūčių, kokia ji būna 
medžiuose, vertesne laiko jaučiančiąją, kokia būna gyvūnuo- 
se, ir, savo ruožtu, už pastarąją vertesne laiko suvokiančiąją, 
kokia būna žmonėse. Matydami esant kintamą, būtinai ver- 
tesne turi laikyti kokią nors nekintamą gyvybę, tai yra tokią, 
kuri ne kartais supranta, kartais — ne, bet veikiau yra pati iš- 
mintis". Mat išmintingas, tai yra išminties įgijęs protas pir- 
miau, nei jos įgijo, nebuvoišmintingas; betgi pati išmintis nei 
buvo kada nors neišmintinga, nei gali kada nors tokia būti". 
Šito nesupratus, niekaip visiškai patikimai nebūtų galima 
manyti, kad nekintamai išmintinga gyvybė yra vertesnė už 
kintamą gyvybę. Net ir pačią tiesos taisyklę!“, pagal kurią, jų 
tvirtinimu, gyvybė yra geresnė, jie supranta esant nekintamą 
ir suvokia, kad ji yra ne kur nors kitur, kaip tik virš jų pačių 
prigimties, nes save jie mato esant kintamus. [IX / 9] Mat 
niekas nėra taip begėdiškai kvailas, kad sakytų: „Iš kur žinai, 
kad nekintamai išmintinga gyvybė yra geriau nei kintama?“ 
Nes pats tas dalykas, kurio klausia sakydamas, iš kur jį žinąs, 
bendrai ir nekintamai yra duotas kiekvieno suvokimui. Kas 
šito nesupranta, yra tarsi visai aklas saulės šviesai, ir jam nie- 
ko negali padėti nė tokios ryškios ir čia pat esančios šviesos 
spindesys, besiliejantis tiesiai į pačias jo akis. O kas mato, bet 
slepiasi, tų mąstymo rega sužalota pripratimo prie kūno še- 
šėlių. Tarsi priešingi blogo elgesio vėjai nuo tėvynės nuneša 
žmones, besivaikančius antrarūšių ir žemesniųjų dalykų, o 
ne siekiančių to, ką patys pripažįsta esant geriau ir vertingiau. 
[X / 10] Todėl, kadangi džiaugtis reikia tiesa, kuri gyvuoja 
nekisdama, ir joje yra Dievas Trejybė, visatos Kūrėjas bei 
12 Cf Conf7,17,23. 


13  Cf Plot. Enn. S, 9, 2. 
14  Cf Plot. Emn. 1, 3, S. 

Pagrindėjas, kuris rūpinasi daiktais, kuriuos sukūrė, dera išva- 
lyti sielą!", kad ji pajėgtų įžvelgti tą šviesą ir išvydusi prie jos 
prisirišti. Šį valymą galime laikyti lyg ir kokiu ėjimu ar plauki- 
mu į tėvynę!“. Mat pas tą, kuris visur Yra, ne žemėmis keliau- 
jame, bet gerais siekiais ir geru elgesiu. [XI / 11] Šito nepajėg- 
tume, jei pati Išmintis nebūtų panorusi prisiderinti prie to- 
kios mūsų negalios ir nebūtų pateikusi gyvenimo pavyzdžio 
ne kaip nors kitaip, bet žmoguje, nes ir mes esame žmonės. 
Bet kadangi eidami pas ją mes darome išmintingai, tai ją, pas 
mus atėjusią, išpuikėliai palaikė kvailai padarius. Ir kadangi 
eidami pas ją mes sveikstame, tai ji, atėjusi pas mus, buvo pa- 
laikyta nesveika. Bet Dievo kvailybė išmintingesnė už žmones, ir 
Dievo silpnybė galingesnė už žmones". Tad nors ji pati - tėvynė, 
pavertė save mūsų keliu į tėvynę. [XII] Ir nors sveikai ir tyrai 
vidinei akiai ji visur yra greta, vis dėlto ji panoro pasirodyti ir 
kūninėms tųjų akims, kurių anoji akis ligota ir netyra. Nes kai 
pasaulis savo išmintimi nepajėgė Dievo pažinti, Dievas panoro 
skelbimo kvailumu išgelbėti tuos, kurie tiki'š. | 12] Sakoma, kad 
Išmintis atėjo pas mus ne dangaus erdvėmis žengdama, bet 
mirtingiems pasirodydama mirtingu kūnu. Vadinasi, atėjo iš 
ten, kur buvo, nes buvo šiame pasaulyje, ir pasaulis per ją atsira- 
do“. Bet kadangi žmonės, geisdami džiaugtis kūriniais, o ne 
pačiu Kūrėju, supanašėjo su pasauliu?? (todėl visai tinkamai 
pavadinti pasaulio vardu) ir jos nepažino, tai evangelistas ir 
pasakė: bet pasaulis jos nepažino*'. Būdamas Dievo išminty je, 
pasaulis nepajėgė pažinti Dievo per išmintį". Tad kodėl atėjo, 

15  Cf. Plot. Enn. 3, 6, 5; 1, 6,9. 

16 CfPlot. Enn. 1,6,8. 

17 1 Kor1,25. 

18 1Kor1,2l. 

19 Cf Jn I, 10. 

20 | Cf Rom 12,2. 


21 Jn 1,10. 
22 1Kor1,21l. 

nors jau čia buvo? Ar ne todėl, kad Dievas panoro skelbimo 
kvailumu išgelbėti tuos, kurie tiki? [XIII] Ar ne taip atėjo, kad 
Žodis tapo kūnu ir gyveno tarp mūsų? Kaip mums kalbant, 
kad tai, ką turime mintyse, per kūno ausis pasiektų klausytojo 
mąstymą, širdyje nešiotas žodis virsta suskambusiu skambe- 
siu (tai ir vadinama kalbėjimu), ir mūsų mąstymas nevirsta 
skambesiu, bet, nekintamai likdamas savyje, prisiima tokį 
žodžių pavidalą, kokiu šie save pateikė ausims, iš pasikeitimo 
nepatirdamas jokio nuostolio?“ taip ir Dievo Žodis nepakis- 
damas tapo kūnu, kad gyventų tarp mūsų. 

[XIV / 13] Kaip gydymas yra kelias į sveikumą, taip ir šis 
gydymas ėmėsi sveikdinti ir gaivinti nusidėjėlius. Ir kaip gy- 
dytojai žaizdas tvarsto ne kaip papuola, bet tinkamai, siekda- 
mi prie tvarsčio naudos pridėti ir tam tikro grožio, taip ir Iš- 
minties gydymas Įsikūnijimu yra pritaikytas mūsų žaizdoms 
ir kai kurias jų gydo priešingumais, kai kurias - panašumais. Ir 
kaip pirmasis tvarstydamas kūno žaizdas naudoja tam tikrus 
priešingumus, pavyzdžiui, šaltį nuo karščio, drėgmę nuo sau- 
sumo ar ką nors kita panašaus, ir taip pat naudoja tam tikrus 
panašumus, pavyzdžiui, apvaliai žaizdai apvalų tvarstį, pail- 
gai — pailgą, ir ne vienodą tvarstymo būdą pritaiko visiems 
nariams, bet kiekvienam pagal panašumą, taip ir gydydama 
žmogų Dievo Išmintis - gydytojas ir vaistas — pati skyrė save 
gydymui. Kadangi žmogus nupuolė dėl puikybės, ji gydymui 
skyrė nuolankumą. Gyvatės išmintis“? mus apgavo, Dievo 
kvailybė išlaisvino. Kaip ji, vadinta išmintimi, o buvo kvaily- 
bė paniekinusiems Dievą, taip pastaroji, kvailybe vadinama, 
yra Išmintis nugalintiems velnią. Mes blogai pasinaudojo- 
me nemirtingumu, kad mirtume, Kristus gerai pasinaudojo 

23 Jn1,14. 


24 Cf Conf 7,11, 17; De trin. 15, 14, 23 - 16, 26. 
25 Pr3,1. 

mirtingumu, kad gyventume. Pažeidusi moters protą atėjo 
liga, iš sveiko moters kūno išėjo sveikata. Prie tų pačių prie- 
šingų priemonių priklauso ir tai, kad jo dorybių pavyzdys 
gydo mūsų ydas. O panašumo priemonės it mūsų nariams 
ir žaizdoms pritaikyti tvarsčiai yra tai, kad per moterį apgau- 
tus per moterį gimęs, žmogus žmones, mirtingas mirtingus 
mirtimi mirusius išlaisvino. Įdėmiau pasvarsčius, dar daug 
kur priešingumais ar panašumais veikiantis pasirodys krikš- 
čioniško gydymo mokymas tiems, kurių nespiria būtinybė 
baigti pradėtąjį darbą. 

[XV / 14] Jau įtikėjome į Viešpaties prisikėlimą iš mi- 
rusių, ir jo žengimas į dangų didžia viltimi sutvirtino mūsų 
tikėjimą. Nes daug ką parodė savo valia atiduodamas dėl 
mūsų savo gyvybę. Tasai, kuris ją šitaip turėjo, kad galėjo vėl 
atsiimti““. Tad koks didis pasitikėjimas guodžia tikinčiųjų 
viltį svarstant apie tai, kas ir kaip baisiai kentė dėl dar neti- 
kinčių?! Bet laukiamas kaip iš dangaus ateisiantis gyvų ir mi- 
rusių Teisėjas, jis rambiuosius sukrečia didžiu siaubu, kad jie 
atsigręžtų į meilę ir gerai elgdamiesi jo trokštų labiau, nei blo- 
gai elgdamiesi bijotų. Į kokius žodžius ar į kokius svarstymus 
būtų galima įsprausti atpildą, kurį jis žada skirti pabaigoje, 
kai guosdamas jau šioje kelionėje iš savo Dvasios tiek visko 
davė“, kad jos dėka dar šio gyvenimo varguose pasitikime ir 
mylime tą, kurio net nesame matę, be to, turime ir kiekvie- 
nam pamokyti tinkamų jo Bažnyčios dovanų“, idant tai, ką 
parodė esant darytina, darytume neburbėdami ir džiaugda- 
miesi?! [XVI / 15] Nes Bažnyčia, kaip tvirtina apaštalų moks- 
las, yra jo kūnas?,, ji taip pat dar vadinama ir jo sužadėtine““. 


26  Cf Jn 10, 18. 
27 CfApd9,31. 
28 1 Kor12,7. 
29 Ef1,23. 

30 EfS,22irt. 

Tai reiškia, kad savo kūną, kurio įvairūs nariai atlieka skirtin- 
gus uždavinius*!, tarsi sveikata jis suriša vienybės ir meilės 
raiščiais. Ir šiandien ją lavina ir valo skausmingais vaistais, 
kad išrovęs iš šio pasaulio amžiams susijungtų su savo suža- 
dėtine Bažnyčia, neturinčia jokios dėmės, nei raukšlės, nei nie- 
ko tokio“. [XVII / 16] Pagaliau, kadangi kelyje esame, ir šis 
kelias ne per kraštus, bet per jausmus veda, ir jį tarsi kokia 
spygliuota tvora laiko užtvėrę būtųjų nuodėmių blogybės, ką 
gi dosniau ir gailestingiau galėjo padaryti tasai, kuris panoro 
pats save mums pakloti, kad juo grįžtume, kaip atleisti visas 
atsivertusiųjų nuodėmes ir už mus nukryžiuotam išrauti giliai 
įsmeigtas mūsų sugrįžimo kliūtis?! [XVIII / 17] Todėlir davė 
savo Bažnyčiai raktus, kad tai, ką atriš žemėje, būtų atrišta ir 
danguje, ir ką suriš žemėje, būtų surišta ir danguje“?, tai yra, 
kad jei kas netikėtų, kad jo Bažnyčioje yra atleidžiamos nuo- 
dėmės, tai jam ir nebūtų atleista, o kas tikėtų ir pasitaisęs nuo 
jų nusigręžtų, atsidurtų jo Bažnyčioje ir pasveiktų nuo paties 
tikėjimo ir pasitaisymo. Mat kas netiki, kad nuodėmės jam 
gali būti atleistos, tampa dar blogesnis iš nevilties, tarsi jau 
nieko kita nebeliktų, kaip būti blogam, kai netiki savo atsiver- 
timo vaisiumi. 

[xIxX / 18] Kaip atgailaudami išsižadame pirmykščio 
gyvenimo ir įpročių, kas yra savotiška dvasios mirtis, taip ir 
kūno mirtis yra pirmykščio gyvybingumo išsisklaidymas, ir 
kaip dvasia po atgailos, kuria nužudė ankstesniuosius įpro- 
čius, persikeičia į geresnę, taip ir kūnas po šios mirties, ku- 
riai visi esame pasmerkti per nuodėmę, tikėkime ir vilkimės, 
prisikėlimo metu persikeis į geresnį - ne kad kūnas ir kraujas 


31  Cf Rom 12,4. 
32 EfS,27. 
33 Mt 16, 19; 18, 18. 

paveldėtų dangaus karalystę“* (šito būti negali), bet kad šis 
gendantis kūnas apsivilktų negendamybe ir šis marus kūnas 
apsivilktų nemarybe** nekeldamas jokio nepatogumo, nes 
nejaus jokio nepritekliaus, ir kad kuo ramiausiai turėtų gyvy- 
bę iš palaimingos ir tobulos sielos. [XX / 19] O kieno dvasia 
nemiršta šiam pasauliui ir nepradeda panašėti į Tiesą, jį kūno 
mirtis nusineša į baisesnę mirtį, ir atgis jis ne kad pasikeistų pa- 
gal dangiškąjį pavidalą, bet kad nuplautų kaltybes. [XXI| Taip 
teigia tikėjimas ir taip reikia manyti esant iš tikrųjų: nei žmo- 
gaus dvasia, nei kūnas neišnyksta, bet nusidėjėliai prisikels ne- 
pasveriamai bausmei, o teisieji - amžinajam gyvenimui. 

[XXII / 20] Tad iš visų šių daiktų dera džiaugtis vien 
tais, kuriuos sakėme esant amžinus ir nekintamus; visais ki- 
tais dera naudotis, kad galėtume nukeliauti prie džiaugimosi 
"pirmaisiais. Bet tada ir mes, besidžiaugiantys ir besinaudo- 
jantys kitais daiktais, patys esame daiktai. Juk žmogus yra 
didis daiktas, padarytas pagal Dievo paveikslą ir panašumą““ 
ne todėl, kad yra įvilktas į mirtingą kūną, bet kad pranoks- 
ta žvėris mąstančios sielos vertybe. Tokiu atveju kyla sunkus 
klausimas: ar žmonės turi savimi džiaugtis, ar naudotis, ar ir 
viena, ir kita? Bet juk yra įsakyta, kad vienas kitą mylėtume“; 
tačiau reikia ištirti, ar žmogus turi mylėti kitą žmogų dėl jo 
paties, ar dėl kažko kito? Mat jeigu dėl jo paties, tai džiaugia- 
mės juo; jeigu dėl kažko kito, tai juo naudojamės. Vis dėlto 
man atrodo, kad žmogų reikia mylėti dėl kažko kito. Mat tai, 
ką mylime dėl jo paties, grindžia palaimingą gyvenimą, kuris, 
jei ir ne pats kaip toks, tai bent jau jo viltis guodžia mus šiame 
gyvenime. Nes prakeiktas žmogus, kuris viliasi iš žmogaus““. 

34 1Kor1s, 50. 
35 1Kor1s,53. 
36 Pr, 26-27. 


37 Jn13,34; 15, 12. 17. 
38 Jer 17,5. 

[21] Tačiau jei atidžiau pažiūrėsi, tai niekas neturi 
džiaugtis ir pačiu savimi, nes ir savęs neturi mylėti dėl savęs 
paties, bet dėl to, kuo reikia džiaugtis. Žmogus išties tuomet 
yra tobulas, kai visą savo gyvenimą siekia nekintamojo gyve- 
nimo ir prisiriša prie jo visais savo jausmais; o jei jis myli save 
dėl savęs paties, tai save kreipia ne prie Dievo, bet, atsigrę- 
žęs į save patį, linksta ne prie ko nors nekintama ir jau vien 
todėl džiaugiasi savimi nepilnai, nes geriau visam priklausyti 
ir prisirišti prie nekintamo gėrio, nei nuo jo net ir pas save 
pasitraukti. Tad jei tu pats save turi mylėti ne dėl savęs pa- 
ties, bet dėl Ano, kuriame yra tikrasis tavo meilės siekis, tai 
tegu nepyksta kitas Žmogus, jei ir jį tu myli dėl Dievo. Nes 
tokia yra iš dangaus nustatyta meilės taisyklė: Mylėk, sako, 
savo artimą kaip save patį, o Dievą - visa širdimi, visa siela ir 
visu protu“", idant visus savo svarstymus, visą gyvenimą ir visą 
savo supratimą suneštum tam, iš kurio ir turi visa, ką suneši. 
Sakydamas „visa širdimi, visa siela ir visu protu“, jis nepralei- 
do jokios mūsų gyvybės dalies, kuri galėtų būti tuščia ir tarsi 
paliktų vietos norui džiaugtis kokiu nors kitu daiktu, bet jei 
sumanytum mylėti ką nors kita, nusineštų ten, kur link ver- 
žiasi visa meilės srovė. Vadinasi, teisingai mylintis artimą su 
juo turi taip elgtis, kad ir šis visa širdimi, visa siela ir visu pro- 
tu mylėtų Dievą. Nes taip mylėdamas jį kaip patį save, visą 
savo ir jo meilę toks mylintysis perkelia į meilę Dievui, kuri 
nepakenčia jokio šalin nutekančio šaltinėlio, kurio srovė ga- 
lėtų ją sumenkinti. 

[XXIII / 22] Net ne viską, kuo reikia naudotis, verta my- 
lėti, bet tik tai, kas kartu su mumis susiję savotiška bendryste 
veržiasi pas Dievą, pavyzdžiui, žmones ar angelus, arba, susiję 
su mumis, dėl mūsų stokoja Dievo malonės, pavyzdžiui, kūną. 


39  Mt22, 37-39; cf. Kun 19, 18; Įst 6, 5. 

Nors kankiniai tikrai nemylėjo savo persekiotojų nusikaltimo, 
vis dėlto juo pasinaudojo, norėdami nusipelnyti prieš Dievą. 
Vadinasi, nors yra keturi galimi mylėti dalykai — pirmasis virš 
mūsų, antrasis - mes, trečiasis - greta mūsų, ketvirtasis - po 
mumis, — dėl antrojo ir ketvirtojo nereikėjo duoti jokių nu- 
rodymų. Kad ir kiek žmogus būtų nuklydęs nuo tiesos“", jam 
lieka meilė sau ir meilė savo kūnui. Dvasia, bėgdama nuo visa 
ką valdančios nekintamos šviesos, bėga norėdama pati val- 
dyti save ir savo kūną, ir todėl negali nemylėti savęs ir savo 
kūno. [23] Ir manosi laimėjusi didį dalyką, jei pajėgia valdyti 
ir bendrininkus, tai yra kitus žmones. Ydingai dvasiai būdin- 
ga iš visų jėgų siekti ir skirti sau kaip jai priklausantį dalyką 
tai, kas iš tikrųjų priklauso tik vienam Dievui. Bet tokia savęs 
meilė veikiau vadinasi neapykanta. Neteisinga norėti, kad jai 
tarnautų žemiau esantieji, nors ji pati aukštesniajam tarnauti 
nenori, ir visiškai taikliai pasakyta: Kas myli neteisingumą, ne- 
kenčia savosios sielos*!: dvasia pasiligoja ir kankinasi dėl mir- 
tingo kūno, nes būtinai turi jį mylėti, o ją būtinai slegia kūno 
marumas. Nemirtingumas ir kūno nemarumas pareina nuo 
dvasios sveikumo, o dvasios sveikumas yra kuo tvirčiausiai 
glaustis prie galingesnio, tai yra nekintamo Dievo. O kai dva- 
sia siekia valdyti tuos, kas jai iš prigimties yra lygūs, tai yra 
žmones, tuomet tai iš viso nepakeliama puikybė. 

[XXIV / 24] Vadinasi, nėra tokio, kas savęs neapkęstų. 
Čia tikrai nėra buvę jokių ginčų tarp įvairių filosofijos mokyk- 
lų. Ir nėra tokių, kas nekęstų savo kūno - tiesą sako Apašta- 
las: Juk niekas niekada nėra nekentęs savo kūno“?. O kad kažkas 
sako norį veikiau visai neturėti kūno - klysta: jie nekenčia ne 
savo kūno, bet jo ligotumo ir svorio. Ir ne kūno apskritai jie 

40 Cf.2 Tim2, 18. 


41 Ps10,6 (11,5). 
42 EfS, 29. 

nenori turėti: jie pageidauja negendančio ir judraus kūno, bet 
mano, kad jei toks kūnas būtų, tai nebūtų kūnas, nes panašiu 
dalyku jie laiko sielą. O kas susivaldymu ir varginimais rodo- 
si tarsi persekioją savo kūną, tai teisingai darydami siekia ne 
neturėti kūno, bet jį pajungti ir paruošti būtiniems darbams. 
Varginančia kūno tarnyba jie tarsi siekia išnaikinti blogai 
kūnu besinaudojančius geismus, tai yra sielos polinkius ir 
įpročius* džiaugtis Žemesniaisiais dalykais. Jie juk nesižudo 
ir rūpinasi savo sveikata. 

[25] O kas daro šitai iškreiptai, skelbia karą kūnui tar- 
si prigimtiniam savo priešui. Čia juos apgauna skaitomi Žo- 
džiai: Kūno geismai priešingi dvasiai, o dvasios - kūnui, jie vie- 
nas kitam priešingi“*. Šitaip pasakyta apie nesutramdytą kūno 
įprotį, kuriam priešingi dvasios geismai, bet ne kad nužudytų 
kūną, o kad suvaldę jo geismą, tai yra blogą įprotį pajungtų 
dvasiai, kaip reikalauja prigimtinė tvarka. Kadangi tik po pri- 
sikėlimo kūnas, visokeriopai pasidavęs dvasiai, gyvuos aukš- 
čiausioje ramybėje, tai dar šiame gyvenime reikia lavintis, kad 
kūno įprotis pasidarytų geresnis ir nesipriešintų sielai tvarkos 
neatitinkančiais judesiais. Ir kol taip atsitiks, kūno geismai 
priešingi dvasiai, o dvasios - kūnui, kai siela priešinasi kūnui 
ne neapykanta, bet pirmumu, nes kuo labiau myli, tuo labiau 
nori pasiduoti geresniam, ir ne neapykanta priešinasi kūnas, 
bet įpročio pančiais, įsisenėjusiai jaugusiais dar nuo protėvių 
kartos pagal gamtos įstatymą. Kai dvasia tramdo kūną, veikia 
tarsi laužydama iškreiptas blogo įpročio sutartis“? ir sudary- 
dama gero įpročio taiką. Bet net tie, kas neteisingos nuomo- 
nės suklaidinti nekenčia savo kūno, nesutiktų net ir be skaus- 
mo netekti vienos akies, net jei kita išsaugotų tokį patį regos 

43 Cf Conf 7, 17,23. 


44 Gals, 17. 
45 Cf.Cenf 1518, 29. 

jautrumą, koks buvo dviejose, jeigu neverstų koks nors kitas 
svarbus reikalas. Iš šio ir kitų panašių įrodymų be priešgynia- 
vimo ieškantiesiems tiesos pakankamai gerai matyti, kokia 
aiški yra Apaštalo mintis, kai jis sako: Niekas niekada nėra 
nekentęs savo kūno. Ir priduria: Bet jį maitina ir globoja kaip 
Kristus Bažnyčią“. 

[XXV / 26] Vadinasi, žmogų reikia pamokyti būdo, kaip 
mylėti save siekiant sau pagelbėti. O kad myli save ir nori sau 
pagelbėti, tai tik beprotis galėtų tuo suabejoti. Taip pat reikia 
pamokyti, kaip mylėti savo kūną, kad juo pasirūpintume iš- 
mintingai ir pagal tvarką. Mat taip pat akivaizdu, kadkas myli 
savo kūną, nori jį turėti normalų ir sveiką. Tačiau kas nors gali 
labiau mylėti ir ką nors kita nei kūno normalumas ir sveiku- 
mas. Mat daug tokių rasi, kas savo valia prisiėmė kęsti skaus- 
musir netekti kai kurių savo kūno narių, bet tik todėl, kad pa- 
siektų kita, ką labiau mylėjo. Vadinasi, ne todėl, kad kas nors 
labiau myli kažką kita, sakoma jį nemylint savo kūno sveiku- 
mo ar jo normalumo. Ir šykštuolis, nors ir myli pinigus, vis 
dėlto perkasi duonos; taip darydamas atiduoda pinigą, kurį 
labai myli ir trokšta pagausinti, nes labiau vertina duonos pa- 
laikomą savo kūno sveikumą. Tuščias reikalas ilgiau svarstyti 
apie visiškai akivaizdų dalyką; vis dėlto netikinčiųjų klaidos 
mus dažnai verčia tai daryti. 

[xxXVI / 27] Tad kadangi nėra reikalo mokyti, kad my- 
lėtum save patį ir savo kūną, tai yra, kad laikydamiesi ir žvė- 
rims galiojančio nesunaikinamo gamtos įstatymo mylėtume 
tai, kas esame, ir tai, kas yra žemiau už mus ir vis dėlto mums 
priklauso, - mat ir žvėrys myli save ir savo kūną, — reikėjo, 
kad gautume pamokymų apie tą, kuris yra virš mūsų, ir apie 
tą, kuris yra greta: Mylėk Viešpatį, savo Dievą, visa širdimi, visa 


46  EfS, 29. 

siela ir visu protu. Ir: Mylėk savo artimą kaip save patį. Šitais 
dviem įsakymais remiasi visas Įstatymas ir Pranašai“. Pamo- 
kymo tikslas yra meilė“*, ji dvejopa: Dievui ir artimui. Mat jei 
galvoje turi visą save, tai yra sielą ir kūną, ir visą savo artimą, 
tai yra jo sielą ir kūną - nes žmogus susideda iš sielos ir kūno, 
tai šiuose dviejuose įsakymuose nėra praleista jokia meilės 
vertų daiktų rūšis. Kai pirmiausia eina meilė Dievui, ir jam 
skiriamos meilės rūšis paminima šitaip, kad visos kitos tarsi 
suteka į ją, gali pasirodyti, kad nėra nieko pasakyta apie meilę 
sau pačiam; bet kai sakoma: Mylėk savo artimą kaip save patį, 
tuo pačiu nėra apeita ir tavo meilė sau pačiam. 

[XXVII / 28] Teisingai ir šventai gyvena tik tas, kas svei- 
kai visa ką vertina. Tik jo meilė atliepia tvarką, kai ja nemy- 
li to, ko nereikia mylėti, arba myli, ko nereikia mylėti, <arba 
nemyli labiau, ką mažiau reikia mylėti,> arba nemyli vieno- 
dai, ką reikia labiau ar mažiau mylėti, arba nemyli mažiau 
ar daugiau, ką reika mylėti vienodai. Kiekvienas nusidėjėlis, 
kiek jis nusidėjėlis, nenusipelno meilės, ir kiekvienas žmogus, 
kiek jis žmogus, nusipelno meilės dėl Dievo, o Dievas - dėl 
savęs paties. Ir jei Dievas labiau nusipelno meilės už bet kokį 
žmogų, tai bet kas turi Dievą mylėti labiau už save patį. Be 
to, kitas žmogus labiau nusipelno meilės nei mūsų kūnas, nes 
visa tai nusipelno meilės dėl Dievo; kitas žmogus gali kartu 
su mumis džiaugtis Dievu, o kūnas negali, nes kūnas gyvas 
siela, kuria ir džiaugiamės Dievu. [XXVIII / 29] Visus žmones 
reikia mylėti vienodai, bet kadangi negali visiems pagelbėti, 
pirmiausia dera pasirūpinti tais, kurie tarsi savotiško burto 
dėka yra artimiau su tavimi susiję dėl laiko, vietos ar reikalų 
aplinkybių. Jei turėtum ko nors perteklių, kurį būtų galima 


47  Mt22,37-40. 
48 Cf1Tim 1,5. 

duoti neturinčiam, bet negalėtum duoti dviems, tai, sutikęs 
du, kurių nė vienas neviršytų vienas kito nei savo nelaime, nei 
ryšiais su tavimi, nieko negalėtum padaryti teisingiau, kaip 
burtais parinkti, katram duoti tai, ko abiems negali duoti; tas 
pat ir su žmonėmis: jei visais negali pasirūpinti, burtais reikia 
parinkti, kas kurį nors laiką galės būti tau artimesnis. 

[XXIX / 30] Iš visų, kas kartu su mumis gali džiaugtis 
Dievu, vieni iš mūsų mylimų žmonių yra tie, kuriems padeda- 
me, kiti tie, kurie patys mums padeda, trečių pagalbos mums 
reikia ar jiems patys ruošiamės pagelbėti, dar kiti tie, kuriems 
nei patys teikiame naudos, nei jos tikimės iš jų sulaukti. Ta- 
čiau turime norėti, kad visi kartu sa mumis mylėtų Dievą, ir 
visa, kuo jiems padedame arba kuo jie mums padeda, reikia 
kreipti į vienintelį minėtąjį tikslą. Jei jau kas nors nedorybės 
teatruose myli kokį artistą ir jo menu džiaugiasi nelyginant 
didžiu ar net aukščiausiu gėriu, tai myli ir visus kartu su juo 
jį mylinčius ne dėl jų pačių, bet dėl to, kurį jie visi vienodai 
myli, ir juo karščiau jį mylės, tuo labiau visais įmanomais bū- 
dais sieks, kad kuo daugiau žmonių jį pamiltų, tuo didesniam 
skaičiui trokš jį parodyti, ir, sutikęs ką nors šalčiau jį verti- 
nant, kaip įmanydamas kaitins jį šlovindamas, o jei sutiks ką 
nors prieštaraujant, baisiausiai nekęs jame neapykantos savo 
mylimajam ir kaip pajėgdamas sieks ją sunaikinti, — tai ką 
mums dera daryti, jei mus sieja bendra meilė Dievui, kuriuo 
džiaugtis yra palaimingai gyventi, iš kurio visi juo besidžiau- 
giantieji turi ir tai, kad yra, ir tai, kad jį myli, dėl kurio visai ne- 
sibaiminame, kad pažinus kam nors jis galėtų nepatikti, kuris 
nori būti mylimas ne kad pats, bet kad jį mylintieji sulauktų 
amžinojo atlygio, tai yra to, ką myli? 

Iš čia seka, kad turime mylėti net savo priešus; nebijome 
jų, nes negali iš mūsų atimti to, ką mylime, veikiau gailėkime, 

nes jie tuo daugiau mūsų nekenčia, kuo labiau yra atskirti nuo 
to, kurį mylime. Ir jei tik atsigręš į jį, būtinai turės pamilti ir 
jį, kaip palaimą teikiantį gėrį, ir mus, kaip tokio gėrio bendri- 
ninkus. 

[XXX / 31] Šioje vietoje kyla klausimas apie angelus. 
Mat jie yra palaimingi džiaugdamiesi tuo, kuriuo ir mes trokš- 
tame džiaugtis, ir, kiek juo šiame gyvenime džiaugiamės lyg 
veidrodyje ar mįslingu pavidalu“?, tiek lengviau pakeliame šią 
kelionę ir karščiau trokštame ją baigti. Bet nėra neprotinga 
klausti, ar anas dvilypis įsakymas apima ir angelų meilę. 

Kad įsakymo mylėti artimą davėjas neišskyrė nė vieno 
žmogaus, ir pats Viešpats parodo Evangelijoje, ir apaštalas 
Paulius. Mat kai tas, kuriam Viešpats davė tuos du įsakymus 
ir pasakė, kad jais remiasi visas Įsakymas ir Pranašai paklausė 
jo sakydamas*?: Kas gi mano artimas?, Jėzus papasakojo apie 
vieną žmogų, kuris keliavo iš Jeruzalės į Jerichą ir pakliuvo į 
plėšikų rankas“!: šie jį stipriai sumušę, sužeidę ir palikę pus- 
gyvį. Artimu Viešpats parodė esant tik tą, kuris jį gailestingai 
slaugė ir gydė, ir šitaip, kad klausiamas tai pripažino ir pats 
klausiantysis. Jam tad ir tarė Viešpats: Eik ir tu taip daryk“*, 
kad artimu laikytume tą, kuriam reikia gailestingai padėti, jei 
ko nors stokoja, ar reikėtų padėti, jei stokotų. Iš to seka, kad 
mūsų artimas yra ir tas, kuris mums savo ruožtu gailestingai 
padeda. Sąvoka „artimas“ reiškia „kažkam artimas“, ir artimu 
galima būti tik artimam. Kaipgi būtų galima nematyti, kad 
niekas nėra išskirtas, kam nebūtų leista gailestingai padėti, 
kai ši pareiga apima net ir priešus, nes pats Viešpats sako: 
Mylėkite savo priešus, darykite gera tiems, kurie jūsų nekenčia?*? 

49 1Kor13,12. 
S0  Mt22,37-40. 
S! Lk10,29irt. 

[32] Taip pat ir apaštalas Paulius moko sakydamas: Juk įsa- 
kymai: Nesvetimauk, nežudyk, nevok, negeisk ir kiti gali būti su- 
traukti į tą vieną posakį: Mylėk savo artimą kaip save patį. Meilė 
nedaro nieko pikta artimui“*. Kas mano, kad Apaštalas davė 
įsakymą ne dėl visų žmonių, turi pripažinti (tai didžiausia ne- 
sąmonė ir nusikaltimas), kad Apaštalui neatrodo esant nuo- 
dėme, kad kas nors svetimautų su nekrikščionies arba priešo 
žmona ar nužudytų jį patį, ar geistų jo turto. Kadangi tik be- 
protis taip galėtų sakyti, akivaizdu, kad bet koks žmogus yra 
laikytinas artimu, nes niekam nedera daryti pikta. 

[33] Dabar, kai artimu teisingai vadinamas arba tas, ku- 
riam reikia gailestingai padėti, arba tas, kuris mums gailestin- 
gai padeda, akivaizdu, kad šis savo artimą mylėti liepiantis 
įsakymas taip pat apima ir šventuosius angelus, kurie mums 
dažnai gailestingai padeda, kaip lengvai galima pastebėti iš 
daugelio Šventojo Rašto vietų. Be to, net pats Dievas ir mūsų 
Viešpats panoro vadintis mūsų artimu. Mat Viešpats Jėzus 
Kristus ir patį save nurodo gelbėjus prie kelio gulintį plėši- 
kų primuštą ir paliktą pusgyvį žmogų. Ir Pranašas maldoje 
sako: Kaip su artimu, kaip su broliu ėjau greta liūdėdamas“. 
Bet kadangi Dievo esybė yra aukščiau ir virš mūsų prigimties, 
įsakymas, pagal kurį turime mylėti Dievą buvo atskirtas nuo 
artimo meilės įsakymo. Jis teikia mums gailestingumą iš savo 
gerumo, o mes vienas kitam — dėl jo, tai yra jis gaili mūsų, 
kad juo pačiu džiaugtumės, o mes vieni kitų gailime, kad juo 
džiaugtumės. 

[XXXI / 34] Todėl vis dar atrodo dviprasmiškai, kai 
sakome, kad džiaugiamės tuo daiktu, kurį mylime dėl jo 
paties, ir kad reikia džiaugtis tik tuo daiktu, kuris mus daro 


54 Rom 13,9-10. 
SS Ps 34 (35), 14. 

palaimingais, o visais kitais - naudotis. Myli mus Dievas, Šven- 
tasis Raštas parodo didelę jo meilę mums““. Bet kaip myli? Ar 
kad mumis naudotųsi, ar kad džiaugtųsi? Bet jeigu džiaugiasi, 
stokoja mūsų gero, ko nepasakys joks normalus žmogus. Juk 
visas mūsų geras yra jis pats arba iš jo?". Kam gi tamsu ar ne- 
aišku, kad šviesai nereikia jos apšviečiamų daiktų spindesio? 
Pranašas sako visiškai aiškiai: Aš sakau Viešpačiui: „Tu mano 
Viešpats, nes tau nereikia mano gero'“*. Vadinasi, ne džiaugiasi 
mumis, bet naudojasi. Mat jei nei džiaugiasi, nei naudojasi, 
tuomet neišmanau, kaip galėtų mylėti. [XXXII / 35] Tačiau 
naudojasi ne taip, kaip mes: mat naudodamiesi kokiais nors 
daiktais, mes juos skiriame tam, kad džiaugtumės Dievo 
gerumu, o Dievas naudojimąsi mumis skiria savo gerumui. 
Mes esame, nes jis yra geras, ir kiek esame, tiek esame geri. 
Be to, kadangi jis yra teisingas, ne nebaudžiamai esame blo- 
gi, ir kiek esame blogi, tiek mažiau esame. Nes aukščiausiai 
ir pirmiausia yra tas, kuris visiškai nekinta, kuris pilniausia 
prasme galėjo pasakyti: Aš esu, kursai esu; ir: Taip jiems pa- 
sakysi: „Kursai yra mane siuntė pas jus““?, kad visa kita, kas 
yra, tik iš jo galėtų būti ir tik tiek būtų geri, kiek gavo iš jo, 
kad būtų. Todėl vadinamasis Dievo naudojimasis, kai mumis 
naudojasi, skirtas ne jo, bet mūsų naudai, o jo tik gerumui. 
Kai ko nors gailimės ar kuo nors rūpinamės, tai išties daro- 
me jo naudai ir jos siekiame; mat neišmanau, kaip iš to sek- 
tų ir mūsų nauda, jei Dievas neatlygintų už vargšui parodytą 
mūsų gailestingumą. O visų aukščiausias atlygis yra džiaug- 
tis pačiu Dievu ir visiems juo besidžiaugiant jame džiaugtis 
vieni kitais. 
56 Cf Rom S, 8. 
57 Cf Jok 1, 17. 

[XXXIII / 36] Matjei tai savyje darome, liekame kelyje 
ir savo viltis dedame į žmogų ar angelą. Nes ir išpuikęs žmo- 
gus, ir išpuikęs angelas kviečiasi pas save ir džiaugiasi, kai kiti 
įjuos sudeda savo viltis. Bet šventas žmogus ar šventas ange- 
las net ir pavargusius mus ir pas juos trokštančius pailsėti bei 
pasilikti veikiau gaivina tuo, ką mums ar ką sau gavo, bet vis 
tik gavo; ir taip atgaivintus ragina eiti pas tą, kuriuo džiaug- 
damiesi esame laimingi, kaip ir jie. Juk ir Apaštalas šaukia: 
Nejaugi Paulius buvo už jus nukryžiuotas? negi vardan Pauliaus 
buvote pakrikštyti ** Ir: Nieko nereiškia sodintojas nei laistyto- 
jas, bet tik augintojas - Dievas“!. Ir angelas įspėja jį garbinantį 
žmogų, kad veikiau garbintų tąjį, kuriam viešpataujant jis ir 
pats esąs tarnas kaip tu“". 

[37] Kai Dieve džiaugsiesi žmogumi, veikiau Dievu 
džiaugsiesi nei žmogumi, nes džiaugsiesi tuo, kas padarys 
tave palaimingą, ir džiūgausi atėjęs pas Tąjį, į kurį dėjai viltį, 
kad ateitum. Todėl Laiške Filemonui Paulius sako: Taip, bro- 
lau, aš norėčiau tavimi džiaugtis Viešpatyje““. Jei nebūtų pri- 
dūręs „Viešpatyje“ ir pasakęs tik „tavimi džiaugtis“, į jį būtų 
sudėjęs savo palaimos viltį. Beje, labai artima prasme sako- 
ma „džiaugtis“ ir „naudotis su meile“. Mat kai šalia yra tai, 
ką myli, tatai būtinai kartu atneša ir malonumą, ir, jei per jį 
peržengsi ir skirsi tam, kur verta pasilikti, naudosiesi juo ir 
sakysi, kad „džiaugiesi“ ne tiesiogine, bet nebūdingąja pras- 
me. Bet jei prisiriši ir pasiliksi laikydamas jį savo džiaugsmo 
tikslu, tuomet tikra ir tiesiogine reikšme apie tave turės būti 
sakoma „džiaugiesi'; bet šitai reikia daryti tik Trejybės, tai yra 
aukščiausio ir nekintamo gėrio atžvilgiu. 


60 1 Kor1,13. 

[XXXIV / 38] Žiūrėk, kaip, nepaisydamas, kad pati Tiesa 
ir Žodis, per kurį visa atsirado““, tapo kūnu, kad gyventų tarp 
mūsų““, Apaštalas vis dėlto sakė: Jei mes buvome pažinę Kristų 
kūno požiūriu, tai dabar mes taip jo nebepažįstamė““. Jis išties 
pareinantiems norėjo turtu būti, keliu į kelių pradžią einan- 
tiems, jis panoro prisiimti kūną: iš čia ir tokie žodžiai: Vieš- 
pats sukūrė mane savo kelių pradžioje“", kad nuo ten pradėtų 
norintieji ateiti. Vadinasi, Apaštalas, nors iki tol ėjo keliu ir 
sekė paskui laimikiui aukštybėse kviečiantį Dievą, pamiršęs, 
kas už jo ir verždamasis pirmyn““, jau buvo peržengęs kelių 
pradžią, tai yra jam jau nereikėjo to, nuo ko atsiveria ir prasi- 
dedakeliasvisiems tiems, kas trokšta ateiti pas tiesą ir pasilik- 
ti amžinajame gyvenime. Viešpats juk sakė: Aš esu kelias, tiesa 
ir gyvenimas““, tai yra „manimi eina, pas mane ateina, manyje 
pasilieka“. Ir kai pas jį ateini, ateini pas Tėvą““, nes lygus pažįs- 
tamas tik per sau lygų, mumyse visa apjuosiant ir tarsi sulip- 
dant Šventajai Dvasiai, kad jos dėka galėtume pasilikti aukš- 
čiausiame ir nekintamame gėryje. Iš to galima suprasti, kad 
joks dalykas kelyje neturi mūsų kad ir akimirkai sulaikyti, nes 
ir pats Viešpats, kiek teikėsi būti mūsų keliu, norėjo, kad mes 
ne jo laikytumės, bet kad pereitume, idant, tarsi sirgdami, ne- 
prisirištume prie laikinųjų dalykų, nors ir prisiimtų ir atliktų 
dėl mūsų išgelbėjimo, bet veikiau sparčiai per juos perbėgtu- 
me, idant nusipelnytume keliauti ir nukeliauti pas Tąjį, kurs 
išlaisvino mūsų prigimtį iš laikinųjų dalykų ir pasodino Tėvo 
dešinėje. 

[XXXV / 39] Vadinasi, iš viso to, ką aptarėme svarstyda- 
mi apie daiktus, aukščiausia yra suprasti, kad Įstatymo ir viso 
Šventojo Rašto pilnatvė ir tikslas yra mylėti"! tą daiktą, kuriuo 
dera džiaugtis, ir tą daiktą, kuris kartu su mumis gali džiaugtis 
pirmuoju, kadangi nėra reikalo įsakyti, kad žmogus mylėtų 
pats save. Kad šitai suprastume ir pajėgtume, mūsų išgelbė- 
jimui per Dievo apvaizdą buvo sukurta visa ši laikų tvarka, 
kuria turime naudotis ne tartum buveine, kurią mylėtume 
ir džiaugtumės, bet tarsi laikina prieglauda, kaip keliu, kaip 
ratais ar kokiais nors kitais įrankiais, arba, jei galima taik- 
liau pasakyti, kad tai, kuo keliaujame, mylėtume dėl to, į kur 
keliaujame. 

[XXXVI / 40] Todėl jeigu kas nors manosi supratęs 
Šventąjį Raštą arba jo dalį taip, kad jo supratimas neugdo šios 
dvilypės Dievo ir artimo meilės, nieko dar nesuprato. O kas 
iš jų išves tokią prasmę, kad ji bus naudinga šios meilės ug- 
dymui, bet sakys ne tai, ką rašantysis, kurį dabar skaito, štai 
šioje vietoje, manoma, tvirtinęs, — nei pražūtingai meluos, 
nei iš viso apsigaus. Mat meluojantis siekia kalbėti apgaulin- 
gus dalykus, todėl surasime daug norinčių pameluoti, bet nė 
vieno norinčio būti apgautu. Kadangi žmogus tai daro žino- 
damas, o patiria nežinodamas, aiškiai matyti, kad tame pa- 
čiame dalyke apgaunamasis yra geresnis už meluojantįjį, nes 
geriau patirti neteisybę nei ją daryti. Kiekvienas meluojantis 
daro neteisybę, o jei kam nors atrodo, kad kartais meluoti yra 
naudinga, gali pasirodyti manąs, kad ir neteisybė kartais nau- 
dinga. Meluodamas niekas neišsaugo tikėjimo: jis tikrai nori, 
kad tas, kuriam meluoja, tikėtų juo, tačiau meluodamas tikė- 
jimo neišsaugo. O bet koks tikėjimo laužytojas yra neteisusis. 
Vadinasi, arba neteisybė kartais yra naudinga, ko negali būti, 

arba melas niekuomet nenaudingas. [41] Bet jeigu kas nors 
Raštą kitaip supranta nei tasai, kuris parašė, - klysta, nes Raš- 
tas nemeluoja; bet, kaip jau pradėjau aiškinti, jeigu klysta dėl 
prasmės, kuri ugdo meilę ir yra pamokymo tikslas, tikrai klysta 
ir kaip koks nors paklydėlis suka iš kelio, ir per laukus traukia 
ten, kur ir kelias veda. Tokį reikia pataisyti ir jam parodyti, 
kad naudingiau yra neišklysti iš kelio, nes įprotis klaidžioti 
gali atvesti prie kreivų ir išvirkščių dalykų. 

[XXXVII] Kam nors neapgalvotai tvirtinant tai, ko skai- 
tomas autorius nemanė, dažnai nuklystama į tai, ko neišeina 
suderinti su autoriaus prasme. Ir jei tai laikoma tikra ir tei- 
singa, o autoriaus įdėtoji prasmė negali būti teisinga, nežinau 
kaip taip atsitinka, bet toks savo prasmę pamilęs tvirtintojas 
veikiau ima užgaulioti Raštą nei save. Jei ši blogybė liausis 
plisti, tai ir išnyks. Mes čia gyvename tikėjimu, o ne regėjimu"?. 
Palūš tikėjimas, jei susvyruos Šventojo Rašto autoritetas. O 
palūžus tikėjimui, blėsta ir pati meilė. Mat jeigu kas atsimes 
nuo tikėjimo, būtinai turės atsimesti ir nuo meilės. Pagaliau, 
jei jis ir tiki, ir myli, iš gerų darbų ir klusnumo gerų papročių 
taisyklėms randasi tikėjimas nueiti pas tą, kurį myli. Tad yra 
trys dalykai, kuriems tarnauja kiekvienas mokslas ir kiekvie- 
na pranašystė: tikėjimas, viltis, meilė. [ĮXXXVIII / 42] Bet po 
tikėjimo ateis regėjimas, kurį regėsime, ir po vilties ateis pati 
palaima, pas kurią keliaujame: o meilė, net jiems ir nykstant, 
tik augs. Jeigu tikėdami mylime, ko dar nematę, tai kaip stip- 
riau išvydę pamilsime? Ir jeigu vildamiesi mylime, kur dar 
neatėję, tai kaip stipriau atėję pamilsime? Tarp 4mžina ir 
laikina toks skirtumas, kad laikina mylima labiau tol, kol ne- 
turima, o pasiekus nebetenka vertės; mat nepasotina sielos, 
kurios tikra ir sava buveinė yra amžinybė; o pasiekus 41mžina 

karščiau mylima, nei mylėta geidžiant. Mat jokiam geidžian- 
čiam neduota amžinybės laikyti didesne, nei yra savaime, kad 
nepasirodytų menkesnė, radus ją esant mažesnę, bet priešin- 
gai: kaip tik ateinantysis bepajėgtų ją įsivaizduoti, atėjęs vis 
tiek ras didesnę. 

[XXXIX / 43] Tad tikėjimu, viltimi ir meile pasikliaujan- 
tis ir jų tvirtai besilaikantis žmogus reikalingas Rašto nebent 
tik kitiems mokyti. Todėl daugelis šių trijų dalykų padedami 
gyvena atsiskyrę be jokių knygų. Todėl juose manau išsipil- 
džius šiuos žodžius: Išnyks pranašystės, paliaus kalbos, baigsis 
pažinimas“. Ir šiais tarsi pastoliais iškilo toks jų tikėjimo, vil- 
ties ir meilės statinys, kad įgiję tobulumo nebesiekia to, kas 
yra dalinis", - tobulumo, žinoma, kiek jo galima pasiekti 
šiame gyvenime; mat palyginti su būsimuoju gyvenimu, jo- 
kio teisuolio ar šventojo čionykštis gyvenimas nėra tobulas. 
Taigi, sako, pasilieka tikėjimas, viltis ir meilė — šis trejetas, bet 
didžiausia jame yra meilė"*, nes kai kas nors pasieks amžinuo- 
sius dalykus, pirmiesiems nykstant, liks tik didesne ir tikresne 
virstanti meilė. 

[XL / 44] Todėl kas supras, kad pamokymo tikslas yra 
meilė iš tyros širdies, geros sąžinės ir nuoširdaus tikėjimo"“, tegul 
nesibaimindamas imasi aiškinti Šventąjį Raštą, šiems trims 
dalykams skirdamas bet kokį šių knygų supratimą. Mat pasa- 
kius „meilė“ pridurta „iš tyros širdies“, kad mylėtum tik tai,ką 
dera mylėti. „Geros sąžinės“ pasakyta paremiant viltį, mat ką 
graužia nerami sąžinė, tas nesivilia pasieksiąs tai, į ką tiki ir ko 
trokšta. Trečia, pridėjo ir „nuoširdaus tikėjimo“. Jeigu mūsų 
tikėjime nebus melo, tai ir nemylėsime to, ko nedera mylėti, 

ir teisingai gyvendami vilsimės, kad mūsų viltis jokiu būdu 
nebus apgauta. 

Todėl ir norėjau aptarti tikėjimą apimančius dalykus 
tiek, kiek maniau esant čia reikalinga, nes daug apie tai yra 
pasakyta kitose kitų autorių arba mano knygose. Tad tebūnie 
tokia šios knygos pabaiga. Toliau, kiek Dievas duos, nagrinė- 
sime ženklus. 


ANTROJI KNYGA 


[1/1] Kadangi rašydamas apie daiktus įspėjau, kad svarstant 
apie juos reikia žiūrėti tik į tai, kad jie yra, o ne ar kažką be 
savęs pačių reiškia, tai dabar dėstydamas apie ženklus, prie- 
šingai, sakau, kad nereikia žiūrėti į tai, kad jie yra, bet veikiau 
į tai, kad jie yra ženklai, tai yra, kad jie reiškia. Ženklas yra 
daiktas, greta savo juslėms pateikiamo pavidalo pats mintyse 
sukeliantis kažką kita, pavyzdžiui, pamatę pėdsakus pagal- 
vojame apie prabėgusį žvėrį, matydami dūmus suvokiame 
po jais esant ugnį, girdėdami gyvo padaro balsą suprantame 
jo sielos jausmus, skambant trimitui kareiviai žino, kad turi 
pulti arba trauktis, arba daryti ką kita, ko reikalauja mūšio 
aplinkybės. 

[2] Vieni ženklai yra prigimtiniai, kiti duodamieji. Pri- 
gimtiniai yra tokie, kai, neturėdami jokio noro ir siekio reikš- 
ti, greta savęs pačių sukelia dar ir kito dalyko pažinimą, pa- 
vyzdžiui, šitaip dūmai reiškia ugnį. Jie tai daro nesiekdami 
reikšti; o kad po dūmais yra ugnis, net jei matyti tik dūmai, 
sužinome stebėdami ir įsidėmėdami reiškinius, su kuriais su- 
siduriame. Ir prabėgusio žvėries pėdsakai priklauso tai pačiai 
klausomai nuo tūžtančiojo ar liūdinčiojo valios, arba parody- 
damas veidas išduoda kokį kitą sielos jausmą, nors tūžtantis 

ar liūdintis ir nenori išsiduoti. Bet dabar plačiau aiškinti apie 
visą šią ženklų rūšį nėra mūsų tikslas. Negalėjau apie ją visai 
nieko neužsiminti, nes ji sudaro nagrinėjamo dalyko dalį: už- 
teks ir tiek, kiekiki čia dabar parašyta. 

[11 / 3] Duodamieji ženklai yra tokie, kuriuos gyvi pa- 
darai vieni kitiems duoda tam, kad kiek galėdami parodytų 
savo sielos jausmus, pojūčius, kokias nors mintis. Vienintelė 
mūsų priežastis duoti ženklą yra išimti ir kito sielai perduoti 
tai, ką ženklo davėjas slepia savo dvasioje. Štai šių ženklų rūšį, 
kiek jie susiję su žmogumi, ir nutarėme apsvarstyti ir išdėsty- 
ti, nes ir Dievo duotieji ženklai, sudėti į Šventąjį Raštą, buvo 
mums parodyti per žmones, kurie juos ir surašė. Ir žvėrys 
tarp savęs turi savotiškus savo ženklus, kuriais parodo savo 
sielos siekius. Suradęs lesalo, gaidys balsu duoda ženklą vištai 
atbėgti, balandis burkuoja šaukdamas balandę arba, priešin- 
gai, jos šaukiamas — dar daug tokių dalykų galima pastebė- 
ti. O ar veido išraiška ar kenčiančiojo šauksmas seka paskui 
sielos jausmus neketindamas jų išreikšti, ar iš tiesų tai daro- 
ma ženklui duoti, jau kitas klausimas, nepriklausantis čia na- 
grinėjamam dalykui. Šią dalį, kaip nebūtiną, atskirsime nuo 
šio veikalo. 

[III / 4] Kai kurie ženklai, kuriais žmonės vieni su kitais 
dalijasi savo išgyvenimais ir mintimis, priklauso akių juslei, 
dauguma - ausų, nedaugelis - kitoms juslėms. Mat linktelė- 
ję ženklą duodame tik akims to žmogaus, kuriam juo norime 
padaryti žinomą mūsų norą. Kai kas daug ką išreiškia rankų 
judesiais: ir aktoriai visų savo narių judesiais duoda tam tik- 
rus ženklus išmanantiems, kai tartum pasakoja jų akims; ir 
karo vėliavos ar [kohortų] drakonai tarpininkaujant akims 
parodo vadų valią: visa tai yra tartum savotiški regimi Žo- 
džiai. Kaip sakiau, ausų juslei skirta labai daug ženklų, bet 

labiausiai — žodžiai. Mat ir trimitas, ir fleita, ir kitara daž- 
niausiai skleidžia ne tik malonų, bet ir reiškiantį garsą. Bet, 
palyginti su žodžiais, jų yra labai mažai. Be jokios abejonės, 
žodžiai tarp žmonių pirmauja, kai norima išreikšti tai, kas už- 
simezgė dvasioje, jei tik yra noro tai parodyti. Ir kvapiaisiais 
tepalais Viešpats davė tam tikrą ženklą - jais buvo pateptos jo 
kojos!; ką norėdamas jis išreiškė tarpininkaujant skoniui per 
kūno ir kraujo sakramentą?; ir kai pagijo moteris, palietusi jo 
apsiausto apvadą;, tas taip pat kažką reiškia. Bet tik žodžiuose 
yra nesuskaičiuojama daugybė ženklų, kuriais žmonės išreiš- 
kia savo mintis. Mat apie visus ženklus, kurių rūšis trumpai 
apžvelgiau, sugebėjau žodžiais pareikšti, bet apie žodžius 
anais ženklais nieku būdu negalėčiau. 

[IV / 5] Bet kadangi suplakus orą žodis iš karto išnyksta 
ir nelieka ilgiau, nei kad skamba, buvo išrasti raidiniai žodžių 
ženklai. Šitaip garsai pasirodo akims ne patys savaime, bet 
per savotiškus savo ženklus. Šie ženklai negalėjo būti bend- 
ri visoms tautoms dėl žmonių nesantaikos nuodėmės, kai 
kiekvienas sau plėšė valdžią. Šios puikybės ženklas yra anas į 
dangų besistiebiantis bokštas, kur nedorieji žmonės užsitar- 
navo turėti ne tik skirtingas mintis, bet ir skirtingas kalbas“. 
[V / 6] Todėl taip ir atsitiko, kad gausybę žmogaus norų ligų 
gydantis Šventasis Raštas, pradėjęs nuo vienos kalbos, kuria 
galėjo deramai sklisti po visą pasaulį, tautų išganymui sker- 
sai išilgai paplito tarpininkaujant daugybei vertėjų kalbų; jį 
skaitantieji siekia tik vieno — suprasti jį surašiusiųjų mintis ir 
norą, ir perjas - Dievo norą, pagal kurį, kaip tikime, ir kalbėjo 
tokie žmonės. 

[VI / 7] Bet neatidžius skaitytojus dažnai apgauna įvai- 
riopi neaiškumai ir dviprasmybės, kai vietoje viena jie laiko 
esant kita, o kitur nesugalvoja, nė ką ir klaidingai manyti: ši- 
taip neaiškios vietos tarsi užtraukia tirščiausią rūką. Neabejo- 
ju, kad visa tai numatyta Dievo, kad darbas pažabotų puikybę 
ir sulaikytų nuo nuobodulio mąstymą, kuriam lengvai ištirtas 
dalykas dažnai nebetenka vertės. Kaip čia yra, klausiu, kad jei 
kas nors tiesiog šventais ir tobulais žmonėmis pavadina tuos, 
kurių gyvenimo ir įpročių [pavyzdžiu] Kristaus Bažnyčia iš 
visokių prietarų išrauna į ją sugrįžtančiuosius ir savotiškai 
savyje priglaudžia, siūlydama pamėgdžioti geruosius, kurie, 
tapdami gerais tikinčiais ir tikrais Dievo tarnais, nusimetę 
pasaulio naštą atėjo prie šventojo krikšto maudyklos ir iš jos 
kildami neša Šventosios Dvasios vaisių — dvilypę meilę Die- 
vui ir artimui; tad [klausiu,] kaipgi čia yra, kad jei kas nors 
visatai tiesiai sakytų, mažiau pamalonintų klausytoją, nei kad 
tokia prasme išaiškinus tą Giesmių giesmės vietą, kur kalbama 
Bažnyčiai, nors šlovinama viena graži moteris: Tavo dantys 
kaip bandos nukirptų avių, lipančių iš maudyklos; kiekviena jų 
turi po dvynę, ir nėra tarp jų bergždžios“. Argi ką kita žmogus 
sužinotų visa tai girdėdamas sakant aiškiais žodžiais, nerams- 
tomais šio palyginimo? Ir vis dėlto nežinau kodėl, bet man 
maloniau žiūrėti į šventuosius, kai juos įsivaizduoju tartum 
Bažnyčios dantis, išplėšiančius žmones iš nuodėmių, kai, su- 
traiškius kietumus, tarsi sukramtyti ir susmulkinti žmonės 
persikeičia į jos kūną. Ir avis labai malonu suvokti esant nu- 
kirptas, kai jos, it vilnas nusimetusios pasaulio naštą, regiu, 
kopia iš maudyklos, tai yra krikšto, ir kiekviena jų turi po dvy- 
nę, tai yra du meilės įsakymus, ir nėra tarp jų bergždžios, kad 
negalėtų išnešioti šio šventojo vaisiaus. [8] Kodėl maloniau 

taip žiūrėti, nei kai Šventajame Rašte nėra jokio tokio paly- 
ginimo, o dalykas ir jo supratimas yra vienas ir tas pat, sunku 
pasakyti, ir tai jau kitas klausimas. O dabar nėra jokių abe- 
jonių, kad per palyginimą mieliau sužinoti, jog ieškant šiek 
tiek pavargus — daug maloniau surasti. Kas visai neranda, ko 
ieško, alkiu kamuojasi; kas neieško, nes po akimis turi, dažnai 
ištęžta iš persisotinimo: abiem atvejais reikia saugotis abejin- 
gumo. Todėl Šventoji Dvasia taip puikiai ir sveikai sutvarkė 
Šventąjį Raštą, kad aiškesnėmis vietomis pasipriešina alkiui, 
o tamsesnėmis nuveja šleikštulį. Mat beveik nieko neiškasi iš 
tamsiųjų vietų, ko kitur nerastum pasakyta visiškai aiškiais 
žodžiais. 

[VII / 9] Visų pirma vedamam Dievo baimės reikalinga 
atsigręžti į jo noro pažinimą - ko moko mus siekti ir ko veng- 
ti. Šioji baimė mumyse būtinai turi sukelti svarstymus apie 
mūsų mirtingumą ir būsimą mirtį ir, tartum prikaldama kūną 
prie kryžiaus medžio, perverti visus puikybės potraukius. 

Paskui reikia tapti romiam iš [maldingo] pagarbumo ir 
neprieštarauti Šventajam Raštui, kai supranti, kad jis peikia 
kokias nors mūsų nuodėmes, ar kai jo nesupranti, tartum mes 
galėtume geriau sugalvoti ir geriau pamokyti; verčiau many- 
ti ir tikėti, kad tai, kas jame parašyta yra geriau ir teisingiau, 
nors ir paslėpta, nei tai, ką mes patys iš savęs pačių sugebame 
sugalvoti. 

[10] Po šių dviejų baimės ir pagarbumo pakopų pasie- 
kiama trečioji, žinojimo pakopa, apie ją aš ir ėmiausi dabar 
aiškinti. Mat kaip tik čia lavinasi kiekvienas Šventojo Rašto 
tyrinėtojas, jame neieškodamas nieko kita, kaip tik pamoky- 
mo mylėti Dievą dėl jo paties ir artimą dėl Dievo, — jį visa 
širdimi, visa siela, visu protu, o artimą kaip patį save“, tai yra, 

kad visa artimo ir savęs paties meilė būtų skiriama Dievui. 
Apie šiuos du pamokymus aiškinome ankstesnėje knygoje, 
kai svarstėme apie daiktus. Tad pirmiausia kiekvienas iš Raš- 
tų būtinai turi suprasti, kad, būdamas įsipainiojęs į šio pasau- 
lio, tai yra laikinųjų dalykų meilę, yra toli atskirtas nuo tokios 
meilės Dievui ir tokios meilės artimui, kokią patys Raštai lie- 
pia turėti. Tuomet baimė, kuria mąstome apie Dievo Teismą, 
ir pagarbumas, kuriuo tikime ir nusilenkiame šventųjų knygų 
autoritetui, priverčia liūdėti dėl savęs paties. Mat šis gerosios 
vilties pažinimas ne pūstis žmogų verčia, bet raudoti. Po to- 
kių išgyvenimų, kad nepalūžtų iš nevilties, žmogus karštomis 
maldomis siekia dieviškosios pagalbos paguodos ir taip at- 
eina į ketvirtąją, narsos pakopą, maitinančią ir girdančią tei- 
singumą. Šia būsena išplėši save iš bet kokio mirtį nešančio 
praeinamųjų dalykų malonumo ir, nuo jų nusigręždamas, at- 
sigręži amžinųjų dalykų — nekintamos Vienybės ir tuo pačiu 
Trejybės —- meilei. 

[11] Kuomet kaip įgalėdamas išvysi ją spinduliuojant 
tolybėse, suvoksi, kad tavo ligotas žvilgsnis nepajėgia ištver- 
ti anos šviesos; tada penktojoje, gailestingumo darbų pako- 
poje, nušlavęs purvą, nuo žemesniųjų dalykų siekio apvalai 
nerimstančią ir prieš save besišiaušiančią sielą. Čia ji karštai 
lavinasi artimo meilėje ir joje tobulėja. 

Ir kai pilnas vilties ir jėgų kupinas ateisi iki meilės prie- 
šui, pakilsi į šeštąją pakopą, kur išvalysi ir pačią akį, kuria ga- 
lima įžvelgti Dievą", kiek galima tiems, kas kiek pajėgdamas 
miršta šiam pasauliui. Mat tiek įžvelgsi, kiek mirsi šiam pasau- 
liui, o kiek jame gyvensi, tiek neįžvelgsi. Ir todėl, nors anosios 
šviesos švytėjimas jau pradeda rodytis ne tik aiškesnisir leng- 
viau pakeliamas, bet net malonesnis, vis dėlto dar sakoma, 


7 MtS,8. 

kad regime ją mįslingu pavidalu, lyg veidrodyje*, nes čia mes 
gyvename tikėjimu, o ne regėjimu?, nes šiame gyvenime esa- 
me svetur, nors mūsų tėvynė danguje!“. Šioje pakopoje taip 
išvalysi širdies akį, kad nei virš, nei greta Tiesos nestatysi net 
ir paties artimo, vadinasi, ir savęs paties, nes ir artimo, kurį 
myli kaip pats save. Toks šventas žmogus turės tokią paprastą 
ir tyrą širdį, kad nuo Tiesos jo neatitrauks nei pastangos pa- 
tikti žmonėms, nei noras išvengti kokių nors šiame gyvenime 
trukdančių nepatogumų. Toks sūnus pakils prie išminties, 
septintosios ir paskutinės pakopos, jis džiaugsis ja romiai ir 
taikiai. Viešpaties baimė — išminties pradžia". Nuo jos iki pas- 
tarosios kopiama ir keliaujama tokiomis pakopomis. 

[VIII / 12] Bet mes savo svarstymus skirkime trečia- 
jai pakopai, apie ją ėmėmės dėstyti, ką Viešpats įteigs, ir 
aiškinti. 

Pagaulus Šventojo Rašto tyrėjas pirmiausia visą jį per- 
skaitys ir su juo susipažins, ir nors dar nesupras, tai bent bus 
perskaitęs kanoniniais vadinamus raštus. Mat kitus raštus 
saugiau skaitys išmokęs tikėjimo tiesos, kad jie neužvaldytų 
silpnos sielos ir, žongliruodami pavojingu melu ir vaizdiniais, 
nenuteiktų prieš sveiką supratimą. Dėl Raštų kanoniškumo, 
tai čia reikia laikytis kuo didesnio visuotinių Bažnyčių skai- 
čiaus autoriteto, tarp jų, be abejo, yra ir tos, kurios nusipelnė 
turėti apaštalų sostus ir gauti jų laiškus. Dėl kanoninių raštų 
reikės laikytis tokios taisyklės: tie iš jų, kuriuos pripažįsta vi- 
sos visuotinės Bažnyčios, yra autoritetingesni už tuos, kurių 
visos nepripažįsta; iš tų, kuriuos pripažįsta ne visos Bažny- 
čios, autoritetingesni yra tie, kuriuos pripažįsta daugiau ir 


8 1 Kor 13, 12. 
9  2Kor5,6-7. 
10  CfFil3, 20. 
11 CfPs110(111), 10; Sir 1, 16. 

įtakingesnių Bažnyčių, nei kai pripažįsta ne tokios skaitlingos 
ir įtakingos Bažnyčios. Jeigu vienus raštus rasi pripažįstamus 
didesnio bažnyčių skaičiaus, o kitus - įtakingesnių - nors taip 
vargiai galėtų būti - manau, kad ir vienus, ir kitus reikėtų lai- 
kyti vienodai autoritetingais. 

[13] Visas Raštų kanonas, kuriam, kaip sakėme, galio- 
ja šis svarstymas, susideda iš tokių knygų: penkios Mozės 
knygos, tai yra Pradžios, Išėjimo, Kunigų, Skaičių ir Pakarto- 
to Įstatymo knygos; viena Jozuės, Nuno sūnaus, viena Teisė- 
jų, viena Rutos, kuri, rodosi, veikiau priklauso Karalių knygų 
pradžiai; paskui keturios Karalių knygos ir dvi Kronikų knygos: 
jos netęsia pasakojimo, bet yra tarsi šalia pridėtos ir pasakoja 
apie tuo pačiu metu vykstančius dalykus. Visa tai yra istorija, 
jos apima tarpusavyje susijusius laikus ir įvykių seką. Kitos 
knygos tarsi priklauso priešingai sekai ir nesisieja nei su ja, 
nei tarpusavyje, pavyzdžiui, Jobo, Tobijo, Esteros, Juditos, dvi 
Makabiejų, dvi Ezdro knygos, kurios, rodosi, veikiau laikosi 
iš eilės pasakojamos ir Karalių arba Kronikų knygose baigia- 
mos istorijos. Toliau eina pranašai, iš kurių viena Dovydo 
Psalmių knyga ir trys Saliamono: Patarlių, Giesmių giesmė ir 
Ekleziasto knygos. Dvi knygos, viena kurių vadinasi Išmin- 
ties, o kita — Eklezine dėl panašumo laikomos parašytomis 
Saliamono; tiesa, atkakliai tvirtinama, kad jas parašęs Jėzus 
Siracidas. Kadangi šios knygos užsitarnavo būti laikomomis 
autoritetu, jos skiriamos prie pranašiškųjų. Kitos knygos pri- 
klauso tiems, kas tikrąja prasme vadinami pranašais: tai dvy- 
lika atskirų pranašų knygų, jos siejasi viena su kita ir kadangi 
niekuomet neatskiriamos, laikomos viena knyga. Šių pranašų 
vardai yra tokie: Ozėjas, Joelis, Amosas, Abdijas, Jona, Michė- 
jas, Nahumas, Habakukas, Sofonijas, Agėjas, Zacharijas, Mala- 
chijas. Toliau keturi pranašai paliko storesnes knygas: Izaijas, 

Jeremijas, Danielius, Ezekielis. Šios keturiasdešimt keturios 
knygos apibrėžia Senojo Testamento autoritetą. O Naujajam 
priklauso keturių knygų evangelija: pagal Matą, pagal Morkų, 
pagal Luką, pagal.Joną; keturiolika apaštalo Pauliaus laiškų: 
Romiečiams, du Korintiečiams, Galatams, Efeziečiams, Filipie- 
čiams, du Tesalonikiečiams, Kolosiečiams, du Timotiejui, Titui, 
Filemonui, Žydams; du Petro laiškai, trys Jono laiškai, vienas 
Judoir vienas Jokūbo; viena Apaštalų darbų knyga ir viena Ap- 
reiškimo Jonui knyga. 

[Ix / 14] Visose šiose knygose Dievo bijantieji ir iš pa- 
garbumo romieji ieško Dievo valios. Kaip sakėme, pirmasis 
pamokymas dirbant šį sunkų darbą yra pažinti šias knygas, ir 
nors dar ne taip, kad suprastum, bet kad skaitydamas jas įsi- 
mintum arba bent jau visai nebūtum su jomis nesusipažinęs. 
Paskui reikia pakankamai giliai ir įdėmiai ištirti tai, kas jose 
atvirai pasakyta - gyvenimo pamokymus arba tikėjimo taisyk- 
les. Viso to kiekvienas tuo daugiau randa, kuo turi gabesnį 
protą. Šiuose Rašte atvirai pasakytuose dalykuose randama 
visa, iš ko susideda tikėjimas ir gyvenimo būdas, tai yra viltis 
ir meilė: tai aptariau ankstesnėje knygoje. Tuomet, reikiamai 
susipažinus su Šventojo Rašto kalba, galima imtis atskleisti 
ir sklaidyti neaiškumus tokiu būdu, kai nelabai aiškiam kal- 
bėjimui praskaidrinti imami pavyzdžiai iš akivaizdesnių ir kai 
aiškių posakių liudijimai atima abejonę iš neaiškiųjų. Šiame 
dalyke labai daug reiškia atmintis, bet jei jos nėra, šiais patari- 
mais jos neįmanoma duoti. 

[X / 15] Nesuprasti, kas parašyta, galima dėl dviejų prie- 
žasčių: kai [mintis] slepiasi arba po nežinomais ženklais, arba 
po dviprasmiškais. Ženklai būna arba tiesioginiai, arba per- 
keltiniai. Jie vadinami tiesioginiais, kai vartojami reikšti tiems 
dalykams, kuriems reikšti ir yra išrasti, pavyzdžiui, sakome 

„jautis“ ir suprantame kalbant apie galviją, kurį šiuo vardu va- 
dina visi kartu su mumis lotyniškai kalbantys žmonės. Ženk- 
lai yra perkeltiniai tuomet, kai patys tiesioginiais žodžiais 
reiškiami dalykai pasitelkiami reikšti kokiam kitam dalykui: 
pavyzdžiui, sakome „jautis“ ir iš šių dviejų skiemenų žodžio 
suprantame, kad kalbama apie paprastai šiuo vardu vadinamą 
galviją. Kita vertus, suprantame, kad šis galvijas kalba mums 
apie Evangelistą, kurį, kaip išaiškino Apaštalas, Raštas reiškia 
žodžiais: Neužrišk kuliančiam jaučiui nasrų". 

[XI / 16] Didelis vaistas nuo nežinomų tiesioginių ženk- 
lų yra mokėti kalbas. Ir čia lotynų kalbos žmonės, kuriuos da- 
bar ėmiausi mokyti, Šventajam Raštui suprasti yra reikalingi 
kitų dviejų kalbų, tai yra hebrajų ir graikų, kad galėtų sugrįžti 
prie pirmykščio originalo, jei beribė lotynų vertėjų įvairybė 
sukeltų kokių nors abejonių. Beje, galime dažnai rasti ne- 
išverstų hebrajiškų žodžių, pavyzdžiui, „amen“ ir „aleliuja“, 


„racha“!3, „hosana“! 


* ir kitų. Vienus iš jų senovės tradicija pa- 
liko dėl šventesnio jų autoriteto, nors ir buvo galima išversti, 
pavyzdžiui, „amen“ ir „aleliuja“, o kitus todėl, kad, sakoma, 
buvę neįmanoma išversti į kitą kalbą, kaip kitų dviejų mūsų 
pateiktųjų. Kiekvienoje kalboje esama žodžių, negalinčių į 
kitą kalbą pereiti vertimo keliu. Šitaip dažniausiai atsitinka 
su jaustukais, jie veikiau reiškia išgyvenimus, nei kokią nors 
sudėto sakinio dalį. Jais laikomi ir du pastarieji: sakoma, kad 
„Tacha“ yra pasipiktinusio žmogaus šūksnis, „hosana“ — džiū- 
gaujančio. Bet ne dėl šių kelių žodžių, kuriuos labai lengva 
pastebėti ir išsiaiškinti būtina mokėti anas kalbas, o dėl, kaip 
sakyta, vertimų skirtumų. Rašto vertėjus iš hebrajų kalbos į 
graikų galima suskaičiuoti, bet lotynų vertėjų — jokiu būdu. 
12 1Kor9,9; 1 TimS, 18; Įst25, 4. 


B MtS,22. 
4  Mt21,9.15; Mk 11,9-10; Įn 12, 13. 

Mat kaip tik kam nors ankstyvaisiais tikėjimo laikais po ranka 
pasitaikydavo graikiškas kodeksas, o jis pats manydavosi turįs 
nors šiokių tokių abiejų kalbų sugebėjimų, taip ir pasišaudavo 
versti. 

[XII / 17] Bet tai, žinoma, veikiau padeda suprasti, nei 
trukdo, jei tik skaitytojas nebus neatidus. Mat palyginus daug 
kodeksų dažnai prašviesėja ne vienas nelabai aiškus sakinys; 
pavyzdžiui, iš pranašo Izaijo, kai vienas vertėjas sako: Ir nepa- 
niekink savo sėklos šeimynos, o kitas atitaria: Ir nepaniekink savo 
kūno“, abudu vienas kitą papildo. Mat vienas iš kito plaukia, 
nes „kūną“ galima suprasti ir tiesiogine reikšme, kad kiekvie- 
nas manytųsi esąs įspėtas neniekinti savo kūno, ir „sėklos šei- 
myną“ galima suprasti perkeltine reikšme - kaip krikščionis, 
kartu su mumis gimusius iš tos pačios Žodžio sėklos. Bet da- - 
bar, palyginus vertėjų prasmes, labiau tikėtina mintis atrodo 
būsianti tiesiogine reikšme suprantamas pamokymas nenie- 
kinti savo kraujo giminės, kadangi, „sėklos šeimyną“ perkėlus 
į tiesioginę reikšmę, mintin veikiausiai ateina „kraujo giminė“, 
todėl ir Apaštalas, manau, šitaip pasakė: Galgi pavyks man su- 
kelti savo kūno pavydą ir bent kai kurios išgelbėti“, tai yra, kad 
pavydėdami tikintiems ir patys įtikėtų. O „savo kūnu“ Apaš- 
talas žydus pavadino dėl kraujo giminystės. Taip pat ir Izaijo 
žodžius: Jei jūs netikite, nesuprasite kitas vertėjas verčia Jei jūs 
netikite, neišliksite!". Katras iš jų išvertė pažodžiui, aišku tik 
perskaičius originalą. Bet protingai skaitančiam iš abiejų ver- 
timų plaukia didis dalykas. Mat vertėjai vargiai gali taip skir- 
tis tarpusavyje, kad jų nesietų kad ir menkiausias panašumas. 
Taigi supratimas yra amžinajame regėjime, o tikėjimas mus 
tarsi mažylius laikinųjų dalykų vystykluose maitina pienu; 

15 Iz58,7. 


16 Rom11l,14. 
17“ “15759: 

bet mes dabar einame tikėjimu, o ne regėjimu!“; ir jei neitu- 
me tikėjimu, negalėtume ateiti prie regėjimo, nepraeinančio, 
bet išliekančio, nuvalyto supratimo dėka, mums susijungus 
su tiesa. Todėl vienas ir išvertė: Jei jūs netikite, nesu prasite, o 
kitas: Jei jūs netikite, neišliksite. 

[18] Vertėjas dažnai suklysta dėl originalo kalbos dvi- 
prasmiškumo, kai prastai supranta pasakymo prasmę ir taip 
perkelia [žodžio] reikšmę, kad ji visai skiriasi nuo autoriaus 
sumanymo; pavyzdžiui, kai kuriuose kodeksuose parašyta: Jų 
kojos aštrios kraujo pralieti. Graikiškai Ožūc reiškia ir „aštrus“ 
ir „greitas“. Vadinasi, sakinio prasmę suprato išvertęs šitaip: Jų 
kojos eiklios kraujo pralieti“. O pirmasis, patrauktas dvipras- 
mio ženklo, nuklydo į kitą pusę. Tokie dalykai, žinoma, yra ne 
neaiškūs, bet klaidingi. Jiems galioja kita taisyklė: ne suprasti 
patartina tokius kodeksus, o ištaisyti. Tam priklauso ir toks 
atvejis: kadangi u6oxo6 graikiškai reiškia „veršį“ (vitulus), kai 
kas nesuprato, kad uooxz0uara reiškia „atžalas“ (plantationes) 
ir išvertė „veršeliai“ (vitulamina). Ši klaida apėmė tokią dau- 
gybę kodeksų, kad vargiai surasi, kur kitaip parašyta. Ir vis 
dėlto pasakymo prasmė yra visiškai aiški, nes išryškėja iš to- 
limesnių žodžių: Netikros atžalos nesuleis gilių šaknų“ labiau 
tinka, nei „veršeliai“, kurie kojomis po žemę žingsniuoja, o ne 
šaknimis prisiriša. Tokį vertimą šioje vietoje palaiko ir kiti su- 
siję pasakymai. 

[xIII / 19] Bet kadangi kartais neaišku, kokia yra saki- 
nio prasmė, kurią persakyti pagal savo gabumus ir supratimą 
ėmėsi daugybė vertėjų, jei neįsižiūrėsi į kalbą, iš kurios ver- 
čiama, o vertėjai, jei nėra gerai išsimokslinę, dažnai nukryps- 
ta į šalį nuo autoriaus prasmės, reikia patiems siekti išmokti 

18 2Kor5,7. 


19 Cf.Pat1, 16; Ps 13,3 (14, 4) (Rom 3, 15); Iz 59, 7. 
20 Išm4,3. 

kalbas, iš kurių Raštas atėjo į lotynų kalbą, arba turėti ver- 
timus, kurių vertėjai buvo ypatingai susikaustę žodžiais; ne 
todėl, kad jų pakaktų, bet kad iš jų būtų galima nustatyti lais- 
vumą ar klaidas tų,kas pasirinko laikytis minties, o ne žodžių. 
Mat verčiami ne vien paskiri žodžiai, bet ir posakiai, kurie, 
norint laikytis lotyniškai kalbėjusių senolių įpročio, lotynų 
kalboje visai negali būti vartojami. Dažnai jie visai netruk- 
do suprasti, bet žeidžia tuos, kuriems dalykas teikia daugiau 
malonumo, kai išsaugomas ir reikiamas [kalbos] ženklų gry- 
numas. Mat vadinamasis solecizmas*! viso labo tėra žodžių 
jungimas ne pagal tokią taisyklę, pagal kokią juos jungė tie, 
kurie turėdami autoritetą kalbėjo anksčiau už mus. Ar būtų 
sakoma „tarp žmonių“, ar „žmonių tarpe“, tas neturi reikšmės 
dalyko tyrėjui. Ir barbarizmas tėra ne taip ištariamas arba pa- 
rašomas žodis, kaip jį tarė anksčiau už mus kalbėję lotyniškai. 
Ar trumpai, ar ilgai tarti trečiąjį žodžio „dovanok“ skiemenį, 
menkai terūpi maldaujančiam Dievą dovanoti nuodėmes — 
jam nerūpi, kaip šis Žodis gali skambėti. Tad kalbos grynumas 
tėra svetimo kalbančiųjų įpročio, paremto senolių autoritetu, 
saugojimas. 

[20] Vis dėlto žmonės juo labiau dėl to užsigauna, kuo 
silpnesni, ir tuo silpnesni, kuo mokytesni nori rodytis ne 
pažindami daiktus — tai mus ugdo, — bet ženklus, o tai išvis 
sunkiai gali sulaikyti nuo pasipūtimo“?, kai net ir pats daiktų 
pažinimas pakelia galvą, jei tik nelenkia sprando Viešpaties 
jungas. Kas gi trukdo suprasti tokius žodžius: Apžiūrėkite 
žemę, kokia ji yra; ir tautą, kuri joje gyvena, ar ji galinga, ar 
silpna; pati žemė ar gera, ar bloga; kokie miestai, - apmūryti 
ar be mūrų?" Manau, kad šis pasakymas veikiau eina iš kitos 

21 | Cf Rhet. Her 4,12, 17; Onint. Inst. 1, S. 


22 Cf1Kor8,1. 
23 Sk 13, 19-20. 


APIE KRIKŠČIONIŲ MOKSLĄ | 90 


kalbos, nei kad jame yra kokia nors gilesnė prasmė. Taip pat 
ir šitai, — to nebegalime atimti iš giedančių minių lūpų: Ant 
jo galvos pražys (floriet) mano vainikas** tikrai nieko neatima 
iš sakinio, o labiau išsilavinęs klausytojas norėtų pataisyti, 
kad būtų sakoma ne floriet, bet florebit. Pataisyti trukdo tik 
giedančiųjų įprotis. Viso to paprasčiausiai galima nepaisyti, 
jei kas nors nenori kreipti dėmesio į tai, kas visai netrukdo 
teisingai suprasti. Priešingai yra su tokiais Apaštalo žodžiais: 
Dievo kvailybė išmintingesnė už žmones ir Dievo silpnybė galin- 
gesnė už žmones““. Jei kas nors čia norėtų išsaugoti graikišką 
posakį sakydamas: „Dievo kvailybė išmintingiau žmonių ir 
Dievo silpnybė galingiau žmonių, tai atidaus skaitytojo dė- 
mesys prasiskverbtų į sakinio prasmę, bet kas nors lėtesnis 
arba visai nesuprastų, arba suprastų klaidingai. Toks pasa- 
kymas lotynų kalboje ne tik yra netaisyklingas, bet ir sukelia 
dviprasmybę, nes gali pasirodyti, tarsi žmonių kvailybė arba 
žmonių silpnybė yra galingesnė už Dievo. Tiesa, ir pasakymas 
„išmintingesnė už žmones“ (sapientius est hominibus) nėra vi- 
sai nedviprasmiškas, nors jame ir nėra solecizmo. Mat ar his 
hominibus „tiems žmonėms“ pasakyta pagal tai, kaip ir huic 
homini „tam žmogui“, ar his hominibus „tais žmonėmis“ pa- 
sakyta pagal tai, kaip ir hoc homine „tuo žmogumi“, paaiškėja 
tik iš sakinio. Todėl geriau yra sakyti „yra išmintingesnė negu 
žmonės ir yra galingesnė negu žmonės“. 

[xIv / 21] Apie dviprasmiškus ženklus kalbėsime vė- 
liau; dabar svarstome apie nesuprantamus, kurių, jei kalbė- 
sime apie žodžius, yra dvi rūšys. Mat skaitytoją klampina 
arba nesuprantamas žodis, arba nesuprantamas posakis. Kai 
jie ateina iš kitų kalbų, tuomet reikia klausti tomis kalbomis 

25 1Kor 1,25. 

kalbančių žmonių arba, jei yra ir laiko, ir gabumų, — išmok- 
ti tas kalbas, arba apsvarstyti sugretinus įvairius vertimus. O 
jeigu nesuprantame kokių nors savo kalbos žodžių arba po- 
sakių, jie taps suprantami įpratus skaityti ir klausytis. Išties 
nieko nėra labiau verta įsiminti už šią mums nesuprantamų 
žodžių ir posakių rūšį - vėliau, atminties padedami, lengvai 
juos galėsime pastebėti ir suprasti — pasitaikius sutikti kokį 
nors labiau išsilavinusį žmogų, kurio būtų galima paklausti, 
ar pasitaikius perskaityti kokią nors vietą, kuri iš pirma ei- 
nančių žodžių, paskesnių arba iš vienų ir kitų drauge galėtų 
parodyti, kokią prasmę turi ir ką reiškia tai, ko nesupratome. 
O įpročio galia net ir mokantis yra tokia didelė, kad tie, ku- 
riuos išmaitino ir išlavino Šventasis Raštas, labiau stebisi ir 
ne tokiais lotyniškais laiko kitus posakius negu tuos, kurių 
išmoko Raštuose ir kurių nėra lotynų kalbos autorių veika- 
luose. Čia taip pat daug padeda ir vertėjų gausa, kai, sugreti- 
nęs kodeksus, gali į juos įsižiūrėti ir išnagrinėti. Tegu tik ne- 
būna klaidos! Mat visų pirma norinčiųjų išmanyti šventuo- 
sius Raštus uolumas turi pasirūpinti ištaisyti kodeksus, kad 
netaisyti bent jau vienos šeimos egzemplioriai užleistų vietą 
ištaisytiems. 

[XV / 22] Iš vertimų labiau už kitus vertintina Itala, nes 
ji labiau laikosi žodžio, bet mintis dėsto aiškiai. Lotyniškiems 
kodeksams pataisyti reikia pasitelkti graikiškus, tarp kurių 
ypatingu autoritetu išsiskiria Septyniasdešimties vertėjų ver- 
timas, apimantis Senąjį Testamentą. Jie, kaip sako visos ge- 
riau išmanančios Bažnyčios, vertė būdami taip pilni Švento- 
sios Dvasios, kad toks žmonių skaičius kalbėjęs vienu balsu. 
Kaip pasakoja ir pripažįsta daugelis vertų pasitikėjimo žmo- 
nių, nors jie ir vertė kiekvienas atskirai atskirose celėse, jokia- 
me iš jų kodeksų neatsirado nieko tokio, ko nebūtų buvę tais 

pačiais žodžiais ir ta pačia žodžių tvarka pasakyta ir kituose 
kodeksuose. Kas gi išdrįstų ką nors lyginti su tokiu autoritetu, 
ką ten iškelti virš?! Jei jau jie suvienodino, kad visų bendru 
svarstymu ir sprendimu būtų vienas žodis, tai išties nedera ir 
netinka, kad koks nors vienas žmogus, kad ir kaip išsimoks- 
linęs, pasišautų taisyti bendrą tiekos senųjų mokytojų spren- 
dimą. Todėl nors žydų originaluose kai ką galima surasti ir 
kitaip pasakyta, nei išvertė šie vertėjai, vis dėlto manau, kad 
reikia nusileisti Dievo Apvaizdai, per juos padariusiai, kad 
knygos, kurių žydų tauta nenorėjo kitoms tautoms perduoti 
galbūt dėl tikėjimo ar iš pavydo, per Viešpatį, pasinaudojus 
karaliaus Ptolemajo galia, jau prieš tiek metų būtų perduotos 
įtikėsiantiems pagonims. Todėl gali būti, kad jie išvertė taip, 
kaip nusprendė būsiant tinkama pagonims tas, kas juos vedė, 
ir kas jiems visiems davė vieną balsą, tai yra Šventoji Dvasia. 
Bet, kaip sakiau, prasmei geriau suprasti dažnai nėra nenau- 
dinga sugretinti ir tuos vertėjus, kurie arčiau laikėsi žodžio. 
O lotyniški Senojo Testamento kodeksai, kaip jau pradėjau 
sakyti, jeigu reikia, turi būti ištaisomi pagal graikiškųjų au- 
toritetą, ir pirmiausia pagal tuos, kurių nors ir buvo Septy- 
niasdešimt, išvertė vienbalsiai. O dėl Naujojo Testamento 
knygų, tai jei kas nors įvairiuose lotynų vertimuose neaiš- 
ku, neabejotinai visų pirma reikia žiūrėti į graikišką tekstą 
ir ypač į tą, kokį turi labiau nusimanančios ir rūpestingos 
Bažnyčios. 

[xvI / 23] Dėl perkeltinių ženklų, tai jei kartais šiek 
tiek skaitytojus priverčia užtrukti nesuprantami [ženklai |, 
dalį jų reikia ištirti pasirėmus kalbų mokėjimu, dalį — daly- 
kų. „Siloamo tvenkinys“““ tarsi kuria palyginimą ir be jokios 
abejonės liudija paslaptį, kai jame Viešpats paliepė nusiplauti 

veidą tam, kurio akis patepė iš seilių padarytu purvu. Šis ne- 
suprantamos kalbos žodis būtų paslėpęs didelę prasmę, jei 
evangelistas jo nebūtų išvertęs. Šitaip ir daug kitų hebrajiš- 
kų žodžių, kurių neišvertė šių knygų autoriai, be jokios abe- 
jonės, turi nemenką prasmę ir daug padeda įmenant Raštų 
mįslingumus, jei kas geba juos išversti. Todėl tikrai nemažą 
paslaugą palikuonims padarė šią kalbą išmanę vyrai, paskirai 
išversdami visus hebrajiškus Raštų žodžius: kas yra Adomas, 
kas Ieva, kas Abraomas, kas Mozė; taip pat ir vietovardžius: 
kas yra Jeruzalė, Sionas, Jerichas, Sinajus, Libanas, Jordanas ir 
kokie tik būtų kiti mums nesuprantami anos kalbos žodžiai, 
kuriuos atvėrus ir išvertus atsiskleidžia daugelis perkeltinių 
Rašto posakių. 

[24] Daiktų nepažinimas perkeltinius posakius verčia 
neaiškiais tuomet, kai mes neišmanome apie gyvių, akme- 
nų, žolių ar kitokių dalykų prigimtį, kai jie dažnai Raštuose 
naudojami kokiems nors palyginimams. Kad ir žaltys, kuris, 
kaip žinoma, mušamas vietoj galvos pakiša visą kūną, labai 
prašviesina Viešpaties liepimo mums būti gudriems kaip žal- 
čiai“? prasmę, tai yra, kad už savo galvą, kuri yra Kristus“?, per- 
sekiotojams verčiau atiduotume kūną, idant krikščionių tikė- 
jimas nebūtų mumyse užmuštas, jei gelbėdami kūną išsižadė- 
tume Dievo. Arba ir tai, kad, kaip sakoma, žaltys, įsispraudęs 
į ankščiausią olos vietą, išsineria iš senosios odos įgaudamas 
naujų jėgų: taip dera pamėgdžioti tokį žalčio gudrumą ir išsi- 
nerti iš senojo žmogaus", kaip sako Apaštalas, idant apsivilk- 
tume nauju žmogumi, ir išlįsti per ankščiausią vietą, Viešpa- 


130 


čiui sakant: įeikite per ankštus vartus!“? Vadinasi, kaip žalčio 

prigimties žinojimas nušviečia daugelį palyginimų, kuriuos 
Raštas paprastai pateikia apie šį gyvūną, taip ir kai kurių gy- 
vūnų nepažinimas, kai juos nė kiek ne rečiau mini palygini- 
muose, labai trukdo suprasti. Taip pat ir akmenų, augalų ar to, 
kas slypi šaknyse. Mat ir išmanymas apie tamsoje švytintį kar- 
bunkulą taip pat nušviečia ir daugelį neaiškumų knygose, kai 
tik jis vartojamas palyginimams“!, ir berilio“? arba deimanto** 
savybių nepažinimas labai dažnai užveria supratimo duris. 
Ne dėl kokios nors kitos priežasties lengva suprasti, kad aly- 
vos šakelė, kurią balandis parsinešė į laivą““, reiškia amžinąją 
taiką, o tik todėl, kad žinome, jog švelnų alyvų aliejaus prisi- 
lietimą nelengvai suardo kiti skysčiai, jog pats šis medis am- 
žinai žalias. O daugelis neišmanydami apie izopą, kai nežino, 
kokios galios turi plaučiams išvalyti arba, kaip sakoma, šakni- 
mis prasiskverbti į uolą, nors tai neaukšta ir nevertinga žolė, 
visiškai negali suprasti, kodėl pasakyta: Izopo šakele mane ap- 
šlakstyk, ir tyras paliksiu“. 

[25] Taip pat ir skaičių neišmanymas daug prisideda 
prie Raštų perkeltinio ir alegorinio kalbėjimo nesupratimo. 
Pagaulus, jei taip galiu sakyti, protas išties negali nesusijau- 
dinti: ką gi reiškia, kad ir Mozė, ir Elijas, ir pats Viešpats pas- 
ninkavo keturiasdešimt dienų““? Perkeltinis tokio veiksmo 
mazgas išsiriša tik pažinus ir apsvarsčius šį skaičių. Jis susi- 
deda iš keturių dešimčių, tarsi iš laike įausto visa ko pažini- 
mo. Mat skaičiumi „keturi“ apsisuka ir dienos, ir metų ratas: 
dienos per ryto, dienos, vakaro ir nakties valandų tarpus, o 
metų per pavasario, vasaros, rudens ir žiemos mėnesius. 


31 CfPr2, 12. 

32 CfIš25, 7. 

Laike gyvendami turime pasninkauti ir susilaikyti nuo laiko 
malonumų dėl amžinybės, kurioje norime gyventi, ir net pati 
laikų kaita mums kužda tokį laiko paniekinimo ir amžinybės 
siekimo mokslą. O skaičius „dešimt“ reiškia Kūrėjo ir kūri- 
nijos pažinimą: „trejybė“ būdinga Kūrėjui, o skaičius „sep- 
tyni“ nurodo kūriniją per sielą ir kūną. Mat pirmojoje yra 
trys dalykai, taip pat todėl visa širdimi, visa siela, visu pro- 
tu“ dera mylėti Dievą. O kūne visiškai akivaizdžiai yra ketu- 
ti jį sudarantys pradai. Tad skaičiumi „dešimt“, kai jis kalba 
mums laikiškai, tai yra dauginant iš skaičiaus „keturi“ mums 
liepiama gyventi tyrai ir susilaikant nuo laikinių malonumų, 
tai yra keturiasdešimt dienų pasninkauti: šitai mums prime- 
na Įstatymas, kurį vaizduoja Mozė, primena pranašystė, ku- 
rios atvaizdas — Elijas, pagaliau, primena pats Viešpats: jis, 
tarsi turėdamas liudijimą iš Įstatymo ir Pranašų, sušvito sto- 
vėdamas tarp anųdviejų ant kalno, matant ir stebintis trims 
mokiniams**. Paskui galima aiškintis, kaip iš skaičiaus „ketu- 
riasdešimt“ atsiranda skaičius „penkiasdešimt“, kuris mūsų 
tikėjime turi nemenko šventumo dėl Sekminių?? ir kaip pas- 
tarasis tris kartus sudėtas dėl trijų laikotarpių — iki Įstatymo, 
prie Įstatymo, prie malonės - arba dėl Tėvo, Sūnaus ir Šven- 
tosios Dvasios vardų bei dar prakilniau pridėjus pačią Tre- 
jybę, nurodo tyrosios Bažnyčios slėpinį, pasiekdamas šimtą 
penkiasdešimt tris žuvis, sugautas po Viešpaties prisikėlimo 
tinklą užmetus dešinėje pusėje“?. Šitaip daugeliu vienokių ir 
kitokių skaičių pavidalų šventosiose knygose būna pateikia- 
mi kai kurie palyginimai: skaitantiems jie lieka užverti, jei 
nepažįsta skaičių. 

[26] Daug ką užveria ir paslepia ir kai kurių muzikos 
dalykų neišmanymas. Mat kai kas iš kanklių ir arfos skirtu- 
mo“! visai dailiai atskleidė perkeltinę kai kurių dalykų pras- 
mę, ir neatsitiktinai mokyti vyrai aiškinasi, ar dešimtstygė 
arfa turi kokią nors muzikinę dermę, atitinkančią tokį stygų 
skaičių, ar, jeigu neturi, dėl Įstatymo dekalogo šventesne 
prasme reikia suvokti patį skaičių „dešimt“ (jei savo ruožtu 
būtų tiriamas šis skaičius, jį reikia sieti su Kūrėju ir kūrini- 
ja), ar dėl aukščiau paaiškintos skaičiaus „dešimt“ reikšmės. 
Taip pat ir evangelijoje minimas šventyklos statymo laikas, 
keturiasdešimt šešeri metai“, turi savotišką muzikos skambe- 
sį ir siejamas su Viešpaties kūno statyba — dėl to ir paminėta 
šventykla; šitai kai kuriuos eretikus verčia manyti, kad Dievo 
Sūnus buvo apsivilkęs apgaulingą, o ne tikrą žmogaus kūną. 
Todėl ir randame daugelyje Šventojo Rašto vietų garbingai 
pavartotus skaičius ir muzikos dalykus. [XVII / 27] Ir nėra ko 
klausyti prietaringų pagonių kliedesių, esą devynios Mūzos 
yra Jupiterio ir deivės Atminties dukros. Juos klystant paro- 
do Varonas, o už jį kažin ar kas nors tarp jų labiau išmanė ar 
domėjosi tokiais dalykais. Tad jis pasakoja, kadkažkoks mies- 
tas - pavadinimo neprisimenu - trims menininkams užsakęs 
po tris Mūzų atvaizdus, kad, nupirkęs po gražiausiai padarytą 
kiekvieno meistro kūrinį, padovanotų Apolono šventyklai. 
Tačiau taip atsitiko, kad visi meistrai savo darbą padarė vie- 
nodai puikiai, visos devynios skulptūros patikę miestui, ir 
jos visos buvę nupirktos dovanų Apolono šventyklai. Vėliau, 
kaip jis pasakoja, poetas Hesiodas“? kiekvienai iš jų davęs po 
vardą. Tad ne Jupiteris pagimdė devynias Mūzas, bet trys kal- 
viai po trejetą jų išliejo. O trejetą jų anas miestas užsakė ne 

41 Cf Ps32 (33), 2; 91 (92),4. 

todėl, kad sapnuose išvydo, ar kaip tik tiek jų būtų pasirodę 
miestelėnų akims, bet kad buvo lengva pastebėti, jog bet koks 
garsas, o tai yra muzikos medžiaga, būna trejopos prigimties. 
Matjis kyla arba iš balso, kaip tuomet, kai dainuojama gerkle 
nepritariant jokiam instrumentui, arba iš pūtimo, kaip gro- 
jant trimitu ar fleita, arba užgaunant, kaip kitara, būgnai ir visi 
kiti mušant skambantys instrumentai. [XVIII / 28] Ar buvo 
taip, kaip pasakoja Varonas, ar kaip nors kitaip, mes neturime 
dėl pagonių prietarų bėgti nuo muzikos, jeigu iš jos galime 
paimti ką nors naudinga Šventojo Rašto supratimui, antra 
vertus, neturime imtis ir jų teatro paikybių, jei svarstome, ko- 
kią dvasinę prasmę turi kitara ar vargonai. Mat ir raidžių ne- 
turime nesimokyti, jei [pagonys] sako jų išradėju buvus dievą 
Merkurijų, ir, jei Teisingumui ir Dorai pagonys buvo pastatę 
šventyklą ir tai, ką dera daryti širdyje, jie garbino akmenyje, 
neturėtume vengti teisingumo ir doros. Priešingai, kiekvie- 
nas geras ir tikras krikščionis tesupranta, kad, kur besurastų, 
Viešpačiui priklauso tiesa, kurią svarstydamas ir pažindamas 
net ir Šventajame Rašte mokės atmesti prietaringus prasima- 
nymus, gailės ir saugosis tokių žmonių, kurie pažinę Dievą 
negarbino Jo kaip Dievo ir Jam nedėkojo, bet tuščiai svarstydami 
paklydo, ir neišmani jų širdis aptemo. Girdamiesi esą išmintingi, 
tapo kvaili. Jie išmainė nenykstančiojo Dievo šlovę į nykstančius 
žmogaus, paukščių, keturkojų bei šliužų atvaizdus“. 

[XIX / 29] Norėdami geriau paaiškinti šį dalyką - jis yra 
labai svarbus — turime pasakyti, kad yra dvi mokslų rūšys, ku- 
rias plėtoja ir pagal pagonių papročius gyvenantys žmonės. 
Pirmasis mokslas yra apie žmonių išrastus dalykus, antrasis — 
apie tai, ką jie pastebėjo jau esant padaryta ar Dievo išrasta. 
Dalis pirmojo žmonių išrasto mokslo yra prietarai, dalis - ne. 

[XX / 30] Prietarai yra visa, ką žmonės išrado reikalinga 
stabų dirbimui ir garbinimui arba kūrinijos ar jos dalies gar- 
binimui, lyg ji būtų Dievas, taip pat [demonų] klausinėjimas 
ar visa, kas reikalinga sutartinėms reikšmėms, kylančioms iš 
sąjungos ir sandėrio su demonais — o tai ir sudaro magijos 
meno galią: poetai visa tai veikiau mini, nei moko“. Šiai rū- 
šiai priklauso dar labiau nežabotos tuštybės augurų ir harus- 
pikų knygos. Ši rūšis apima ir visus gydytojų mokslo smer- 
kiamus amuletus bei vaistus, kai užkalbėjimais arba kokiais 
nors „raidėmis“ vadinamais ženklais, kokiais nors pakabintais 
arba apsijuostais arba savotiškai šokdinamais daiktais siekia- 
ma ne atkurti kūno pusiausvyrą, bet reiškiamos kažkokios 
kartais slaptos, kartais aiškios prasmės; visa tai jie vadina 
švelnesniu „fizikos“ vardu, kad atrodytų ne prietarams pasi- 
davę, bet gamtos padedami, pavyzdžiui, kai nešioja auskarus 
pačiuose ausų galiukuose ar stručio kaulų žiedelius ant pirš- 
tų, kai žagsint tau sako dešine ranka laikyti nykštį. [31 ] Prie 
jų šliejasi tūkstančiai paikų sergėjimųsi: kokį nors kūno narį 
apiberi druska, dviem draugams einant greta, tarp jų atsiran- 
da akmuo, šuo ar vaikas; arba paskui kas nors daužo akmenį, 
tarsi jis ardytų draugystę. Bet tai ne taip pavojinga, kaip kai 
niekuo nekaltą vaiką kumščiuoja, jei jis prabėgo tarp dviejų 
greta einančių draugų. O tai gražu būna, kai kartais šunys 
atmoka už vaikus: mat dažnai pasitaiko prietaringų žmonių, 
kurie išdrįsta erzinti tarp jų prabėgusį šunį, o šitai gražiuoju 
nesibaigia, mat tas netrunka savo puoliką nuo paiko vaisto 
pasiųsti pas tikrą gydytoją. Šiai rūšiai priklauso ir tokie da- 
lykai: patrypčioti ant slenksčio, kai eini pro savo namą, grįžti 
į lovą, jeigu audamasis nusičiaudi; grįžti namo, jeigu išeida- 
mas užsigauni; jei pelės sugraužė drabužį, drebėti laukiant 


45  Cf.Verg. Aen. 4, 478-498; Luc. 6,413-830. 

“ gresiančios nelaimės, o ne apgailestauti dėl patirtos žalos. 
Iš čia grakštus Katono posakis, kuris, vieno žmogaus, kurio 
batus, kaip tas sakėsi, sugriaužė pelės, paklaustas, [kas jam 
atsitiks], atsakė, kad tai nebuvęs stebuklas, tačiau tikrai būtų 
buvęs, jei peles būtų sugriaužę batai. 

[xXI / 32] Nuo šios žalingų prietarų rūšies nesiskiria ir 
gimtyriai, taip vadinami dėl gimimo dienos tyrinėjimų, ku- 
riuos dabar įprasta vadinti matematikais. Mat jie, nors ir suse- 
ka bei tyrinėja tikrą žvaigždžių padėtį kam nors gimus, baisiai 
klysta drįsdami teigti, kad ten nulemiami mūsų veiksmai ar 
veiksmų pasekmės, ir neišmanėliams pardavinėja niekingą 
vergystę. Mat kas laisvas ateina pas tokį matematiką, moka 
pinigus, kad iš jo išeitų Marso, Veneros ar net visų žvaigž- 
džių vergas; dėl panašumo į gyvulius ar norėdami pagerbti 
žmones, joms tokius vardus davė tie, kas suklydo pirmieji ir 
klaidą perdavė palikuonims. Tad nieko nuostabaus, kad arti- 
mesniais ir naujesniais laikais žvaigždę, kurią vadiname Liu- 
ciferiu, romėnai išdrįso pašvęsti Cezario garbei ir vardui“. Ir 
galbūt būtų taip likę ir prigiję, jei jo senelė Venera jau anks- 
čiau nebūtų pasisavinusi šio vardo; ir jokia teise ji neįstengs 
palikuonims perduoti to, ko gyva būdama niekuomet neturė- 
jo ar nesiekė turėti. Mat kur būta tuščios vietos ir jos neužė- 
mė nė vieno iš anksčiau gyvenusių mirtingųjų šlovė, atsitiko 
taip, kaip paprastai atsitinka tokiais atvejais. Vietoj kvintilio 
ir sekstilio mėnesių sakome Julijus ir Augustas, taip pavadin- 
tus pagerbiant žmones Cezarį Julijų ir Cezarį Augustą, idant 
kiekvienas norintis galėtų lengvai suprasti, kad jau anksčiau 
ir be šių vardų žvaigždės klajojo po dangų, ir, mirus tiems, 
kurių atminimą gerbti vertė valdovų galia, ar patiko žmo- 
nių paikybei, žmonės, suteikdami jų vardus žvaigždėms, jau 


46  Cf. Verg. Ed. 9, 46-49. 

ir patys regėjo save po mirties kylančius į dangų. Bet kad ir 
kaip pavadintų jas Žmonės, tai vis tiek yra žvaigždės, jas kaip 
norėdamas sukūrė ir išdėliojo Dievas“'; ir yra tam tikras jų 
judėjimas, skiriantis ir keičiantis metų laikus. Remiantis as- 
trologų išrastomis ir surašytomis taisyklėmis, galima lengvai 
aprašyti šį judėjimą, koks jis kam nors gimstant: juos Šven- 
tasis Raštas smerkia tokiais žodžiais: Nes jei tiek įstengė žino- 
ti, kad galėjo vertinti pasaulį, kaipgi jie dar greičiau neatrado 
jo Viešpaties?** 

[XXII / 33] Bet norėti iš tokio aprašymo nuspėti gims- 
tančiųjų būdą, darbus ir įvykius yra didelė klaida ir didelė 
kvailystė. Ir tie, kas mokėsi tokių nesimokytinų dalykų, leng- 
vai sugriauna šiuos prietarus. Vadinamosios konsteliacijos 
yra žvaigždžių padėties užrašymas gimstant tam, dėl kurio 
anie varguoliai teiraujasi dar didesnių varguolių. Bet gali būti, 
kad kokie nors dvyniai iš įsčių išėjo taip artimai sekdami 
vienas paskui kitą, kad tarp jų neįmanoma įžiūrėti ir konste- 
liacijų skaičiais pažymėti jokio laiko skirtumo. Iš čia būtinai 
seka, kad dvyniai turi turėti tas pačias konsteliacijas, nors tai, 
ką daro ar patiria, nebūna vienoda, o dažniausiai juodu taip 
skiriasi, kad vienas gyvena labai laimingai, o kitas labai ne- 
laimingai: tokie, kaip žinome, buvo Ezavas ir Jokūbas, kurie 
gimė dvyniai ir net gimdamas antras Jokūbas rankoje laikęs 
brolio kulnį“?. Judviejų gimimo diena ir valanda tikrai gali 
būti pažymėta tik abiem ta pačia konsteliacija: o kaip skiria- 
si abiejų būdas, darbai, vargai ir laimėjimai, liudija jau visų 
pagonių kalbomis paplitęs Raštas. [34] Šiuo atveju neturi 
jokios reikšmės, esą pats menkiausias ir trumpiausias dvy- 
nių gimimą skiriantis laiko tarpsnis daug reiškiąs gamtai dėl 

47 CfPr1,14. 


48 Išm13,9. 
49. Pr2s,25. 

milžiniško dangaus kūnų judėjimo greičio. Net jei ir sutikčiau, 
kad daug reiškia, vis dėlto astrologas konsteliacijose to nesu- 
geba įžvelgti, kai žada, jog žiūrėdamas į jas nusakys likimą. 
Tokonsteliacijos neatspindi, todėl, svarstydamas apie Jokūbą 
arba jo brolį, astrologas būtinai žiūrės į vienodas konsteliaci- 
jas. Kas iš to, jei danguje, kurį nesusimąstydamas saugiai sau 
keikia, skiriasi, o brėžiniuose, į kuriuos tuščiai jaudindama- 
sis žvelgia — nesiskiria? Todėl ir šios nuomonės, atsiradusios 
pasiremiant žmogiškomis prielaidomis išradus kažkokius 
daiktų ženklus, turi būti skiriamos prie su demonais sudarytų 
sutarčių ir sandorių. 

[XXIII / 35) Iš čia plaukia, kad slaptu Dievo sprendimu 
blogų dalykų geidžiantys žmonės patyčioms ir mulkinimui 
dėl savo valios nuopelnų yra atiduodami iš jų besityčiojan- 
tiems ir juos mulkinantiems veidmainiams angelams, ku- 
riems pagal visa ko puikiąją tvarką Dievo apvaizdos įstatymu 
yra pavesta ši žemiausioji pasaulio dalis. Dėl tokių patyčių 
ir mulkinimo būna taip, kad šios prietaringos ir pražūtin- 
gos spėjimo rūšys pasako daug praeities ir ateities dalykų, 
įvyksta taip, kaip sakyta, ir dažnai besilaikantiems [prieta- 
ringų draudimų] atsitinka taip, kaip ir turi atsitikti tokių da- 
lykų besilaikant; į visa tai įsivėlę jie tampa dar smalsesni ir 
dar labiau įsipainioja į pražūtingos klaidos pinkles. Šventa- 
sis Raštas išganingai nenutylėjo šios sielos ištvirkavimų rū- 
šies ir graso sielą atmesti tokius dalykus ne tik todėl, kad jų 
skleidėjai sako netiesą, bet net jei ir įvyktų tai, ką yra kalbėję, 
liepia neklausyti“". Ir nors karaliui Sauliui mirusio Samuelio 
atvaizdas išpranašavo ateitį?!, šventvagystės, kuriomis iššau- 
kiamas toks atvaizdas, nėra mažiau smerkiamos, arba nors 


S0  Įst13, 2-3. 
Sl 1 Sam 28, 14-20. 

pilvakalbė moteriškė iš Apaštalų darbų Viešpaties apaštalams 
pateikė tikrą liudijimą, apaštalas Paulius nepasigailėjo anos 
dvasios, o apvalė moteriškę sudrausdamas ir išvarydamas 
demoną*?. 

[36] Tad visų tokių tuščių ir žalingų prietarų menų <ir> 
iš pražūtingos žmonių ir demonų bendrystės atsiradusių 
neištikimos ir klastingos draugystės sandėrių krikščionys iš 
visos širdies turi vengti ir juos niekinti. Ar kad stabas yra šis 
tas? - sako Apaštalas, — Ne, aš sakau, kad aukodami atnašas 
pagonys aukoja ne Dievui, bet demonams. O aš nenoriu, kad 
jūs taptumėte demonų bendrininkais“*. Ką Apaštalas sakė apie 
stabus ir jų garbei aukojamas atnašas, tą patį reikia manyti ir 
apie visus vaizduotės [sukurtus] ženklus, kurie kviečia lenktis 
stabams, garbinti kūriniją ar jos dalį kaip Dievą, arba priklau- 
so gydymui [magijos] vaistais ir kitokiu sergėjimusi; jie nėra 
Dievo, taip sakant, visuotinai įsteigti Dievo ir artimo meilei, 
o tik pasinaudodami asmeniniais laikinųjų dalykų siekiais 
skaldo nelaimėlių širdis. Tad visuose tokiuose moksluose 
reikia sergėtis ir vengti bendrininkavimo su demonais, kurių 
vienintelis siekis - kartu su savo vadu šėtonu užverti ir užda- 
ryti mūsų sugrįžimo kelią. Kaip apie Dievo sukurtas ir išdė- 
liotas žvaigždes žmonės išrado žmogiškų ir klaidinančių spė- 
lionių, lygiai taip pat ir apie kiekvieną besirandantį ar kokiu 
nors būdu Dievo Apvaizdos sprendimu esantį daiktą daug 
kas daug ko prirašė taip, tarsi žmogaus spėlionių nuspėjami 
dalykai būtų dėsningi, jei kartais kas nors nutiktų neįprasta, 
pavyzdžiui, mulė atsivestų jauniklį ar ką nors trenktų žaibas. 

[XXIV / 37] Visa tai tiek turi galios, kiek tarsi savotiška 
bendra kalba išankstiniu sielų nusistatymu yra susitarta su 


52 Apd16,16-18. 
53 1 Kor10,19-20. 

demonais. Čia pilna pražūtingo smalsumo, kankinančio ne- 
rimo, mirtinos vergystės. Mat ne todėl pastebėta, kad veikė, 
bet pats pastebėjimas ir ženklo skyrimas sukelia veikimą. To- 
dėl skirtingiems žmonėms išeina skirtingai, žiūrint kokios jų 
mintys ir įgeidžiai. Apgauti trokštančios dvasios kiekvienam 
parūpina to, į ką mato jį įsipainiosiant savo spėlionėmis ir pri- 
tarimais. Pavyzdžiui, raidė, rašoma kaip X, viena reiškia grai- 
kams, kita — lotynams“* ne iš prigimties, bet dėl sprendimo 
taip žymėti ir bendro sutarimo; todėl kas moka abi kalbas, 
norėdamas graikui ką nors išreikšti raštu, ne tokia reikšme 
vartoja šią raidę, kaip ją vartoja rašydamas lotynui. Ir beta — 
skamba vienodai — graikams yra raidės pavadinimas, o loty- 
nams — daržovės“. Ir kai sakau lege, vienaip supras graikas, 
kitaip - lotynas““. Vadinasi, visos šios reikšmės sielą paveikia 
"dėl kiekvienos iš jų sutarimo su savo bendruomenės [kal- 
ba] ir, kadangi sutarimai būna įvairūs, įvairiai ir paveikia; ir ne 
todėl žmonės dėl jų susitarė, kad jie jau anksčiau turėjo galios 
reikšti, bet todėl pradėjo reikšti, kad žmonės dėl jų susitarė. 
Lygiai tas pat ir su ženklais, su kuriais galima palyginti pra- 
žūtingą bendrininkavimą su demonais: jie galioja tiek, kiek 
jų laikomasi. Tai visiškai akivaizdžiai parodo augurų apeigos: 
jieir prieš stebėdami, ir po to, kai įsiminė pastebėtus ženklus 
gyvena taip, kad nematytų skrendančių paukščių ir negirdė- 
tų jų balsų, nes visa tai nebus ženklai, jei nebus stebinčiojo 
pritarimo. 

[XXV / 38] Atkirtę visa tai ir išrovę iš krikščioniškos 
sielos, toliau apžvelkime neprietarinius žmonių išradimus, 


54  Lotynųkalboje ši raidė reiškia priebalsių samplaiką „ks“, o graikų kalboje paplito kaip 
žyminti garsą, apytiksliai tariamą „ch“, be to, graikų skaičiavimo sistemoje ši raidė 
reiškė 600, o romėnų - 10 (red. past. ). 

SS Gr. Bra - antroji graikų alfabeto raidė, o lot. bėta - „burokas“ (red. past.). 

56 Abiejose kalbose tai vienaskaitos liepiamosios nuosakos formos, tačiau 
gr. veiksmažodis Aėy reiškia „sakyti, kalbėti“, o lot. lego - „rinkti, skaityti“ (red. past.). 

tai yra išrastus ne kartu su demonais, bet žmonių kartu su 
žmonėmis. Mat visa, kas tarp žmonių veikia todėl, kad jie 
nori [kad veiktų], yra žmonių išradimai: dalis jų yra nerei- 
kalingi ir prabangūs, dalis — patogūs ir būtini. Pavyzdžiui, 
ženklai, kuriuos šokdami rodo mimai: jei jie reikštų iš pri- 
gimties, o ne žmonėms išradus ir susitarus, ankstesniais lai- 
kais mimui šokant šauklys nebūtų kartaginiečiams skelbęs, 
ką mimas nori išreikšti. Tai iki šiol prisimena seni žmonės, 
ne kartą esame girdėję tokį jų pasakojimą. Šitai todėl nusi- 
pelno pasitikėjimo, kad ir šiandien, kam nors neišmanan- 
čiam tokių niekų atėjus į teatrą, o kam nors kitam nepaaiš- 
kinus, ką reiškia tokie judesiai, anas bergždžiai žiūrėtų kad 
ir visas tiesiog dėmesiu virtęs. Reikšdami visi siekia kokio 
nors panašumo, kad ženklai kiek įmanydami būtų panašūs į 
reiškiamuosius dalykus. Bet kadangi kas nors į ką nors pana- 
šus gali būti daugeliu būdų, tokie ženklai tarp Žmonių išlie- 
ka nekintami tik palaikomi bendro susitarimo. [39] Niekas, 
pamatęs panašybes paveiksluose, skulptūrose ir kituose pa- 
mėgdžiojančiuose kūriniuose, ypač padarytuose patyrusių 
meistrų, neklysta atpažindamas, į kokius daiktus jie yra pa- 
našūs. Visa ši rūšis priskirtina prie nereikalingų žmonių iš- 
radimų, nebent galėtų būti įdomu, kokie jie yra, kodėl, kur, 
kada ir kieno buvo sukurti. Tūkstančiai prasimanytų pasa- 
kojimų ir apgavysčių, kurių melas džiugina žmones, taip pat 
yra žmonių išradimai. Ir jokia žmogaus savybė, kurią jis turi 
iš savęs paties, nėra laikytina labiau jam būdinga už apgaulę 
ir melagystę. 

Naudingi ir būtini žmonių su žmonėmis [išrasti] išradi- 
mai yra tokie, kurie tinka kūnui aprengti ir prižiūrėti skiriant 
lytis ir padėtį, taip pat nesuskaičiuojamos reikšmių rūšys, be 
kurių žmonių bendruomenė arba iš viso negalėtų apsieiti, 

arba gyventų ne taip patogiai: tai svoriai, matai, skaičių ženk- 
lai ir vertės, saviti kiekvienam miestui ir tautai, taip pat ir kiti 
panašūs dalykai: jei jie nebūtų žmonių išrasti, nebūtų skirtin- 
gi įvairiose tautose ir kiekvienoje paskiroje tautoje nesikeistų 
priklausomai nuo valdovų valios. [40] Visos šios gyvenimui 
būtinų dalykų teikiančios žmogiškų išradimų dalies krikščio- 
nis jokiu būdu neturi vengti; priešingai, kiek reikalinga, turi 
įsižiūrėti ir įsiminti. 

[XXVI] Kai kurie žmonių išradimai yra paslėpti ir tik- 
rai labai panašūs į gamtos išradimus. Tie iš jų, kurie, kaip 
sakyta, priklauso bendrininkavimui su demonais, turi būti 
visiškai atmesti ir nekenčiami; o tie, kuriuos žmonės bend- 
rai dalijasi su žmonėmis - priimtini, kiek nėra prabangūs ir 
nereikalingi, ypač raidės, be kurių negalime skaityti ir, kiek 
reikalinga — įvairios kalbos, apie ką svarstėme aukščiau. 
Šiai rūšiai priklauso ir stenografiniai ženklai — kas juos iš- 
moko, tikrąja prasme gali vadintis stenografais. Visa tai yra 
naudinga ir nesimokoma neteisėtai, čia nėra įpinta prieta- 
rų, nelepina prabanga, jeigu skiriama tiek laiko, kad netruk- 
do mums siekti didesnių dalykų, kuriems pasiekti tai ir turi 
tarnauti. 

[XXVII / 41 ] Visa tai, ką žmonės sukūrė ne išrasdami, bet 
tirdami laikų įvykius arba Dievo duotus dalykus, nėra laikyti- 
na žmonių išradimais, nesvarbu, iš kur apie tai sužinotų. Vie- 
nijų priklauso kūno pojūčiams, kiti — sielos mąstymui. Tuos 
išjų, kuriuos suvokiame kūno juslėmis, [pažįstame] arba pa- 
tikėdami pasakojimais, arba suvokdami tai, kas rodoma, arba 
spręsdami apie tai, kas patirta. 

[XXVIII / 42] Viskas, ką apie praėjusių laikų seką pasa- 
koja vadinamoji istorija, mums labai padeda suprasti šven- 
tąsias knygas, nors ir išmokstama ne Bažnyčioje, o vaikiškų 

studijų metu. Mat pasinaudodami olimpiadomis ir konsulų 
vardais“ dažnai daug ką ištyrinėjame, o nežinodami, kas kon- 
sulavo Viešpaties gimimo ir kančios metais, kai kas klaidingai 
manė, kad Viešpats buvo nukryžiuotas turėdamas keturias- 
dešimt šešerius metus, nes pasakyta, kad per tiek metų žydai 
pastatę šventyklą, kuri buvusi Viešpaties kūno provaizdis““. 
Iš evangelijų autoritetingai sužinome, kad Jėzus krikštijosi 
turėdamas apytikriai trisdešimt metų“?, bet, nors ir galima 
nustatyti iš pačios jo darbų pynės, kiek paskui dar gyveno 
šį gyvenimą, kad iš niekur nekiltų abejonės miglų, aiškiau ir 
tikriau nustatoma pagonių istoriją palyginus su Evangelija. 
Tuomet pasirodys ne veltui buvus pasakyta, kad šventyk- 
la statyta keturiasdešimt šešerius metus, ir nors negalima 
šio skaičiaus sugretinti su Viešpaties amžiumi, jis veikiausiai 
nurodo slėpiningesnį mokymą apie žmogaus kūną, kurio dėl 
mūsų nesigėdijo apsivilkti vienatinis Dievo Sūnus, per kurį 
visa yra atsiradę“". [43] Apie istorijos naudą, tai kokį klausi- 
mą - graikų čia neminėsiu — išrišo mūsų Ambraziejus, atsi- 
kirsdamas Platono skaitytojų ir mylėtojų šmeižtui, kai jie drį- 
so tvirtinti, esą visi mūsų Viešpaties Jėzaus Kristaus posakiai, 
kuriais negalėjo nesižavėti ir jų neskelbti, buvę išmokti iš Pla- 
tono knygų, nes neįmanoma paneigti, kad Platonas gyvenęs 
gerokai anksčiau už Viešpaties atėjimą žmoguje! Ar neparodė 
minėtasis vyskupas, kai, išnagrinėjęs pagonių istoriją, nustatė 
Platoną Jeremijo laikais nuvykus į Egiptą, kur šis tuo metu 
buvęs pranašu? Tad labiau tikėtina, jog pats Platonas per Jere- 
miją pasisėmė mūsų mokslo, kad galėtų mokyti ar rašyti tai, 


$7 Graikai metus skaičiavo ketverių metų intervalu nuo 776 m. pr. Kr. įvykusių pirmųjų 
olimpinių žaidynių, o romėnai - dviejų aukščiausių renkamų pareigūnų - 
konsulų - vardais (red. past.). 

58 Jn2, 9irt. 

59 Lk3,23. 

60 Jnl,3. 

kas teisingai giriama? Anksčiau už žydų tautos raštus, — tai 
ji išsiskyrė vieno Dievo garbinimu, iš jos kūno atžvilgiu“! at- 
ėjo mūsų Viešpats, - negyveno net ir pats Pitagoras“*: iš jo 
palikuonių [platonikai] sako Platoną išmokus teologijos. Ši- 
taip palyginus laikus pasidaro daug labiau tikėtina, kad vei- 
kiau jie iš mūsų knygų ėmė ką gera ir teisinga pasakyti, nei 
Viešpats Jėzus Kristus iš Platono: tuo tikėti būtų didžiausia 
kvailystė. 

[44] Nors istoriniuose pasakojimuose kalbama ir apie 
žmonių išradimus, pačią istoriją reikia skirti ne prie žmonių 
išradimų, nes kas praėjo ir nebegali būti nepadaryta, priskirti- 
nalaikų sekai, o jų Kūrėjas ir Valdytojas yra Dievas. Nes viena 
yra darbus pasakoti, o kita - mokyti, ką daryti. Istorija patiki- 
mai ir naudingai pasakoja įvykius, o haruspikų ir kiti panašūs 
raštai siekia pamokyti, ką daryti ir ko laikytis įžūliai primoky- 
dami, o ne patikimai liudydami. 

[XXIX / 45] Taip pat būna pasakojimai, labai panašūs į 
rodymą, kai nežinantiems parodomi ne praeities, bet dabar- 
ties dalykai. Šiai rūšiai priklauso visa, kas parašyta apie kraštų 
padėtį, gyvūnų, medžių, žolių, augalų ir kitokių kūnų prigim- 
tį. Šią rūšį nagrinėjome aukščiau ir parodėme, kad toks žino- 
jimas padeda įminti Raštų mįsles ir neturi it kažkokie ženklai 
būti naudojamas [magijos] vaistams ar kokių nors prietarų 
suktybėms; viliamės, kad šią rūšį atskyrėme nuo leistinos 
ir nevaržomos. Mat viena yra sakyti: „jei sutrynęs gersi šią 
žolę, neskaudės pilvo“ ir visai kas kita: „jei šią žolę pasiriši 
po kaklu, neskaudės pilvo“. Pirmuoju atveju giriame gydantį 
mišinį, antruoju — smerkiame prietarinę reikšmę. Vis dėlto, 
kur nėra užkalbėjimų, šaukimųsi ir raidžių, dažnai galima 


61 Rom9,5. 
62 Pitagoras gyveno VI a. pr. Kr. (red. past.). 

suabejoti, ar savo prigimties galia gydo prie gydomo kūno de- 
damas daiktas ir dėjimo būdas, kuo laisvai galima naudotis, ar 
jis padeda dėl kažkokio ženklinio įpareigojimo, ko geras krikš- 
čionis juo atidžiau turi saugotis, juo veiksmingiau tai rodosi 
padeda. O kai neaišku, dėl kokios priežasties kas nors veikia, 
svarbu, kaip nusiteikęs žmogus tuo naudojasi gydydamas ar 
suteikdamas kūnui pusiausvyrą medicinoje ar žemės ūkyje. 

[46] Pažįstant žvaigždes ne pasakojama, bet rodoma, 
Raštas jas mini labai retai. Kaip daugelis žino Mėnulio judėji- 
mą, kuris iškilmingai pasitelkiamas ir kasmetiniam Viešpaties 
kančios šventimui, taip mažai kas kur nors nesuklysdamas 
nusimano apie kitų žvaigždžių patekėjimą, nusileidimą ar 
kokį nors kitą jų judėjimą. Savaime šis žinojimas nors ir nėra 
susijęs su prietarais, nedaug arba veik visai nepadeda aiškinti 
Raštų ir veikiau trukdo bergždžiai atitraukdamas dėmesį; o 
kadangi yra artimas lėkštus likimus suokiančiųjų klaidai, nau- 
dingiau ir garbingiau yra jį niekinti. Be esamos padėties rody- 
mo [šiame moksle] yra šis tas, kas panašu į būtųjų dalykų pa- 
sakojimą, nes nuo dabartinės žvaigždžių padėties ir judėjimo 
galima dėsningai sugrįžti prie buvusių jų pėdsakų. Taip pat 
yra dėsningas ir būsimųjų [padėčių] spėjimas - ne įtartinas ir 
pražūtingas, bet apskaičiuotas ir tikras, ne kad mėgintume iš 
jų ką nors pritempti prie mūsų darbų ir įvykių, bet tiek, kiek 
tai susiję su pačiomis žvaigždėmis. Mat kaip skaičiuojantis 
mėnulio [judėjimą], pasižiūrėjęs, koks jis yra šiandien, gali 
pasakyti, koks buvo prieš ir koks bus po kažkiek metų, taip 
ir apie kiekvieną žvaigždę moka paaiškinti tie, kas moksliškai 
apskaičiuoja jų judėjimą. Kiek naudingas visas šis mokslas, 
pasakiau taip, kaip man atrodo. 

[XXX / 47) Tarp kitų ką nors gaminančių menų, vieni 
yra tokie, kai kas nors lieka padaryta po amatininko darbo, 

pavyzdžiui, koks nors namas, suolas, vaza ir kokie nors kiti 
panašūs dalykai, kiti savotiškai patarnauja [Dievo] veikimui, 
pavyzdžiui, medicina, žemės ūkio, navigacijos menas, o tre- 
čiųjų visas gaminys yra veiksmas, pavyzdžiui, šuolininkų, 
bėgikų ar imtynininkų: visuose šiuose menuose praėjusių 
dalykų patirtis leidžia nuspėti ir būsimuosius, nes nei vieno 
iš jų meistras nė piršto nepajudins, jei nesupins į viena bu- 
vusių dalykų prisiminimo ir būsimųjų laukimo. Tokių menų 
išmanymo žmogaus gyvenime verta imtis tik iš dalies ir ret- 
karčiais, ir tai ne siekiant išmokti juos dirbti, - nebent verstų 
kokia nors pareiga (apie tai dabar nekalbėsime), — bet kad ge- 
bėtume įvertinti, kad šiek tiek nusimanytume, ką Raštas nori 
pasakyti, kai apie šiuos menus įterpia kokių nors perkeltinių 
posakių. 

[XXXI / 48] Lieka tai, kas priklauso ne kūno pojūčiams, 
bet sielos mąstymui, ir čia karaliauja svarstymo ir skaičių 
mokslai. Svarstymo mokslas labai daug reiškia gilinantis ir 
išrišant Šventajame Rašte sutinkamus visų rūšių klausimus. 
Tik reikia saugotis potraukio ginčytis ir kažin kokio vaikiš- 
ko puikavimosi apmulkinti priešininką. Mat yra daug vadi- 
namųjų sofizmų — išvadų iš klaidingų prielaidų, kurios daž- 
niausiai taip pamėgdžioja teisingas, kad apgauna ne tik lėtos 
mąstysenos žmones, bet ir gabius, jei jie nelabai atidūs. Kaž- 
kas kartą savo pašnekovui pasiūlė teiginį: „kas aš esu, tu nesi“. 
Šis sutiko; mat čia buvo dalis tiesos, ypač todėl, kad pirmasis 
buvo klastautojas, o antrasis - žmogus paprastas. Tuomet tas 
pridūrė: „o aš esu žmogus“. Kai šis dėl to su juo sutiko, padarė 
išvadą sakydamas: „vadinasi, tu nesi žmogus“. Šią apgaulingų 
išvedžiojimų rūšį Raštas, kiek suprantu, smerkia toje vietoje, 
kur sakoma: Kas kalba kaip sofistas, tas nekenčiamas“*. Nors ir 

ne klastinga, bet daugiau nei rimtumui derėtų žodžių puoš- 
menų besivaikanti kalba taip pat vadinama sofistiška. 

[49] Taip pat būna ir taisyklingai sujungiamų teiginių, 
kurie vis dėlto tvirtina klaidingus dalykus: jie plaukia iš pa- 
šnekovo klaidos; juos geras ir mokytas žmogus pasitelkia 
tam, kad tas, iš kurio klaidos jie seka, dėl jos susigėdęs palik- 
tų ir pačią klaidą, nes jei norėtų joje pasilikti, būtinai turėtų 
pripažinti ir tai, ką neigia. Netiesą teigė Apaštalas sakyda- 
mas: tai ir Kristus nebuvo prisikėlęs, ir t. t.: Tuščias mūsų skel- 
bimas ir tuščias jūsų tikėjimas““, ir t. t. Tai visiškai klaidinga, 
nes ir Kristus prisikėlė, ir tai skelbusiųjų skelbimas nebuvo 
tuščias, ir netuščias juo patikėjusiųjų tikėjimas, bet šie klai- 
dingi tvirtinimai visiškai teisingai buvo susieti su teiginiu, 
teigiančiu nesant mirusių prisikėlimo. Atmetus šiuos klai- 
dingus tvirtinimus, nes jie teisingi, jei mirusieji neprisikelia, 
plauks mirusiųjų prisikėlimas. Kadangi teisingai jungiasi ne 
tik teisingi, bet ir klaidingi teiginiai, lengvai teisingo jungi- 
mosi galima išmokti ir ne Bažnyčioje esančiose mokyklose. 
O teiginių teisingumą reikia tyrinėti šventosiose Bažnyčios 
knygose. 

[XXXII / 50] Bet pats jungimo teisingumas yra ne išras- 
tas, bet žmonių pastebėtas ir užrašytas, kad jo būtų galima 
išmokti ar išmokyti. Mat daiktų prigimtyje jis yra amžinas ir 
išrastas Dievo. Mat kaip laikų sekos pasakotojas ne pats ją su- 
kūrė, vaizduojantis kraštų padėtį ar gyvūnų, augalų ir akme- 
nų prigimtį vaizduoja ne žmonių išrastus daiktus, aprašantis 
žvaigždes ir jų judėjimą aprašo ne paties ar kokio nors žmo- 
gaus išradimą, taip ir sakantis: „Kadangi išvada yra klaidin- 
ga, būtinai yra klaidinga ir prielaida“, sako visiškai teisingai ir 
ne pats padaro, kad taip būtų, o tik aprašo, kad šitaip yra. Šia 

taisykle remiasi ir tai, ką paminėjome iš Apaštalo laiško: prie- 
laida yra teiginys: „mirusių prisikėlimo nėra“: taip teigė tie, 
kurių klaidą Apaštalas norėjo sugriauti. Toliau iš šio prielai- 
dos teiginio, kuriuo buvo sakoma nesant mirusių prisikėlimo, 
būtinai seka, kad ir Kristus nebuvo prisikėlęs“*; bet ši išvada 
yra klaidinga, nes Kristus prisikėlė: vadinasi, klaidinga buvo 
ir prielaida; prielaida teigė nesant mirusių prisikėlimo: vadi- 
nasi, mirusių prisikėlimas yra. Visa tai trumpai taip galima 
pasakyti: jei nėra mirusių prisikėlimo, tai ir Kristus nebuvo 
prikeltas; bet Kristus prisikėlė, vadinasi mirusių prisikėlimas 
yra. Tai, kad panaikinus išvadą būtinai pasinaikina ir prielai- 
da, žmonės ne išrado, bet atrado. Ir šioji taisyklė liečia jungi- 
mo, o ne teiginių teisingumą. 

[XXXIII / 51] Bet kur buvo kalbama apie prisikėlimą, 
teisingi buvo ir jungimo taisyklė, ir išvados teiginys. O klai- 
dinguose teiginiuose jungimas būna teisingas šitaip: tarkime, 
kad kas nors sutinka su tokia prielaida: „jei sraigė yra gyvū- 
nas, ji turi balsą“. Sutikus su ja ir vėliau įrodžius, kad sraigė 
balso neturi, iš to, kad sugriovus išvadą paneigiama ir prie- 
laida, padaroma išvada, kad sraigė nėra gyvūnas. Šis teiginys 
yra klaidingas, bet iš klaidingos prielaidos išvada padaroma 
taisyklingai. Teiginio teisingumas turi galios pats savaime, bet 
jungimo teisingumas priklauso nuo pašnekovo nuomonės ar 
prielaidų. Kaip sakėme aukščiau, teisingai jungiant klaidingi 
teiginiai įvedami tam, kad žmogus, kurio klaidą norime pa- 
taisyti, pamatęs, kad iš to plaukiančias išvadas reikia atmesti, 
susigėstų dėl to, ką anksčiau manė. Ir dabar jau lengva supras- 
ti, kad kaip iš klaidingų teiginių gali sekti teisingos išvados, 
taip ir iš teisingų — klaidingos. Tarkim, kas nors teigia: „jei 
jis teisingas, vadinasi, geras“. Sutinkame. Toliau tokia mažoji 

premisa: „Betjis nėra teisingas“. Sutikus ir su tuo, seka išvada: 
„Vadinasi, nėra geras“. Ir nors čia viskas tiesa, išvados dary- 
mo taisyklė nėra teisinga. Nes ne sugriovus siauresnįjį teiginį 
būtinai sugrius ir platesnysis, bet sugriovus platesnįjį būtinai 
sugrius ir siauresnysis. Nors teigdami: „Jei jis oratorius, vadi- 
nasi, žmogus“, sakome tiesą, tačiau, jei turėdami tokią prie- 
laidą pripažinsime, kad „jis nėra oratorius“, tai iš to neseks: 
„Vadinasi, jis nėra Žmogus“. 

[XXXIV / 52] Todėl viena yra žinoti jungimo taisykles, 
ir visai kita — teiginių teisingumą. Iš pirmųjų sužinome, kas 
yra nuoseklumas, kas - nenuoseklumas, kas - prieštaravimas. 
Nuoseklumas: „Jeijis oratorius, vadinasi, žmogus“; nenuosek- 
lumas: „Jei jis žmogus, vadinasi, oratorius“; prieštaravimas: 
„Jei jis žmogus, vadinasi, keturkojis“. Čia sprendžiama apie 
patį jungimą. O apie teiginių teisingumą reikia spręsti ap- 
svarsčius pačius teiginius, o ne jų jungimą. Bet kai prie tei- 
singų ir tikrų teiginių taisyklingai jungiami netikri junginiai, 
jie būtinai taip pat tampa teisingais. Kai kas be galo pučiasi iš- 
mokę taisyklingo jungimo, tarsi tai būtų pačių teiginių teisin- 
gumas. Ir priešingai, dažnas, žinodamas teisingus teiginius, 
be reikalo save niekina, kad neišmano jungimo taisyklių, nes 
geresnis tas, kuris žino, kad yra mirusių prisikėlimas, nei ži- 
nantis, jog teiginys „jei nėra mirusių prisikėlimo, tai ir Kristus 
neprisikėlė“ yra nuoseklus. 

[XXXV / 53] Apibrėžimo, dalijimo ir skaidymo mokslas 
nors ir dažnai naudojamas klaidingiems dalykams, vis dėlto 
pats nėra klaidingas, nėra žmonių išrastas, bet atrastas protin- 
goje daiktų tvarkoje. Tai, kad jį pratę savo pasakoms naudoti 
poetai, o klaidos nuomonėms - klaidingi filosofai ir eretikai, 
tai yra klaidingi krikščionys, dar nereiškia, kad šis mokslas yra 
klaidingas, ir apibrėžiant, dalijant ar skaidant nereikia įtraukti 

to, kas nepriklauso pačiam dalykui, ar, kas priklauso -— pra- 
leisti. Tai teisinga, net jei apibrėžiamas ar skaidomas dalykas 
nėra teisingas. Nes galima apibrėžti ir patį klaidingumą, sa- 
kant, kad klaidinga yra ne tai reiškiančio daikto reikšmė, ar 
kaip nors kitaip. Šis apibrėžimas yra teisingas, nors klaidinga 
negali būti teisinga. Taip pat galime ir dalyti sakydami, kad 
yra dvi klaidingumo rūšys: viena, kai taip iš viso negali būti, 
kita, kai taip nėra, nors ir galėtų būti. Nes sakant, kad septyni 
ir dešimt yra vienuolika, sakoma tai, ko iš viso negali būti. O 
sakant, kad, pavyzdžiui, per sausio kalendas lijo, nors taip ir 
nebuvo, vis dėlto sakoma tai, kas galėjo būti. Vadinasi, klai- 
dingumo apibrėžimas ir dalijimas gali būti visiškai teisingi, 
nors pats klaidingumas ir negali būti tiesa. 

[XXXVI / 54] Taip pat esama ir kai kurių iškalba vadi- 
namo turtingesnio svarstymo taisyklių, kurios nė kiek ne 
mažiau yra tikros, nors jomis galima įteigti ir klaidingų da- 
lykų. Bet kadangi galima ir teisingų, kalta ne pati galia, bet 
blogai ja besinaudojančiųjų sugedimas. Ir ne žmonės išrado, 
kad išreiškiant palankumą klausytojas patraukiamas savo pu- 
sėn ar kad lengvai prie siekiamo tikslo pakreipia trumpas ir 
atviras pasakojimas, o jo įvairumas nenusibosdamas išlaiko 
klausytojų dėmesį; taip pat ir kiti tokie pastebėjimai teisingi 
ir neteisingose, ir teisingose bylose tiek, kiek jie gali supažin- 
dinti ar įtikinti ar palenkti dvasią tikėtis ar vengti, yra atrasti, 
nes taip yra, o ne išrasti, kad taip būtų. [XXXVII / 55] Bet kai 
mokomasi šios dalies, ji labiau tinka pasakyti tam, ką suprato- 
me, nei suprantant. Bet anoji išvadų, apibrėžimų ir skaidymo 
[mokslo dalis] labai padeda suprasti. Tik reikia pasisaugoti 
klaidos, kai tokių dalykėlių pramokę žmonės vaizduojasi pa- 
žinę pačią palaimingo gyvenimo tiesą. Beje, dažnai atsitinka, 
kad žmonės lengviau pasiekia dalykus, kurių siekdami jie 

ėmėsi viso to mokytis, nei be galo painius ir dygliuotus tokių 
mokytojų mokslus. Panašiai, jei kas nors norėdamas išmoky- 
ti vaikščioti aiškintų, kad negalima pakelti vienos kojos, kol 
nepastatei antros, paskui smulkmeniškai apipasakotų, kaip 
reikia judinti sąnarių ir pakinklių sąvaras. Tiesą sakytų, kitaip 
negalima vaikščioti. Bet žmonės lengviau vaikšto visa tai da- 
rydami, nei pastebi, kai daro, ar supranta, kai klausosi. O kas 
negali vaikščioti, juo labiau nesidomi tuo, ko negali suvokti 
patirdamas. Todėl dažnai gabus žmogus greičiau pamato, kad 
išvada neteisinga, nei supranta jos taisykles, o rambesnis ir 
išvados nesupranta, o juo labiau jos taisyklių: dažnai visose 
šiose taisyklėse labiau džiugina pats tiesos vaizdas, nei jos 
mums padeda svarstant ir sprendžiant. Jos nebent labiau iš- 
lavina protą, jei tik nepadaro jo niekšiškesnio ar labiau pasi- 
pūtusio, tai yra, kad pamėgtų apgaudinėti į tiesą panašiomis 
kalbomis ir klausimais, arba šito išmokęs manytųsi pasie- 
kęs didį dalyką ir dėl to save laikytų aukštesniu už gerus ir 
nekaltus žmones. 

[XXXVIII / 56] O toliau net ir rambiausiam žmogui aiš- 
ku, kad skaičių mokslas ne žmonių išrastas, bet jų susektas ir 
atrastas. Čia ne taip, kaip su pirmuoju žodžio „Italija“ skieme- 
niu, nuo seno tartu trumpai, bet Vergilijus panorėjo, ir pasi- 
darė ilgas““: čia niekas panorėjęs negali padaryti, kad triskart 
trys nebūtų devyni ar devyni nesudarytų kvadrato figūros, ar 
trijų daugiklis nesidalytų iš trijų, padauginus iš pusantro pa- 
sidarytų šeši ir niekuomet nesidalytų iš dviejų, nes pirminiai 
skaičiai neturi lyginės pusės. Tyrinėjami patys savaime arba 
pritaikomi figūrų, garsų ar kitokio judėjimo dėsniams, jie turi 
nekintamas taisykles, kurias ne kokiu nors būdu išrado žmo- 
nės, bet atrado talentingųjų įžvalgumas. 

[57] Kas visa pamilęs panorėtų didžiuotis tarp nemo- 
kytų, o ne ieškotų, iš kur yra tiesa, kurią vis dėlto pripažįsta 
esant tiesą, ir iš kur ne vien tiesa, bet ir nekintamieji dalykai, 
kuriuos suvokia esant nekintamus, ir šitaip eidamas nuo kūnų 
pavidalo prie žmogaus mąstymo ir net jį radęs esant kintamą, 
nes kartais būna mokytas, kartais nemokytas, ir yra žemiau 
už nekintamą tiesą, bet virš visų kitų kintamųjų dalykų, ne- 
norėtų visa skirti vieno Dievo šlovei ir meilei, iš kurio, kaip 
suvokia, yra visa, - toks žmogus gali rodytis mokytas, bet būti 
išmintingas - jokiu būdu. 

[XXXIX / 58] Todėl man rodosi būsiant sveika pamo- 
kyti žingeidų, gabų, dievobaimingą ir palaimingo gyvenimo 
siekiantį jaunimą, kad nesiryžtų be atodairos sekti jokiais ne 
Kristaus Bažnyčioje dėstomais mokslais, tarsi atvedančiais į 
palaimingą gyvenimą, bet blaiviai ir kruopščiai ištirtų, ir jei 
tarp jų ras žmonių išrastųjų, įvairių dėl skirtingo išradėjų 
noro ir nežinomų dėl klystančiųjų prietarų, ir ypač jei juose 
esama bendrininkavimo su demonais tarsi kažkokių ženklų 
sutarčių ir susitarimų pagalba, tepasišlykšti tokiais mokslais 
iš visos širdies ir jų nekenčia, tepatraukia šalin savo žingei- 
dumą ir nuo nereikalingų bei prabangių žmogaus išradimų. 
O žmonių išrastų mokslų, reikalingų kartu gyvenančiųjų 
bendruomenei teneniekina dėl pačių šio gyvenimo reikmių. 
Apie kitus tarp pagonių randamus mokslus, tai manau, kad iš 
jų naudingas yra tik istorijos mokslas apie juslėmis suvokia- 
mų daiktų praeitį ir dabartį, be to, kūno reikmes tenkinančių 
menų patirtis ir spėjimai, taip pat dialektika ir matematika. 
Juose visuose reikia prisiminti posakį „Nieko per daug“, o 
ypač tuose, kurie, sydami su kūno pojūčiais, tęsiasi laike ir 
užima vietą. [59] Kaip kažkas pasirūpino atskirai išversti 
visus Šventuosiuose Raštuose pasitaikančius hebrajiškus, 

siriškus, egiptietiškus ar kokios kitos kalbos žodžius ir var- 
dus, čia paliktus be vertimo, ir kaip Euzebijus parašė laikų 
istoriją, norėdamas pagelbėti išrišti šventųjų knygų klausi- 
mus, spirte spiriančius ja pasinaudoti, — tad kaip jie para- 
šė apie šiuos dalykus, kad krikščionims nereiktų dėl mažo 
reikalo vargti daugelyje dalykų, lygiai taip pat, manau, gali 
būti, - jei kam nors iš galinčių būtų malonu prisiimti tikrai 
dosnų brolių naudai darbą, - kad kas nors, suskaidęs gimi- 
nėmis atskirai aprašytų visas Rašte minimas žemės vietas, 
visus gyvūnus, žoles, medžius, akmenis, nežinomus metalus 
ir įvairias rūšis. Tas pat gali būti ir dėl Šventuose Raštuo- 
se minimų skaičių. Iš to kai ką, ar jau beveik viską, kaip ir 
daug [kitų] dalykų, nors ir nesitikėjome, radome padaryta 
ir surašyta gerų ir mokytų krikščionių. Bet ar dėl žmonių 
nestropumo, ar dėl pavyduolių slėpimo jie menkai žinomi. 
O ar galima tą patį padaryti su svarstymo mokslu, neži- 
nau, bet manau, kad negalima, nes jis visame Rašto tekste 
susaistytas ryšių ratais; todėl skaitantiems veikiau padeda 
išpainioti ir paaiškinti dviprasmybes, apie kurias kalbėsime 
vėliau, nei pasitarnauja ženklų supratimui, apie ką kalbama 
dabar. 

[XL / 60] Jei vadinamieji filosofai kartais pasakė ką nors 
teisinga ir tinkama mūsų tikėjimui, ypač platonininkai, ne tik 
nereikia to baidytis, bet atsiimti sau kaip iš neteisėtų savinin- 
kų. Kaip pas egiptiečius buvo ne vien stabai ir sunkus vargas, 
ko Izraelio tauta nekentė ir vengė, bet ir indai ir papuošalai 
iš aukso bei sidabro, ir drabužiai, kuriuos ši tauta išeidama iš 
Egipto slapta atsiėmė, kad geriau panaudotų ne savo pačių 
autoritetu, bet pamokyti Dievo, kai patys egiptiečiai nesu- 
sivokdami davė jiems tai, kuo naudojosi netikusiai“", taip ir 

visuose pagonių moksluose yra ne tik apgaulingų ir prietarin- 
gų prasimanymų ir tuščio darbo našta, kuo kiekvienas mūsų 
Kristui vedant išeidamas iš pagonių draugijos turi išsižadėti 
ir vengti, bet ir laisvieji mokslai, labiau tinkami tiesos nau- 
dai ir kai kurie labai naudingi elgesio pamokymai, be to, pas 
juos galima surasti kai ko apie vieno Dievo garbinimą: visa 
tai yra tarsi jų auksas ir sidabras, kuriuos ne jie patys išra- 
do, bet tarsi iš kokių kasyklų iškasė iš visa užliejusios Dievo 
Apvaizdos ir iškreiptai bei netinkamai naudoja tarnaudami 
demonams. Bet kai krikščionis savo mąstymu atsiskiria nuo 
šios apgailėtinos jų bendrijos, visa tai turi iš jų atimti ir tei- 
singai panaudoti Gerosios Žinios skelbimui. Taip pat leidžia- 
ma paimti ir turėti jų drabužius, tai yra kai kuriuos išskirtinai 
žmonių bendruomenei — be jos šiame gyvenime negalima 
apseiti - skirtus žmonių išradimus pritaikyti krikščionių nau- 
dai. [61] Nes ką gi kita darė daugelis mūsų gerųjų tikinčių- 
jų? Ar nematome, kiek aukso, sidabro ir drabužių prisikrovęs 
iš Egipto išėjo saldusis mokytojas ir palaimingasis kankinys 
Kiprijonas? O Laktancijus? O Viktorinas, Optatas, Hilarijus, 
idant apie gyvuosius patylėčiau? O nesuskaičiuojama graikų 
gausybė? Pirmasis taip padarė pats ištikimasis Dievo tarnas 
Mozė, apie kurį parašyta, kad buvęs išmokytas visos Egipto iš- 
minties“. Prietaringa pagonių visuomenė, o ypač laikais, kai 
krikščionis persekiojo sunkus Kristaus jungas, niekuomet 
nebūtų visiems šiems vyrams davusi šių mokslų, kuriuos lai- 
kė naudingais, jei būtų įtarusi, kad jie taip juos pasuks, kad 
tarnautų vieno Dievo garbinimui, griaunančiam tuščią stabų 
kultą. Bet, išeinančiai iš Egipto tautai atidavė ir savo auk- 
są, sidabrą, ir drabužius nenumanydami, kaip duodamieji 

dalykai galėtų paklusti Kristui“. Šitas įvykis iš Išėjimo knygos, 
be abejo, turi netiesioginę kaip tik tai reiškiančią prasmę, kaip 
galėčiau pasakyti neatmesdamas kito panašaus ar geresnio 
supratimo. 

[XLI / 62] Bet šitaip išsimokęs Šventųjų Raštų tyrinė- 
tojas, imdamasis juos nagrinėti, tenesiliauja mąstyti apie to- 
kius Apaštalo žodžius: Pažinimas išpučia, meilė augina““. Jis 
supranta, kad nors ir išėjo iš Egipto turtingas, vis dėlto nepa- 
aukojęs Velykų aukos negali būti išgelbėtas. Nes jau yra paau- 
kotas mūsų velykinis avinėlis, Kristus'', ir Kristaus paaukojimas 
nieko daugiau mūsų nemoko, kaip tik tai, ką jis pats šaukia 
tarsi vargstantiems Egipte prie Faraono: Ateikite pas mane 
visi, kurie vargstate ir esate prislėgti: aš jus atgaivinsiu. Imkite 
ant savo pečių mano jungą ir mokykitės iš manęs, nes aš švelnus 
ir nužemintos širdies, ir jūs rasite savo sieloms atgaivą. Mano 
jungas malonus, mano našta lengva". Kam gi jis kalba, jei ne 
romiesiems ir nužemintos širdies žmonėms, kurių pažinimas 
neišpučia, o meilė augina? Vadinasi, teprisimena tuos, kas 
anuo metu šventė vaizdinių šešėliais"? slepiamas Velykas, kai 
liepiami staktas pažymėti krauju, pažymėjo jas izopo šakele?“ 
(tai žema ir švelni žolė, bet nėra nieko stipriau ir skvarbiau už 
jos šaknis), kad įsišakniję ir įsitvirtinę meilėje galėtume suvokti 
kartu su visais šventaisiais, koks yra plotis ir ilgis, ir aukštis, ir gy- 
lis“, tai yra Viešpaties kryžių. Jo pločiu vadinamas skersinis, 
kur ištiestos rankos; ilgis yra atstumas nuo žemės iki skersi- 
nio, kur prikaltas visas kūnas žemyn nuo rankų; aukštis - nuo 

skersinio aukštyn iki viršaus, prie jo šliejas galva; gylis - ko 
nematyti įsmeigus į žemę. Šis kryžiaus ženklas aprašo visą 
krikščionies veikimą, tai yra daryti gera Kristuje ir atkakliai 
prie jo šlietis, tikėtis dangiškųjų dalykų ir nežeminti paslap- 
čių. Šio veikimo išvalyti pajėgsime pažinti Kristaus, — visa per 
jį atsirado“, - meilę, kuria jis lygus Tėvui, kuri pranoksta bet 
kokį žinojimą, kad būtume pripildyti visos Dievo pilnatvės". 
Izopas turi valomųjų galių, kad pučiant mokytumui dėl iš- 
sineštųjų Egipto gėrybių, pritvinkę plaučiai nealsuotų kokia 
nors puikybe. Izopo šakele mane apšlakstyk, ir tyras paliksiu, 
nuplauki mane, ir aš būsiu baltesnis už sniegą. Suteik mano klau- 
sai džiaugsmą, linksmybę. Toliau norėdamas parodyti, kad 
izopas reiškia apsivalymą nuo puikybės, nuosekliai priduria: 
Nužemintiems kaulams leiski pradžiugti“*. 

[XLII / 63] Kiek mažesni yra visi anos tautos iš Egipto iš- 
sinešti aukso, sidabro ir drabužių ištekliai, palyginti su turtais, 
kuriuos vėliau susikrovė, kaip tai geriausiai matyti iš karaliaus 
Saliamono", tiek menkesni yra visi mokslai, kuriuos išties 
naudinga susirankioti iš pagonių knygų, jei palyginsi juos su 
Šventųjų Raštų mokslu. Mat ką tik žmogus beišmoktų, jei 
kenkia - juose smerkiama, jei naudinga - juose galima suras- 
ti. Ir juose kiekvienas suradęs visa, ką su nauda kitur išmoko, 
daug gausiau suras dar ir to, ko iš viso niekur kitur negalima 
sužinoti, vien tik įstabiose Rašto aukštybėse ir įstabiame nu- 
sižeminime. Tad pasitelkęs tokį išmanymą, skaitant nebetrik- 
domas nežinomų ženklų, būdamas švelnios ir nužemintos 
širdies, prisiėmęs malonų Kristaus jungą ir lengvą naštą““, 

įsitvirtinęs, įsišaknijęs ir ugdomas meilėje“!, kai žinojimas 
nebegali išpūsti“, tesiima Šventajame Rašte nagrinėti ir išaiš- 
kinti dviprasmiškus ženklus, apie kuriuos, ką teiksis Viešpats 
dovanoti, dėstysiu jau trečiojoje knygoje. 


81 CfEf3,17-18. 
82 Cf1Kor8,l. 


TREČIOJI KNYGA 


[1 / 1] Bijantis Dievo žmogus Šventajame Rašte kruopš- 
čiai ieško jo valios. Pagarbumo pripratintas nemėgti ginčų, 
apsiginklavęs kalbų mokėjimu, kad neklystų dėl nežinomų 
žodžių ir posakių, apsiginklavęs kai kurių būtinų dalykų iš- 
manymu, kad žinotų jų galią ir prigimtį, kai panaudojami 
palyginimams, padedamas kodeksų teisingumo, kurį parūpi- 
no pataisyti gebantis tikslumas, — šitaip išsimokslinęs jis gali 
imtis sklaidyti ir išrišti Rašto dviprasmybes. Kad neapgautų 
neaiškūs ženklai, kiek mes galime pamokyti, - beje, gali būti, 
kad kas nors dėl talento didybės ar ryškesnės apreiškimo 
šviesos šiuos mūsų norimus parodyti kelius išjuoks kaip vai- 
kiškus, — bet, kaip jau sakiau, kiek gali iš mūsų išmokti tie, kas 
nusiteikę galėti išmokti, težino, kad Rašto dviprasmybės kyla 
iš tiesioginės reikšmės žodžių arba iš perkeltinių, kurių rūšis 
aprašėme antrojoje knygoje. 

[11 / 2] Kai Raštą daro dviprasmišką tiesioginės reikš- 
mės žodžiai, pirmiausia reikia žiūrėti, ar nesuklydome atskir- 
dami ir intonuodami. Kai įsigilinus matyti, kad neaišku, kur 
stabtelti ar kokia intonacija skaityti, reikia žiūrėti į tikėjimo 
taisyklę, gautą iš aiškesnių Rašto vietų ir Bažnyčios autorite- 
to, apie ką pakankamai kalbėjome pirmojoje knygoje rašyda- 
mi apie daiktus. Jei abi arba visos, jei jų daug, dviprasmybės 

dalys atitinka tikėjimą, telieka spręsti pagal prieš neaiškiąją 
vietą ir po jos einančius kalbos ryšius, kad pamatytume, kuri 
iš daugelio besiskleidžiančių prasmių nusveria, kurią ji lei- 
džiasi prijungti. 

[3] Dabar pasižiūrėk į pavyzdžius. Štai eretiška pauzė: 
Pradžioje buvo Žodis, ir Žodis buvo pas Dievą, ir buvo Dievas. 
Norėdami gauti kitą prasmę, [jie skiria]: Žodis, jis pradžioje 
buvo pas Dievą, nes nenori pripažinti, kad Žodis yra Dievas. 
Tačiau tai paneigia tikėjimo taisyklė, pagal kurią mums nuro- 
doma Trejybės lygybė, kad sakytume: Ir buvo Dievas Žodis, o 
paskui pridurtume: Jis pradžioje buvo pas Dievą'. [4] O ši sky- 
rimo dviprasmybė jokia dalimi nesikerta su tikėjimu ir todėl 
turi būti išsprendžiama pasiremiant pačiu kalbos kontekstu. 
Apaštalas sako: Nebežinau, ką pasirinkti: mane spiria ir viena, 
ir antra: geidžiu mirti ir būti su Kristumi, nes tai visų geriausia. 
O mano pasilikimas kūne reikalingesnis jums*. Neaišku, ar ir 
viena, ir antra geidžiu, ar mane spiria ir viena, ir antra, kad to- 
liaubutų galima pridurti: mirti ir būti su Kristumi. Bet kadangi 
toliau eina: nes tai visų geriausia, aišku, kad kalbantysis sakosi 
geidžiąs, kas jam geriausia, nors kai jį spiria du dalykai, vieno 
jis geidžia, kitas yra iš reikalo, tai yra, geidžia būti su Kristu- 
mi, o reikalas verčia pasilikti kūne. Šią dviprasmybę panaiki- 
na vienintelis įterptas žodis nes. Šį jungtuką praleidę vertėjai 
veikiausiai vadovavosi tokia prasme, kad atrodytų, jog [Apaš- 
talą] ne tik spiria ir viena, ir antra, bet kad jis ir geidžia viena 
ir antra. Bet skirti reikia taip: Nebežinau, ką pasirinkti; mane 
spiria ir viena, ir antra; tada po pauzės: geidžiu mirti ir būti su 
Kristumi. Ir toliau tarsi paklausus, kodėl geidžia veikiau šio 
dalyko, atsako: nes tai visų geriausia. O kodėl trokšta dviejų 

dalykų? Todėl, kad reikia pasilikti, ką šitaip pridūrė: mano 
pasilikimas kūne reikalingesnis jums. [5] O kur dviprasmybės 
nepaaiškina nei tikėjimo nurodymai, nei kalbos kontekstas, 
niekas netrukdo skirti pagal bet kurią iškylančią prasmę. Taip 
yra laiške Korintiečiams: Taigi, mylimieji, turėdami tokius pa- 
žadus, apsivalykime nuo visų kūno dėmių ir dvasios su Dievo 
baime siekdami šventumo. Atverkite mums savo širdis! Juk mes 
nė vienam nepadarėme skriaudos“. Kyla abejonių, ar apsiva- 
lykime nuo visų kūno dėmių ir dvasios reikia suprasti ta pačia 
prasme, kaip ir [kitoje vietoje] trokšdama būti šventa kūnu 
ir dvasia“, ar apsivalykime nuo visų kūno dėmių, kad kitas tei- 
ginys būtų: ir dvasios su Dievo baime siekdami šventumo. At- 
verkite mums savo širdis! Tokios skyrimo dviprasmybės lieka 
skaitytojo valioje. 

[11 / 6] Ką sakėme apie skyrimo dviprasmybes, tas pat 
tinka ir tarimo dviprasmybėms. Mat ir jas, jei tik nėra iškrai- 
pyta perdėm didelio skaitovų aplaidumo, ištaisome pagal ti- 
kėjimo taisyklę, pagal pirmesnį ir paskesnį kalbos kontekstą, 
arba, jei nė viena nepanaudota taisymui ir abejonės vis tiek 
liks, kad ir kaip tartų skaitovas, nenusikals. 

Jei nereikalautų priešingai tikėjimas, kuriuo tikime, kad 
Dievas nekaltins savo išrinktųjų ir Kristus nepasmerks savo 
išrinktųjų, šią vietą galima skaityti taip: Kas kaltins Dievo 
išrinktuosius? Tuomet tarsi sektų atsakymas: Dievas, kuris 
išteisina. Ir vėl tarsi būtų klausiama: Tai kas pasmerks? Ir at- 
sakoma: Kristus Jėzus, kuris numirė*. Kadangi taip tikėti yra 
nesąmonė, skaityti reikės taip, kad pirmoji dalis būtų teiravi- 
masis, antroji — klausimas. Nuo seno priimta, kad teiravima- 
sis ir klausimas skiriasi tuo, kad į teiravimąsi galima atsakyti 

daug, o į klausimą tik „ne“ arba „taip“. Vadinasi, skaityti reikės 
taip, kad po teiravimosi, kai sakome: Kas kaltins Dievo išrink- 
tuosius?, tolesni žodžiai būtų tariami klausiama intonacija: 
Dievas, kuris išteisina? kad tyliai atsakytum: „ne“. Ir dar kartą 
teirautumės: Tai kas pasmerks?, ir vėl klaustume: Kristus Jė- 
zus, kuris numirė, bet buvo prikeltas, kuris sėdi Dievo dešinėje ir 
net užtaria mus?, kad kaskart tyliai atsakytume „ne“. O štai kai 
kitoje vietoje sako: Tai ką pasakysime? Kad pagonių tautos, ku- 
rios visai neieškojo teisumo, gavo teisumą“, jei po pasiteiravimo: 
Tai ką pasakysime?, neseks atsakymas: Kad pagonių tautos, ku- 
rios visai neieškojo teisumo, gavo teisumą, toliau sekantis tekstas 
nebus rišlus. Bet kad ir kaip intonuodamas tartum Natanaelio 
žodžius: Iš Nazareto gali būti kas gero?" - ar tvirtindamas, kad 
klausimuiliktų tik: Iš Nazareto?, ar visą sakinį lyg abejojančiai 
klausdamas, - nežinau, kaip būtų galima atskirti: abi prasmės 
nenusižengia tikėjimui. 

[7] Dviprasmybių esama ir neaiškiame skiemenų skam- 
bėjime, tai taip pat priklauso tarimui. Nes kai parašyta: Nė 
vienas kaulelis (lot. os) nebuvo tau slaptas, kai tamsoj mane tvė- 
rei“, skaitančiajam neaišku, ar os reikia tarti trumpai, ar ilgai. 
Jei trumpai, vadinasi tai tas pat žodis, kaip ossa „kaulai“, jei 
ilgai, tas pat, kaip ora „burna“. Bet tokius atvejus galima išsi- 
aiškinti pasižiūrėjus į originalo kalbą; mat graikiškai čia yra 
ne oTroua, bet doTėo0v. Todėl, reiškiant daiktus, labai dažnai 
liaudiška kalbėsena yra naudingesnė už mokytą taisyklingu- 
mą. Todėl veikiau pasakysiu su kalbos klaida: Nė vienas kaule- 
lis (ossum) nebuvo tau slaptas, nei neaiškiau, nes lotyniškiau. 
Bet kartais neaiškų skiemens skambėjimą galima išsiaiškinti 
ir iš gretimo tai pačiai frazei priklausančio žodžio, kaip šiuose 

6  Rom9,30. 

Apaštalo žodžiuose: Aš jus įspėju, kaip jau įspėjau, jog tie, kurie 
taip daro, nepaveldės Dievo karalystės". Jei būtų pasakęs tik pra- 
edico („Aš jus įspėju“) ir nebūtų pridūręs sicut praedixi („kaip 
jau įspėjau“), reikėtų žiūrėti į originalo kalbos kodeksą, kad 
žinotume, ar žodyje praedico vidurinįjį skiemenį reikia tarti 
ilgai ar trumpai. Dabar gi aišku, kad ilgai, nes pridūrė ne sicut 
praedicavi („kaip skelbiau“ ), bet sicut praedixi („kaip jau įspė- 
jau“). [IV / 8] Omenyje reikia turėti ne tik šias, bet ir tokias 
dviprasmybes, kurios nepriklauso skyrimui ar tarimui, pavyz- 
džiui, kaip laiške Tesalonikiečiams: Šitaip jūs, broliai (fratres), 
paguodėte mus“. Čia neaišku, ar broliai, fratres, yra kaip „O, 
broliai“, ar „tuos brolius“. Nei viena, nei kita neprieštarauja 
tikėjimui. Bet graikų kalboje šie linksniai nesutampa, todėl ja 
pasirėmus paliekamas šauksmininkas „O, broliai“. Jei vertėjas 
būtų norėjęs pasakyti: „todėl, broliai, radome jumyse paguo- 
dos“, būtų mažiau vergavęs žodžiams, būtų mažiau abejonių 
ir dėl prasmės, arba pagaliau, jei būtų pridėjęs „mano“, beveik 
niekas, girdėdamas: Šitaip jūs, mano broliai, paguodėte mus, 
neabejotų, kad tai šauksmininkas. Bet tai leidus jau kyla pa- 
vojų. Taip atsitiko laiške Korintiečiams, kai Apaštalas sako: 
Prisiekiu savo šlove - jumis, broliai, mūsų Viešpatyje Jėzuje Kris- 
tuje, jog aš kasdien mirštu" . Vienas vertėjas išvertė: Kasdien aš 
mirštu, prisiekiu jūsų šlove. Mat graikiškai prisiekimą reiškian- 
tis Žodis yra aiškus be jokio dviprasmiško skambėjimo. Tad, 
kiek tai susiję su Šventuoju Raštu, labai reta ir sunku tiesiogi- 
nės prasmės žodžiuose surasti dviprasmybių, kurių neišrištų 
kalbos kontekstas, iš kurio galima sužinoti rašiusiųjų norėtą 
įdėti prasmę, vertimų palyginimas arba pasidomėjimas origi- 
nalo kalba. 
9  Gal5,21. 

[V /9] Bet perkeltinių žodžių dviprasmybės, apie kurias 
kalbėsime toliau, reikalauja toli gražu ne vidutiniško atidu- 
mo ir uolumo. Mat pirmiausia reikia saugotis, kad perkelti- 
nio posakio nesuprastum paraidžiui. Kaip tik apie tai kalba 
Apaštalo žodžiai: Raidė užmuša, o Dvasia teikia gyvybę!*. Mat 
kai perkeltinis posakis suprantamas taip, tarsi būtų tiesiogi- 
nis, suvokiama kūniškai. Niekas nėra taikliau vadinama sielos 
mirtimi, kaip tai, kad tai, kuo ji pranoksta žvėris, tai yra pats 
mąstymas, laikydamasis raidės, tampa pajungtas kūnui. Nes 
besilaikantieji raidės perkeltinius žodžius laiko tiesioginiais 
ir to, kas reiškiama tiesioginės prasmės žodžiu, nesieja su kita 
reikšme, bet girdėdami, pavyzdžiui, žodį „šabas“ mintyse turi 
tik vieną iš septynių dienų, nuolatos minimą visoje knygoje, 
o girdėdami žodį „auka“ mintimis nepažengia toliau už įpras- 
tai aukojamas gyvulių ir žemės vaisų aukas. Kaip tik tai ir yra 
vargana sielos vergystė - ženklus laikyti daiktais ir neįstengti 
mąstymo žvilgsnio pakelti virš kūninės kūrinijos amžinosios 
šviesos pasisemti. 

[VI / 10] Šioji vergystė žydų tautoje buvo visiškai kito- 
kia nei kitų genčių, nes jie tokiu būdu buvo pajungti laikinie- 
siems dalykams, kad jiems vieniems iš visų buvo patikėtas 
vienatinis Dievas. Ir nors vietoje pačių dvasinių dalykų jie 
laikėsi tik jų ženklų, nežinodami, su kuo juos sieti, vis dėlto 
juose buvo įdiegta, kad tokia vergyste jie vieninteliai patiktų 
Dievui, kurio nematė. Apaštalas rašo, kad tai buvę tarsi moki- 
nukų auklėtojo priežiūra“. Todėl tvirtai įsikibusieji į tokius 
ženklus, atėjus jų apreiškimo metui, negalėjo pakęsti juos 
niekinančio Viešpaties!*. Todėl jų vadovai sugalvojo šmeižtą, 


12 2Kor3,6. 
13  Gal3,24. 
4 Mt12,lirt. 

kad jis gydąs per šabą", o ir pati prie ženklų, kaip prie daiktų, 
prisirišusi tauta netikėjo, kad Dievu gali būti arba nuo Dievo 
ateiti nenorintis paisyti žydų papročių. Bet kas tikėjo, tai yra 
tie, iš kurių susidėjo pirmoji Jeruzalės Bažnyčia, kai laikinai 
vergaujantiems uždėti ženklai sujungė jų nuomonę su vieno 
Dievo, kuris padarė dangų ir žemę!“, garbinimu, pakankamai 
parodė, kaip buvo naudinga būti šitaip auklėtojo prižiūri- 
mam. Mat būdami arti prie dvasinių dalykų (ir nors nežinojo, 
kaip suprasti laikinuosius ir kūninius ženklus bei aukas, vis 
dėlto buvo išmokę garbinti vieną amžinąjį Dievą), jie pasi- 
rodę esą tokie pagaulūs Šventajai Dvasiai, kad pardavė visą 
savoturtą, gautus pinigus sudėjo po apaštalų kojomis, kad iš- 
dalytų stokojantiems!", ir pašventė Dievui visą save it naująją 
šventovę!“. [Ir taip padarė] tie, kurie vergavo jos žemiškajam 
provaizdžiui — senajai šventyklai. 

[11] Nėra parašyta, kad taip būtų dariusios kokios nors 
pagonių kraštų Bažnyčios, nes rankų darbo paveikslus laikę 
dievais pasirodė esą gerokai toliau. 

[VII] O jei kartais kai kas iš jų imdavo juos aiškinti kaip 
ženklus, susiedavo su kūrinijos garbinimu ir šlovinimu. Ko- 
kia man nauda dievu laikyti, pavyzdžiui, ne patį Neptūno 
paveikslą, bet juo reikšti pasaulio vandenyną ar visus kitus 
šaltiniais trykštančius vandenis, kaip, jei gerai pamenu, rašo 
kažkoks jų poetas: 


Tu, o tėve Neptūne, kuriam žilus smilkinius purtant Jū- 
ros audringos ataidi, kuriam iš barzdos begalinės Liejasi van- 
denys didūs, o sruogomis klaidžioja upės". 


15 Lk6,6ir t; 13, 10 ir t; 14, lLirt; Mk3, 1 ir t; Jn, 1 ir t. 
16  Cf Ps 123(124),8. 

17 Apd2, 44-46; 4, 32-35. 

18 Cf1Kor3, 16-17. 

19  Šiųeilučių autorius ir kontekstas nežinomi (red. past.). 

Čia tik tuščia ankštis garsiai barška, ne žmonių tai mais- 
tas, o kiaulių jovalas*?. Suprantantieji Evangeliją supranta, ką 
sakau. Tai ar tik ne tokia man iš to nauda, kad Neptūno pa- 
veikslas siejasi su minėtąja reikšme, kad nei vieno, nei kito 
negarbinčiau? Nes nei kokia nors statula, nei pasaulio van- 
denynas man nėra Dievas. Vis dėlto pripažįstu, kad giliau 
įgrimzdę tie, kas dievais laiko žmonių dirbinius, nei Dievo. 
Bet mes esame išmokyti mylėti ir garbinti?! vieną Dievą, ku- 
ris padarė visus šiuos dalykus, kurių paveikslus jie garbina 
kaip dievus arba kaip dievų ženklus ir atvaizdus. Jei laikytis 
su nauda išrasto ženklo vietoj paties daikto, kuriam jis ir buvo 
išrastas, yra vergystė kūnui, tai kiek daugiau ji tokia bus, jei 
[tikrais] daiktais laikysi nenaudingai išrastų daiktų ženklus? 
Jei juos susiesi su tuo, ką reiškia, bet sielą supančiosi jų gar- 
binimu, vis tiek neišsivaduosi iš vergiškos ir kūninės naštos 
bei skraistės. 

[vi / 12] Todėl krikščioniškas išlaisvinimas tuos, ką 
tarsi arti esančius rado paklūstant naudingiems ženklams, 
išaiškinus ženklus, kuriems jie tarnavo, išlaisvino juos paky- 
lėdamas iki daiktų, kuriuos tie ženklai ir reiškė. Iš jų atsirado 
Izraelio šventųjų bažnyčios. O ką rado tarnaujant nenaudin- 
giems ženklams, padarė bergždžią ne tik vergišką atnašavimą 
tokiems ženklams, bet ir pačius ženklus ir visa panaikino, 
kad nuo gausybės melagingų dievų sugedimo, Šventajame 
Rašte dažnai ir tiksliai vadinamo ištvirkavimu??, tautos at- 
siverstų vieno Dievo garbinimui ir nebetarnautų naudin- 
giems ženklams, bet veikiau lavintų sielą juos suvokdamos 
dvasiškai. [IX / 13] Nes tas, kas atnašauja arba garbina kokį 
nors reiškiantį daiktą nežinodamas, ką jis reiškia, vergauja 

20 Lk15, 16. 


2 CĖĮ46,5. 
22 Cf Ez16; 23; Oz 1, Zirt; Išm 14, 12. 

ženklui, o kas atnašauja arba garbina kokį nors Dievo išrastą 
naudingą ženklą, suprasdamas jo reikšmę ir prasmę, veikiau 
garbina ne tai, kas regima ir nykstama, bet tai, su kuo jį rei- 
kia sieti. Toks žmogus yra dvasinis ir laisvas net ir vergystės 
laikais, kai dar nederėjo kūninėms akims atskleisti ženklus, 
kurių jungas turėjo tramdyti. Tokie žmonės buvo patriar- 
chai, pranašai ir visi Izraelio tautos nariai, per kuriuos pati 
Šventoji Dvasia mums parūpino Raštų paramą ir paguodą. 
Bet šiuo metu, kai mūsų Viešpaties prisikėlimas įžiebė aki- 
vaizdžiausią mūsų laisvės įrodymą, ir mes nebesame slegiami 
sunkaus atnašavimo jau suprantamiems ženklams, bet pats 
Viešpats ir apaštalų mokymas vietoje daugelio perdavė kele- 
tą lengvai įvykdomų, šventai suprantamų ir tyrai švenčiamų 
dalykų, kaip krikšto sakramentą ir Viešpaties kūno ir kraujo 
auką. Kiekvienas juos gavusysis pamokytas žino, su kuo sie- 
ti, kad būtų garbinami ne kūniškai vergaujant, bet dvasiškai 
išsilaisvinant. Kaip laikytis raidės ir priimti ne daiktus, bet 
juos reiškiančius ženklus yra vergystės negalia, taip tuščiai 
aiškinti ženklus būdinga blogon pusėn krypstančiai klaidai. 
O nesuprantantis, ką reiškia ženklas, bet suprantantis, kad 
tai — ženklas, nėra slegiamas vergystės. Tikrai verčiau būti 
slegiamam nesuprantamų, bet naudingų ženklų, nei nenau- 
dingai juos aiškinant iš vergystės jungo ištrauktą kaklą nerti į 
klaidos kilpą. 

[x / 14] Prie šios pastabos, kuria įspėjame netiesioginio, 
tai yra perkeltinio kalbėjimo nelaikyti tiesioginiu, reikia pri- 
durti ir kitą, kad tiesioginio nelinktume suprasti kaip perkel- 
tinio. Vadinasi, pirmiausia reikia parodyti būdą, kaip surasti 
perkeltinį ar tiesioginį kalbėjimą. Apskritai būdas yra toks: 
visa, kas dieviškoje kalboje tiesiogine prasme negali būti sie- 
jama su papročių garbingumu ar tikėjimo tiesa, žinok esant 

perkeltinį kalbėjimą. Papročių garbingumas siekia meilės 
Dievui ir artimui, tikėjimo tiesa — Dievo ir artimo pažinimo. 
O viltį kiekvienas pats turi savo sąžinėje, kiek jaučiasi pažen- 
gęs mylėdamas ir pažindamas Dievą ir artimą. Apie visa tai 
pasakyta pirmojoje knygoje. 

[15] Bet kadangi žmonių giminė linkusi apie nuodė- 
mes spręsti ne pagal paties geidulio galias, bet savo įpro- 
čius, dažnai atsitinka, kad kai kurie žmonės mano esant tik 
tai peiktina, ką yra pratę peikti ir smerkti jo krašto ir meto 
žmonės, ir tik tai girtina ir šlovintina, ką leidžia jo amžininkų 
įprotis. Todėl būna, kad jei Raštas ko nors moko, kas skiria- 
si nuo klausytojų įpročių, ar peikia, kas nesiskiria, jei jų sielą 
jau nugalėjo Žodžio autoritetas, jie mano, kad tai perkeltinis 
kalbėjimas. Bet Raštas tik meilės moko, tik geismus smerkia 
ir taip ugdo žmonių papročius. Taip pat, jei sielą užvaldė ko- 
kia nors klaidinga nuomonė, visa, ką tik kitaip teigia Raštas, 
žmonės laiko netiesioginiu kalbėjimu. Bet Raštas praeities, 
ateities ir dabarties įvykiais moko tik katalikų tikėjimo. Pra- 
eities įvykiais - pasakodamas, ateities įvykiais - pranašauda- 
mas, dabarties - parodydamas. Bet visa tai tarnauja maitinti 
ir sustiprinti tai pačiai meilei ir geismams nugalėti bei išnai- 
kinti. [16] (Meile vadinu sielos judesį džiaugtis Dievu dėl jo 
paties ir savimi bei artimu dėl Dievo, o geismu - sielos judesį 
džiaugtis savimi, artimu ir bet kokiu kūnu ne dėl Dievo. Ne- 
sutramdyto geismo veikimas kenkiant savo sielai ir kūnui va- 
dinamas begėdyste, o kenkiant kitam — nusikaltimu. Tokios 
yra dvi visų nuodėmių rūšys, bet begėdystė pirmesnė. Kai ji 
sielą padaro tuščią ir atveda į savotišką nuskurdimą, ši nuslys- 
ta į nusikaltimus, pašalinančius begėdystės stabdžius ir ieško 
nusikaltimams pagalbos. Pačiam sau padedantis meilės vei- 
kimas yra nauda, o artimam padedantis veikimas vadinamas 

geradaryste. Ir čia pirmiau eina nauda, nes niekas tuo, ko pats 
neturi, negali padėti kitam.) Mat kuo daugiau sugriaunama 
geismo karalija, tuo labiau padidėja meilės [valdos]. 

[XI / 17] Tad viskas, ką Šventajame Rašte skaitome Die- 
vo asmens ar jo šventųjų tarsi žiauriai pasakyta ar padaryta, 
tarnauja geismo karalijos griovimui. Jei tai skamba supranta- 
mai, nėra reikalo sieti su kuo nors kitu, tarsi būtų pasakyta 
perkeltine prasme, kaip, pavyzdžiui, šie Apaštalo žodžiai: jis 
pats sau kaupia rūstybę Dievo rūstybės dienai, kurią apsireikš 
teisingas Dievo teismas. Jis kiekvienam atmokės už jo darbus: 
tiems, kurie ieško šlovės, garbingumo ir nemirtingumo, ištver- 
mingai darydami gera, - amžinuoju gyvenimu, o ginčininkams, 
kurie nepasitiki tiesa, bet tiki neteisumui, — pykčiu ir rūstybe. 
Sielvartas ir suspaudimas sielai kiekvieno žmogaus, kuris daro 
bloga, pirma žydo, paskui graiko“. Tai pasakyta tiems, su ku- 
riais kartu sunaikinamas geismas, nes jie nenorėjo jo nugalėti. 
O kai žmoguje sunaikinama jame viešpatavusi geismų karali- 
ja, šitaip atvirai pasakyta: Kurie yra Kristaus Jėzaus, tie nukry- 
žiavo savo kūnus su aistromis ir geiduliais““. Ir čia kai kuriuos 
žodžius būtų galima laikyti perkeltiniais, pavyzdžiui, „Dievo 
rūstybė“ ir „nukryžiavo“, bet čia jų ne tiek daug ir jie ne tokio- 
je vietoje, kad paslėptų prasmę ir sudarytų alegoriją ar mįslę, 
kurias ir vadinu perkeltiniu kalbėjimu tikrąja reikšme. O kai 
Jeremijui sakoma: Štai aš statau tave šiandien ant tautų ir ka- 
ralysčių, kad rautumei ir ardytumei, kad naikintumei ir sklaidy- 
tumei“, tai, be abejo, perkeltinis, su minėtuoju tikslu sietinas 
kalbėjimas. 

[xII / 18] Kas neišmanantiems atrodo tarsi nusikalsta- 
mai pasakyta ar padaryta Dievo asmens ar mums pavyzdžiu 

23 Rom2,5-9. 


24 Gal5,24. 
25 Jerl, 10. 

keliamo šventumo žmonių, viskas yra perkeltinis kalbėjimas, 
kurio paslaptis reikia išaiškinti kaip ugdančias meilę. Kas 
nykstamaisiais dalykais naudojasi siauriau, nei leidžia jo bend- 
raamžių papročiai, yra arba saikingas, arba prietaringas, o kas 
jais taip naudojasi, kad peržengia gerų žmonių, tarp kurių gy- 
vena, papročių ribas, arba kažką reiškia, arba yra nusikaltėlis. 
Visuose tokiuose dalykuose kaltę sukelia ne naudojimasis, 
bet besinaudojančiojo geismas. Joks blaivus žmogus nepati- 
kėtų, kad moteris Viešpaties kojas tepė brangiaisiais aliejais?“ 
taip, kaip tai paprastai daro prabangoje skęstantys ir netikę 
žmonės, kurių tokios puotos mums kelia pasibjaurėjimą. 
Geras kvapas“ yra gera šlovė, kurią kiekvienas užsitarnauja 
geru gyvenimu, kai seka Kristaus pėdsakais, tarsi brangiuoju 
aliejumi patepdamas jo kojas. Šitaip kas dažnai kitiems as- 
menims yra nusikaltimas, Dievo ar pranašų asmenyse būna 
kokio nors didelio dalyko ženklas. Viena yra sanguliauti su 
ištvirkėle laikantis sugedusių papročių ir visai kas kita — pra- 
našiškas pranašo Ozėjo sanguliavimas*, ir, jei apsinuoginti 
girtų ir libertinų puotose yra nusikaltimas, tai dar nereiškia, 
kad nusikaltimas yra būti nuogam pirtyje. 

[19] Tad reikia atidžiai ištirti, kas tinka vietai, metui ar 
asmeniui, kad nepamatuotai nesmerktume nusikaltimo. Nes 
gali būti, kad išminčius naudojasi labai brangiu maistu be jo- 
kios gardžiavimosi ir rajumo ydos, o kvailys bjauriausia gerk- 
lės liepsna liepsnoja visai prastam valgiui. Ir bet koks sveikas 
žmogus verčiau maitinsis žuvimi, kaip Viešpats“, nei lęšiais, 
kaip Abraomo vaikaitis Ezavas““, ar salotomis, kaip galvijai. Ir 
jei maitinasi paprastesniu maistu, tai nereiškia, kad daugybė 


26 Mt 26,7-12; Mk 14, 3irt.; Jn 12, 1-7. 
27 Cf2Kor2,14. 

28 Oz1,2-3. 

29 Lk24,42. 

30 Pr25,34. 

gyvūnų susivaldo labiau už mus. Mat visuose tokiuose reika- 
luose mūsų veiksmai nusipelno gyrimo arba peikimo ne dėl 
naudojamų dalykų prigimties, bet dėl naudojimo priežasties 
ir norėjimo būdo. [20] Senovės teisuoliai dangaus karalystę 
vaizdavosi ir skelbė pagal žemiškąją karalystę. Norint turėti 
pakankamai palikuonių, anuomet buvo nekaltas paprotys 
vienam vyrui turėti daug žmonų"!, bet vienai moteriai turėti 
daug vyrų nebuvo garbinga: moteris todėl netampa vaisin- 
gesnė, tai veikiau paleistuvės begėdystė po žmones ieškoti 
uždarbio ar vaikų. Raštas nekaltina ano meto šventųjų dėl 
to, ką jie, laikydamiesi tokių papročių, darė nepasiduodami 
geiduliams, nors darė tai, kas šiais laikais daroma tik geidu- 
liams pasidavus. Ir kas tik tokio ten pasakojama, supratus ne 
tik istorine ir tiesiogine, bet perkeltine ir pranašiškąja pras- 
me, turi būti aiškinama, siejant su anuo tikslu mylėti Dievą, 
artimą arba abu. Panašiai kaip nešioti iki kulnų siekiančias 
ilgarankoves tunikas senovės romėnams buvo nusikaltimas*?, 
o šiandien nusikaltimas būti iš aukštuomenės šeimos ir ne- 
nešioti tokios tunikos, nors priklauso, taip reikia pastebėti, 
kad naudojantis ir kitais dalykais neturi būti geismo, kuris ne 
tik netikusiai piktnaudžiauja bendraamžių papročiais, bet net 
dažnai peržengęs jų ribas nusikalstamu proveržiu parodo po 
tradicinių papročių užraktais slypėjusį savo bjaurumą. 

[xm / 21] O tai, kas atitinka žmonių papročius, su ku- 
riais mums tenka gyventi savo būtinybės primestą ar dėl 
pareigų tekusį gyvenimą, gerų bei didelių žmonių turi būti 
siejama su naudingumu ir geradarybe tiesiogine prasme 
(mes tai turime daryti) arba perkeltine (tai leidžiama prana- 
šams). [XIV / 22] Kai apie svetimus papročius neišmanantys 


31 Cf. Pr 16,3; 25, I; 29, 16; 2 Sam S, 13. 
32  Cf. Cic. Catil. 2, 22. 

skaitytojai susiduria su tokiais dalykais, jei tik jų nesulaiko 
autoritetas, mano juos esant nusikaltimą ir neįstengia paste- 
bėti, kad visas jų pačių elgesys santuokoje vaišinantis, ren- 
giantis bei visais kitais žmonių maitinimosi bei savęs priežiū- 
ros atvejais kitoms tautoms ir kitais laikais gali atrodyti esąs 
nusikalstamas. Tokios nesuskaičiuojamos papročių įvairovės 
paskatinti kai kurie, jei taip galima sakyti, sapnuotojai, kuriuos 
nei gilus kvailumo miegas užmigdė, nei jie pajėgė pabusti iš- 
minties šviesai, manė, kad teisingumas savaime neegzistuoja, 
o kiekvienai tautai savo paprotys atrodąs teisingas. Bet kadan- 
gi jie esą skirtingi kiekvienoje tautoje, o teisingumas turįs likti 
nekintamas, vadinasi, tampą akivaizdu, kad niekur negalį būti 
jokio teisingumo. Jie nesuprato, - kad daug nepasakočiau, — 
jog teiginys: Niekuomet nedaryk kitam to, ko tu nekenti, kad 
kitas tau darytų“, niekaip negali keistis pagal pagonišką jų 
įvairovę. Kai šie žodžiai siejami su meile Dievui, miršta visos 
begėdystės, kai su meile artimui — visi nusikaltimai. Niekas 
nenori griauti savo buveinės, vadinasi, neturi griauti ir Dievo 
buveinės, tai yra savęs paties. Ir niekas nenori, kad kitas jam 
kenktų, vadinasi ir pats niekam nekenks. [XV / 23] Šitaip nu- 
vertusi geismų tironiją teisingiausiais meilės Dievui dėl Die- 
vo ir artimui dėl Dievo įstatymais viešpatauja meilė. Tad šios 
taisyklės bus laikomasi ir perkeltiniame kalbėjime, ir skaito- 
ma vieta kruopščiais svarstymais taip ilgai gvildenama, kol 
išaiškinimas atves į meilės karaliją. Bet jei apie ją jau kalba tie- 
sioginė prasmė, reikės manyti, kad čia nėra jokio perkeltinio 
kalbėjimo. 

[XVI / 24] Jei liepiamasis kalbėjimas draudžia begėdystę 
ar nusikaltimą ir liepia naudingumą arba geradarystę, jis nėra 
perkeltinis. Bet jei atrodo, kad liepia begėdystę ar nusikaltimą 


33  Tob4, 16; cf. Mt 7, 12. 

arba draudžia naudingumą ar geradarystę, tuomet tai per- 
keltinis kalbėjimas. Pasakyta: Jei nevalgysite Žmogaus Sūnaus 
kūno ir negersite jo kraujo, neturėsite savyje gyvybės“. Atrodo, 
kad liepia nusikaltimą ar begėdystę. Vadinasi, čia perkeltinis 
kalbėjimas, liepiantis dalyvauti Viešpaties kančioje ir švelniai 
bei naudingai atsiminti, kad jo kūnas buvo nukryžiuotas ir su- 
žalotas dėl mūsų. Rašte parašyta: Jei tavo priešininkas alksta, 
pavalgydink jį, jei trokšta, pagirdyk jį“. Čia niekas nesuabejos, 
kad liepiama daryti gera, bet tolesnieji žodžiai: Taip daryda- 
mas tu krausi žarijas ant jo galvos, galėtum pamanyti, liepia 
nusikalsti linkint pikta. Vadinasi, neabejok, kad taip pasaky- 
ta perkeltine prasme, ir, kadangi galima suprasti dvejopai, 
vienaip kaip liepimą kenkti, kitaip - padėti, meilė veikiau 
kviečia tave geradarystei, kad suprastum, jog žarijos yra de- 
ginančios atgailos dejonės, gydančios puikybę to, kas gailisi 
buvęs žmogaus, palengvinusio jo nelaimes, nedraugas. Taip 
pat, kai Viešpats sako: Kas myli savo sielą, ją pražudys““, nerei- 
kia manyti, kad jis draudžia naudą, dėl kurios kiekvienas turi 
saugoti savo sielą, bet „pražudys sielą“ pasakyta perkeltine 
prasme, tai yra pražudys ir neteks dabar esamo naudojimo- 
si ja, tai yra iškreipto ir išvirkščio, lenkiančio prie laikinųjų 
dalykų, kad nesiektų amžinųjų. Parašyta: Duok gailestingam 
ir nesirūpink nusidėjėliu“': suprask, kad nusidė jėliu pasakyta 
perkeltine prasme vietoje „nuodėme“, kad nesirūpintum jo 
nuodėme. 

[XVII / 25] Dažnai atsitinka, kad kas nors būdamas ar 
manydamasis esąs aukštesnėje dvasinio gyvenimo pako- 
poje mano, kad perkeltine prasme sakoma tai, kas liepiama 


34 Jn6, 53. 

35 Rom 12,20; Pat 25, 21 irt. 
36 Jn 12, 25; cf. Mt 10, 39. 

žemesnėms pakopoms, pavyzdžiui, jei kas nors pasišventė 
celibato gyvenimui ir padarė save eunuchu dėl dangaus kara- 
lystės?*, viską, ką Šventosios Knygos moko apie meilę ir vado- 
vavimą žmonai“", laiko pasakyta ne tiesiogine, bet perkeltine 
prasme, o kas nusprendė palikti savo mergaitę netekėjusią“?, 
perkeltine prasme ima aiškinti tokius žodžius: Išleisk dukterį 
už vyro ir būsi padaręs didelį darbą*!. Tad tarp Raštų supra- 
timo taisyklių bus ir tai, kad žinotume, jog kai kas liepiama 
visiems bendrai, o kai kas paskiroms žmonių grupėms, kad 
vaistai paveiktų ne tik bendrą sveikatos būklę, bet ir kiekvie- 
nos kūno dalies negalią. Kas negali pakilti į aukštesnę pakopą, 
tikrai turi būti gydomas savo lygmenyje. 

[XVIII / 26] Taip pat reikia saugotis, kad kartais kas nors 
nepamanytų, kad tai, kas senuosiuose Raštuose dėl anų laikų 
ypatingumo suprantama ne perkeltine, bet tiesiogine prasme 
ir nėra nei begėdystė, nei nusikaltimas, galima perkelti į šių 
laikų gyvenimą. Bet šitaip darys tik tas, kas valdomas geis- 
mo ieškos jam paramos net pačiuose jį sugriauti turinčiuose 
Raštuose. Ir nesupranta nelaimėlis, kad taip parašyta siekiant 
naudos gerą viltį turintiems žmonėms išganingai parodyti, 
kad įprotis, kuriuo bjaurisi, gali būti gerai naudojamas, o tas, 
kurį sveikina - nusikalstamas, jei ten bus žiūrima besinaudo- 
jančių meilės, o čia - geismo. 

[27] Matjei vienas, žiūrėdamas meto aplinkybių, galėjo 
tyrai naudotis daugeliu žmonų, kitas ir viena gali naudotis gei- 
dulingai. Aš labiau pritariu besinaudojančiam daugelio mote- 
rų vaisingumu dėl kito tikslo, nei besidžiaugiančiam vienos 
kūnu dėl jo paties. Ten siekiama laiko aplinkybes atitinkančio 


38 Mt19,12. 

39 CE EfS,2Sirt. 
40 Cf 1 Kor7,37. 
41 Sir7,25. 

naudingumo, o čia sotinamas į laikinus malonumus įsipai- 
niojęs geismas, ir tie, kam Apaštalas kaip malonę leido sueiti 
kiekvienam su vienu sutuoktiniu, dėl nesusivaldymo*? yra 
žemesnėje pakopoje pakeliui pas Dievą negu tie, kurie nors 
kiekvienas turėdamas daug žmonų, kaip išminčius, kuris val- 
gydamas ir gerdamas žiūri tik kūno sveikatos, kūniškuose 
santykiuose žiūrėjo tik vaikų gimimo. Tad jei juos tokius šia- 
me gyvenime rastų atėjęs Viešpats, kai ateis metas ne blašky- 
ti, bet surinkti akmenis“, jie iš karto padarytų save eunuchais 
dėl Dievo karalystės“: nesunku atsisakyti, jei nėra geismo 
turėti. Tie žmonės tikrai žinojo, kad paleistuvavimas yra ir 
nesusivaldymas seksualiniuose santykiuose su žmonomis, ką 
liudija Tobijo kalba susituokus. Jis sakė: Esi palaimintas, mūsų 
tėvų Viešpatie ir palaimintas tavo vardas per amžių amžius. Te- 
šlovina tave dangus ir žemė, ir visi sutvėrimai. Tu padarei Ado- 
mą ir davei jam padėjėją Ievą. O dabar, Viešpatie, tu žinai, jog ne 
dėl paleistuvavimo imu savo seserį moter ystėn, bet ištiesų sakau, 
kad pasigailėtum mūsų, Viešpatie“. 

[xIx / 28] Bet žmonės, kurie nepažaboję geidulių iš- 
skysdami klajoja po daugybę ištvirkavimų arba su viena 
žmona ne tik peržengia vaikų gimdymo užbrėžtą ribą, bet 
su visiškai nedroviu, sakytum, vergiškos laisvės palaidumu 
kaupia nežmogiško nesusivaldymo purvą, netiki, kad galėjo 
būti, jog senovės vyrai saikingai naudojosi daugeliu žmonų ir 
tai darydami laikėsi anam metui tinkančios pareigos gimdyti 
palikuonis. Ko jie patys, smaugiami geidulių kilpos nedaro 
net ir su viena, niekaip neįsivaizduoja, kad taip galėjo nebūti 
su daugeliu. 


42 Cf.1Kor7,1-6. 
43 Mok3,S. 

[29] Bet jie gali pasakyti, kad nedera gerbti ir šlovinti 
gerų ir šventų vyrų, kadangi patys, kai juos kas giria ir šlovi- 
na, pučiasi puikybe tuo tuščios šlovės godesni, kuo dažniau 
ir plačiau juos nešioja pataikaujančios kalbos. Šitaip jie pasi- 
daro tokie lengvučiai, kad palankiai ar priešiškai vertinantys 
gandų gūsiai įtraukia juos į visokius begėdysčių sūkurius arba 
trenkia į nusikaltimų uolas. Tad temato, kaip sunku ir sudė- 
tinga nesusivilioti pagyrimų valgiais ir neįsidurti apkalbų 
spygliais ir tenemeluoja apie kitus pagal save. [XX] Verčiau te- 
patiki, kad mūsų apaštalai nesipuikavo, kai žmonės jais žavė- 
josi, nepalūžo, kai niekino. Tie vyrai tikrai neturėjo nė vienos 
iš šių pagundų, nes ir tikintieji gerbė juos liaupsėmis, ir per- 
sekiotojai prakeiksmais dergė. Tad kaip jie pagal aplinkybes 


visu tuo naudojosi ir nepagedo““ 


, taip ir anie senovės vyrai, 
naudojimąsi moterimis pritaikydami savo meto sąlygoms, 
neleido savyje viešpatauti geiduliams, kuriems vergauja tuo 
netikintys. 

[30] Todėl jie niekaip nebūtų galėję susivaldyti nuo 
neatitaisomos neapykantos sūnums, sužinoję, kad jie ke- 
tino, ar kėsinosi į jų Žmonų ar sugulovių garbę, jei kartais 
taip būtų atsitikę. [XXI] O kai karalius Dovydas tai patyrė iš 
savo nedoro ir grubaus sūnaus“, ne tik sulaikė įtūžį, bet, kai 
jis žuvo, apraudojo“*. Jo nelaikė supančiojęs kūninis įsiūtis, 
jį jaudino ne patirtos skriaudos, bet sūnaus nuodėmės. Mat 
jei būtų nugalėtas, uždraudė jį nužudyti todėl, kad sutram- 
dytas dar galėtų rasti atgailos vietą, o kai negalėjo, jo žūtyje 
apraudojo ne sūnaus netektį, bet žinojo, kokioms bausmėms 
bus paimta tokia nedorai ištvirkusi ir tėvažudiška siela. Nes 
anksčiau mirštant kitam nekaltam sūnui džiūgavo, nors jam 

46 Cf Apd S, 12-42. 

48 2Sam 18, 5; 19, 1. 

sergant ir sielvartavo“. [31] Kaip saikingai ir santūriai anie 
vyrai naudodavosi moterimis, ypač aiškėja iš to, kad kai mi- 
nėtasis karalius Dovydas, amžiaus įkarščio ir laikinų dalykų 
gerovės pagautas neteisėtai užpuolė vieną moterį ir net liepęs 
nužudyti jos vyrą“?, buvo apkaltintas per pranašą, kuris, pas jį 
atėjęs apkaltinti nuodėme, papasakojo jam palyginimą apie 
vargšą, turėjusį vieną avį, kurio kaimynas, nors turėjo dau- 
gybę, atėjusio svečio vaišėms patiekė savo vargšo kaimyno 
avelę. Supykęs Dovydas įsakė jį nužudyti, o vargšui pridėti 
avių keturgubai, kad, nusidėjęs žinodamas, nuteistų save ne- 
žinodamas. Kai tai jam buvo atskleista ir paskelbtas dangaus 
nuosprendis, jis atgailaudamas nusiplovė nuodėmes“!. Šiame 
palyginime vargšo kaimyno avimi pažymėtas tik ištvirka- 
vimas, o apie nužudytą moters vyrą, tai yra apie nužudytą 
patį vieną avį teturėjusį vargšą Dovydas palyginimu nebuvo 
klausiamas, nes turėjo pasakyti save nuteisiantį nuosprendį 
tik apie paleistuvystę. Iš to galima suprasti, kaip susivaldyda- 
mas jis turėjo daug moterų, kai buvo priverstas pats save nu- 
bausti dėl vienos, su kuria peržengė ribą. Bet šiame vyre toks 
nesaikingas geismas buvo ne nuolatinybė, bet praeinamybė. 
Todėl pranašas jį kaltindamas tą nedorą potraukį pavadino 
„svečiu“. Mat sakė, kad jis vargšo kaimyno avį vaišėms pateikė 
ne „savo karaliui“, bet „svečiui“. Bet štai jo sūnuje Saliamo- 
ne šis geismas buvo ne tarsi svečias, bet valdė jame karalystę, 
nes nenutylėjo Raštas apie jį, kaltindamas mylėjus daugelį 
moterų**. O savo valdymo pradžioje jis liepsnojo išminties 
troškimu?*, bet ją įgijęs dvasine meile, prarado dėl kūninės 
meilės. 

49 2 Sam 12,15-23. 

S0 2Samll. 

s1  2Sam12,1-15. 

[xxXII / 32] Vadinasi, nors visi arba beveik visi Senojo 
Testamento knygose esantys įvykiai turi būti suprantami ne 
vien tiesiogine, bet ir perkeltine prasme, tačiau tai, ką skaity- 
tojas supranta tiesiogine prasme, - jei tokius darbus padarę 
žmonės šlovinami, bet jų elgesys vis dėlto skiriasi nuo to, ką 
paprastai daro geri žmonės, po Viešpaties atėjimo saugantys 
Dievo įsakymus, - tuomet tai tesieja su netiesioginiu suvoki- 
mu, bet pačių poelgių teneperkelia į papročius. Nes yra daug 
tokių dalykų, kurie anuo metu buvo daromi iš pareigos, bet 
šiandien jie gali būti daromi tik iš gašlumo. [XXIII / 33] Jei 
pasitaiko skaityti apie didžių vyrų nuodėmes, tai ir čia galima 
pastebėti ir ištirti būsimųjų dalykų provaizdį, bet praėjusio 
įvykio savybes reikia taip panaudoti, kad niekuomet nedrįs- 
tum puikuotis savo teisingais poelgiais ir prikišdamas savo 
teisumą neniekintum kitų kaip nusidėjėlių, nes matytum, 
kad reikia saugotis tokius vyrus užklupusių audrų ir apgailėti 
jų žūtį. Šių žmonių nuodėmės surašytos tam, kad visuomet 
šiurpulį keltų tokie Apaštalo pasakyti žodžiai: Todėl, kas taria- 
si stovįs, težiūri, kad nepultų?*. Veik nėra Šventosiose Knygose 
puslapio, kur negirdėtum, kad Dievas priešinasi išpuikėliams, o 
nuolankiesiems teikia malonę““. 

[XXIV / 34] Tad labai svarbu ištirti, ar tai, ką siekiame 
suprasti, pasakyta tiesiogiai, ar perkeltinai. Mat nustačius, 
kad kalbama perkeltinai, pritaikius pirmojoje knygoje mūsų 
išdėstytas taisykles bus lengva [tol žodžius] visaip vartalioti, 
kol prieisime prie tiesos, ypač jei prisidės nuolatiniu pagarbu- 
mo lavinimu sutvirtinta praktika. O ar kalbama tiesiogiai, ar 
perkeltinai, nustatome žiūrėdami į tai, ką išdėstėme aukščiau. 
[XXV] Kai tai paaiškėja, galima pastebėti, kad žodžiai, kuriais 


54 1 Kor 10, 12. 

pasakyta, būna imti arba iš panašių, arba dėl kokio nors arti- 
mumoj tai nurodančių dalykų. [35] Bet kadangi vieni dalykai 
į kitus panašūs daugybe būdų, nemanykime, kad yra taisyk- 
lė, leidžianti tikėti, kad vienoje vietoje ką nors per panašumą 
reiškiantis daiktas tą patį reikš ir visur kitur. Mat Viešpats rau- 
gą minėjo ir bardamas, kai sakė: Saugokitės fariziejų raugo““, ir 
girdamas, kai tarė: Su dangaus karalyste yra kaip su raugu, kurį 
moteris įmaišė trijuose saikuose miltų, ir nuo jų viskas įrūgo“". 
[36] Tad galima pastebėti, kad ši įvairovė būna dvejo- 

pa: koks nors dalykas gali reikšti ką nors viena irką nors kita 
taip, kad reikštų arba priešinga, arba tik skirtinga. Priešinga 
bus tuomet, kai tas pats dalykas kartais, remiantis panašumu, 
pasitelkiamas geram, o kartais blogam dalykui reikšti, kaip 
yra aukščiau minėtame pavyzdyje apie raugą. Tas pat atvejis 
ir tuomet, kai liūtas reiškia Kristų, kuomet sakoma: Štai nu- 
galėjo liūtas iš Judo giminės“, bet reiškia ir velnią, kai parašyta: 
Jūsų priešas velnias kaip riaumojantis liūtas slankioja aplinkui 
tykodamas, ką praryti“?. Taip pat žaltys geram reikšti: <būki- 
te> gudrūs kaip žalčiai“, ir blogam reikšti: žaltys savo gudrumu 
suvedžiojo Ievą“!, duona geram: Aš esu gyvoji duona, nužengusi 
iš dangaus“", duona blogam: paslėpta duona skanesnė““, ir taip 
toliau. Ką čia paminėjau, visai neturi abejonių keliančios 
prasmės, nes pavyzdžio dėlei turėjau minėti tik akivaizdžius 
atvejus. Bet kartais būna neaišku, kokia prasme reikia su- 
prasti, pavyzdžiui: Taurė Viešpaties rankoj sklidina praskiesto 
vyno. Čia neaišku, ar ji reiškia Dievo rūstybę, netrunkančią iki 

paskutiniosios bausmės, tai yra iki drumzlių, ar veikiau Raštų 
malonę, iš žydų perėjusią pagonių tautoms, nes jis girdo iš jos, 
o nusėda žydų priesakai, kuriuos jie suvokia kūniškai, nes jo 
drumzlės lieka neišgertos“*. O kai tas pat dalykas panaudotas 
žymėti ne priešingus, bet tik skirtingus dalykus, galima paro- 
dyti tokiu pavyzdžiu: vanduo reiškia ir tautą, kaip skaitome 
Apreiškime““, ir Šventąją Dvasią, nes pasakyta: Iš jo vidaus 
plūs gyvojo vandens srovės““, ir dar vieną ar kitą dalyką priklau- 
somai nuo vietos, kurioje vanduo minimas. 

[37] Taip ir kiti dalykai nėra vienareikšmiai, bet kiekvie- 
nas jų turi ne tik dvi skirtingas, bet kartais net ir daug reikš- 
mių priklausomai nuo to, kokioje vietoje pavartotas posakis. 
[XXVI] Iš ten, kur aiškiau pavartoti, galima sužinoti, kaip 
reikia suprasti tamsesnėse vietose. Nes kas buvo pasakyta 
Dievui sakinyje: Paimk ginklus ir skydą, ir kilk man padėti“", 
aiškiau galima suprasti tik iš vietos, kur pasakyta: Viešpatie, 
tu savo malonės skydu vainikavai mus“. Tačiau taip nėra, kad 
kur tik skaitydami sutikę minint gynimosi ginklą „skydą“ lai- 
kytume jį tik Dievo malone: juk pasakyta: Ir tikėjimo skydą, su 
kuriuo galėsite užgesinti visas ugnines piktojo strėles“. Bet vėlgi 
todėl neturėtume iš tokių dvasinių ginklų tikėjimą priskirti 
tik skydui, nes kitoje vietoje tikėjimas pavadintas „šarvais“: 
dėvėdami tikėjimo bei meilės šarvus". 

[XXVII / 38] Kai tuose pačiuose Rašto žodžiuose galima 
įžvelgti dvi ar daugiau prasmių, net jei ir nėra aišku, ką čia no- 
rėjo pasakyti rašantysis, neatsitiks nieko baisaus, jei kitomis 

Šventojo Raštovietomis bus galima įrodyti, kad kuri nors vie- 
na iš tų prasmių atitinka tiesą. Bet to gali imtis tik tas, kas tiria 
Šventraštį, norėdamas prasibrauti iki prasmės, kurią tai vietai 
suteikė autorius, per kurį Šventoji Dvasia ir įvykdino šį Raštą. 
Tad žodžiuose tenustato pastarąją prasmę, arba, pasiremda- 
mas kokios nors kitos Šventojo Rašto vietos liudijimu, teiš- 
gauna kitą, nelaužančią teisingo tikėjimo. Nereikėtų abejoti, 
kad minėtasis autorius šiuose mūsų suprasti norimuose žo- 
džiuose galbūt, o Dievo Dvasia, kuri per jį tai įvykdino, tikrai 
šią prasmę matė, ir net numatė, kad ji ateis į galvą skaitytojui 
ar klausytojui, ir, kadangi ši prasmė remiasi į tiesą, - netgi taip 
nulėmė. Mat ką gi daugiau Šventajame Rašte gali plačiau ir 
gausiau nulemti dieviškoji Nulemtis, nei tai, kad tuos pačius 
žodžius galima suprasti daugeliu būdų, o juos patvirtina kiti 
ne mažiau dieviški liudijimai? [XXVIII / 39] Tačiau ten, kur 
susiduriame su reikšme, kurios neaiškumo nepajėgia atverti 
aiškūs Šventojo Rašto liudijimai, tenka ją atskleisti pasitel- 
kus loginį svarstymą, net jei tas, kurio žodžius stengiamės 
suprasti, jiems veikiausiai nebuvo suteikęs tokios prasmės. 
Bet tai pavojingas įprotis - daug saugiau remtis Šventuoju 
Raštu. Kai norime ištirti ką nors jame užtemdyta perkeltinių 
žodžių, iš jų teseka tai, kas nekelia ginčų, arba jei kelia, juos te- 
išsprendžia iš to paties Rašto įvairių vietų surinkti ir pritaikyti 
liudijimai. 

[XXIX / 40] O mokytieji težino, kad mūsų autoriai viso- 
mis kalbos figūromis, kurias gramatikai vadina graikišku žo- 
džiu „tropai“, naudojosi įvairiau ir gausiau, nei jie gali manyti 
ar tikėtis, nes nėra jų skaitę, o jas išmoko iš kitų rašytojų. O 
kas šiuos tropus moka, atpažins juos ir Šventajame Rašte, o 
jų išmanymas šiek tiek padeda jį suprasti. Bet čia netiktų jų 
dėstyti nežinantiems, kad nepasirodyčiau mokąs gramatikos 

meno. Išties raginu to mokytis kitur, nors jau ir aukščiau ra- 
ginau, antrojoje knygoje, kur aiškinau apie būtinybę mokėti 
kalbas. Mat raidės, iš kurių savo vardą gavo gramatika (graikai 
raides vadina yp4uuaTa), be abejo, žymi garsus, priklausan- 
čius artikuliuotam balsui, kokiu kalbame. O minėtųjų tropų 
Šventajame Rašte ne tik pavyzdžius, kaip ir viso kito, bet kai 
kurių net pavadinimus galima perskaityti, kaip „alegorija“"", 
„mįslė“, „parabolė““?. Tiesą sakant, veik visi šie tropai, ku- 
rių, sakoma, išmoko laisvasis menas, sutinkami kalbant ir 
pas jokius gramatikus nesimokiusiems žmonėms, pasitenki- 
nantiems prastuomenės vartojama kalba. Kas gi nesako „žy- 
dėk!“? O tai yra tropas, vadinamas metafora. Kas gi nesako 
„žuvynas“ (piscina „baseinas“), kur nėra žuvų, kai jis pada- 
rytas ne žuvims? Bet vis dėlto pavadinimą gavo nuo žodžio 
„Žuvis“, o tai yra tropas, vadinamas katachreze. 

[41] Ilgai truktų ir kitus šitaip aptarti, nes prastuome- 
nės kalba apima net ir tokius tropus, kurie juo labiau verti 
didesnės nuostabos, nes reiškia priešinga, nei sakoma, kas 
vadinama ironija arba antifraze. Ironija intonacija paro- 
do, kas norima pasakyti, kaip kad bloga darančiam žmogui 
sakome: „gerai darai“, o antifrazė, nors reiškia priešinga, iš- 
gaunama ne kalbančiojo balsu, bet susideda iš priešingos 
kilmės žodžių, kaip lucus („giraitė“) vadinamas todėl, kad 
menkai tešvyti (minime luceat), arba kai tam tikra prasme 
įprasta sakyti „taip“, nors turėtų būti sakoma priešingai, „ne“, 
kai, siekiant gauti ką nors, ko nėra, mums atsakoma „iki so- 
ties“; arba sujungdami žodžius padarome, kad būtų supran- 
tama priešingai, nei sakome, pavyzdžiui, kai sakome „sau- 
gokis jo, tai geras žmogus“. Ir koks neišsilavinęs žmogus taip 

nesako"“ net ir visai nežinodamas, kas yra ar ką reiškia tie . 
tropai? Juos išmanyti išrišant Rašto dviprasmybes yra todėl 
būtina, kad kai pagal žodžių tiesioginę reikšmę suprantama 
prasmė išeina absurdiška, visuomet patyrinėtume, ar kartais 
mums nesuprantama vieta nepasakyta panaudojant vieną ar 
kitą tropą. 

[xXx / 42] Toks Tikonijus, neatremiamai rašęs prieš 
donatininkus, nors ir pats buvo donatininkas, o ten, kur ne- 
norėjo jų galutinai palikti, pasirodė besąs labai negrabios šir- 
dies, parašė knygą, kurią pavadino Taisyklės, mat joje išdėstė 
septynias taisykles, kurios tarsi raktai atrakina Šventojo Raš- 
to paslaptis. Pirmoji iš jų yra Apie Viešpatį ir jo kūną, antroji: 
Apie dvilypį Viešpaties kūną, trečioji: Apie pažadus ir įstatymą, 
ketvirtoji: Apie rūšį ir giminę, penktoji: Apie laikus, šeštoji: 
Apie pakartojimą, septintoji: Apie velnią ir jo kūną. Įsižiūrė- 
jus į šias taisykles, kaip jis jas dėsto, matyti, kad jos nemenkai 
padeda skverbiantis į Šventųjų Raštų paslaptis, bet ne viskas, 
kas juose sunkiai suprantamai parašyta, gali būti ištirta šio- 
mis taisyklėmis, bet taip pat ir daugeliu kitų būdų, kurių Ti- 
konijus neapėmė septyneto skaičiumi, o ir pats daug tamsių 
dalykų išaiškina nepanaudodamas nė vienos iš šių taisyklių, 
nes ir nėra reikalo. Mat Raštuose kartais nieko tokio nebūna, 
ir nėra reikalo ieškoti, kaip, pavyzdžiui, rašydamas apie Ap- 
reiškimą Jonui, Tikonijus klausia, kaip reikėtų suprasti sep- 
tynių Bažnyčių angelus, kuriems turi rašyti Jonas“, ir, įvairiai 
svarstydamas, prieina prie išvados, kad angelus reikia laikyti 
Bažnyčiomis. Šiame ilgame svarstyme visiškai nėra nė vienos 
iš minėtų taisyklių, o svarstomas labai neaiškus dalykas. Bet 
teužteks, kiek pasakyta pavyzdžio dėlei. Mat surinkti viską, 

kur kanono Raštai yra tokie neaiškūs, jog niekur negalima pa- 
naudoti šių septynių taisyklių, būtų perdėm ilgas ir perdėm 
varginantis darbas. 

[43] Bet Tikonijus, siūlydamas šias tarsi taisykles, joms 
suteikė tiek reikšmės, kad lyg viską, ką Įstatyme, tai yra Šven- 
tajame Rašte randame pasakyta neaiškiai, gerai jas supratę 
ir pritaikę pajėgtume suprasti. Jis pradeda savo knygą norė- 
damas pasakyti štai ką: Maniau esant būtina pirmiau, nei visa 
kita, kas mano manymu yra reikalinga, parašyti taisyklių knygelę 
ir padirbdinti tarsi Įstatymo paslapčių raktus bei žiburius. Mat 
esama savotiškų slėpiningų taisyklių, kurios prasiskverbia į viso 
Įstatymo slaptybes ir kai kam nematomus tiesos lobius padaro 
<regimus>. Jei šių taisyklių metodas bus sutiktas be pavydo, taip, 
kaip mes dėstome, jos atskleis visa, kas užverta, nušvies, kas tam- 
su, kad kas nors, eidamas per neaprėpiamą pranašystės mišką, 
šiomis taisyklėmis, tarsi šviesos takais išvestas apsisaugotų nuo 
paklydimo. Jei čia būtų pasakęs: „esama savotiškų slėpiningų 
taisyklių, kurios prasiskverbia į kai kurias Įstatymo slaptybes“ 
arba kad ir: „kurios prasiskverbia į didžiąsias Įstatymo slapty- 
bes“, bet ne taip, kaip pasakė: į viso Įstatymo sla ptybes, ir nebū- 
tų sakęs, kad: atskleis visa, kas užverta, bet „atskleis daug ką, 
kas užverta“, tiesą būtų pasakęs ir tokiu kruopščiu ir naudingu 
savo veikalu žadėdamas daugiau, nei reikalauja pats dalykas, 
nebūtų savo knygele norinčiam suprasti skaitytojui sukėlęs 
klaidingų vilčių. Maniau, kad turiu tai pasakyti todėl, kad ty- 
rėjai skaitytų šią knygą, nes ji labai padeda suprasti Raštą, ir 
kad iš jos nesitikėtų to, ko joje nėra. Jį išties reikia skaityti at- 
sargiai ne vien todėl, kad kai kur, žmogus būdamas, suklydo, 
bet ypač todėl, kad kai kur jis kalba kaip eretikas donatinin- 
kas. O [dabar] trumpai parodysiu, ko moko ar ką pataria tos 
septynios taisyklės. 

[XXXI / 44] Pirmoji yra Apie Viešpatį ir jo kūną. Iš jos 
žinodami, kad kartais su kūnu ir galva, tai yra Kristumi ir 
Bažnyčia, mus supažindina vienas ir tas pat asmuo - neveltui 
tikintiesiems buvo pasakyta: Vadinasi, esate Abraomo palikuo- 
nys"“, nes vienas tėra Abraomo palikuonis, tai yra Kristus — 
nesutrikime, kai pasakojimas nuo galvos pereina prie kūno ar 
nuo kūno prie galvos, bet nenutolsta nuo vieno ir to paties 
asmens. Nes vienas asmuo kalba sakydamas: Kaip sužadėtinį 
papuošė mane vainiku, kaip sužadėtinę papuošė mane papuoša- 
lais"',ir čia, žinoma, reikia suprasti, kas iš šių dviejų papuošalų 
tinka galvai, o kas kūnui, tai yra kas Kristui, o kas - Bažnyčiai. 

[XXXII / 45] Antroji taisyklė yra Apie dvilypį Viešpaties 
kūną. Ji tikrai neturėjo taip vadintis, nes iš tiesų Viešpaties 
kūnas nėra tai, ko su juo nebus per amžius: veikiau reikėjo 
pasakyti: „Apie tikrą ir mišrų Viešpaties kūną“ arba „tikrą ir 
apgaulingą“, arba kaip nors kitaip, nes negalima sakyti, kad 
apsimetėliai ne tik per amžius, bet ir dabar yra su juo, nors 
rodosi priklausą jo Bažnyčiai. Todėl ši taisyklė galėjo vadintis 
ir šitaip: „Apie mišrią Bažnyčią“. Ši taisyklė reikalauja atidaus 
supratimo, nes Raštas, kalbėdamas kitiems, pasirodo tarsi 
kalbąs tiems patiems, kuriems jau anksčiau kalbėjo, arba apie 
juos, kai kalba apie kitus, tarsi abiejų pusių kūnas būtų vie- 
nas dėl laikinio jų sumišimo ir sakramentų bendrystės. Čia 
priklauso žodžiai iš Giesmių giesmės: Aš juoda ir graži, kaip 
Kedaro padangtės, kaip Saliamono dangalai'š. Juk nėra pasa- 
kyta: „Aš buvau juoda, kaip Kedaro padangtės, aš esu graži, 
kaip Saliamono dangalai“, bet ji sakė, kad ji ir tokia, ir kito- 
kia dėl laikinos vienu tinklu užgriebtos gerų ir blogų žuvų“? 

vienybės. Mat Kedaro padangtės nurodo Izmaelį, kuris ne- 
gaus palikimo kartu su laisvosios sūnumi“". Šitaip [yra ir tuo- 
met,] kai apie gerąją pusę Dievas sako: Aš vesiu aklus į kelią, 
kurio jie nežino, ir jie vaikščios jų nežinomais takais, aš jiems pa- 
versiu tamsybę į šviesą ir kas ne pereinama - tiesiais keliais. Tuos 
dalykus aš jiems darysiu ir jų nepaliksiu“, tuojau pat priduria ir 
apie kitą, sumišusią su blogiu dalį: O jie gręžiasi atgal“", nors 
šie žodžiai jau reiškia kitus. Bet kadangi dabar jie yra viena, 
apie juos kalba taip, kaip apie tuos, apie kuriuos kalbėjo anks- 
čiau. Bet jie ne visuomet bus viena: iš tiesų jie yra kaip anas 
evangelijoje minimas tarnas, kurį sugrįžęs šeimininkas žiau- 
riai nubaus ir paskirs jam dalį su veidmainiais“. 

[XXXIII / 46] Trečioji taisyklė yra Apie pažadus ir Įstaty- 
mą, kurią kitaip galima pavadinti „Apie dvasią ir raidę“, kaip 
mes ir pavadinome rašydami apie tai knygą. Galima pasakyti 
ir taip: „apie malonę ir melą“. Bet tai, man atrodo, veikiau di- 
delis klausimas nei taisyklė, kurią būtų galima taikyti klausi- 
mams išrišti. Kaip tik to nesuprasdami pelagininkai įkūrė ar 
išplėtojo savo ereziją. Gerai darbavosi Tikonijus, norėdamas 
ją išaiškinti, bet nepakankamai. Mat svarstydamas apie tikėji- 
mą ir darbus sakė, kad darbus mums duoda Dievas pagal tikė- 
jimo nuopelnus, o pats tikėjimas priklausąs mums ir mumy- 
se neinąs iš Dievo. Nepastebėjo Tikonijus Apaštalą sakant: 
Broliams ramybė ir meilė su tikėjimu iš Dievo Tėvo ir Viešpaties 
Jėzaus Kristaus“. Bet Tikonijus dar nežinojo apie šią erezi- 
ją, kuri, atsiradusi mūsų laikais, sukėlė mums daug rūpes- 
čių ginant nuo jos Dievo malonę, esančią per Viešpatį Jėzų 
Kristų, ir, anot Apaštalo žodžių: Turi būti atskalų, kad išeitų 

aikštėn, kurie iš jūsų yra išmėginti žmonės“, padarė mus daug 
atsargesnius ir atidesnius Šventajame Rašte pastebėti tai, kas 
prasprūdo pro ne tokio atidaus ir priešo nepuolamo, todėl ne 
taip susirūpinusio Tikonijaus akis, tai yra, kad ir patį tikėjimą 
dovanoja tas, kursai padalija jo kiekvienam pagal lai psnį““. Re- 
miantis šia mintimi, kai kam buvo pasakyta: Jums dovanota 
dėl Kristaus ne tik jį tikėti, bet ir dėl jo kentėti“". Todėl kas gi 
galėtų suabejoti, kad viena ir kita yra Dievo dovana, jei tikė- 
damas ir suprasdamas girdi viena ir kita esant padovanota? 
Šitai liudija dar daug ir kitų liudijimų, bet dabar ne apie tai 
kalbame - daugelyje kitų knygų apie tai labai daug parašėme. 

[XXXIV / 47] Ketvirtoji Tikonijaus taisyklė yra Apie rūšį 
ir giminę. Taip jis ją vadina norėdamas rūšį laikyti dalimi, o 
giminę — visuma, kurios dalį jis vadina rūšimi, kaip koks nors 
miestas yra visos žmonijos dalis: pirmąjį jis vadina rūšimi, o 
žmoniją - gimine. Čia nėra reikalo taikyti skyrimo subtilybių, 
kurias dėsto dialektikai, labai taikliai svarstantys apie dalies 
ir rūšies skirtumus. Ta pati taisyklė bus ir tuomet, jei ką nors 
tokio Šventajame Rašte rasime pasakyta ne tik apie kokį nors 
miestą, bet ir provinciją, tautą ar karalystę. Pavyzdžiui, kai ne 
tik apie Jeruzalę ar kokį nors pagonių miestą - Tyrą, Babilo- 
ną ar kokį kitą Šventajame Rašte pasakyta kas nors tokio, kas 
peržengia jo ribas ir veikiau tinka visoms tautoms, bet taip 
pat ir kai kas nors sakoma apie Judėją, Egiptą, Asiriją ir bet 
kurią kitą tautą su daugeliu miestų (tai ne visas pasaulis, o jo 
dalis), kas peržengia jų ribas ir veikiau tinka pasauliui, kurio 
dalys jos yra, arba, kaip sako Tikonijus, kurio jos yra rūšys. 
Iš čia šios sąvokos tapo žinomos ir prastuomenei, kad net 
paprasti žmonės supranta, kas kokiame nors imperatoriaus 

įsakyme yra nustatyta atskirai, kas visiems bendrai. Tas pat 
yra ir su žmonėmis: pavyzdžiui, kas sakoma apie Saliamoną, 
peržengia jo ribas ir veikiau paaiškėja susiejus su Kristumi ar 
Bažnyčia, kurios dalis ir yra Saliamonas. 

[48] Bet ne visuomet peržengiamos rūšies ribos: dažnai 
būna pasakyta taip, kad žodžiai jai vienodai, o kartais akivaiz- 
džiai tik jai ir tetinka. Vis dėlto einant nuo rūšies prie giminės, 
nors Raštas kalba tik apie rūšį, skaitytojo dėmesys turi būti 
labai budrus ir rūšyje neieškoti to, ką veikiau ir geriau galima 
surasti giminėje. Išties paprasti yra šie pranašo Ezekielio žo- 
džiai: Izraelio namai gyveno žemėje ir sutepė ją savo keliais, savo 
stabais ir savo nuodėmėmis; jų kelias mano akivaizdoje pasidarė 
kaip mėnesine liga sergančios moteriškės nešvarumas. Aš išliejau 
ant jų savo rūstybę ir išsklaidžiau juos tarp tautų, ir jie išvėtyti 
po kraštus; aš teisiau juos, žiūrėdamas jų kelių ir nuodėmių“. 
Sakau, išties lengva suprasti, kas čia pasakyta, pritaikant Izra- 
elio namams, apie kuriuos Apaštalas sakė: Pažvelkite į kūniš- 
kąjį Izraelį“, nes visa tai padarė ir patyrė kūniškoji Izraelio 
tauta. Taip pat ir kiti žodžiai atrodo suprantami, pritaikius 
juos tai pačiai tautai. Bet kai pradeda sakyti: Aš pašventinsiu 
savo didį vardą, suteptą tarp pagonių, kurį jūs sutepėte jų jų vidu- 
ryje, ir žinos pagonys, kad aš esu Viešpats““, skaitytojas turi pa- 
stebėti, kad peržengiamos rūšies ribos ir prijungiama giminė. 
Toliau pasakyta: Kai būsiu pašventintas jumyse jų akivaizdoje, 
atimsiu jus iš pagonių, ir surinksiu jus iš visų šalių ir parvesiu jus 
į jūsų šalį. Aš apšlakstysiu jus tyru vandeniu, ir jūs būsite api- 
plauti nuo visų savo stabų, ir apvalysiu jus, ir duosiu jums naują 
širdį, ir duosiu jums naują dvasią; aš atimsiu iš jūsų kūno akme- 
ninę širdį ir duosiu jums kūninę širdį. Aš duosiu ir savo dvasią, ir 

padarysiu, kad jūs vaikščiotumėte mano įsakymais, sergėtumėte 
mano sprendimus ir juos vykdytumėte. Ir gyvensite šalyje, kurią 
aš esu davęs jūsų tėvams, ir jūs būsite man tauta, o aš būsiu jums 
Dievas. Aš nuplausiu jus nuo visų jūsų nešvarumų"!. Tai prana- 
šystė apie Naująją Sandorą, kuriai priklauso ne tik anos vie- 
nos tautos likučiai, apie kuriuos kitur parašyta: Nors Izraelio 
vaikų skaičius būtų kaip jūros smilčių, tik likučiai bus išgelbėti? 
bet ir kitos tautos, pažadėtos jų tėvams, kurie yra taip pat ir 
mūsų tėvai: kas gerai įsiskaito, neabejoja, kad čia pažadėtas 
ir atnaujinantis nuplovimas“, kurį šiandien matome suteiktą 
visoms tautoms. Ir žodžiai, kuriais Apaštalas suteikia Naujojo 
Testamento malonę, kad ji skirtųsi nuo senojo: Jūs esate mūsų 
laiškas, parašytas ne rašalu, bet gyvojo Dievo Dvasia, ne akmens 
plokštėse, bet kūno širdžių plokštėse““, rodo ir, aiškiai matyti, 
yra išvesti iš to, ką sakė anas pranašas: duosiu jums naują širdį 
ir duosiu jums naują dvasią; aš atimsiu iš jūsų kūno akmeninę 
širdį ir duosiu jums kūninę širdį?*. Mat norėta, kad „kūno šir- 
dis“ - Apaštalas todėl ir pasakė: kūno širdžių plokštėse - nuo 
„akmeninės širdies“ skirtųsi juntančiąja gyvybe, o juntančia- 
jai gyvybei suteikė mąstančiosios gyvybės prasmę. Šitaip at- 
siranda dvasinis Izraelis, ne vienos tautos, bet visų, pažadėtų 
tėvams jų palikuonyje, kuris yra Kristus““. 

[49] Tad čia dvasinis Izraelis skiriasi nuo ano kūninio, 
vienos tautos Izraelio, malonės naujumu, o ne tėvynės pra- 
kilnumu, dvasiškumu, o ne tautiškumu. Bet pranašystės gily- 
bė, kalbėdama apie aną, [dvasinį,] ar anam, [dvasiniam Izra- 
eliui,] slapčiom pereina prie pastarojo, [kūninio,] ir vėlgi, kai 

jauapiejį arjam kalba, rodosi, kalba tik apie aną, [dvasinį,] ar 
anam, [dvasiniam Izraeliui,] — ne tarsi priešas pavydėdama 
mums Raštų supratimo, bet jį mumyse lavindama tarsi gy- 
dytojas. Todėl ir kitus žodžius: ir parvesiu jus į jūsų šalį", ir 
šiek tiek tolimesnius, tarsi pakartojančius tą patį: Ir gyvensite 
šalyje, kurią aš esu davęs jūsų tėvams““, turime suprasti ne kū- 
niškai, ne kaip kūninį Izraelį, bet dvasiškai, kaip dvasinį Izra- 
elį. Išties tai Bažnyčia be dėmės nei raukšlės“, surinkta iš visų 
tautų ir valdysianti per amžius su Kristumi, yra palaimintųjų 
žemė, gyvųjų žemė!““, ją reikia laikyti buvus duotą tėvams, 
kai jiems buvo pažadėta tikra ir nekintama Dievo valia, nes 
pažado ar nulemties tvirtybe ji jau tuomet buvo duota, kai 
tėvai įtikėjo, kad ji bus duota laikui atėjus; panašiai Apaštalas 
parašė Timotiejui, kalbėdamas apie šventiesiems suteikiamą 
malonę: ne pagal mūsų darbus, bet savo nutarimu bei malone, 
kuri mums buvo duota Kristuje Jėzuje prieš amžinuosius lai- 
kus, o dabar tapo regima mūsų Gelbėtojo atėjimo dėka““'. Jis 
pasakė, kad malonė buvo duota, kai dar nebuvo nė kam jos 
duoti, nes Dievo numatyme ir nulemtyje jau buvo padary- 
ta, kas atsiras tik metui atėjus, kai, sako, tapo regimd. Be to, 
Ezekielio žodžius galima suprasti ir kaip pasakytus apie būsi- 
mojo amžiaus žemę, kai bus naujas dangus ir nauja žemė!“?, 
kurioje neteisieji negalės gyventi. Todėl teisingai pasakyta 
šventiesiems, kad šita bus jų žemė!““, nes niekaip negalės 
būti nešventųjų, nes ir ji panašiai buvo duota patvirtinus, kad 
bus duota. 


97 Ez36,24. 

98  Ez36,28. 

99. Efš,27. 

100 Cf Ps 26 (27), 13; 141 (142), 6. 
101 2 Tim 1,9-10. 

102 Apr2l,lirt. 

103 Cf.MtS,4. 


153 | Trečioji knyga 


[XXXV / 50] Penktą taisyklę Tikonijus pavadina Apie lai- 
kus. Pasinaudojus šia taisykle dažnai galima surasti ar nuspėti 
Šventajame Rašte slypinčią laiko trukmę. Tikonijus sako, kad 
ši taisyklė veikia dviem būdais: kaip sinekdochos tropas arba 
kaip tradiciniai skaičiai. Sinekdochos tropas leidžia iš dalies 
numanyti visumą arba iš visumos dalį, kai, pavyzdžiui, vie- 
nas evangelistas sako, kad po aštuonių dienų, o kitas — kad 
po šešių dienų Viešpaties veidas sužibo kaip saulė, o drabu- 
žiai tapo balti kaip sniegas!““, kai ant kalno šalia buvo tik trys 
mokiniai. Ir viena, ir kita, kas pasakyta apie skaičių, gali būti 
tiesa tik tokiu atveju, jei tas, kuris pasakė: po aštuonių dienų, 
antrąją dienos dalį, kai Kristus pasakė taip atsitiksiant, ir pir- 
mąją dienos pusę, kai parodė įvykus, laikytų dviem pilnomis 
dienomis, o tas, kuris sakė: po šešių dienų, būtų skaičiavęs tik 
visas sveikas ir nepadalytas viduriniąsias dienas. Toks kalbė- 
jimo būdas, kai dalis reiškia visumą, taip pat išriša klausimą 
ir apie Kristaus prisikėlimą. Tik pirmąją dienos dalį, kurią jis 
kentėjo, laikant pilna diena, tai yra pridūrus praėjusią nak- 
tį, ir tik naktį, kurios pabaigoje prisikėlė, laikant visa diena, 
tai yra pridėjus auštantį sekmadienį, išeina trys dienos ir trys 
naktys, kurias išpranašavo išbūsiąs žemės širdyje!. [51] Tra- 
diciniais Tikonijus vadina skaičius, kuriuos Šventasis Raštas 
ypač iškelia, pavyzdžiui, septyni, dešimt, dvylika ir kai ku- 
rie kiti, kuriuos norintieji lengvai atpažįsta skaitydami. Mat 
dažnai šie skaičiai vartojami visam laikui reikšti: pavyzdžiui, 
Septynis kartus tave dienoje šlovinu!““ yra ne kas kita, kaip Jam 

šlovė visuomet mano lūpose'“'. Tokią pat skaičių reikšmę turi 


ir dauginimas iš dešimties, pavyzdžiui, septyniasdešimt ir 

septyni šimtai (todėl septyniasdešimt Jeremijo metų'05 dva- 
siškai galima suprasti kaip visą tą laiką, kurį Bažnyčia yra tarp 
svetimų), dauginimas iš savęs paties, pavyzdžiui, dešimt iš 
dešimties yra šimtas ir dvylika iš dvylikos yra šimtas keturias- 
dešimt keturi, kai šiuo skaičiumi Apreiškime reiškiamas visų 
šventųjų skaičius!??. Iš to aišku, kad šie skaičiai gali išrišti ne 
vien laiko klausimus, bet jų reikšmės siekia daug plačiau ir lie- 
čia daugelį dalykų. Nesšis skaičius Apreiškime reiškia ne laiką, 
bet žmones. 

[XXXVI / 52] Šeštąją taisyklę Tikonijus vadina Pakar- 
tojimu, ji labai taikliai surasta Raštų tamsybėse. Mat kai kas 
būna pasakyta taip, tarsi sektų iš laiko sekos arba pasakojimo 
pagal įvykių eigą, nors pasakojimas paslapčiomis kreipia į tai, 
kas buvo pirma, kas buvo praleista. Taip yra Pradžios kny- 
goje: Viešpats Dievas užveisė sodą Edene, rytuose, ir įkurdino 
jame žmogų, kurį buvo padaręs. Ir Viešpats Dievas išželdino iš 
žemės visokius medžius, gražius pažiūrėti ir vedančius vaisius, 

skanius valgyti". Atrodo, kad čia pasakyta, kas buvo pada- 
ryta po to, kai Dievas sode įkurdino padarytąjį žmogų, nors 
trumpai paminėjus ir viena, ir kita, tai yra, kad Dievas užveisė 
sodą ir įkurdino jame žmogų, kurį buvo padaręs, pakartodamas 
grįžta ir pasakoja, ką praleido, tai yra, kaip buvo užveistas 
sodas, nes Dievas išželdino iš žemės visokius medžius, gražius 
pažiūrėti ir vedančius vaisus, skanius valgyti. Paskui pridūrė: 
o taip pat sodo viduryje gyvybės medį ir gero ir pikto pažinimo 
medį. Paskui sodą drėkinanti upė skyrėsi į keturias ištakas“, 
pradėdama keturias upes. Visa, kas iki tol pasakyta, pasakoja 
apie sodo kūrimą. Kai jis buvo baigtas, Raštas pakartojo jau 

pasakytus žodžius, ir tolimesnieji įvykiai jau iš tiesų sekė to- 
kia eiga: Viešpats Dievas paėmė žmogų, kurį buvo padaręs ir ap- 
gyvendino sode!"“, ir t. t. Tik po šių darbų ten buvo apgyven- 
dintas žmogus, kaip dabar rodo pati įvykių seka, o ne pirma 
ten apgyvendinus žmogų po to buvo padaryti visi šie darbai, 
kaip būtų galima pamanyti iš pirmųjų žodžių, jei čia nepaste- 
bėtume pakartojimo, sugrąžinančio prie to, kas praleista. 
[53] Vėlgi toje pačioje knygoje minint Nojaus sūnų gi- 
mimą pasakyta: Tie yra Chamo palikuonys pagal jų šeimas ir 
kalbas, kraštus ir tautas'“. Išvardijus Semo palikuonis sako- 
ma: Tie yra Semo palikuonys pagal jų šeimas ir kalbas, kraštus ir 
tautas!“. Ir apie visus priduriama: Šios yra Nojaus sūnų šeimos 
pagal jų kilmę ir tautas. Po tvano iš jų salomis pasklido tautos 
po visą žemę. Ir visa žemė turėjo vienas lūpas ir vieną balsą!“. 
Priedas: Ir visa žemė turėjo vienas lūpas ir vieną balsą, tai yra 
visiems vieną kalbą, pasakytas taip, kad atrodo, jog tuo metu, 
kai jie tautų salomis pasklido po žemę, buvo viena visiems 
bendra kalba. Bet tai, be abejo, prieštarauja ankstesniems 
žodžiams, kur buvo pasakyta: pagal jų šeimas ir kalbas. Mat 
nebūtų pasakyta, kad šeimos, iš kurių susideda tautos, turėjo 
savo kalbas, kai visi turėjo vieną bendrą kalbą. Todėl pakarto- 
jant pridurta: Ir visa žemė turėjo vienas lūpas ir vieną balsą, kai 
pasakojimas nejučiomis sugrįžta norėdamas pasakyti, kaip 
čia atsitiko, kad iš visiems vienos kalbos žmonės buvo pada- 
lyti į daugybę kalbų ir, nepertraukdamas pasakojimo, kalba 

apie bokšto statybą!'“, kur Dievo sprendimu jiems buvo už- 


dėta bausmė už puikybę, o po to žmonės ir buvo išsklaidyti 
po žemę pagal savo kalbas. 

[54] Pakartojimas kartais būna ir dar sunkiau pastebi- 
mas. Pavyzdžiui, evangelijoje Viešpats sako: O tą dieną, kada 
Lotas paliko Sodomą, iš dangaus ėmė kristi ugnis su siera ir visus 
sunaikino. Šitaip bus ir tą dieną, kai apsireikš Žmogaus Sūnus. 
Kas tą valandą bus ant stogo, o jo indai viduje, tenelipa žemyn 
jų pasiimti, o kas laukuose, panašiai tenegrįžta namo. Teprisime- 
na Loto žmoną!" Argi kai apsireikš Viešpats, reikės laikytis 
šių žodžių ir niekam nesigręžti atgal, tai yra netyrinėti atsi- 
žadėto buvusio gyvenimo, o ne, Viešpačiui apsireiškus, žmo- 
nės veikiau sulauks atpildo už tai, ko kiekvienas laikėsi ar ką 
paniekino? Bet kadangi pasakyta: tą valandą, tenka manyti, 
kad Viešpačiui apsireiškiant reikės šių žodžių laikytis, nebent 
skaitytojo suvokimas įžvalgiai juos suprastų kaip pakartoji- 
mą, paremiant kitai Rašto vietai, kur dar pačių apaštalų lai- 
kais sušunkama: Vaikeliai, atėjo valanda paskutinė"*. Vadina- 
si, evangelijos skelbimo laikas iki Viešpaties apsireiškimo yra 
toji valanda, kurią reikia laikytis anų nurodymų, nes ir pats 
Viešpaties apsireiškimas priklauso valandai, kuri baigsis Die- 
vo teismo dieną!!?. 

[XXXVII / 55] Septintoji ir paskutinioji Tikonijaus tai- 
syklė yra Apie velnią ir jo kūną. Mat jis yra nedorųjų galva, 
ojie savotiškai sudaro jo kūną, kartu su juo jie eis į amžinos 


ugnies"? bausmę, kaip Kristus yra Bažnyčios galva"?! 


„Oji yra 
būsimasis jo kūnas kartu su juo amžinoje karalijoje ir šlovėje. 
Kaip pirmojoje taisyklėje, Tikonijaus pavadintoje Apie Vieš- 
patį ir jo kūną, reikia atidžiai žiūrėti, kad, kai Raštas kalba apie 
vieną ir tą patį asmenį, kai kas tinka galvai, o kai kas kūnui, 
taip ir šioje, paskutinėje, kartais prieš velnią pasakoma tai, 

ką lengviau galima suprasti esant pasakyta ne apie jį patį, bet 
apie jo kūną, kaip yra ne vien su tais, kurie akivaizdžiai yra 
ne mūsiškiai!??, bet ir su tais, kurie, nors ir priklauso jam, vis 
dėlto laikinai lieka įsimaišę į Bažnyčią, kol išeis iš šio gyve- 
nimo, ar kai paskutinioji vėtyklė atskirs pelus nuo grūdų'“s. 
Mat kas parašyta pas Izaiją: Kaipgi krito iš dangaus Aušrinis, 
rytais pakildavęs, ir toliau, kas vaizduojant Babilono karaliumi 
pasakyta apie tą asmenį arba tam asmeniui, tik iš paties kal- 
bos audinio galima suprasti kaip pasakyta apie velnią; bet vis 
dėlto žodžiai: sukniubęs žemėje, kuris siunčia pas visas tautas"““, 
ne visai dera galvai. Mat nors velnias ir siunčia savo angelus 
pas visas tautas, bet sukniubęs žemėje ne jis pats, o jo kūnas, 
nebent jei jis yra savo kūne, kuris sukniubęs virsta dulkėmis, 
kurias nupučia vėjas nuo žemės veido". 

[56] Visos šios taisyklės, išskyrus vieną, kuri vadinasi 
Apie pažadus ir Įstatymą, leidžia viena suprasti iš kito, kas yra 
būdinga tropiniam kalbėjimui, tokiam plačiam, kad, mano 
supratimu, niekas negali jo viso aprėpti. Mat kur tik viena sa- 
koma, kad kita būtų suprantama, nors tokio tropo pavadini- 
mo ir nerasi retorikos vadovėliuose, bus tropinis kalbėjimas. 
Kai tai atsitinka įprastose vietose, tekstas suprantamas be 
vargo, bet kai neįprastose, tenka pavargti, kad suprastum — 
vieniems daugiau, kitiems mažiau, priklausomai daugiau ar 
mažiau žmonių prote yra Dievo dovanų ar suteiktos paramos. 
Panašiai kaip apie tiesioginės reikšmės žodžius, apie kuriuos 
aukščiau svarstėme, kaip suprasti, kokį daiktą reiškią sakomi 
žodžiai, taip ir apie perkeltinius, sudarančius tropinį kalbėji- 
mą, kaip reikia viena suprasti iš kito, apie ką iki šiol svarsčiau, 

būsime parašę pakankamai. Ir ne tik reikėtų įspėti garbingųjų 
knygų tyrinėtojus, kad žinotų, kokios yra Šventajame Rašte 
kalbėjimo rūšys ir kad įdėmiai pastebėtų bei laikytų atminty- 
je, kaip paprastai juose yra kalbama, bet - ir tai pagrindinis ir 
visiškai būtinas dalykas - kad melstų jų pažinimo. Nes išties 
savo taip tyrinėjamose knygose jie gali perskaityti, kad Vieš- 
pats išmintį duoda, iš jo lūpų žinojimas ir supratimas"““, iš jo, jei 
tiklydi šventumas, jie bus gavę ir patį siekį tirti. 

Bet užteks tiek pasakyti apie žodžiais reiškiamus ženk- 
lus. Lieka, kad kitoje knygoje išdėstyčiau, ką duos Viešpats, 
apie tai, kaip pasakyti tai, ką žinome. 


126 Pat2,6. 


KETVIRTOJI KNYGA 


[1 / 1] Šį mūsų veikalą, pavadintą „Apie krikščionių mokslą“, 
pirmiausia buvau sumanęs padalyti į dvi dalis. Mat po pratar- 
mės, kurioje atsakiau galimiems kritikams, rašiau: „Bet koks 
Raštų aiškinimas remiasi dviem dalykais — kaip surasti, ką 
reikia suprasti, ir kaip pasakyti, kas suprasta. Pirmiausia kal- 
bėsime apie suradimą, paskui - apie pasakymą.“ Kadangi apie 
suradimą jau daug pasakėme ir apie šią vieną dalį prirašėme 
tris knygas, Viešpačiui padedant, trumpai pakalbėsime ir apie 
pasakymą, kad, jei išeis, viską suglaustume į vieną knygą, ir 
visas šis veikalas baigtųsi keturiais tomais. 

[2] Pirmiausia šia įžanga atmetu viltis skaitytojų, galbūt 
manančių, kad čia pateiksiu retorikos taisykles, kurių išmo- 
kau ir mokiau pasaulietinėse mokyklose, ir įspėju, kad šito iš 
manęs nesitikėtų, — ne todėl, kad jos visai neturėtų naudos, 
bet, jei kiek ir turi, kitur jų reikia mokytis, jei kartais koks 
nors puikusis vyras! turėtų laisvo laiko ir jas išmokti, o ne 
mano šiame ar kuriame kitame veikale ieškoti. 

[11 / 3] Kadangi retorikos menas įteigia ir teisingus, ir 
neteisingus dalykus, kas gi galėtų drįsti tvirtinti, kad tie- 
sa, savo gynėjų ginama nuo klaidos, turi būti beginklė, kai, 
tarkim, drįstantieji teigti melagingus dalykus žinotų, kad 


1 Cf Guint. Inst. 12, 1, 1. 

įžanga klausytoją daro palankų, dėmesingą ir pagaulų, o ta- 
viškiai nežinotų? Kai jie klaidingus dalykus trumpai, akivaiz- 
džiai, įtaigiai, o taviškiai teisingus taip pasakotų, kad būtų 
bjauru klausytis, neįmanoma suprasti, pagaliau, nemiela ti- 
kėti*? Kai anie klaidinančiais argumentais pultų tiesą, teigtų 
melą, o taviškiai nepajėgtų nei tiesos apginti, nei melo su- 
griauti? Jie į paklydimą traukdami ir stumdami klausytojų 
sielas kalbėdami gąsdintų, liūdintų, karštai ragintų, o už tiesą 
kovojantys taviškiai tingiai ir abejingai snūduriuotų? Koks 
beprotis laikytų tai esant protinga? Tad kadangi kalbėjimo 
galia yra per vidurį ir labai daug gali įteigdama neteisingus ar 
teisingus dalykus, tai kodėl jos karštai nesiima gerieji, kad ko- 
votų už tiesą, jei blogieji savinasi ją neteisybės ir paklydimo 
naudai, kad laimėtų melagingas ir tuščias bylas? 

[11 / 4] Tačiau kokie čia bebūtų pastebėjimai ar taisyk- 
lės, kai prie jų šliejasi išmoningas įprotis kalbėti daugybe žo- 
džių ir kalbos puošmenomis, randasi tai, kas vadinama iškal- 
ba arba retorika, ir tie, kas nori jos išmokti, turi mokytis ne 
iš šių mūsų raštų, o skyrę tam reikiamą laiko tarpą, būdami 
tam tinkamo ir deramo amžiaus, ir tik tie, kas gali išmokti 
greitai. Mat net patys romėnų iškalbos šviesuliai nesislėpda- 
mi sakė, kad šio meno galima išmokti arba greitai, arba nie- 
kad?. Ar tai tiesa, ar ne — argi verta aiškintis? Kad ir galėtų 
rambesnės prigimties žmonės visa tai išmokti, nevertiname 
mes šito dalyko tiek, kad norėtume juo apsunkinti brandų, 
tiksliau sakant, rimtą žmonių amžių. Pakanka, kad šitai būtų 
paaugliukų rūpestis, ne visų tų, kuriuos norime išugdyti Baž- 
nyčios naudai, o tik tų, kurių dar neužvaldė labiau spiriančios 
ir neabejotinai už šį dalyką svarbesnės reikmės. Matjei esama 


2 Cf. Cic. Deorat. 2, 80; Rhet. Her. 1, 4, 6 ir t; Cic. Inv. 1, 15, 20 ir t. 
3 Cf Cic. Deorat.3, 89; 146. 

taiklaus ir karšto talento, iškalba lengviau prilimpa prie iš- 
kalbingus skaitančių, nei prie iškalbos taisyklių besivaikan- 
čių. Ir nestokoja bažnytinių raštų, net ir nesančių išganingai 
įkurdintų Kanono autoriteto tvirtovėje, kuriuos skaitydamas 
gabus žmogus net ir tyčia nesistengdamas, o tik domėdama- 
sis dalykais, apie kuriuos ten kalbama, kartu nepramoktų ir 
kalbėjimo būdo, kuriuo jie sakomi, ypač, jei papildomai la- 
vintųsi rašydamas, diktuodamas, ir, pagaliau, kalbėdamas, ką 
mano, pagal šventumo ir tikėjimo taisykles. O jei nėra tokio 
talento, neišeis suprasti nei anų retorikos taisyklių, nei jos pa- 
sitarnaus, jei ir būtų per didelius vargus šiek tiek suprastos. 
Todėl, beje, net ir tie, kas jas išmoko ir kalba turtingai bei iš- 
dailintai, ne visi sugeba apie jas galvoti, kad kalbėdami pagal 
jas kalbėtų, jei tik ne jas aptarinėja: aš tikrai manau, kad tėra 
vos keletas tokių, kas geba ir viena, ir kita - kalbėdami ir gerai 
kalbėti, ir, kad tai pasiektų, galvoti apie anas kalbėjimo taisyk- 
les. Mat besistengiant pasakyti pagal meno taisykles, tenka 
žiūrėti, kad iš galvos nepamestum, ką norėjai pasakyti. Ir vis 
dėlto iškalbingų žmonių pokalbiuose ir kalbose esama panau- 
dotų iškalbos taisyklių, apie kurias jie negalvojo, kai kalbėjo, 
ar — kad kalbėtų nepriklausomai nuo to, ar jie jų mokėsi, ar 
ne. Jie panaudojo jas, nes yra iškalbingi, o ne taiko, kad būtų 
iškalbingi“. [5] Kadangi nekalbantys kūdikiai pradeda kalbėti 
tik mokydamiesi jau kalbančių žmonių kalbėjimo, tai kodėl 
gi negalima tapti iškalbingu ne mokantis iškalbos meno, bet 
skaitant ir klausantis iškalbingųjų, ir pagal išgales juos pa- 
mėgdžiojant? Argi patirtis mums nesako, kad pavyzdžiai turi 
tokios galios? Mes pažįstame daug žmonių, kurie be retori- 
kos taisyklių yra daug iškalbingesni už tuos, kas jų mokėsi, 
bet nė vieno, kuris nebūtų skaitęs ar klausęsis iškalbingųjų 


4  Cf Cic. Deorat. 1, 87; 91. 

svarstymų ar kalbų. Vaikams nereikėtų ir paties kalbos taisyk- 
lingumo mokančio gramatikos mokslo, jei jiems tektų augti ir 
gyventi tarp taisyklingai kalbančių žmonių. Juk ir nežinoda- 
mi klaidų pavadinimų, išgirdę sakant ką nors netaisyklinga, 
peiktų tai ir saugotųsi vedami sveiko savo įpratimo, kaip net 
skaityti nemokantys miestiečiai peikia kaimiečius. 

[IV / 6] Tad Šventojo Rašto aiškintojas ir mokytojas, tei- 
singo tikėjimo gynėjas ir klaidos griovėjas turi ir gera mokyti, 
ir nuo bloga numokyti, kalbos darbu įtikinti nusigręžusius, 
abejinguosius pakelti, nežinantiems, apie ką kalbama ir ko 
viltis — nurodyti. Radęs, ar pats klausytojus padaręs palan- 
kius, dėmesingus, pagaulius, kalbėtojas tepereina prie kitko, 
ko reikia bylai. Jeigu klausytojus reikia pamokyti, tai daroma 
pasakojimu (jei tereikia, kad kalbamasis dalykas taptų aiškes- 
nis). Kad dalykai, dėl kurių abejojama, virstų tikrais, pasirė- 
mus liudijimais reikia imtis loginių argumentų. Jei klausyto- 
jus veikiau reikia sujaudinti nei pamokyti, kad kalbant apie 
jiems jau žinomą dalyką neapsnūstų ir pritartų dalykui, kurį 
laiko teisingu, reikalinga didesnių kalbėjimo galių. Čia būti- 
nai reikia maldavimų, priesaikų, raginimų, priekaištų ir viso 
kita, kas gali sujaudinti sielą. 

[7] Ir visa, ką išvardijau, kalbėdami nuolatos daro veik 
visi žmonės. [V] Bet nors vieni tai daro rambiai, negražiai ir 
šaltai, o kiti taikliai, gražiai ir aistringai, čia mūsų nagrinėja- 
mo dalyko turėtų imtis tas, kuris sugeba svarstyti arba kalbėti 
išmintingai, nors ir ne iškalbingai, kad pirmiausia būtų nau- 
dingas klausytojams, nors ir ne toks naudingas, koks būtų, jei 
sugebėtų dar ir iškalbingai kalbėti. O kas pertekęs neišmin- 
tingos iškalbos, tuo labiau pavojingas, kuo daugiau klausy- 
tojams teikia malonumo nenaudingais girdėti dalykais, o jie 
ima manyti, kad jis sakąs tiesą, nes girdi jį iškalbiai kalbant. 

Ši nuomonė neaplenkė ir manančiųjų, jog reikią mokyti reto- 
rikos meno. Mat jie sakė, kad išmintis be iškalbos menkai tepa- 
sitarnauja valstybėms, bet iškalba be išminties dažniausiai labai 
kenkia ir niekuomet nepasitarnauja". Jei jau tiesos spiriami šitai 
pripažinti retorikos taisykles dėstančiose knygose buvo pri- 
versti net tie, kurie nepažino tikrosios, tai yra dangiškosios Iš- 
minties, nužengusios nuo šviesybių Tėvo“, tai kaip labiau mes, 
šios Išminties sūnūs ir patarnautojai, turime taip manyti?! 
Daugiau ar mažiau išmintingai žmogus kalba tuomet, kai 
yra daugiau ar mažiau pažengęs Šventajame Rašte. Nesakau, 
kad daug jį skaitydamas ir įsimindamas, bet gerai suprasda- 
mas ir kruopščiai ištirdamas jo prasmes. Mat yra tokių, kas 
jį skaito ir nepaiso, - skaito, kad įsimintų, nepaiso, kad nesu- 
prastų. Už juos, be abejo, daug vertesni tie, kas ne taip gerai 
įsimena Rašto žodžius, bet savo širdies akimis regi jo širdį. Bet 
už abejus geresnis tas, kas ir norėdamas pacituos, ir supras, 
kaip reikia. [8] Kam privalu kalbėti išmintingai, net jei ir ne- 
įstengtų iškalbingai, būtinai turi įsiminti Raštų žodžius. Mat 
kuo mato save esant skurdesnį savų žodžių, tuo jų turėtų būti 
turtingesnis, kad savais žodžiais pasakytus dalykus patvirtin- 
tų Rašto žodžiai ir kad savais žodžiais menkas tebūdamas tar- 
si išaugtų didžiųjų žodžių liudijimu. Mat menkai tesugeban- 
tis pamaloninti žodžiais, malonumą teikia įrodymais. O kas 
dar ne tik išmintingai, bet ir iškalbingai nori kalbėti, nes tikrai 
daugiau pasitarnaus, jei sugebės ir viena, ir kita, tą mieliau 
siunčiu skaityti ir klausytis, ir taip pat pratimais pamėgdžioti 
iškalbiuosius, nei patariu leisti laiką retorikos meno mokyto- 
jams, bet jei tik skaitomi ir klausomi autoriai tikrai verti pa- 
gyrimo ne tik už iškalbią, bet ir už išmintingą kalbą dabar ar 


S Cic. Inv. 1, 1. 
6  Jok1, 17. 

anksčiau. Iškalbingų saldu klausytis, išmintingų - išganinga. 
Todėl Raštas sako ne „iškalbingųjų gausybė“, o išmintingųjų 
gausybė yra žemės išganymas". Kaip dažnai tenka vartoti kad 
ir karčius, bet išganingus vaistus, taip visuomet reikia vengti 
pražūtingos saldybės. Bet kas geriau už išganingą saldybę ar 
saldų išganingumą? Mat kuo labiau sieksi saldumo, tuo leng- 
viau pasitarnausi išganingumu. Tad yra Bažnyčios vyrų, ne 
tik išmintingai, bet ir iškalbingai aiškinusių dievišką Ištarmę. 
Jiems skaityti veikiau pritrūksilaiko, nei jų pačių gali pritrūkti 
turintiems laiko į juos gilintis. 

[VI / 9] Čia kas nors galbūt gali paklausti, ar mūsų au- 
toriai, kurių Dievo įkvėpti raštai mums sudarė išganingąjį 
Kanoną, turėtų būti vadinami tik išmintingais, ar ir iškalbin- 
gais? Bet šį klausimą ir man pačiam, ir vienodai su manimi 
manantiems apie tai, ką sakau, visiškai lengva išrišti. Mat ten, 
kur juos suprantu, tegaliu manyti, kad nieko už juos nėra iš- 
mintingiau, net nieko ir iškalbingiau nėra pasakyta. Drįstu 
tvirtinti, kad visi, kas teisingai supranta, kas juose kalbama, 
turi suprasti, kad kitaip jie ir negalėjo būti pasakyti. Kaip yra 
tam tikra labiau jaunam amžiui deranti iškalba, taip yra ir 
labiau tinkama senyvam amžiui, ir negali būti kalbama apie 
iškalbą, jei ji nedera prie iškalbingai kalbančio asmens, taip 
tam tikra iškalba dera ir prie aukščiausio autoriteto vertų ir 
visiškai dieviškų vyrų. Jie kalbėjo šia iškalba, ir jiems nedera 
kitokia, o ši - kitiems, nes ji jiems tinka, o kitus, juo rodosi 
žemesnė, tuo aukščiau ne paikumu, bet tvirtumu pranoksta. 
O kur menkiau juos suprantu, menkiau teįžiūriu ir jų iškal- 
bingumą. Į patį dieviškų ir išganingų posakių tamsumą turėjo 
būti primaišyta tokios iškalbos, kad mūsų mąstymas tobulėtų 
ne vien surasdamas, bet ir mankštindamasis. [10] Jei turėčiau 


7  Išm6,24. 

laiko tuo užsiimti, žinoma, galėčiau visas iškalbos vertybes ir 
puošmenas, kuriomis puikuojasi savąją kalbą keliantys aukš- 
čiau už mūsų autorių ne dėl jos didingumo, bet iš savo pai- 
kybės parodyti esant Šventuosiuose Raštuos, parašytuose 
autorių, kuriuos Dievo numatymas numatė mums pamokyti 
ir perkelti iš šio sugedusio į palaimingąjį amžių. Bet ne pati 
iškalba, bendra šiems vyrams ir pagonių oratoriams bei po- 
etams mane džiugina juose labiau, nei įmanoma apsakyti. 
Labiau mane stebina ir žadą atima tai, kad jie savo kažkokios 
kitos iškalbos dėka taip pasinaudojo mūsų [šia žemiškąja] iš- 
kalba, kad jiems jos nei trūko, nei buvo per daug, nes nerei- 
kėjo jos nei smerkti, nei kelti pavyzdžiu. (Pirmasis atvejis 
būtų tuomet, jei jos vengtų, apie antrąjį būtų galima galvoti 
tuomet, jei ją būtų lengva pastebėti.) Ir tai mokyti žmonės 
pastebi tokiose vietose, kur žodžiai, kuriais sakoma, rodosi 
ne kalbėtojo parinkti, bet tarsi savaimingai sujungti su pačiu 
dalyku. Galėtum pamanyti, kad tarsi išmintis išeina iš savo 
rūmų, tai yra iš išmintingojo krūtinės, ir iškalba neatskiria- 
mai seka ją it neprašoma tarnaitė. 

[VII / 11] Kas galėtų nepastebėti, ką norėjo pasakyti ir 
kaip išmintingai pasakė Apaštalas: Mes didžiuojamės sielvar- 
tais, žinodami, kad sielvartas gimdo ištvermę, o ištvermė — iš- 
bandytą dorybę, išbandyta dorybė - viltį. O viltis neapgauna, 
nes Dievo meilė yra išlieta mūsų širdyse Šventosios Dvasios, kuri 
mums duota“? Jei kas nors, sakyčiau, neišmaniai išmanantis 
įtikinėtų, kad čia Apaštalas laikėsi retorikos meno taisyklių, 
ar nepasijuoktų iš jo mokyti ir nemokyti krikščionys? Ir vis 
dėlto čia galima atpažinti figūrą, graikiškai vadinamą kliųaE, 
o lotyniškai kažkas ją pavadino „laipsniavimu“ (gradatio)““, 

8 CE Pat9,l. 


9 RomS, 3-5. 
10  Cf. Rhet. Her. 4,25, 34; Ouint. Inst. 9, 3, 54-57. 

nes nenorėjo vadinti „laiptais“: [ji būna tuomet] kai žodžiai 
arba prasmės plaukia vieni iš kitų, kaip čia iš „sielvarto“ mato- 
me plaukiant „ištvermę“, iš „ištvermės“ - „išbandytą dorybę“, 
iš „išbandytos dorybės“ - „viltį“. Čia pastebėsi ir kitą grožybę, 
nes balso intonacija pabaigus keletą paskirų vienetų, mūsų 
vadinamų nariais ir frazėmis, o graikų — kolais ir komatais, 
seka „apsukimas“ arba „apėjimas“, kurį pastarieji vadina peri- 
odu: kalbančiojo intonacija skaido jo narius tol, kol periodas 
pasibaigia sulig paskutiniuoju!!. Mat prieš periodą pirmasis 
narys yra „sielvartas gimdo ištvermę“, antrasis — „o ištver- 
mė - išbandytą dorybę“ ir trečiasis - „išbandyta dorybė - vil- 
tį“. Paskui prijungiamas ir pats periodas, besitęsiantis per tris 
narius, kurių pirmasis yra „0 viltis neapgauna', antrasis - „nes 
Dievo meilė yra išlieta mūsų širdyse“ ir trečiasis — „Švento- 
sios Dvasios, kuri mums duota“. O šiuos bei panašius dalykus 
dėsto iškalbos menas. Bet mes nesakome, kad Apaštalas lai- 
kėsi iškalbos taisyklių, ir neneigiame, kad iškalba sekė paskui 
jo išmintį. 

[12] Rašydamas korintiečiams, antrajame laiške Apaš- 
talas atrėžia kažkokiems jį šmeižusiems pseudoapaštalams 
iš žydų, ir kadangi pats yra verčiamas kalbėti apie save, kaip 
išmintingai, kaip iškalbingai kalba priskirdamas sau šį tarsi 
neišmanymą?! Šis išminties palydovas, iškalbos vadovas pir- 
mąja sekdamas, antrosios neniekindamas sako: Aš kartoju: 
nelaikykite manęs kvailiu! O jeigu jau laikote, tai pasiklausykite 
manęs kaip kvailio, kad galėčiau bent truputį pasigirti. Ką pa- 
sakysiu, pasakysiu ne Viešpaties valia, bet tartum kvailiodamas, 
šitaip maitindamas gyrių. Kadangi daug kas giriasi kūno daly- 
kais, tai pasigirsiu ir aš. Juk būdami protingi jūs mokate mielai 
pakęsti neprotinguosius. Beje, jūs ir pakenčiate, kai jus pavergia, 


11  Ouint. Inst. 9, 4,22; 122-130. 

kai apryja, kai apiplėšia, kai puikuojasi, kai užgauna per veidą. 
Savo gėdai sakau, kad mes buvome per silpni taip su jumis elgtis. 
Bet jei kas drįsta dėl to didžiuotis, - tai yra dėl kvailumo, - drįstu 
ir aš. Jie žydai? Ir aš. Jie izraelitai? Ir aš. Jie Abraomo palikuonys ? 
Ir aš. Jie Kristaus tarnai? Iš kvailumo sakau: aš juo labiau! Aš 
daug daugiau įdėjau triūso. Kur kas daugiau kalėjau. Esu gavęs 
nepalyginti daugiau rykščių. Daugel kartų buvęs mirties pavo- 
juje. Nuo žydų gavau penkis kartus po keturiasdešimt be vieno 
kirčio. Tris kartus gavau lazdų, viengkart buvau apsvaidytas 
akmenimis. Tris kartus pergyvenau laivo sudužimą, ištisą parą 
plūduriavau atviroje jūro je. Dažnai būdavau kelionėse, upių pa- 
vojuose, pavojuose nuo plėšikų, pavojuose nuo savo tautiečių, pa- 
vojuose nuo pagonių, miesto pavojuose, dykumos pavojuose, jūros 
pavojuose, pavojuose iš netikrų brolių. Man teko daug triūsti ir 
vargti, dažnai budėti naktimis, badauti ir trokšti, dažnai pasnin- 
kauti, dažnai kęsti šaltį ir nuogumą. Be kita ko, kasdien esu žmo- 
nių apgultas, rūpinuosi visomis bendrijomis. Jei kas silpsta, ar aš 
nesilpstu? Jei kas piktinasi, ar aš nedegu apmaudu? Jei reikia gir- 
tis, girsiuosi savo silpnumu“. Pabudusieji mato, kaip išmintin- 
gai čia pasakyta. O kokia iškalbos srove srūva, ir knarkiantis 
supranta. 

[13] Išmanantieji pastebės, kad frazės, graikų vadinamos 
Kėouuara, ir nariai bei periodai, apie kuriuos ką tik kalbėjau, 
čia buvo įterpti labai tinkamai įvairuojant ir sudarė visą šios 
kalbos gražumą, tarsi jos veidą, žavintį ir jaudinantį net ir ne- 
mokytą žmogų. Mat nuo tos vietos, kur pradėjome cituoti, 
prasideda periodai. Pirmasis mažiausias, tai yra dvinaris, nes 
periodas negali turėti mažiau narių nei du!?, o daugiau - gali. 
Tad šis pirmasis yra: Aš kartoju: nelaikykite manęs kvailiu! 


12 2Kor1l, 16-30. 
13  Ouint. Inst. 9, 4, 125. 

Toliau kitas trinaris periodas: o jeigu jau laikote, tai pasiklau- 
sykite manęs kaip kvailio, kad galėčiau bent truputį pasigirti. 
Tolimesnis susideda iš keturių narių: Ką pasakysiu, pasakysiu 
ne Viešpaties valia, bettartum kvailiodamas, šitaip maitindamas 
gyrių. Ketvirtasis turi du narius: Kadangi daugkas giriasi kūno 
dalykais, tai pasigirsiu ir aš. Ir penktasis du: būdami protingi, 
jūs mokate mielai pakęsti neprotinguosius. Ir šeštasis dvinaris: 
jūs ir pakenčiate, kai jus pavergia. Toliau trys frazės: kai apryja, 
kai apiplėšia, kai puikuojasi. Toliau trys nariai: kai užgauna per 
veidą. Savo gėdai sakau, kad mes buvome per silpni taip su ju- 
mis elgtis. Tada priduriamas trinaris periodas: Bet jei kas drįsta 
dėl to didžiuotis, - tai yra dėl kvailumo, - drįstu ir aš. Toliau į 
tris paskiras klausiamąsias frazes savo ruožtu atsakoma trimis 
atsakymo frazėmis: Jie žydai? Ir aš. Jie izraelitai? Ir aš. Jie Abra- 
omo palikuonys? Ir aš. Bet į klausimą panašią ketvirtąją frazę 
pasipriešindama atliepia ne kita frazė, bet narys: Jie Kristaus 
tarnai? Iš kvailumo sakau: aš juo labiau. Ir štai toliau puikiau- 
siai atsakius į klausimą pabertos keturios trumposios frazės: 
Aš daug daugiau įdėjau triūso. Kur kas daugiau kalėjau. Esu 
gavęs nepalyginti daugiau rykščių. Daugel kartų buvęs mirties 
pavojuje. Tada įterptas trumpas periodas, nes išskiriamas in- 
tonacija, kad: Nuo žydų gavau penkis kartus būtų vienas narys, 
prie kurio prijungiamas kitas: po keturiasdešimt be vieno kirčio. 
Tada grįžtama prie trumpųjų frazių, ir jos dedamos trys: Tris 
kartus gavau lazdų, vienąkart buvau apsvaidytas akmenimis. 
Tris kartus pergyvenau laivo sudužimą. Toliau eina narys: iš- 
tisą parą plūduriavau atviroje jūroje. Tada puikiausiai tinkamu 
proveržiu plūsteli keturiolika trumpųjų frazių: Dažnai būda- 
vau kelionėse, upių pavojuose, pavo juose nuo plėšikų, pavojuose 
nuo savo tautiečių, pavojuose nuo pagonių, miesto pavojuose, 
dykumos pavojuose, jūros pavo juose, pavojuose iš netikrų brolių. 

Man teko daug triūsti ir vargti, dažnai budėti naktimis, badauti 
ir trokšti, dažnai pasninkauti, dažnai kęsti šaltį ir nuogumą. Po 
to įterpia trinarį periodą: Be kita ko, kasdien esu žmonių apgul- 
tas, rūpinuosi visomis bendrijomis. Ir prie jo klausimu prijun- 
giami du nariai: Jei kas silpsta, ar aš nesilpstu? Jei kas piktinasi, 
ar aš nedegu apmaudu? O kai po šio proveržio įterpdamas 
paprastą pasakojimą savotiškai pasiilsi ir pailsina klausytoją, 
sunku tinkamai ir apsakyti, kiek tai turi grožio ir žavumo. Mat 
toliau tęsia žodžiais: Dievas Viešpaties Jėzaus ir Tėvas, kuriam 
šlovė per amžius, žino, kad nemeluoju"“. Ir toliau labai trumpai 
pasakoja, kaip buvo papuolęs į pavojus ir kaip iš jų ištrūko“. 

[14] Ilgai užtruktų toliau tęsti arba tą patį rodyti kitose 
Raštų vietose. O jei panorėtume parodyti ir šio meno dėsto- 
mas kalbos figūras kad ir tik šioje jau minėtoje Apaštalo iš- 
traukoje? Ar nemanytų rimti žmonės mane veikiau pasakius 
per daug, nei kas nors iš besimokančiųjų pakankamai? Visa 
tai, kai mokytojų dėstoma, dideliu dalyku laikoma, brangiai 
perkama, su didele paikybe parduodama. Ir aš bijau, kad ne- 
kvepėčiau šia paikybe, kai šitai taip pasakoju. Bet turėjau at- 
sakyti prastai išsilavinusiems žmonėms, manantiems, kad gali 
niekinti mūsų autorius ne kad neturi, bet kad nesipuikuoja 
savo iškalba, kurią anie perdėtai myli. 

[15] Bet galbūt kas nors galėtų pamanyti, kad aš mūsų 
apaštalą Paulių parinkau tyčia kaip labai iškalbingą. Mat atro- 
do, kad sakydamas: jei ir trūksta man iškalbingumo, tai anaip- 
tol ne žinojimo"“, kalbėjo taip tarsi nusileisdamas priekaištau- 
tojams, o ne pripažindamas, kad tai tiesa. Jei būtų pasakęs: 
„man tikrai trūksta iškalbingumo, bet anaiptol ne žinojimo“, 
niekaip nebūtų galima kitaip suprasti. Jis aiškiai nedelsdamas 

14 2Kor11l,31. 

pripažino turįs žinojimą, be kurio negalėtų būti tautų moky- 
toju. Tad, tikrai, jei ką nors iš jo pateikiame kaip iškalbos pa- 
vyzdį, neabejotinai tatai pateikiame iš laiškų, kuriuos ir minė- 
tieji jo priekaištautojai, norėję gyvą kalbėjimą laikyti prastu, 
pripažino esant svarius ir rimtus". 

Manau, kad turėčiau šį tą pasakyti ir apie pranašų iškal- 
bą, kur daug ką slepia tropologija. Ir kuo labiau ji slepiasi po 
perkeltiniais žodžiais, tuo pasidaro malonesnė, kai ją atsklei- 
di. Bet šioje vietoje turiu minėti tik tai, ko nereikėtų aiškinti, 
kas pasakyta, ir tik parodyčiau, kaip pasakyta. Ir geriausiai tai 
padarysiu imdamas iš knygos, parašytos pranašo, kuris sakėsi 
buvęs kerdžiumi ar laukininku ir iš ten buvęs Dievo paimtas ir 
pasiųstas pranašauti Dievo tautai!*. Ir pacituosiu ne iš Septy- 
niasdešimties vertėjų vertimo, kurie ir patys versdami įkvėpti 
Dievo Dvasios, rodos, šį tą bus pasakę kitaip, kad skaitytojus 
labiau paragintų ieškoti dvasinės prasmės (iš čia ir kai kurie 
šio vertimo neaiškumai, nes pasakyta labiau perkeltinai), o iš 
to, kaip iš hebrajų į lotynų kalbą išvertė abi kalbas išmanantis 
kunigas Jeronimas. 

[16] Peikdamas netikinčius, išdidžius, prabangos perte- 
kusius ir todėl visai paniekinusius brolišką meilę žmones, šis 
kaimietis ar iš kaimiečių pranašas sušuko sakydamas: Vargas 
jums, kurie esate turtingi Sione ir pasitikite Samarijos kalnu, 
jums, didikai, tautų galvos, kurie išdidžiai žengiate į Izraelio na- 
mus! Nueikite į Kalanę ir pasižiūrėkite; eikite iš ten į didįjį Ema- 
tą, nusileiskite į Palestiniečių Getą ir į visas jų puikiąsias karalys- 
tes; ar jų kraštai platesni už jūsų kraštus? Jūs, kurie esate atskirti 
negerai dienai ir artinatės prie neteisybės sosto. Jūs, kurie miegate 
drambliakaulio guoliuose ir išdykau jate savo pataluose, jūs, kurie 


17 2Kor10,10. 
18 Cf Am 7,14-15. 

valgote avinėlius iš būrio ir veršius iš bandos, jūs, kurie giedate 
pritariant arfai. Jie tarėsi esą lygūs muzikos įrankiais Dovydui. 
Jie geria vyną taurėmis ir tepasi geriausiais tepalais, bet nė kiek 
nesirūpina Juozapo sunaikinimu“. Bet argi tie, kas lyg mokyti 
ir iškalbingi niekina mūsų pranašus kaip nemokytus ir iškal- 
bos neišmanančius, - jei jiems būtų reikėję ką nors tokio ar 
tokiems pasakyti, argi jie, nenorėdami būti bepročiais, būtų 
galėję kalbėti kaip nors kitaip? [17] Ko gi sveikos ausys galėtų 
labiau už šią kalbą trokšti? Pirmiausia, kaip triukšmingai, tarsi 
žadindama užsnūdusius jausmus, trenkia pati invektyva? Var- 
gas jums, kurie turtingi Sione ir pasitikite Samarijos kalnu, jums, 
didikai, tautų galvos, kurie išdidžiai žengiate į Izraelio namus! 
Toliau, siekdamas parodyti, kad jie nedėkingi už geradarybes 
Dievui, davusiam jiems valdyti plačius kraštus, nes pasitikė- 
jo Samarijos kalnu, ant kurio garbino stabus, sako: Nueikite į 
Kalanę ir pasižiūrėkite; eikite iš ten į didįjį Ematą, nusileiskite į 
Palestiniečių Getą ir į visas jų puikiąsias karalystes; ar jų kraštai 
platesni už jūsų kraštus? Šitai sakant kalba it šviesuliais papuo- 
šiama vietų pavadinimais??: Sionas, Samarija, Kalanė, Didysis 
Ematas, Palestiniečių Getas. Paskui labai tinkamai vartojami 
skirtingi veiksmažodžiai: esate turtingi, pasitikite, nueikite, ei- 
kite, nusileiskite. [18] Toliau pridedami žodžiai skelbia ateities 
įvykius, kad, valdant neteisingam valdovui, prisiartins nelais- 
vė: Jūs, kurie esate atskirti negerai dienai ir artinatės prie netei- 
sybės sosto. Tada seka prabangos nuopelnai: Jūs, kurie miegate 
drambliakaulio guoliuose ir išdykaujate savo pataluose, jūs, ku- 
rie valgote avinėlius iš būrio ir veršius iš bandos. Šie šeši nariai 
sudaro tris dvinarius periodus. Mat sakė ne: „kurie esate at- 
skirti negerai dienai, kurie artinatės į neteisybės sostą, kurie 

miegate drambliakaulio guoliuose, kurie išdykaujate savo 
pataluose, kurie valgote avinėlius iš būrio, kurie veršius iš 
bandos“. Jei būtų šitaip pasakęs, ir tai būtų gražu, kai iš vieno 
kartojamo įvardžio išplaukia visi šeši nariai ir kiekvienas iš jų 
atskiriamas kalbėtojo intonacijos. Bet padaryta dar gražiau: 
prie kiekvieno įvardžio prijungti du nariai, aiškinantys tris 
sakinius: vienas apie nelaisvės pranašystę: jūs, kurie esate at- 
skirti negerai dienai ir artinatės prie neteisybės sosto, kitas apie 
geidulius: jūs, kurie miegate drambliakaulio guoliuose ir išdy- 
kaujate savo pataluose, ir pagaliau trečiasis apie apsivalgymą: 
jūs, kurie valgote avinėlius iš būrio ir veršius iš bandos, kad kal- 
bėtojas galėtų rinktis, ar kiekvieną apibrėžti ir turėti šešis na- 
rius, ar intonacija išskirti pirmąjį, trečiąjį ir penktąjį ir, antrąjį 
surišant su pirmuoju, ketvirtąjį su trečiuoju ir šeštąjį su penk- 
tuoju, kuo tinkamiausiai sudaryti tris dvinarius periodus, iš 
kurių pirmasis rodytų gresiančią nelaimę, antrasis — netyrą 
guolį, trečiasis — ištaigingą stalą. [19] Toliau puola prabangų 
ausų malonumą. Sakydamas: jūs, kurie giedate pritariant arfai, 
nes išmintingi žmonės gali muzikuoti išmintingai, kalbėda- 
mas nepaprastai dailia iškalba sušvelnina invektyvos puo- 
limą ir jau ne jiems, bet apie juos kalbėdamas pamoko mus 
skirti išmintingo ir ištaigaujančio žmogaus muziką, nes sako 
ne: „kurie giedate pritariant arfai ir tariatės esą lygūs muzi- 
kos įrankiais Dovydui“, bet, jiems taikydamas tai, ką turėtų 
išgirsti prabangoje skęstantieji: kurie giedate pritariant arfai, 
tuo pačiu kitiems parodo ir jų neišmanymą, pridurdamas: Jie 
tarėsi esą lygūs muzikos įrankiais Dovydu, kai geria vyną taurė- 
mis ir tepasi geriausiais tepalais. Šias tris dalis geriau ištarti du 
pirmuosius narius atskyrus pauzėmis ir periodą baigiant tre- 
čiuoju. [20] Kai prie visų šių žodžių priduriama: bet nė kiek 
nesirūpina Juozapo sunaikinimu, reika tarti arba be pauzių, kad 

išeitų vienas narys, arba būtų gražiau skirti pauzėmis: bet nė 
kiek nesirūpina ir po šio skyrimo dėti: Juoza po sunaikinimu, ir 
taip išeitų dvinaris periodas. Nuostabiai dailiai čia nėra pasa- 
kyta „bet nė kiek nesirūpina brolio sunaikinimu“, bet vietoj 
„brolio“ yra „Juozapas“, kad jo vardas reikštų bet kurį brolį, 
nes jis garsiausias tarp brolių ir jam grėsusiomis blogybėmis 
ir atlyginusiomis gėrybėmis. Tai tikrai tropas, kai Juozapas 
reiškia bet kurį brolį, bet nežinau, ar jo moko anas menas, ku- 
rio mokėmės ir mokėme. O koks jis gražus ir kaip nuteikia 
skaitančius ir suprantančius, nėra reikalo aiškinti, jei patys 
nesupranta. 

[21] Šioje pačioje mūsų pavyzdžiu pasirinktoje vietoje 
galima rasti ir daug ko kita, kas priklauso iškalbos taisyklėms. 
Bet visa tai gerą klausytoją ne tiek išmoko, kai kruopščiai nag- 
rinėjama, kiek uždega, kai karštai sakoma. Šie dalykai nėra su- 
kurti žmonių pastangomis, bet juos išmintingai ir iškalbingai 
išliejo dieviškasis Mąstymas, ne išminčiai rūpinantis iškalba, 
bet iškalbai nesitraukiant nuo išminties. Jei, kaip suprato ir 
teigė kai kurie iškalbingi ir pastabūs vyrai, to, ko lyg ir moko 
retorikos menas, nebūtų nei laikomasi, nei užrašyta ar sudėta 
į šį mokslą, jei pirmiau to nebūtų turėję oratorių talentai*!, tai 
ko stebėtis, jei tą pat turi ir tie, kuriuos siuntė talentus sukū- 
rusysis? Todėl pripažinkime, kad kanoniniai mūsų autoriai ir 
mokytojai ne vien yra išmintingi, bet ir iškalbingi tokia iškal- 
ba, kokia tiko tokiems asmenims. 

[vir / 22] Bet mes, nors ir paėmėme vieną kitą iškalbos 
pavyzdį iš knygų, kurių autorius nesunkiai galima suprasti, 
vis dėlto jokiu būdu neturime manyti, kad reikėtų mėgdžioti 
tuos jų žodžius, kuriuos sakė naudingai ir išganingai paslė- 
pę prasmę, siekdami savotiškai lavinti ir skaistinti skaitytojų 

mąstymą, nuvyti nuobodulį, paskatinti norinčių suprasti pa- 
stangas arba, slėpdami nuo netikinčiųjų sielų, kad atverstų 
juos dorai arba atskirtų nuo slėpinių. Jie, žinoma, šitaip kal- 
bėjo todėl, kad juos teisingai suprasti ir dėstyti sieksiantys vė- 
lesnių laikų žmonės Dievo Bažnyčioje rastų kitą, be abejo, ne 
vienodą, bet vis tik tiesiai paskui pirmąją sekančią malonę? 
Jų aiškintojai turi kalbėti ne taip, tarsi patys sau lygiai autorite- 
tingai reikalautų aiškinimo, bet visose savo kalbose pirmiau- 
sia ir labiausiai turi stengtis būti suprantami ir, kaip įmanyda- 
mi to siekti kalbos skaidrumu, kad nesuprastų tik labai dideli 
lėtapėdžiai, arba, kad priežastis, kodėl mūsų kalba supranta- 
ma sunkiau ir lėčiau, būtų ne mūsų kalbėsena, o norimų pa- 
aiškinti dalykų sunkumas ir sudėtingumas. [IX / 23] Matesa- 
ma savaime nesuprantamų arba sunkiai suprantamų dalykų, 
kad ir kiek, kad ir kaip aiškiai apie juos kalbėtum; šito retai, 
tik spiriant reikalui, arba visai niekuomet nereikėtų patikėti 
tikinčiųjų tautos ausims. Bet knygose, kurios taip parašytos, 
kad kai jas supranti, pačios savotiškai traukia skaitytoją, o kai 
nesupranti, norintiems skaityti nekenkia, ir pokalbiuose su 
kai kuriais žmonėmis nereikėtų išsižadėti pareigos, pridėjus 
šiek tiek svarstymo darbo, toliau kitiems duoti suprasti kad 
ir sunkiausiai suvokiamą, bet mums jau suprantamą tiesą, jei 
klausytoją ar pašnekovą traukia troškimas pažinti ir jam ne- 
trūksta proto gabumų, kad suprasti galėtų bet kaip rodomus 
dalykus, tuo tarpu kai dėstantysis rūpintųsi ne kuo iškalbin- 
giau, o akivaizdžiau pasakyti. 

[X / 24) Rūpestingas tokio akivaizdumo siekis kartais 
nesirūpina labiau literatūriniais žodžiais ir žiūri ne to, kas ge- 
rai skamba, bet kas gerai rodo ir dėsto norimą išreikšti dalyką. 
Todėl kažkas, svarstydamas apie tokios rūšies iškalbą, pasakė, 

kad joje esama savotiško rūpestingo nerūpestingumo**. Atim- 
damas puošmenas jis neužtepa purvo. Labai rūpestingai mo- 
kydami geri mokytojai stengiasi — ar turėtų stengtis - kalbėti 
ne taip, kaip kalba mokyti žmonės, o taip, kaip pratę nemoky- 
ti, [tais atvejais, ] kai [taisyklingas] lotyniškas žodis tegali būti 
neaiškus arba dviprasmis, o liaudiškai sakoma išvengiant dvi- 
prasmybės arba tamsumo. Jei mūsų vertėjams nebuvo gėda 
pasakyti: Aš nebeliesiu jų kraujų aukų“, nes numanė, kad tai 
priklauso dalyko esmei, kai šioje vietoje daugiskaita pavarto- 
jo lotynų kalboje tik vienaskaitą turintį žodį, tai kodėl su neiš- 
silavinusiais žmonėmis kalbančiam šventumo mokytojui tu- 
rėtų būti gėda pasakyti ossum, o ne os, kad šio vienskiemenio 
žodžio reikšmė nebūtų vedama iš žodžio ora, bet iš ossa, kai 
afrikiečio ausys neskiria balsių ilgumo ir trtumpumo? Kokia 
nauda iš kalbos taisyklingumo, jei jo nelydi klausytojo supra- 
timas, kai apskritai nėra prasmės kalbėti, jei mūsų kalbančių 
nesupranta tie, kuriems, ir kalbame, kad suprastų? Vadinasi, 
mokytojas vengs visų nemokančių žodžių; jei vietoje jų gali 
rasti kitų taisyklingų ir suprantamų žodžių, tai juos pirmiau- 
sia ir pasirinks; bet jei negali — todėl, kad jų nėra arba kad 
kalbant neateina į galvą, - pasinaudos mažiau taisyklingais 
žodžiais, kad tik pats dalykas būtų taisyklingai mokomas ir 
išmokstamas. 

[25] Kad būtume suprasti, labiausiai reikia siekti ne 
tiek pokalbiuose su vienu ar daugeliu pašnekovų, bet ypač 
tuomet, kai kalba sakoma miniai, nes pokalbiuose kiekvie- 
nas pašnekovas turi galimybę paklausti. Bet kur visi nuščiū- 
va norėdami išklausyti vieną kalbėtoją ir į jį atgręžia veidus 
įdėmius, ten nei tinka, nei gražu, kad kiekvienas klausinėtų, 


23 Cf-Cic; Orai. 78. 
24 Ps15(16),4. 


APIE KRIKŠČIONIŲ MOKSLĄ | 176 


ko nesupranta; todėl didžiausias kalbėtojo rūpestis turi būti 
pagelbėti tylinčiajam. Mat suprasti trokštanti minia papras- 
tai judesiu parodo, ar supranta: iki šio ženklo reikia pačiais 
įvairiausiais kalbėjimo būdais kedenti nagrinėjamą dalyką, o 
šito negali tie, kurie sako paruoštas ir pažodžiui mintinai iš- 
moktas kalbas. Bet kai tik pastebėsi, kad klausytojai suprato, 
turi baigti kalbą arba pereiti prie kitų dalykų. Mat kiek ma- 
lonus, kas atskleidžia žinoti vertus dalykus, tiek nuobodus, 
kas kala jau žinomus, o ypač tiems, kurių didžiausias lūkestis 
buvo išsklaidyti nagrinėjamoje problemoje įtampą keliančius 
dalykus. Bet siekiant žavėti klausytoją sakomi ir žinomi da- 
lykai, bet čia svarbu ne jie patys, o sakymo būdas. Bet jei ir 
jis pats jau Žinomas ir patinka klausytojams, tikrai nėra jokio 
skirtumo, ar kalbėtojas sako kalbą, ar skaito. Mat kas gerai pa- 
rašyta, ne tik tiems malonu skaityti, kas skaito pirmą kartą, 
bet ir tiems su malonumu vėl perskaityti, kas jau žino ir kam 
užmarštis to iš atminties dar neištrynė, arba ir vieniems, ir ki- 
tiems miela klausytis. O ką jau kas nors bus pamiršęs, vėl su- 
žinos, kai jam bus priminta. Bet dabar nenagrinėju žavėjimo 
būdų - kalbu apie būdą, kaip mokyti trokštančius žinoti. O 
jis geriausias tuomet, kai klausytojas tiesos klausosi ir girdė- 
damas supranta, ką girdi. Bet šį tikslą pasiekus, daugiau jau 
nebereikia stengtis kalbėti apie dalyką taip, lyg toliau moky- 
tum, bet veikiau įteigti, kad smigtų į širdį. Jei atrodys, kad tai 
reikalinga, tai daryti reikia labai saikingai, kad neperaugtų į 
šleikštulį. 

[XI / 26] Trumpai tariant, mokanti iškalba yra tai, kas 
kalbant priverčia ne pamėgti, kuo baisėtasi, ne įvykdyti, kuo 
bjaurėtasi, bet atskleidžia, kas paslėpta. Kai tai vyksta nema- 
loniu būdu, mokymo vaisius pasiekia tik nedaugelį pačių 
stropiausių mokinių, trokštančių žinoti, kas sakoma nors ir 

negrabiai ar nesklandžiai. O kai sužino, tuomet jau mėgau- 
damiesi vaišinasi pačia tiesa, ir ypatingas geros sielos bruožas 
yra žodžiuose ne žodžius, o tiesą mylėti. Kokia nauda iš auk- 
sinio rakto, jei negali atverti to, ko norime, arba kuo blogas 
medinis, jei gali, kai vienintelis siekiamas tikslas yra atverti, 
kas uždara. Bet kadangi tarp besimokančių ir besimaitinančių 
esama tam tikro panašumo, siekiant išvengti šleikštulio reikia 
pagardinti net ir tuos valgius, be kurių neįmanoma gyventi. 

[x / 27] Vienas iškalbingas žmogus sakė, ir tiesą sakė, 
esą iškalbingasis turįs taip kalbėti, kad pamokytų, kad sužavė- 
tų, kad palenktų“. Paskui pridūrė: pamokyti - būtinybė, suža- 
vėti - malonumas, palenkti - pergalė. Pirmojoje iš šių trijų vie- 
toje esantis siekis, būtinybė pamokyti, susideda iš dėstomų 
dalykų, kiti du — iš būdo, kaip sakome. Kas kalba norėdamas 
pamokyti, nemano, kad jau pasakė, ką norėjo pasakyti moki- 
namajam, kol nebus suprastas. Nes kad ir bus pasakęs, ką pats 
supranta, nesupratęs klausytojas dar nelaikys jo pasakiusiu; 
bet jei jį suprato, tuomet kad ir kaip būtų pasakyta, jau bus 
pasakyta. Bet jei kalbėtojas nori dar ir sužavėti arba palenk- 
ti, šitai pasieks ne bet kaip kalbėdamas. Klausytoją reikia ir 
sužavėti, kad įsikibęs klausytųsi, ir palenkti, kad susijaudinęs 
veiktų. Ir kaip jis žavėsis, jei kalbėsi maloniai, taip palinks, jei 
žadėsi, ką mėgsta, jei bijos, kuo grasini, jei nekęs, ką peiki, 
jei sveikins, ką siūlai, jei jį slėgs tai, ką sutirštindamas pavaiz- 
duoji kaip slegiantį daiktą; kai džiaugsis tuo, ką skelbi esant 
džiaugsminga, kai gailėsies tų, kuriuos kalboje pavaizduoji 
prieš jo akis vertais pasigailėjimo, kai vengs tų, kurių gąsdin- 
damas siūlai bijoti, ir vis kita, ką gali padaryti didingoji iškal- 
ba klausytojų sieloms, sujaudinti ne kad žinotų, ką daryti, bet 
kad darytų, kąjjau žino esant darytina. 

[28] Bet jei dar nežino, tuomet pirmiau reikia mokyti, o 
ne jaudinti. Ir galbūt supratę patį dalyką klausytojai taip susi- 
jaudins, kad jiems sujaudinti nebereikės didesnių iškalbos pa- 
jėgų. Bet jei reikės, tuomet taip ir reikia daryti. O reikia tuo- 
met, kai žino, ką daryti, bet nedaro. Dar ir todėl mokyti yra 
būtinybė: žinodami žmonės gali ir daryti, ir nedaryti. Tačiau 
kas gi galėtų tvirtinti, kad jie turi daryti tai, ko nežino? Todėl 
palenkti nėra būtinybė, nes ne visuomet reikia, jei klausyto- 
jas pritaria jį mokančiam, be to, ir žavinčiam kalbėtojui. O 
palenkti todėl pergalė, kad gali būti, jog klausytojas ir pamo- 
kytas, ir sužavėtas, bet nesiryžta. Kokia būtų nauda iš dviejų 
pirmųjų, jei nėra trečiojo? Žavėti taip pat nėra būtinybė, nes 
kai kalbant rodomi teisingi dalykai (tai priklauso įrodinėjimo 
sričiai), veikia ne iškalba ir siekiama ne to, kad žavėtų teisingi 
dalykai ar iškalba: žavi patys atskleisti savaime teisingi, nes 
teisingi dalykai. Todėl dažnai būna žavūs atskleisti ir nugalėti 
klaidingi dalykai. Žavi ne todėl, kad yra klaidingi, bet kad yra 
tiesa, jog šie dalykai klaidingi, žavi ir žodžiai, kuriais parodo- 
ma,kadtaitiesa. 

[XIII / 29] Kadangi yra tokių, kuriems dėl persisotinimo 
nepatinka tiesa, jei ji sakoma kaip nors kitaip negu taip, kad 
patiktų ir kalbėtojo kalba, iškalboje yra palikta nemaža vietos 
ir žavėjimui. Tačiau šio priedo nepakanka paprastiems žmo- 
nėms, jis nei padeda suprasti, nei sužavi mokytojo iškalba. Ką 
gi šie du dalykai suteikia žmogui, kuris ir tiesą pripažįsta, ir 
iškalbą giria, bet nepritaria, — o tai vienintelis kalbėtojo sie- 
kis, kai jis įtikinėdamas kalba įvairius dalykus? Jei dėstomi 
dalykai, kuriais pakanka tik tikėti ar juos Žinoti, jiems pri- 
tarti yra ne kas kita, kaip tik pripažinti, kad jie yra tiesa. Bet 
kai dėstoma, ką reikia daryti, ir dėstoma tam, kad tai ir būtų 
daroma, veltui bus įtikinėjama, kad tai tiesa, ir veltui patiks 

pati kalbėsena, jei klausytojai taip neišmoks, kad darytų. Tad 
iškalbingas Bažnyčios žmogus įtikinėdamas ką nors padaryti 
turi ne tik mokyti, kad supažindintų, žavėti, kad patrauktų, 
bet ir palenkti, kad laimėtų. Iš tiesų dar lieka iškalbos didybe 
palenkti pritarti tą, ko nepalenkė iki pripažinimo įrodyta tiesa 
kartu su kalbos žavumu. [XIV / 30] Šiam žavumui žmonės 
skiria tiek dėmesio, kad skaitinėja ne tik apie nedarytinas, bet 
ir apie tokias dideles ir dažnas vengtinas bei šlykščias blogy- 
bes ir bjaurybes, labai iškalbingai įteigtas blogiems ir bjau- 
riems žmonėms ne kad joms pritartų, bet vien tik malonumo 
dėlei. Tenugręžia Dievas nuo savo Bažnyčios tai, ką pasakoja 
pranašas Jeremijas apie žydų sinagogą sakydamas: Baisių ir 
siaubingų dalykų buvo daroma šalyje: Pranašai pranašavo melą 
ir kunigai plojo rankomis, ir mano tauta tai mėgo. Ką gi darysite 
ateityje?“ O, iškalba, tu tuo baisesnė, kuo grynesnė, tuo smur- 
tingesnė, kuo tikresnė! Tu tikrai kūjis, trupinantis uolas?" Tai į 
ji yra panašus per šventuosius pranašus ištartas Dievo Žodis, 
kaip jis pats sako per šį pranašą. Tad teneištinka, teneištinka 
mūsų, kad kunigai plotų rankomis sakantiems melą, o tauta 
tai mėgtų. Sakau, teneištinka mūsų tokia beprotystė, nes ką 
gi darysime ateityje? Išties, tegu mažiau suprantami, mažiau 
žavi, mažiau sujaudina sakomi žodžiai, tegu tik bus sakomi 
tikri ir teisingi dalykai, o ne mėgaujantis klausomasi netei- 
singų. O šito tikrai niekuomet neatsitiktų, jei nebūtų saldžiai 
kalbama. [31] Rimti žmonės, apie kuriuos sakyta Viešpačiui: 
Tarp rimtų žmonių šlovinsiu tave“* nesimėgauja ir tokia saldy- 
be, kurią panaudojus sakomi ne tiek neteisingi dalykai, kiek, 
įvyniojus į žodžių putas, ja puošiamos mažos ir trapios gėry- 
bės; tokia [iškalba] tinkamai ir rimtai nepapuoštų didžių ir 
26 JerS, 30-31. 

nekintamų [dalykų]. Kažką panašaus galime rasti palaimin- 
tojo Kiprijono laiške, ir manau, kad šitaip atsitiktinai ar tyčia 
buvo parašyta tam, kad vėlesnės kartos žinotų, kokią kalbą 
krikščionių mokslo sveikumas sugrąžino nuo perviršiaus ir 
suvaržė rimtesnei ir santūresnei iškalbai, kurią vėlesniuose 
jo raštuose saugiai mėgstame, maldingai siekiame, bet labai 
sunkiai perimame. Tad vienoje vietoje jis sako: Keliaukime 
į tą prieglobstį. Apylinkių tankmės teikia nuošalumos. Kai ten 
klajojančios nukarusiomis pynėmis šakos krisdamos šliaužia 
atramų lazdomis, lapoti stogai susiremia į vynuogienojų skliau- 
tą. Šitaip kalbama tik iškalbingiausios iškalbos iškalbumu, 
bet rimtumui netinka dėl perdėtos ekstravagancijos. Kam tai 
patinka, be abejo, mano, kad ne taip, o griežčiau kalbantieji ši- 
taip nemoka, o ne sąmoningai vengia tokių dalykų. Todėl šis 
šventasis vyras parodė, kad ir gali taip kalbėti, nes kartą vie- 
noje vietoje kalbėjo, ir nenori, nes vėliau taip jau niekuomet 
nebedarė. 

[xv / 32] Tad šis mūsų kalbėtojas tuomet iškalbingas, 
kai sako teisingus, gerus ir šventus dalykus; jis nieko daugiau 
ir neturi sakyti. Kalbėdamas tokius dalykus jis stengiasi kiek 
įmanydamas, kad jo klausytųsi suprasdami, mielai ir klus- 
niai. Ir tegu jis neabejoja, kad šitai įstengs - jei įstengs ir kiek 
įstengs — veikiau maldų šventumu nei oratoriaus išmonin- 
gumu, kad melsdamasis už save ir už tuos, į kuriuos ruošiasi 
kreiptis, pirmiau būtų maldininkas nei kalbininkas. Tą pačią 
valandą, kai jam reikės kalbėti, pirma, nei prasižios žodį ištar- 
ti, tepakelia trokštančią sielą į Dievą, kad išpiltų, ką išgėręs, 
ar kad išlietų, ko pilnas. Daug yra ką pasakyti apie kiekvieną 
dalyką, aiškinamą pagal tikėjimą ir meilę, ir daug būdų, kaip 
galėtų juos pasakyti išmanantys žmonės, tad kas gi žino, ką 
šiuo metu būtų parankiausia kalbėti ar per mus girdėti, jei 

ne tas, kursai pažįsta visų širdis*?? Ir kas gi padaro, kad mes 
kalbėtume reikiamus dalykus ir kiek reikia, jei ne tas, kurio 
rankoje esame ir mes, ir mūsų kalbos“?. Išties tegul šitaip no- 
rintysis žinoti ir mokyti visa išmoksta, ko reikia mokyti, ir 
[šitaip] sau prisirengia Bažnyčios žmogui tinkantį kalbėjimo 
būdą. Atėjus valandai kalbėti tegu pirmiausia pasvarsto, kad 
gerai sielai veikiau tinka tokie Viešpaties žodžiai: Nesirūpin- 
kite, kaip arba ką kalbėsite, nes tą valandą jums bus duota, ką 
jūs turite sakyti. Tada jau nebe jūs kalbėsite, o jūsų Tėvo Dvasia 
kalbės jūsų lūpomis?! Tad jei Šventoji Dvasia kalba išduotuo- 
siuose persekiotojams, tai kodėl ji neturėtų kalbėti ir Kristų 
perduodančiuose besimokantiems? 

[XVI / 33] Bet kas sako, kad žmonėms nėra reikalo 
aiškinti, ko ar kaip jie turėtų mokyti, jei mokytojais padaro 
Šventoji Dvasia, jie gali tvirtinti, kad ir melstis mums nėra rei- 
kalo, nes Viešpats sakė: Jums dar neprašius, jūsų Tėvas žino, ko 
jums reikia“", ar apaštalas Paulius neturėjęs aiškinti Timotiejui 
ir Titui, kaip jie turėtų mokyti kitus. Šiuos tris apaštalinius 
laiškus visuomet turi prieš akis laikyti tas, kam Bažnyčio- 
je buvo skirta mokytojo pareiga. Ar neskaitome Pirmajame 
laiške Timotiejui parašytų žodžių: Taip įsakinėk ir mokyk“*? 
O ką, išdėstyta aukščiau. Ar ten nėra pasakyta: Senesnio žmo- 
gaus aštriai nebark, bet graudenk kaip tėvą?*? Ar nesakoma jam 
Antrajame laiške: Laikykis sveikų žodžių pavidalo, kuriuos esi 
girdėjęs iš manęs“? Argi ten nesakoma jam: Verčiau stenkis 
Dievui pasirodyti tinkamu darbininku, neturinčiu ko gėdytis, 


29 Cf Apd 1,24. 
30 Išm7, 16. 

31 Mt 10, 19-20. 
32 Mt6,8. 

34 1TimS,l. 

35 2Tim |, 13. 


APIE KRIKŠČIONIŲ MOKSLĄ | 182 


be iškraipymų skelbiančiu tiesos žodį““? Ten pat ir šie žodžiai: 
skelbk žodį, veik laiku ir nelaiku, bark, drausk, ragink su didžiu 
kantrumu ir kaip išmanydamas“'. Taip pat ir Laiške Titui ar 
jis nesako, kad vyskupas tvirtai laikytųsi tikrojo mokslo, kad 
dėstydamas sveiką mokslą sugebėtų ir paraginti, ir atremti prieš- 
gynas*“? Ten pat sako ir šitai: O tu kalbėk, kas sutinka su sveiku 
mokslu, kad seniai būtų blaivūs“? ir tolimesnius žodžius. Ten 
ir šitai: Taip kalbėk, ragink, bark kuo rimčiau. Niekas tenedrįsta 
tavęs niekinti! Primink jiems, kad lenktysi ir būtų klusnūs vir- 
šininkams ir vyresnybei““, ir taip toliau. Tad ką gi manyti? Ar 
kad Apaštalas pats sau prieštarauja sakydamas, kad mokytoju 
tampama veikiant Šventajai Dvasiai“! ir pats juos mokyda- 
mas, ko ir kaip mokyti? Ar reikėtų suprasti, kad ir žmonių 
pareiga mokyti net ir pačius mokytojus Šventajai Dvasiai 
dosniai dovanojant neturi išsekti, ir kad nieko nereiškia sodin- 
tojas, nei laistytojas, bet tik augintojas Dievas“? Todėl net ir 
patiems šventiems žmonėms patarnaujant ar net šventiems 
angelams veikiant niekas teisingai neišmoksta gyvenimui su 
Dievu priklausančių dalykų, jei tik Dievas neišmoko mokytis 
Dievo“, kuriam psalmėje sakoma: Mokyk mane vykdyti tavo 
valią, nes tu esi mano Dievas“. Todėl ir Timotiejui Apaštalas 
sako, kalbėdamas kaip mokytojas mokiniui: O tu laikykis to, 
ką esi išmokęs ir tvirtai įtikėjęs, žinodamas, iš ko esi išmokęs“. 
Lygiai kaip kūno vaistai, kuriuos žmonės skiria žmonėms 
padeda tik tiems, kam Dievas suteikia sveikatą ir kas net be 

36 2Tim2,15. 

37 2Tim4,2. 

38 Titl,9. 

39 Tit2,1-2. 

40 Tit2,15-3, 1. 

41 CEE/4,U. 

42 1Kor3,7. 

43 | Cf Jn 6,45; Iz 54, 13. 

jų gali pasveikti, nors be Dievo negalėtų, bet vis tiek vartoja 
vaistus - jei tai vyktų patarnaujant, priskiriama gailestingu- 
mo ar malonės darbams, - šitaip per žmogų suteikta mokslo 
pagalba tuomet padeda sielai, kai Dievas veikia, kad ji padėtų, 
o jis galėjo žmonėms duoti Evangeliją ir ne iš žmonių, ir ne 
per žmogų“. 

[xVII / 34] Kas kalbėjimu siekia įteigti gera, nieko neat- 
mesdamas iš tų trijų dalykų, tai yra, kad mokytų, kad žavėtų, 
kad palenktų, tegul meldžiasi ir kalba taip, kad, kaip aukščiau 
sakėme, jo klausytųsi suprasdami, mielai ir nuolankiai. Kai 
tai padaroma taikliai ir tinkamai, toks kalbėtojas gali būti pel- 
nytai pavadintas iškalbingu, net jei ir nesulaukia klausytojų 
pritarimo. Atrodo, kad su šiais trim dalykais, tai yra, kad mo- 
kytų, kad žavėtų, kad palenktų, anas romėnų iškalbos meist- 
ras norėjo susieti ir kitus tris dalykus, kai panašiai sakė: Tad 
tas bus iškalbingas, kas sugebės apie menkus dalykus paprastai, 
apie vidutinius - saikingai, apie didelius - didingai kalbėti, ir 
tarsi pridurdamas anuos tris ir taip aiškindamas vieną ir tą 
pačią mintį sakytų: Tad tas bus iškalbingas, kas, kad moky- 
tų, sugebės apie menkus dalykus paprastai, kad žavėtų, apie 
vidutinius - saikingai, kad palenktų, apie didelius — didingai 
kalbėti“. 

[xvIII / 35] Šiuos tris dalykus, kaip pats sako, galėtų pa- 
rodyti forumo bylose, bet ne svarstant <mūsų>, tai yra Baž- 
nyčios klausimus, apie kuriuos kalba mūsų norimas išugdyti 
kalbėtojas. Mat pirmosiose menkais dalykais vadinama tai, 
kai teismas turi nuspręsti apie piniginius reikalus, dideliais — 
kai apie žmogaus gyvybę ir mirties bausmę, o kai teismui 
nereikia spręsti nė apie vieną iš tokių dalykų ir nėra kalbama 

taip, kad klausytojai veiktų ar spręstų, bet kad tik žavėtųsi, to- 
kia kalba yra tarsi viduryje tarp abiejų ir todėl buvo pavadinta 
saikingu (modicus) arba vidutiniu kalbėjimu. Mat žodis „sai- 
kingas“ atsirado iš saiko, o saikingas vietoj „mažas“ sakome 
ne tiesiogine, o perkeltine prasme. 

O štai mūsų kalbose visa, ką sakome, ir ypač žmonėms 
nuo aukštesnės vietos, turime sieti su žmonių gyvenimu - ir 
ne su laikinuoju, o amžinuoju; kai reikia saugotis amžinosios 
mirties, viskas, ką sakome, yra tokie dideli dalykai, kad net ir 
tai, ką Bažnyčios mokytojas kalba apie gaunamus ar praran- 
damus pinigus, neturi atrodyti menku dalyku, nesvarbu, ar 
tai būtų didelis, ar mažas turtas. Nes nėra mažo teisingumo, 
ojį, be abejonės, turime išsaugoti ir mažuose piniguose, kaip 
sako Viešpats: Kas ištikimas mažmožiuose, tas ištikimas ir di- 
džiuose dalykuose**. Mažmožis yra mažmožis, bet būti ištiki- 
mam mažmožiuose yra didelis dalykas. Mat kaip apskritimo 
apibrėžimas, tai yra, kai iš vidurio taško vienodo ilgio spindu- 
liai pasiekia lanką, yra vienodas ir dideliam ratui, ir mažutėlei 
monetai, šitaip ir teisingai daromi menki dalykai nesumenki- 
na teisingumo didybės. 

[36] Kalbėdamas apie pasaulietinius teismus (ar jie 
būna kitokie nei turtiniai?) Apaštalas sakė: Kaipgi kai kurie 
iš jūsų drįsta bylinėtis vieni su kitais pas neteisiuosius, o ne pas 
šventuosius? Ar nežinote, kad šventieji teis pasaulį? O jeigu teisite 
pasaulį, tai nejaugi nesugebėtumėte išspręsti menkučių bylų? Ar 
nežinote, kad mes teisime angelus, tad juo labiau - kasdienius 
dalykus? Taigi, kai turite bylų kasdieniais reikalais, argi savo tei- 
sėjais pasodinsite bendruomenėje niekinamus? Aš tai sakau no- 
rėdamas jus sugėdinti. Nejaugi nebeturite išmintingo žmogaus, 
kuris sugebėtų išspręsti tarp brolių iškilusią bylą? Deja, brolis 

bylinėjasi su broliu ir, lyg tyčia, pas netikinčiuosius. Ir iš viso tai 
trūkumas, kad tarpusavyje bylinėjatės. Kodėl jums verčiau nenu- 
kęsti neteisybės? Argi ne verčiau pakęsti nuostolį? Deja, jūs patys 
darote neteisybę bei skriaudžiate, ir dar brolius. Argi nežinote, 
kad neteisieji nepaveldės Dievo karalystės?“ Kodėl gi Apaštalas 
taip piktinasi, taip priekaištauja, taip peikia, taip bara, taip gra- 
sina? Kodėl jis savo sielos jausmus išsako taip dažnai ir šiurkš- 
čiai kaitaliodamas balsą? Kodėl gi pagaliau taip rūsčiai kalba 
apie menkus dalykus? Ar tokie jam svarbūs pasaulio reikalai? 
Anaiptol! Tai jis daro iš teisingumo, meilės, šventumo, kurie, 
kaip joks blaivus protas nesuabejotų, yra dideli ir pačiuose 
mažiausiuose dalykuose. [37] Žinoma, jei turėtume pamo- 
kyti žmones, kaip jiems apie savo ar saviškių pasaulietinius 
reikalus kalbėti Bažnyčios teisėjams, teisingai jiems patartu- 
me kalbėti paprastai, kaip apie menkus dalykus. Bet kadangi 
kalbame apie tokio vyro iškalbą, kuris, kaip norime, mokytų 
dalykų, kurie išlaisvina mus iš amžinųjų blogybių ir atveda į 
amžinąjį gėrį, kur tik jis bekalbėtų, ar miniai, ar asmeniškai, 
ar vienam, ar daugeliui, ar draugams, ar priešams, ar neper- 
traukiamoje kalboje, ar pokalbyje, ar trumpuose veikaluose, 
ar knygose, ar ilguose, ar trumpuose laiškuose, jie visuomet 
būna dideli. Tikrai ne todėl, kad šalto vandens taurė yra maž- 
možis ir bevertis dalykas, Viešpats pasakė, kad tas, kas duos 
ją jo mokiniui, nepraras savo užmokesčio““, arba, kai mūsų 
mokytojas Bažnyčioje sako apie ją pamokslą, neturi manyti 
kalbąs apie kokį nors mažmožį ir todėl kalbėti ne saikingai, ne 
didingai, bet paprastai. Argi nėra taip buvę, kad mums sakant 
žmonėms apie tai pamokslą ir, kai Dievas padėjo, kad tinka- 
mai pasakytume, iš ano šalto vandens tarsi pakilo liepsna“!, 
49 I Kor6,1-9. 

dangiškojo uždarbio viltimi gailestingumo darbams uždegusi 
net ir šaltas žmonių širdis? 

[XIX / 38] Ir vis dėlto, kadangi šis mokytojas turi būti 
didžių dalykų sakytojas, jis ne visuomet turi apie juos kalbėti 
didingai, bet paprastai, kai ką nors įrodinėja, saikingai, kai ką 
nors peikia ar giria. O kai reikia veikti ir kalbame tiems, kas 
turi šitai daryti, bet nenori, tuomet tuos didžius dalykus rei- 
kia sakyti didingai ir tinkamai sieloms palenkti. Ir apie vieną 
ir tą patį didį dalyką kartais kalbama paprastai, jei dėstoma, 
saikingai, jei pamokslaujama, ir didingai, jei raginama atsi- 
versti nusigręžusią sielą. Kas gi daugiau už Dievą? Bet ar to- 
dėl negalima apie jį kalbėti paprastai? Arba argi dėstydamas 
apie Trejybės vienybę turi kalbėti kaip nors kitaip nei svars- 
tydamas paprastais žodžiais, kad sunkiai suvokiamas dalykas, 
kiek įmanoma, taptų suprantamas? Argi čia reikia puošmenų, 
o ne įrodymų? Argi, kad veiktų, klausytojo nereikia palenk- 
ti, o ne veikiau pamokyti, kad žinotų? Kita vertus, šlovinant 
Dievą dėl jo paties ar dėl jo darbų, kokia graži ir puiki tampa 
kalbos išvaizda, kai kalba gebi kaip įmanydamas pašlovinti tą, 
kurio niekas pakankamai nepašlovins ir niekas kad ir men- 
kiausiai negali nešlovinti! Ir priešingai, jei jo negarbina arba 
kartu su juo, ar pirma jo garbina stabus, demonus, ar kokius 
nors sukurtuosius dalykus, nors tai didelis blogis, kad nuo jo 
atitrauktum žmones, privalu kalbėti ypač didingai. 

[XX / 39] Paprasto stiliaus pavyzdį — noriu plačiau šį tą 
paminėti — sutinkame pas apaštalą Paulių, kai jis sako: Pa- 
sakykite man jūs, norintys būti Įstatymo valdžioje, ar negirdite 
Įstatymo? Juk parašyta, kad Abraomas turėjo du sūnus: vieną 
iš vergės, kitą iš laisvosios. Bet vergės sūnus buvo gimęs pagal 
kūną, o laisvosios - pagal pažadą. Tai pasakyta perkeltine pras- 
me: tiedvi moterys - tai dvi Sandoros. Viena prie Sinajaus kalno 

sudaryta, gimdanti vergystei: ją reiškia Hagara. Hagara - tai Si- 
najaus kalnas Arabijoje; ji atitinka dabartinę Jeruzalę, nes šioji 
vergauja su savo vaikais. Bet aukštybių Jeruzalė laisva, ir ji yra 
mūsų motina"“, ir taip toliau. 

Taip pat ten, kur jis logiškai argumentuodamas sako: 
Broliai, aš kalbu, kaip įprasta žmonėse: net žmogaus teisėto tes- 
tamento niekas negali atmesti ar papildyti. Pažadai buvo duo- 
ti Abraomui ir jo palikuoniui. Nėra pasakyta „ir palikuonims“, 
ne daugiskaita, bet kaip apie vieną: ir tavo palikuoniui, tai yra 
Kristui. Aš noriu pasakyti: Dievo patvirtinto testamento negali 
panaikinti po keturių šimtų trisdešimties metų atsiradęs Įstaty- 
mas, ir jis negali pažado paversti niekais. Jei paveldėjimas būtų iš 
Įstatymo, tai negalėtų būti iš pažado. O Dievas dovanojo Abrao- 
mui malonę dėl pažado““. Ir kadangi klausytojams galėjo kilti 
klausimas: „kodėl gi vis dėlto buvo duotas Įstatymas, jei iš 
jo neplaukia paveldėjimas?“, pats sau šitaip paprieštaravo ir 
tarė tarsi klausdamas: Tad kam gi reikalingas Įstatymas? Jis 
buvo pridėtas dėl nusižengimų, kol ateis palikuonis, kuriam buvo 
skirtas pažadas; Įstatymas buvo angelų įsakytas per tarpininką. 
Tarpininko nebūna, kur yra vienas, o Dievas tėra vienas. Ir čia 
paprieštaravo savo paties teiginiui: Tad gal Įstatymas priešin- 
gas Dievo pažadams? Ir atsakė: Anaiptol, bei pateikė paaiškini- 
mą sakydamas: Jei būtų duotas Įstatymas, galintis teikti gyvybę, 
tai iš tikrųjų teisumas eitų iš Įstatymo. Bet Raštas viską apjuosė 
nuodėme, kad pažadas dėl tikėjimo į Jėzų Kristų tektų tiems, ku- 
rie tiki““, ir taip toliau, ir panašiai. 

Mokant reikia pasirūpinti ne tik atverti klausimų paslap- 
tis ir išrišti mazgus, bet taip pat ir tai darant paprieštarauti ki- 
tiems galbūt kylantiems klausimams, kad jie nesumenkintų 

2  Gal4,21-26. 


53  Gal3,15-18. 
54 Gal 3, 19-22. 


APIE KRIKŠČIONIŲ MOKSLĄ | 188 


ar nepaneigtų mūsų žodžių. Bet jei tik jų sprendimas mums 
aiškus, antraip imtumėmės, ko negalime pakelti. Kartais atsi- 
tinka, kad kai nagrinėjami ir išrišami iš klausimo plaukiantys 
kiti klausimai ir iš šių plaukiančių vėlgi plaukiantys dar kiti 
klausimai, dėmesys svarstymui taip ištįsta, kad jei tik atmin- 
tis nebeįstengia ir neišlaiko, svarstytojas nebesugeba sugrįž- 
ti prie pradžios, nuo ko pradėjo. Labai gerai, kai kaip nors 
galima atremti prieštaravimus, jei tik turime atsakymą, kad 
kartais prieštaravimų nekiltų ten, kur nebus galinčio atsakyti, 
arba bus, bet tylės, o prieštaraujantis turės pasitraukti neiš- 
gydytas. 

[40] O šiuose Apaštalo žodžiuose matome saikingą kal- 
bėjimą: Senesnio žmogaus aštriai nebark, bet graudenk kaip 
tėvą, 0 jaunesnius kaip brolius, vyresnio amžiaus moteris - kaip 
motinas, jaunesnes - kaip seseris“. Ir čia: Dėl Dievo gailestin- 
gumo prašau jus, broliai, aukoti savo kūną kaip gyvą, šventą, 
Dievui patinkančią auką““. Ir veik visas šio raginimo tekstas 
pasakytas saikingąja iškalbos rūšimi. Čia tie [sakiniai] gražes- 
ni, kuriuose taiklūs žodžiai darniai plaukia iš taiklių žodžių, 
kaip grąža grįžta, pavyzdžiui: Turime įvairių dovanų, destis ko- 
kia malonė mums suteikta: pranašystės - pagal tikėjimo taisyklę, 
tarnystės - tarnauti, kas mokymo - mokslui, kas raginimo - ra- 
ginimui; kas dovaną šelpti - šelpia nesididžiuodamas, kas va- 
dovauti, vadovauja rūpestingai; kas dovaną gailestingumo dar- 
bams - pagelbi kitiems su džiaugsmu. Meilė be veidmainystės, 
bodėkitės pikto, laikykitės gero, mylėkite vieni kitus broliška meile, 
lenktyniaukite tarpusavio pagarba, nebūkite apsileidę, bet uolūs, 
karštos dvasios, tarnaukite Viešpačiui, džiaukitės viltyje, būkite 
kantrūs varge, ištvermingi maldoje, rūpinkitės šventųjų reikalais, 

puoselėkite svetingumą. Laiminkite savo persekiotojus, laiminkite 
ir nekeikite. Džiaukitės su besidžiaugiančiais, verkite su verkian- 
čiais, sutarkite tarpusavyje“". Ir kaip gražiai visa ši srovė baigia- 
si dvinariu periodu: Ne aukšta išmanykite, žema pasirinkite“. 
Ir šiek tiek toliau: Nuolat užsiimdami tokiais dalykais, visiems 
grąžinkite, ką grąžinti privalote: kam mokestį - mokestį, kam 
muitą - muitą, kam baimę - baimę, kam pagarbą - pagarbą“. 
Ši narių srovė ir pati baigiasi periodu, sunertu iš dviejų narių: 
Niekam nebūkite ką nors skolingi, išskyrus tarpusavio meilę““. Ir 
šiek tiek toliau: Naktis nuslinko, diena prisiartino. Tad nusimes- 
kime tamsos darbus, apsiginkluokime šviesos ginklais. Elkimės 
padoriai, kaip dieną, saugodamiesi apsirijimo, girtavimo, palai- 
dumo, neskaistumo, nesantaikos ir pavyduliavimo. Apsivilkite 
Viešpačiu Jėzumi Kristumi ir prižiūrėdami kūną netenkinkite jo 
geidulių“!. Jei kas paskutiniuosius žodžius pasakytų: „ir prižiū- 
rėdami kūną jo geidulių netenkinkite“, be abejo, ausis paglos- 
tytų ritmingesne klauzule, bet rimtas vertėjas labiau norėjo 
išlaikyti žodžių tvarką. Kaip tai skamba graikų kalba, kuria 
kalbėjo Apaštalas, tegu žiūri šią kalbą išmanantieji iki pat to- 
kių smulkmenų. Bet man, kai išversta ta pačia žodžių tvarka, 
neatrodo, kad pasakyta ritmingai. [41] Išties reikia pripažinti, 
kad mūsų autoriams trūksta iš ritmingų klauzulių kylančios 
kalbėjimo puošmenos. Ar taip atsitiko dėl vertėjų, ar jie tyčia 
(manau, kad veikiau taip yra) vengė šio girtino papuošimo, 
nedrįstu teigti, nes, prisipažįstu, nežinau. Žinau tik tiek, kad 
jei kas nors iš išmanančių šį ritmingumą jų klauzules sudės 
pagal savo ritmo dėsnius, ką visiškai lengva padaryti pakeitus 
kai kuriuos žodžius kitais, reiškiančiais tą patį, arba sukeitus 

esamą jų tvarką, pamatys, kad šiems dieviškiems vyrams ne- 
trūksta nieko iš to, kąjie lyg didį dalyką išmoko gramatikos ar 
retorikos mokyklose ir dar ras tokių gražių kalbėjimo rūšių, 
kurios, be abejo, yra puikios mūsų kalboje, bet ypač - jų: to- 
kių niekur nerasi literatūroje, kuria anie puikuojasi. Bet reikia 
saugotis, kad prie dieviškų ir rimtų sakinių pridėjęs ritmo ne- 
atimtum svorio. Mat muzikos mokslas, iš kurio apie šį ritmą 
galima išsamiausiai sužinoti, mūsų pranašams nebuvo visai 
nežinomas: labai mokytas vyras Jeronimas paminėjo net kai 
kurių jų metrus bent jau hebrajų kalba, bet, stengdamasis iš- 
saugoti žodžių tiesą, jų iš ten neperkėlė. O aš, - jei kalbėsime 
apie mano skonį, man, be abejo, ne kitiems ir ne kitų geriau 
pažįstamą, - savo kalboje, kiek manau esant saikinga, nepra- 
leidžiu progos panaudoti šių ritminių klauzulių. Juo labiaujos 
man patinka mūsų autoriuose, kadjuose labai retai jų randu. 

[42] Didingas kalbėjimo būdas labiausiai nuo minėto- 
jo saikingo stiliaus skiriasi tuo, kad jį dailina ne tiek žodžių 
puošmenos, kiek jis yra galingas sielos jausmais. Mat jis 
taip pat apima veik visas paminėtąsias puošmenas, bet jei jų 
nėra — nereikalauja. Jis plaukia iš veržlumo, ir, jei jis yra, at- 
neša kalbos grožį, kylantį iš dalyko jėgos, o ne iš rūpinimosi 
papuošimais. Dalykui, dėl kurio kalbama, pakanka, kad jam 
tinkančius žodžius parinktų ne burnos stropumas, bet kad jie 
sektų paskui širdies karštį. Mat jei paauksuotais ir brangak- 
meniais išpuoštais ginklais apsiginkluotų į kovą besiveržian- 
tis narsus vyras, be abejo, šiais ginklais darytų tai, ką daro, ne 
todėl, kad jie brangūs, bet kad ginklai. Tas pat yra ir daug gali 
ir tai, ką skubančiam pavertė pyktis ginklu“*. 

Apaštalas kalba apie tai, kad dėl evangelinės tarnystės 
pasikliaujant Dievo dovanų paguoda reikia kantriai pakelti 

šio amžiaus blogybes. Tai didis dalykas ir kalbama didingai, 
ir netrūksta čia kalbos puošmenų: Štai dabar palankus metas, 
štai dabar išganymo diena. Mes nieko niekaip nenorime užgauti, 
kad mūsų tarnystė nebūtų peiktina. Priešingai: visa, kuo mes pa- 
sirodome Dievo tarnai, didžiai kantrūs sielvartuose, negandose, 
suspaudimuose, plakimuose, kalėjimuose, sgmyšiuose, sunkiuose 
darbuose, budėjimuose, badavimuose, tyrumu, išmintimi, pakan- 
tumu, gerumu, Šventąja Dvasia, neveidmaininga meile, tiesos ž0- 
džiu, Dievo jėga, teisumo ginklais iš dešinės ir iš kairės, gerbiami 
ir žeminami, šmeižiami ir giriami, laikomi apgavikais ir teisiais, 
nepažįstamais ir žinomais; mirštame - ir štai vėl gyvuojame, esa- 
me baudžiami - ir nenužudomi, liūdime — ir visą laiką esame 
linksmi, būdami beturčiai, praturtiname daugelį, nieko neturi- 
me - ir viską turime. Žiūrėk, koks įkarštis: Mūsų lūpos atvirai 
jums prabilo, korintiečiai, mūsų širdis jums erdvi tapo““, ir taip 
toliau, ilgai užtruktų viską cituojant. 

[43] Taip patir laiške Romiečiams [Apaštalas] įtikinėja į 
Dievo pagalbą sudėjus tikrąją viltį šio pasaulio persekiojimus 
nugalėti meile. Ir įtikinėja didingai ir papuošta kalba. Žino- 
me, kad viskas išeina į gera mylintiems Dievą, jo valia pašauk- 
tiesiems. Nes jis juos iš anksto numatė ir iš anksto paskyrė tapti 
panašiais į savo Sūnaus pavidalą, kad šis būtų pirmgimis tarp 
daugelio brolių. Kuriuos jis iš anksto paskyrė, tuos ir pašaukė; 
kuriuos pašaukė, tuos ir nuteisino; kuriuos nuteisino, tuos ir iš- 
aukštino. Tai ką dėl viso šito pasakysime? Jei Dievas už mus, kas 
gi prieš mus? Jeigu jis nepagailėjo nė savo Sūnaus, bet atidavė jį 
už mus visus, - kaipgi jis ir visko nedovanojo kartu su juo? Kas 
kaltins Dievo išrinktuosius? Išteisinantis Dievas? Kas pasmerks? 
Ar Kristus Jėzus, kuris numirė, bet prisikėlė, kuris sėdi Dievo de- 
šinėje ir užtaria mus? Kas gi mus atskirs nuo Kristaus meilės? 

Ar vargas? Ar priespauda? Ar persekiojimas? Ar badas? Ar 
nuogumas? Ar pavojus? Ar kalavijas? Parašyta: Dėl tavęs mes 
žudomi ištisą dieną, laikomi pjautinomis avimis“*. Tačiau visa 
mes lengvai nugalime dėlei to, kuris mus pamilo. Ir aš esu tikras, 
kad nei mirtis, nei gyvenimas, nei angelai, nei kunigaikštystės, nei 
dabartis, nei ateitis, nei galybės, nei aukštumos, nei gelmės, nei 
jokie kiti kūriniai negalės mūsų atskirti nuo Dievo meilės, kuri 
yra mūsų Viešpatyje Kristuje Jėzuje“. 

[44] Nors visas laiškas Galatams parašytas paprastuoju 
stiliumi ir tik pačioje pabaigoje yra viduriniojo kalbėjimo, vis 
dėlto čia įterpta tokia sielą jaudinanti vieta, kad ir be jokių 
puošmenų, kokias matėme ką tik pacituotose ištraukose, ją 
turime tik didingai skaityti: Jūs laikotės dienų, mėnesių, metų, 
laikotarpių. Aš tikrai baiminuosi dėl jūsų: kad kartais nebūčiau 
veltui triūsęs jūsų labui. Būkite tokie, kaip aš, nes ir aš toks, kaip 
jūs. Maldauju jus, broliai! Jūs nesate manęs įžeidę. Jūs žinote, 
kad pirmą kartą jums paskelbiau Evangeliją sirgdamas. Mano 
kūno negalia buvo jums išmėginimas, bet jūs jo nepaniekinote 
ir neatmetėte, mane priėmėte kaip Dievo pasiuntinį, kaip patį 
Kristų Jėzų. Kurgi dabar jūsų palaima? Juk aš galiu paliudyti, 
kad įmanydami jūs būtumėte išsilupę akis ir atidavę man. Ne- 
jau tapau jūsų priešu, kalbėdamas jums tiesą? Anie jus vilioja ne 
kilniais sumetimais. Jie norėtų jus atitraukti, kad prisirištumėte 
prie jų. Gražu patirti taurų prisirišimą visada, o ne vien kai esu 
pas jus, mano vaikeliai, kuriuos aš ir vėl su skausmu gimdau, kol 
jumyse išryškės Kristaus atvaizdas. Aš norėčiau būti dabar pas 
jus, kad žinočiau, kaip prabilti, nes neišmanau, ką man su ju- 
mis daryti“. Argi čia žodžiai sudėti antitezėmis, ar jie pajungti 
kokiam nors laipsniavimui, ar čia skamba trumposios frazės, 

nariai ar periodai? Tad ne todėl sušildo didingumo jausmas, 
kuriuo, kaip jaučiame, verda šioji kalba. 

[XXI /45] Šie Apaštalo žodžiai yra tiekaiškūs, kiek gilūs, 
ir taip parašyti ir perduoti atminimui, kad jiems reikia ne tik 
skaitytojo ar klausytojo, bet ir aiškintojo, jei kas nors, nepasi- 
tenkindamas paviršiumi, norėtų tirti gelmes. Todėl pasižiū- 
rėkime, kaip atrodo minėtosios iškalbos rūšys pas tuos, kas 
skaitydami šiuos raštus toli pažengė pažindami dieviškus bei 
išganingus dalykus ir tai pateikė Bažnyčiai. 

Žemuoju stiliumi naudojasi palaimintasis Kiprijonas 
toje knygoje, kur svarsto apie taurės slėpinį. Čia nagrinėja- 
mas klausimas, svarstantis, ar Viešpaties taurėje turi būti tik 
vanduo, ar vanduo, sumaišytas su vynu. Bet šį tą reikėtų iš 
ten paimti kaip pavyzdį. Tad po laiško įžangos, pradėdamas 
nagrinėti užduotą klausimą, jis sako: Žinai, kad esame įspėti 
aukodami taurę išsaugoti Viešpaties tradiciją, ir mes nieko kitaip 
negalime daryti, nei pirmasis dėl mūsų padarė Viešpats, tai yra, 
kad taurė, aukojama jo atminimui, būtų aukojama sumaišyta 
su vandeniu. Mat kai Kristus sako: Aš esu tikrasis vynmedis“", 
Kristaus kraujas tikrai nėra vanduo, o vynas. Negalima many- 
ti, kad jo kraujas, kuriuo esame atpirkti ir atgaivinti yra taurėje, 
kai vyno nėra taurėje, kurioje rodomas Kristaus kraujas, kurį 
išpranašavo visų Raštų slėpiniai ir liudijimai. Jau Pradžios kny- 
goje matome, kad visa, kas susiję su Nojaus slėpiniu, numato ir 
jau čia pateikia Viešpaties kančios provaizdį: Nojus gėrė vyną, 
pasigėrė, savo namuose apsinuogino, miegojo nuogomis ir nepri- 
dengtomis šlaunimis; vidurinysis sūnus pasityčiojęs iš tėvo nuo- 
gumo, o vyriausiasis ir jaunėlis jį pridengę“, ir visa kita, ko nėra 
reikalo pasakoti, nes jau vien to pakanka suvokti, kad Nojus, 

atskleisdamas būsimosios tiesos provaizdį, gėrė ne vandenį, bet 
vyną ir taip išreiškė Viešpaties kančios vaizdą. Taip pat matome, 
kad ir kunigas Melchizedekas buvo Viešpaties kančios slėpinio 
provaizdis, nes Šventasis Raštas liudija ir sako: O Salemo kara- 
lius Melchizedekas atnašavo duoną ir vyną. Jis buvo aukščiausio- 
jo Dievo kunigas ir palaimino Abraomą“?. Kad Melchizedekas 
buvo Kristaus provaizdis, psalmėse parodo Šventoji Dvasia, Tėvo 
asmeniu kreipdamasi į Sūnų: Pirmiau už Aušrinę tave pagim- 
džiau. Tu kunigas amžiais, kaip Melchizedekas““. Čia ir toliau 
šiame laiške išlaikytas žemasis kalbos stilius, ką skaitytojai 
lengvai gali nustatyti. 

[46] Taip pat ir šventasis Ambraziejus, kalbėdamas apie 
didelį dalyką — Šventąją Dvasią — ir įrodinėdamas ją esant ly- 
gią Tėvui ir Sūnui, vis dėlto naudojasi žemuoju kalbos stiliu- 
mi, nes nagrinėjamas dalykas reikalauja ne žodžių puošmenų 
ar palenkti sielą jaudinančiais jausmais, bet pateikti dalyko 
įrodymus. Tad, be visa kita, šio veikalo pradžioje sako"!: Šios 
pranašystės sujaudintas Gedeonas — mat išgirdo, kad nors ir 
trūkstant tūkstančių žmonių, Viešpats išlaisvins savo tautą per 
vieną žmogų, — atnašavo ožiuką iš ožkų bandos, ir, pamokytas 
angelo, jo mėsą ir neraugintą duoną padėjo ant uolos ir apipylė 
skystimu, ir auka buvo priimta"*. Matome, kad šis ženklas rodo, 
kad toji uola buvo Kristaus kūno provaizdis, nes parašyta: "Jie 
gėrė iš juos lydinčios uolos, o ta uola buvo Kristus"?. Bet iš tiesų 
tai nurodo ne į jo dievystę, o į kūną, savo amžina kraujo upe už- 
liejusį trokštančių tautų širdis. Tad jau anuomet slėpiniu buvo 
parodyta, kad nukryžiuotas Viešpats Jėzus savo kūnu sunaikina 
viso pasaulio nuodėmes, ir netik nusižengimus darbais, bet ir sielų 

geismus. Nes ožiuko mėsa nurodo darbų kaltę, o skystimas — 
geismų nešvankybes, kaip parašyta: 'Užsidegė tauta blogiausiais 
geismais ir sakė: Kas mums duos mėsos valgyti'?* O tai, kad an- 
gelas ištiesė šakelę ir palietė uolą, iš kurios pakilo ugnis, parodo, 
kad Dvasios prisi pildęs Viešpaties kūnas sudegina visas žmogaus 
padėties nuodėmes. Todėl Viešpats ir sakė: Aš atėjau įžiebti že- 
mėje ugnies", ir taip toliau, kur labiausiai siekiama ištirti ir 
įrodyti dalyką. 

[47] Saikingajam stiliui priklauso šis Kiprijono skais- 
tybės pašlovinimas: Dabar turime kreiptis į mergeles - kuo 
didesnė jų šlovė, tuo didesnis ir rūpestis. Jos - Bažnyčios želme- 
nų žiedas, dvasinės malonės grožybė ir puošmena, džiaugsmin- 
ga šlovės ir garbės dovana, nesueižėjęs ir nesugadintas kūrinys, 
Dievo paveikslas, atliepiantis Viešpaties šventumą, garbingoji 
Kristaus bandos dalis. Jų dėka džiūgauja ir žydi dosniai jose šlo- 
vingas motinos Bažnyčios vaisingumas, ir kuo daugiai prie savo 
skaičiaus prideda šlovingoji skaistybė, tuo labiau auga motinos 
džiaugsmas“. Ir kitur laiško pabaigoje: Kaip nešiojome atvaiz- 
dą to, kuris yra iš žemės, tai p nešiokime atvaizdą ir to, kuris yra 
iš dangaus". Šį atvaizdą nešioja skaistybė, nešioja tyrumas, šven- 
tumas nešioja ir tiesa, nešioja prisimenantie ji Dievo mokymą, re- 
ligingai išlaikantys teisingumą, tvirti tikėjime, nuolankūs baimė- 
je, visa tvirtai pakeliantys, švelniai iškenčiantys neteisybę, leng- 
vai atleidžiantys, broliškoje meilėje vienos sielos ir vienos širdies. 
Jūs, gerosios mergelės, turite laikytis, mylėti, vykdyti kiekvieną iš 
šių nurodymų, jūs, pasišventusios Dievui ir Kristui didesniąja ir 
geresniąja savo dalimi žengiate prie Viešpaties, kuriam pašventė- 
te save. Amžiumi vyresnės, parūpinkite jaunesniosioms mokslą, 

gimimu jaunesnės, paraginkite bendraamžes, drąsinkite viena 
kitą tarpusavio raginimais, dorybę mėgdžiojančiais liudijimais 
kvieskite šlovei; tverkite narsiai, ženkite dvasiškai, atkeliaukite 
laimingai, tik tuomet prisiminkite mus, kai jumyse pradės šlovin- 
ti skaistybę". 

[48] Ir Ambraziejus saikingu ir papuoštu stiliumi pasi- 
šventusioms mergelėms tarsi pavyzdžio forma pateikia, ką 
papročiais pamėgdžioti, ir sako: Ji buvo mergelė ne tik kūnu, 
bet ir protu, nuoširdžių jos jausmų neteršė jokios klastos pinklės, 
nuolankios širdies, rimtos šnekos, išmintingos sielos, veikiau šykšti 
kalbėti, stropi skaityti, viltis dedanti ne į turtų netikrumą“, bet į 
neturėlio maldą; atidi darbui, drovi pokalbiui; proto sprendimui 
ne žmogų, bet Dievą šaukėsi teisėju, nieko neužgaunanti, visiems 
linkinti gero, ji atsikelia prieš vyresniuosius, bendraamžiams ne- 
pavydi, vengia puikavimosi, laikosi proto, myli dorybę. Ar ji kada 
nors veidu užgavo tėvus? Kada nesutarė su artimaisiais? Kada 
bjaurėjosi vargšu? Kada pasijuokė iš bejėgio? Kada išsisuko nuo 
skurdžiaus? Ji baugščiai lankydavo tik tuos vyrų susirinkimus, 
kur gailestingumui netekdavo rausti, kurių neaplenkdavo dro- 
vumas. Akyse jokio valiūkiškumo, jokio užgaulumo žodžiuose, 
veiksmuose - jokio nedrovumo, judesiai neištežę, eisena nesugle- 
busi, balsas nekandus, nes pats kūno grožis yra sielos atvaizdas 
ir dorumo pavyzdys. Išties pažinsi gerus namus iš prieangio, ir 
jie tegu stengiasi nuo pat pirmųjų žingsnių niekur viduje neslėpti 
tamsybių, ir tarsi viduje padėto žibinto šviesa tešviečia ir išorė- 
je. Ką aš galiu pasakyti apie valgių saiką, pareigų gausą - vienų 
daugiau, nei prigimtis paneša, kitų prigimčiai veik trūksta? Ten 
jokio laiko atokvėpiui, čia kas antra diena pasninkas, ir jei kartais 
užeina noras pasistiprinti, maistas dažniausiai paprastas, kad 

mirtį sulaikytų, o ne malonumo suteiktų““, ir taip toliau. Visa 
tai pateikiau kaip saikingojo stiliaus pavyzdį, nes čia kalbama 
ne kad dar nedavusios įžadų mergelės pažadėtų skaistybę, bet 
apie tai, kokios turi būti jau davusiosios įžadus. Mat kad siela 
ryžtųsi imtis tokio didelio ir puikaus sumanymo, ją be abejo 
reikia sujaudinti ir uždegti didinguoju stiliumi. Bet kankinys 
Kiprijonas rašė apie mergelių padėtį, o štai šis vyskupas siekė 
uždegti jas didinga kalba. 

[49] Bet dabar paminėsiu ir didingojo stiliaus pavyzdžių 
iš jų raštų. Juodu tikrai užsipuolė dažais gražinančias, o iš tie- 
sų veikiau nugražinančias savo išvaizdą. Pirmasis, kalbėda- 
mas apie tai, be kita ko, sakė: Jei koks nors dailininkas panašia 
spalva nupieštų kieno nors veidą, išvaizdą ir kūno sudėjimą ir 
jau nupiešus ir pabaigus atvaizdą prisiliestų kito ranka, kad jau 
pabaigtą ir nupieštą tarsi geriau perpieštų, tuomet atrodytų, kad 
tai didelė neteisybė pirmajam meistrui, ir jo pasipiktinimas tei- 
sėtas. Ar tu manai, kad liksi nenubausta už tokio begėdiško ne- 
protingumo įžūlybę, už Meistro Dievo įžeidimą? Ir nors žmonėse 
nesi pasileidėlė ir išsitepusi gundančiu raudonumu, sugadinusi ir 
sudarkiusi tai, kas Dievo, nusipelnai būti laikoma blogesne už 
ištvirkėlę. Visa, kas, manai, tave puošia, kas pagražina, - visa 
tai puolimas prieš Dievo kūrinį, tiesos išdavystė. Apaštalo bal- 
sas įspėja: Išmeskite senąjį raugą, kad taptumėte nauju maišy- 
mu, mat esate nerauginti. Nes jau yra paaukotas mūsų velykinis 
Avinėlis, Kristus. Tad švęskime šventes ne su senu raugu, ne su 
blogybės ir nelabumo raugu, bet su nerauginta tyros širdies ir tie- 
sos duona“!. Argi išlieka tyra širdis ir tiesa, kai tyra suteršiama, 
kai tiesa spalvų apgavystėmis, tepalų dažais pakeičiama į melą? 
Tavo Viešpats sako: "Negali nė vieno plauko padaryti nei balto, 

nei juodo“, o tu, kad nutildytum savo Viešpaties balsą, nori būti 
stipresnė. Įžūliu užmoju ir šventvagiška panieka dažaisi savo 
plaukus, bloga ateities pranašyste pradedi savo ugninės spalvos 
plaukus“. Būtų per daug cituoti visa, kas seka toliau. 

[50] O antrasis, Ambraziejus, kalbėdamas prieš tokias 
moteris sako: Štai iš kur randasi ydų paskatos, kai rinktinėmis 
spalvomis dažosi veidus, bijodamos nepatikti vyrams ir, pradė- 
jusios nuo veido apgavystės, svarsto apie skaistybės apgavystę. 
Kokia beprotystė keisti prigimties veidą, ieškoti dažų ir bijantis 
vyro sprendimo prarasti savąjį? Trokštančioji pakeisti tai, kuo 
yra gimusi, pirmiau pasako apie save: šitaip stengdamasi patikti 
kitam, pirmiau pati sau nepatinka. Kokio, moterie, mums reikia 
tavo bjaurumo teisėjo, teisingesnio už tave pačią, bijančią būti 
matoma? Jei esi graži, ką slepi? Jei bjauri, kodėl meluoji, kad esi 
graži, neketindama sulaukti malonės nei iš savo sąžinės, nei iš kito 
klaidos? Jis [tavyje] myli kitą, ir tu kitam nori patikti ir pyksti, jei 
kitą pamilo tas, kurį mokai apsigauti dėl tavęs. Prasta esi mokyto- 
ja, save mokai apgaudinėti. Žinanti, kas yra suvedžiotojas, vengia 
suvedžioti ir, kad ir pigi būtų moteris, ne prieš kitą, bet prieš save 
nusideda. Veik labiau priimtini paleistuvystės nusikaltimai: ten 
gėda apgaudinėjama, čia - gimtis“*. Manau, aišku, kad ši iškal- 
ba galingai stumteli moteris ir prie drovumo, ir prie baimės, 
kad dažais neslėptų savo išvaizdos. Todėl čia regime ne žemą, 
ne saikingą, bet visu kuo didingą kalbos stilių. Ir pas šiuos, 
kuriuos du iš daugelio norėjau pacituoti, ir pas kitus gerai ir 
gražiai, tai yra pagal reikalą, taikliai, išgražintai ir aistringai kal- 
bančius Bažnyčios žmones daugybėje jų raštų ar kalbų galima 
rasti šiuos tris stilius, o, pridėjus įdėmaus skaitymo ar klausy- 
mo su lavinimusi, besimokantieji gali juos ir išsiugdyti. 

82 MtS, 36. 

[XXII / 51] Taip pat niekas neturėtų manyti, kad visus 
juos sumaišius būtų nusikalstama taisyklėmis, priešingai, 
kiek dera prie temos, kalbą dera paįvairinti visomis stiliaus 
rūšimis. Mat kai ilgai kalbama vienu stiliumi, sunkiau išlaiky- 
ti klausytojų dėmesį. Bet kai pereinama iš vieno į kitą, nors 
kalbaišeitų irilgesnė, ji sklandžiau rutuliojasi, nors ir kiekvie- 
nas paskiras stilius iškalbingųjų šnekoje turi savo pajvairini- 
mo būdų, kuriais neleidžiama klausytojams pajusti ją šąlant 
ar vėstant, tačiau lengviau ilgesnį laiką ištverti gryną žemąjį 
nei gryną didingąjį stilių. Tai todėl, kad juo labiau sujaudinsi 
sielą, kad klausytojas mums pritartų, tuo trumpiau ji gali to- 
kia išlikti, kai jau buvo pakankamai sujaudinta. Todėl reikia 
saugotis, kad norint jau pakylėtąją aukščiau pakylėti, ji ir nuo 
ten nenupultų, kur sujaudinus jau buvo atvesta. O įterpus tai, 
ką reikia kalbėti žemesniu stiliumi, gražiai pereisi prie to, ką 
reikia sakyti didingai, kad kalbos smūgiai kaitaliotųsi kaip 
audringos jūros bangos. Iš to seka, kad didingasis kalbos sti- 
lius, jei reikia ilgiau kalbėti, neturi būti grynas, bet pajvairin- 
tas įterpiant kitų stilių, o kalba priskiriama tam stiliui, kurio 
priemonių daugiausia. [XXIII / 52] Svarbu, kokį stilių į kokį 
galima įterpti ar panaudoti tam tikrose ir to reikalaujančiose 
vietose. Matprie didingojo stiliaus visuomet arba veik visuo- 
met dera saikingojo stiliaus pradžios. Kalbėtojo valioje kai ką 
iš to, ką būtų galima kalbėti didingai, pasakyti žemuoju stiliu- 
mi, kad didingai sakomi dalykai, palyginti su tuo, kas pirma 
pasakyta, taptų dar didingesni, tarsi jų šešėliai pastaruosius 
padarytų dar šviesesnius. Bet kokiu stiliumi sakomose kalbo- 
se reikia išpinti iškilusių klausimų mazgus, tam reikia įžvalgu- 
mo, o tai savo savastimi laiko žemasis stilius. Todėl, reikalui 
iškilus, šiuo stiliumi naudojamasi kalbant ir kitais dviem sti- 
liais, panašiai kaip šlovinant ar barant, kai visai nereikia ko 

nors nei prakeikti, nei išlaisvinti, ar gauti pritarimą kokiam 
nors veiksmui, kad ir kokiu stiliumi bekalbėtum, reikėtų pa- 
naudoti ir įterpti saikingąjį. Vadinasi, didingajame stiliuje sau 
vietą suranda ir kiti du, panašiai ir žemajame. O saikingasis 
stilius ne visuomet, bet tik retkarčiais reikalauja žemojo, jei, 
kaip sakiau, pasitaiko išrišimo reikalingas klausimas arba kai 
tai, ką būtų galima papuošti, nepuošiama, ir žema kalba sa- 
koma todėl, kad tarsi aukštesnę vietą suteiktų puošmenų py- 
nėms“*. Didingojo stiliaus saikingajam nereikia, nes pats jis 
naudojamas malonumui sukelti, o ne sielai sujaudinti. 

[XXIV / 53] Tikrai ne todėl, kad kalbėtojui pritaria daž- 
nesni ir stipresni šūksniai, manytina jį kalbant didingai - šitai 
pasiekia ir žemojo stiliaus įžvalgos, ir saikingojo puošmenos. 
Didingasis stilius dažnai savo svarumu balsą užspaudžia, bet 
išspaudžia ašaras. Pagaliau ir aš, kai atkalbinėjau Mauritani- 
jos Cezarėjos gyventojus nuo piliečių — tiesą sakant, daugiau 
nei tik piliečių — tarpusavio muštynių, jų vadinamų caterva 
(„būrys“), — nes ne tik miestelėnai, bet ir artimieji, broliai, 
pagaliau, tėvai ir vaikai, pasidaliję į dvi puses ištisas kelias 
dienas tam tikru metų laiku iškilmingai kaudavosi vieni su 
kitais akmenimis ir kiekvienas, ką galėdamas, žudydavo. Aš 
išties, kiek įstengdamas, kalbėjau didingai, kad žodžiais at- 
skleisčiau ir iš širdžių bei papročių išvyčiau tokią žiaurią ir 
įsisenėjusią blogybę, ir pradėjau manyti šį tą nuveikęs ne iš- 
girdęs jų pritarimo šūksnius, bet ašaras pamatęs. Kad supran- 
ta ir turi malonumo, rodė šūksniais, kad yra palenkti — aša- 
romis. Kai jas pamačiau, pirma, nei patvirtino pats dalykas, 
patikėjau, kad nugalėtas anas siaubingas tėvų ir senelių nuo 
seno iš senolių perduodamas paprotys, pragaištingai apsė- 
dęs ar veikiau apvaldęs jų širdis. Kai tik baigiau pamokslą, 

pakėliau širdis ir lūpas padėkai Dievui. Ir štai jau aštuoneri 
ar daugiau metų, kai, Kristui padedant, ten nieko panašaus 
nemėginta daryti. Yra daug kitų pavyzdžių, iš kurių žinome, 
kad žmonės tai, ką juose padarė didinga išmintinga kalba, 
veikiau parodo ne šūksniais, o dejonėmis, kartais ašaromis, 
pagaliau - gyvenimo pakeitimu. [54] Daugelį pakeitė ir že- 
masis stilius, bet kad žinotų, ko nežinojo ar tikėtų tuo, kas 
rodėsi neįtikėtina, o ne kad darytų tai, ką žino reikalinga 
daryti, bet daryti nenori. Mat tokiam kietumui įveikti rei- 
kia kalbėti didingai. Nes kai iškalbingai giriama ar peikiama, 
kaip būna saikingajame stiliuje, tai taip paveikia kai kuriuos 
klausytojus, kad jie ne tik patiria malonumo iš iškalbos, bet ir 
patys girtinai siekia gyventi ir peiktinai - vengia. Bet ar visi, 
kas patiria malonumo, mėgdžioja, ar visi palenktieji taip ir el- 
giasi, jei jiems kalbėta didinguoju stiliumi, ar visi pamokytieji 
sužino ir patiki esant tiesa tai, ko nežinojo, jei jiems kalbėta 
žemuoju? 

[XXV / 55] Išto seka, kad tai, ko siekia šie du stiliai, yra 
visiškai būtina tiems, kas nori kalbėti išmintingai ir iškalbin- 
gai. O to, ką galima padaryti saikinguoju stiliumi, tai yra, kad 
pati iškalba teiktų malonumo, nereikia griebtis dėl jo paties, 
bet tik tam, kad naudingai ir garbingai sakomiems dalykams 
klausytojai, kuriems netrūksta nei mokančiosios iškalbos, 
nei jaudinančiosios, nes jie ir taip išmano bei yra užsidegę, 
kartais šiek tiek greičiau pritartų arba tiesiog jų pritarimas 
pasidarytų kibesnis dėl paties iškalbos teikiamo malonumo. 
Mat kadangi apskritai iškalbai būdinga bet kokiame iš šių 
trijų stilių kalbėti įtikinimui pritaikyta kalba, o siekiamasis 
tikslas — kalba įtikinti, tai kokiu iškalbos stiliumi bekalbėtų 
koks nors iškalbingas kalbėtojas įtikinimui pritaikyta kalba, 
iškalbos tikslą pasiektų tik įtikinęs. Žemuoju stiliumi įtikina, 

kad ką sako, yra tiesa, didinguoju - kad klausytojai darytų tai, 
ką žino esant darytina, bet nedaro, o saikinguoju įtikina, kad 
kalba gražiai ir papuoštai. Kai toks tikslas, kas mums darbo? 
Tesiekia jo tie, kas puikuojasi liežuviu ir pučiasi sakydami pa- 
negirikas ir tokias kalbas, kur klausytojas nei pamokomas, nei 
paraginamas ką nors daryti, bet tik žavimas. O mes šį tikslą 
pajungiame kitam tikslui, tai yra tai, ką norime pasiekti kal- 
bėdami didingai, to paties norime kalbėdami ir šiuo saikin- 
guoju stiliumi, tai yra, kad būtų pamilti geri papročiai ir ven- 
giama blogų, jei nuo tokio veikimo žmonės nėra taip nutolę, 
kad pasirodytų reikalinga juos pastūmėti didingąja iškalbos 
rūšimi, — o jei jau taip elgiasi, - kad labiau stengtųsi ir tvirtai 
to laikytųsi. Tad net ir saikingojo stiliaus puošmenomis nau- 
dojamės ne puikuodamiesi, bet protingai, nesitenkindami jos 
tikslu, kurio laikantis klausytojui viso labo teikiamas malonu- 
mas, bet veikiau kalbėdami taip, kad jis pasitarnautų gėriui, 
kurį norime įteigti. 

[XXVI / 56] Tadanuos tris ką tik aptartus stilius tas, kas 
kalbėdamas išmintingai taip pat nori kalbėti ir iškalbingai, 
privalės kalbėti taip, kad jo klausytųsi supratingai, mielai ir 
klusniai, ir turi suprasti, kad ne kiekvienas iš trijų kalbos stilių 
paskirai yra pasiskirstę taip, kad žemajam stiliui priklausytų 
pasiekti, kad jo būtų klausomasi supratingai, saikingajam — 
mielai, didingajam — klusniai, bet veikiau visų šių trijų dalykų 
niekuomet negalima išleisti iš akių ir kaip įmanoma jais kal- 
bėti, net jei kalbama ir kuriuo nors vienu iš šių trijų stilių. Nes 
nenorime nusibosti, net jei ką nors sakome ir žemuoju sti- 
liumi, todėl norime, kad mūsų klausytųsi ne tik suprasdami, 
betirsu malonumu. Ar tik ne to siekiame savo kalboje moky- 
dami dieviškaisiais liudijimais, kad mūsų klausytųsi klusniai, 
tai yra, kad tikėtų jais, besirūpinant tam, kam buvo pasakyta: 

Tavo liudijimai tikrai verti pasitikėjimo““? Ar ne klausytojų 
tikėjimo siekia tas, kas norintiems sužinoti pasakoja net ir 
žemuoju stiliumi? Bet kas norės jo klausytis, jei klausytojo 
nelaikys pritraukęs šiokiu tokiu patrauklumu? Mat jei kalba 
nesuprantama, kas gi nežino, kad jos neįmanoma klausytis 
nei su malonumu, nei nuolankiai? Dažnai ir pats Žemasis sti- 
lius, išrišdamas sunkiausius klausimus ir akivaizdžiai įrodyda- 
mas netikėtus dalykus, iškasdamas ir pateikdamas, sakyčiau, 
iš kažin kokių gelmių, iš kurių nieko nebesitikėta, taiklius tei- 
ginius“, nugalėdamas priešininkų klaidą ir įrodydamas, kad 
nenugalimai atrodę jo žodžiai yra klaidingi, ypač kai jame yra 
tarsi nesiekiamo, bet natūralaus grožio ir ne besipuikuojan- 
čio, o tarsi būtino ir, galėčiau sakyti, iš paties dalyko išplėšto 
klauzulių ritmo, sukelia tiek pritarimo šūksnių, kad vargiai 
suprasi, jog tai žemasis stilius. Mat jei puola be puošmenų 
ir ginklų ir tarsi nuogas susiremia, tai dar nereiškia, kad ne- 
įveikia priešo savo gyslomis ir raumenimis, neparverčia be- 
sipriešinančio ir savo galingais nariais nesutraiško melo. Argi 
ne todėl šiuo stiliumi kalbantiems dažnai ir daug pritariama 
šūksniais, kad malonumo teikia šitaip įrodyta, šitaip apginta, 
šitaip neįveikiama tiesa? Vadinasi, ir šiuo stiliumi mūsų mo- 
kytojas ir sakytojas turi taip kalbėti, kad jo klausytųsi ne tik 
suprasdami, bet su malonumu ir klusniai. [57] O saikingasis 
stilius pas iškalbingą Bažnyčios žmogų neturi likti be puoš- 
menų arbūti perdėtai išpuoštas, neturi siekti tikvieno - teikti 
malonumo (vien tik to ji siekia pas kitus), bet tiek, kiek juo 
kas nors giriama arba barama, turi siekti, kad būtų klusniai 
klausomasi, kad pirmojo būtų trokštama arba tvirčiau laiko- 
masi, o antrojo vengiama ir atsisakoma. Nes jei nesiklausoma 

suprantant, negali būti ir klusniai klausomasi. Todėl minėtųjų 
trijų dalykų - kad klausytojai suprastų, turėtų malonumo ir 
paklustų - turi būti siekiama kalbant ir tuo stiliumi, kuriame 
pirmauja malonumo teikimas. [58] Pagaliau, kur klausytojus 
reikia sujaudinti ar palenkti (o reikia tuomet, kai jie pripažįs- 
ta, kad kalbama teisingai ir maloniai, bet nenori daryti, kas 
sakoma), be abejo, reikia kalbėti didingai. Bet kas bus sujau- 
dintas, jei nesupranta, kas sakoma? Arba kas klausysis toliau, 
jei nepatiria malonumo? Todėl ir šio stiliaus, kuris kalbos 
didingumu siekia nuolankumui palenkti surambėjusias šir- 
dis negali būti nuolankiai klausomasi, jei kalbėtojas nekalba 
suprantamai ir maloniai. 

[XXVII / 59] Kad nuolankiai klausytumėmės, daugiau 
už bet kokį iškalbos didingumą svorio turi kalbėtojo gyveni- 
mas. Mat kas išmintingai ir iškalbingai kalba, bet gyvena ne- 
tikusiai, tikrai priaugina daugybę mokslo siekiančiųjų, nors, 
kaip parašyta, pats savo sielai jis nenaudingas“. Todėl Apašta- 
las sakė: dėl akių ar iš tiesų tebus skelbiamas Kristus“?. Kristus 
yra Tiesa““, bet Tiesą gali skelbti ir netiesa, tai yra, kai teisin- 
gi ir tikri dalykai skelbiami pikta ir apgaulinga širdimi. Kaip 
tik taip Jėzų Kristų skelbia tie, kas ieško ne Kristaus Jėzaus, bet 
savo naudos". Bet kadangi dori tikintieji nuolankiai klausosi 
ne bet kokio žmogaus, o paties Viešpačio, sakiusio: ką jie lie- 
pia, darykite, tačiau nesielkite, kaip jie elgiasi, nes jie kalba, bet 
nedaro"", todėl galima naudingai klausytis tų, kas naudingai 
nesielgia. Mat jie stengiasi ieškoti savo naudos, bet savo mo- 
kyti nedrįsta, kai kalba iš sveiko mokymo??, įkurto Bažnyčios 


88 | Sir37, 19. 

89  Fil l, 18. 

90  Cf Jn 14, 6. 

sosto katedros. Todėl pats Viešpats, prieš ištardamas mano 
cituotus žodžius pasakė: Jie sėdi Mozės soste?*. Šis Mozės - ne 
jų — sostas vertė, kas dora, kalbėti net ir dorai nesielgiančius. 
Elgėsi savaip gyvendami savo gyvenimą, bet savaip mokyti 
jiems neleido svetimas sostas. [60] Tad daug kam pasitar- 
nauja kalbėdami dorai nesielgiantieji, bet gerokai didesniam 
skaičiui pasitarnautų elgdamiesi taip, kaip kalba. Nes galybė 
tokių, kurie blogą savo gyvenimą mėgina ginti pasiremdami 
pačiais savo vyresniaisiais ir mokytojais, savo širdyje atsaky- 
dami, arba, jei pratrūksta — ir burna kalbėdami: „Kodėl pats 
nedarai to, ką mane mokai?“ Todėl būna, kad nesiklauso mo- 
kytojo nuolankiai tie, kurie savęs paties nesiklauso ir kartu su 
pačiu skelbėju niekina jiems skelbiamą Dievo žodį. Pagaliau 
ir Apaštalas, rašydamas Timotiejui, pasakęs: Niekas tegul ne- 
niekina tavo jaunystės, paaiškino, kodėl neturėtų niekinti pri- 
durdamas: Tik pats būk tikintiesiems pavyzdys žodžiu, elgesiu, 
meile, tikėjimu, skaistumu“. | XXVIII / 61] Tad toks mokyto- 
jas, kad jo nuolankiai, o ne gėdydamiesi klausytųsi, kalbės ne 
tik žemuoju ir saikinguoju, bet ir didinguoju stiliumi, nes gy- 
vena ne niekingą gyvenimą. Jis taip išsirinks gerą gyvenimą, 
kad neniekintų gero vardo, bet kaip įmanydamas rūpintųsi 
gėrybėmis ne tik Dievo, bet ir žmonių akyse““, jo bijodamas, o 
šiems pagelbėdamas. O kalbėdamas jis verčiau norėtų patikti 
dalyku, ne žodžiais, ir kad nesimanytų galįs pasakyti geriau, 
o ne teisingiau, kad ne mokytojas žodžiams tarnautų, bet 
žodžiai mokytojui. Kaip tik tai ir norėjo pasakyti Apaštalas, 
rašydamas: tik ne žodžių išmintimi, kad Kristaus kryžius ne- 
liktų tuščias“. Tą pat reiškia ir Timotiejui parašyti Žodžiai: 
94 Mt23,2. 
95 1Tim4,12. 

Tenebus kovojama žodžiais: iš to nebūna jokios naudos, vien 
tik žala klausytojams“. Taip pasakyta ne todėl, kad, prieši- 
ninkams puolant tiesą mes nieko nesakytume tiesai apginti. 
Mat kur dėsime tai, kad, rodydamas, koks turi būti vyskupas, 
Apaštalas be kita ko pasakė: kad dėstydamas sveiką mokymą su- 
gebėtų atremti prieštaraujančius?? Kovoti žodžiais yra rūpintis 
ne kaip tiesa nugalėti klaidą, bet kaip savo kalbą padaryti pa- 
trauklesnę už kito. O štai kas kovoja ne žodžiais, nors ir kalbė- 
tų žemuoju, saikinguoju ar didinguoju stiliumi, kalbėdamas 
žodžiais siekia, kad tiesa paaiškėtų, kad tiesa patiktų, kad tiesa 
sujaudintų, nes pati meilė - pamokymo tikslas““? ir Įstatymo 
pilnatvė!“! — jokiu būdu nebus tikra, jei tai, kas mylima, bus 
ne teisinga, bet klaidinga. Panašiai, kaip labiau apgailėtinas 
bus tas, kas turi gražų kūną, bet bjaurią sielą, nei jei turėtų 
ir bjaurų kūną, taip ir tie, kurie iškalbingai kalba melagingus 
dalykus, bus didesni vargšai, nei jei visa tai kalbėtų bjauriai. 
Tad ar nebus ne vien iškalbingai, bet ir išmintingai kalbėti 
ne kas kita, kaip žemajame stiliuje pakankamus, saikingaja- 
me - žaižaruojančius, didingame - rimtus žodžius priderinti 
prie tikrų, reikalingų klausytis dalykų? Bet kas neįstengia nei 
viena, nei kita, tuomet verčiau tegul kalba išmintingai tai, ko 
nepasako iškalbingai, nei iškalbingai, ką sako neišmintingai. 
[XXIX] O kas ir šito neįstengia, tegu gyvena taip, kad ne tik 
sau susikrautų atlygį, bet ir kitiems pateiktų pavyzdį, ir jo gy- 
vensena būtų tarsi kalbėsena. 

[62] Taip pat tikrai būna tokių, kurie geba skambiai kal- 
bėti, bet neįstengia sugalvoti, ką kalbėti. Kad jie paima, kas 
kitų iškalbingai ir išmintingai parašyta, įsimena ir pasako 

tikintiesiems, tai, prisiimdami tokį vaidmenį, nepadaro nieko 
negera. Mat taip atsiranda - ir tai, be abejo, naudinga - daug 
tiesos skelbėjų, bet ne mokytojų, jei visi sako tą pat, ką ir vie- 
nintelis tikrasis Mokytojas!“?, jei tik tarp jų nėra susiskaldy- 
mo'“?, Ir neturėtų jų gąsdinti pranašo Jeremijo balsas, kuriuo 
Dievas kaltino tuos, kas vagia jo žodžius vienas nuo kito““. 
Nes vagiantis pasiima svetima; tačiau Dievo Žodis nėra sve- 
timas tiems, kas jam paklūsta, veikiau svetima sako tas, kas 
gerai kalbėdamas blogai gyvena. Nes sakomi geri dalykai ro- 
dosi esą išgalvoti tokio kalbėtojo sumanumo, bet jie svetimi 
jo elgsenai. Tad Dievas savo žodžių vagimis pavadino tuos, 
kas nori rodytis geri kalbėdami, kas Dievo, nors yra blogi 
darydami savo. Galų gale, jei įdėmiai įsižiūrėsi, kalbėdami jie 
nė gerų dalykų nesako. Kaipgi jie sako žodžiais tai, ką neigia 
darbais? Neveltui apie tokius Apaštalas sakė: Jie skelbia pa- 
žįstą Dievą, bet savo darbais jį neigia““*. Vadinasi, vienu būdu 
jie patys kalba, bet kitu būdu ne jie kalba, nes abiem atvejais 
tiesa yra tai, ką sako Tiesa. Nes kalbėdama apie tokius, sakė: 
Ką jie sako, darykite, tačiau nesielkite, kaip jie elgiasi, tai yra, 
darykite, ką girdite iš jų lūpų, o ką regite darant, jokiu būdu 


16. Vadinasi, nors ne- 


taip nesielkite, nes jie kalba, bet nedaro 
sielgia, tai bent kalba. Bet kitoje vietoje kaltindamas tokius, 
sakė: Veidmainiai, kai p jūs galite kalbėti gera, būdami blogi?!" 
Todėl ir tai, ką kalbėdami sako gera, ne patys sako, nes savo 
norais ir darbais neigia, ką sako. Todėl pasitaiko, kad iškal- 
bingas, bet prastas žmogus pats kuria tiesą skelbiančią kalbą, 


kurią pasakys kitas, ne iškalbus, bet geras. Kai tai vyksta, jis 

pats iš savęs atima svetima, o antrasis iš jo gauna savo. Bet kai 
geri tikintieji geriems tikintiesiems suteikia tokią paslaugą, ir 
vieni, ir kiti sako savo, nes jų yra Dievas, kurio tai, ką sako; ir 
tai jie padaro sava, ko patys neįstengė sudėti, kai darniai pagal 
tai gyvena. [XXX / 63] Kas ruošiasi netrukus kalbėti tikin- 
tiesiems ar kokia kita proga, ar rengiasi diktuoti, ką bent no- 
rintieji ar galintieji turės pasakyti tikintiesiems, tegu meldžia, 
kad jam Dievas į lūpas įdėtų gerų žodžių. Jei karalienė Esterė, 
ruošdamasi kalbėti karaliui dėl laikinojo savo tautos išgelbė- 
jimo meldė, kad Dievas įdėtų į jos lūpas taiklių žodžių!““, kaip 
labiau šios dovanos turi melsti tas, kuris žodžiu ir mokslu!“? 
vargsta dėl amžinojo Žmonių išgelbėjimo? O tie, kas rengiasi 
kalbėti, ką iš kitų gavo, dar prieš gaudami tesimeldžia už tuos, 
iš kurių gauna, kad jiems atiduotų, ką nori, kad per juos klau- 
sytojai gautų; o gavę tesimeldžia, kad ir patys gerai persakytų, 
ir tie, kam kalbama, paimtų, ir tedėkoja už sėkmingą kalbos 
pabaigą tam, iš ko neabejoja gavęs pamokymą, jei girtis, tai 
girtis tuo!!?, kieno rankoje ir mes, ir mūsų kalbos!!! 

[XXXI / 64] Ši knyga išėjo ilgesnė, nei norėjau, nei ma- 
niau. Bet kai skaitytojui ar klausytojui miela, tai nebus ilga. O 
kam ilga, tegu skaito dalimis, jei nori sužinoti, kas joje para- 
šyta. O kam šleikštu ją pažinti, tenesiskundžia ilgumu. O aš 
dėkoju mūsų Dievui, kad šiose keturiose knygose, kiek leido 
menki mano gabumai, papasakojau ne koks aš pats esu, ku- 
riam daug ko trūksta, bet koks turėtų būti tas, kas sveikame, 


112 


tai yra krikščioniškame moksle!!? stengiasi darbuotis ne vien 


dėl savęs, bet ir dėl kitų. 

